CATEHISM 
CREȘTIN ORTODOX 


EDITURA INSTITUTULUI BIBLIC ȘI DE MISIUNE 
AL BISERICII ORTODOXE ROMÂNE 


E CU EU DECI VUSAII LV, 


25 
 — 


CATEHISM 
CREȘTIN ORTODOX 


TIPĂRIT CU BINECUVINTAREA 
PREA FERICITULUI PĂRINTE 


TEOCTIST 


PATRIARHUL BISERICII ORTODOXE ROMÂNE 


P 
AQ 
EDITURA INSTITUTULUI BIBLIC ŞI DE MISIUNE 


AL BISERICII ORTODOXE ROMÂNE 
BUCUREŞTI — 1990 


———————————————— 


Textul prezentei ediţii este revizuit şi 
reprodus după Catehism Creștin Ortodox, 
ediția III-a, Arad 1957, de Dr. Andrei 


Magieru, Episcopul Aradului şi Hune- 
doarei. 


l 
CREDINŢA CREŞTINĂ 


CUVINT ÎNAINTE 


Este grăitor faptul că acest Catehism se numără 
printre primele cărți de zidire duhovnicească puse la înde- 
mina credincioșilor ortodocși români, acum, cînd Bisericii noas- 
tre dreptmăritoare i se respectă fundamentalul ei drept la ac- 
tivitate misionar-pastorală. 

Pînă nu demult se părea că Bisericii noastre îi mai ră- 
măsese doar putinţa de a întreţine conștiința sacramentală, 
liturgică a credincioșilor ei. Se pierduse însă din vedere un 
fapt esenţial, și anume acela că pentru Ortodoxie credinţa a 
fost întotdeauna o realitate accesibilă, nemijlocit oricui, atit 
în viața liturgică a Bisericii, cit și în cea de rugăciune și me- 
ditație. Acestui adevăr i se datorește, de fapt, dăinuirea la 
noi, a tradiţiei ortodoxe autentice, în pofida tuturor încercă- 
rilor de desființare sau denigrare a ei de către cei ce nu i-au 
înţeles rosturile și valorile. 

Dar, dacă pentru păstrarea și ocrotirea acestei „mirabile 
seminţe“ a trebuit să ne limităm uneori la dimensiunea litur- 
gică a vieţii bisericeşti, pentru rodirea ei avem trebuinţă, 
de-acum, și de alte mijloace. Acestui scop, de iniţiere și întă- 
rire în credința ortodoxă, încearcă să-i răspundă și Catehismul 
de față, destinat credincioșilor Bisericii noastre. 

Dacă în vremurile de prigoană, mai îndepărtate sau mai 
recente, Biserica i-a învăţat pe credincioșii ei cum să asculte 
„tăcerea Cuvintului“, pentru a-L putea mărturisi mai presus 
de rostire, acum ea găsește moment prielnic în a recurge la 
puterea cuvîntului, pentru a-și forma fiii ca „oameni aposto- 
lici“, Această atitudine decurge firesc dintr-o eclesiologie pa- 
tristică opusă ideii de pasivitate sau de inerție a credincioșilor 
ortodocși. Deoarece Evanghelia se adresează deopotrivă tutu- 
ror, rugăciunea, postul, citirea Sfintei Scripturi, disciplina as- 
cetică devin exigenţe care se impun fiecărui fiu al Bisericii, 
în egală măsură. 

Îndatorire a noastră, a tuturor, cler și credincioși, de 
a cunoaște și a trăi adevăruirile evanghelice, este deosebit de 
presantă astăzi, avind multiple implicații pe care nu ne putem 
îngădui să le neglijăm. De aceea, poate că este bine să ne 
reamintim că în predoslovia unui alt Catehism — Cartea 
carea să chiamă Răspunsul împotriva Ca- 
tihismusului  calvinesc —, apărut la 1645, prin 
osteneala vlădicăi Varlaam al Moldovei, se atrăgea luarea-a- 
minte asupra importanţei cu totul speciale a acestui gen de 
carte bisericească, prin cuvintele de adresare : „cătră creștinii 
din Ardeal și cătră celți creștini toţi carii sint pravoslavnici.... 
iubiţi creștini și cu noi de un neam rumâni, pretutinderea 
tuturor, ce se află în părțile Ardealului și într-alte țări pre- 
tutinderea, ce sinteți cu noi într-o credință“. 

Nădăjduim deci că noua editare a acestui Catehism 
va împlini una din cerințele majore ale vieţii noastre bise- 
ricești actuale, pe plan misionar și pastoral-duhovnicesc, adu- 
cînd un însemnat spor în cunoașterea și apărarea dreptei cre- 
dințe, precum și în călăuzirea binecredincioșilor creștini pe 
„calea, adevărul și viața“ în Hristos. 


La praznicul Pogoririi 
Sfintului Duh — 1990. 


? TEOCTIST 
PATRIARHUL BISERICII ORTODOXE ROMÂNE 


DESCOPERIREA DUMNEZEIASCĂ 


Ce este Catehismul ? 


Catehismul est= cartea în care se cuprind pe scurt 
învăţăturile religiei creştine ortodoxe. 


Cite părţi are Catehismul ? 


Catehismul are trei părţi: I. Credinţa creștină 
II. Cultul creștin și III. Viaţa creștină. Credinţa ne 
lămureşte învățătura, prin care se mîntuieşte creştinul ; 
cultul ne dezvăluie puterile, mijloacele și slujbele prin 
care se atrage şi se primeste în suflet harul lui Dumne- 
zeu cel curățitor, luminător, sfinţitor și mîntuitor ; şi 
viața creștință ne deprinde cu faptele cele bune prin 
care se desăvirşește creştinul. Roadele credinţei și ale 
cultului se arată în viaţa sau trăirea creștină. 

Cu alte cuvinte cele trei părți ale Catehismului ne 
arată : ce este mîntuirea şi care sint cele trei cerințe 
și mijloace prin care se sfințește și se mâîntuiește su- 
fletul creștinului : credința dreaptă, harul dumnezeiesc 
şi faptele cele bune. 

Învățătura de temelie a religiei creștine și grija de 
căpetenie a creștinului este mintuirea sufletului. Căci 
zis-a Domnul : „Ce ar folosi omul de ar dobîndi toată 
lumea, iar sufletul şi l-ar pierde ? Sau ce va da omul 
în schimb pentru sufletul său ?* (Marcu 8, 36—31). 

Ce este religia ? 


Religia este iubirea şi cinstirea lui Dumnezeu — 
comuniunea, legătura sfintă și plină de iubire dintre 
Dumnezeu și om. După cum între părinţi și copii este 
o legătură de iubire sfîntă, așa este și între Dumnezeu 
și oameni, prin religie. 


De unde avem religia creștină ? 


Religia creștină o avem dela Dumnezeu prin des- 
coperire. Copilul nu ar avea iubire faţă de părinţi, dacă 
n-ar simţi mai întîi iubirea lor față de el. Așa și omul, 
n-ar avea legătură de iubire cu Dumnezeu, adică re- 
ligie, dacă EI nu i-ar fi descoperit-o. 


Ce este descoperirea dumnezeiască ? 


Descoperirea dumnezeiască, sau revelația, este 
dezvăluirea învățăturilor pe care a făcut-o Dumnezeu 
oamenilor. În ea Dumnezeu se face cunoscut oameni- 
lor ; le arată care sînt însușirile sau desăvîrșirile Sale, 
voia Sa, poruncile Sale, lucrările Sale, legile Sale și 
planurile Sale. 

Dacă Dumnezeu nu s-ar fi descoperit pe Sine și 
voința Sa, oamenii nu ar fi putut să-L cunoască nici- 
odată, numai prin mintea și prin simțurile lor. 


Prin cine a făcut Dumnezeu descoperirea ? 


Dumnezeu a făcut descoperirea prin prooroci ca ; 
Moise, David, Isaia, Ieremia, lezechiel, Daniil, Miheia 
și alții, dar mai ales prin Domnul nostru Iisus Hristos, 
după cum scrie și Sf. Apostol Pavel: „Dumnezeu în 
multe rînduri şi în multe chipuri a grăit în vechime 
părinților noştri prin prooroci, iar în zilele acestea mai 
de pe urmă ne-a grăit prin Fiul“ (Evrei 1, 1—2). 

Așadar vestitorii descoperirii lui Dumnezeu sînt 
proorocii și mai presus de ei, Domnul nostru lisus 
Hristos și Apostolii Săi. 


Cum trebuie să primim descoperirea ? 


Descoperirea se primește prin credință. Credinţa 
este primirea cu încredere și cu supunere a adevăruri- 
lor descoperite de Dumnezeu. Dacă noi primim și cre- 
dem ceea ce ne spun oamenii, cu atît mai mult se cade 
să primim mărturia lui Dumnezeu. Sf. Apostol Pavel 
scrie că „fără credinţă nu este cu putință a plăcea lui 
Dumnezeu“ (Evrei 11,6), iar Domnul lisus Hristos a zis 
că „cel ce nu va crede se va osîndi“ (Marcu 16, 16). 


Unde se cuprinde descoperirea dumnezeiască ? 


Descoperirea dumnezeiască se cuprinde în Sfinta 
Tradiţie sau Predania şi în Sfînta Scriptură sau Biblia. 
Acestea sînt cele două izvoare ale descoperirii lui Dum- 
nezeu, care se păstrează în Sfînta Biserică. 


SFINTA TRADIȚIE SAU PREDANIA 
Ce înţelegem prin Sfinta Tradiţie ? 


Prin Sfinta Tradiţie înţelegem învățăturile sau des- 
coperirile dumnezeiești nescrise, care au trecut prin 
grai viu, din om în om și din neam în neam, de la 
strămoși la nepoți. Mai tîrziu ele au fost scrise de 
Sfinţii Părinţi și se păstrează neschimbate în cărțile 
Bisericii. 


d ——— 

Ce însemnătate are Sfinta Tradiţie ? 


Sf. 'Tradiţie are aceeași însemnătate ca şi Sf. Scrip- 
tură, pentru că amîndouă cuprind descoperirea dumne- 
zeiască. Însă, Sf. Tradiţie este mai răspîndită decit Sf. 
Scriptură. Căci de la Adam pînă la Moise — care a scris 
cele dintii cărţi din Biblie — nu au fost cărţi scrise. 

Miîntuitorul lisus Hristos nu a scris nimic, ci numai 
a predicat. 

Nici Sfinţii Apostoli nu au scris decit foarte puţin 
din ceea ce au predicat cu graiul. Ei au primit de la 
Domnul Hristos învățăturile sfinte nescrise, apoi abia 
unii dintre Apostoli au scris cîte ceva din învăţăturile 
moştenite. 


Ce spune Sf. Scriptură despre Sf. Tradiţie ? 


Sf. Scriptură spune despre Sf. Tradiţie că trebuie 
ținută și crezută, cu toată sfințenia, ca și Biblia. Sf. 
Apostol Pavel scrie : „Ceea ce ați învățat şi ați primit 
şi ați auzit şi ați văzut la mine, acestea să le faceți“ 
(Filipeni 4, 9). „Fraților, staţi bine și ţineţi pre- 
daniile pe care le-aţi învățat ie prin cuvint fie prin 
scrisoarea noastră“ (Îl Tes. 2, 15). 

Sf. Apostol și Evanghelist loan spune la sfîrșitul 
Evangheliei sale că multe din învățăturile şi faptele 
Miîntuitorului au rămas nescrise şi au fost păstrate nu- 
mai prin Tradiţie : „Sint încă și a!te multe cîte a făcut 
lisus, care de s-ar fi scris cîte una, mi se pare că nici 
în lumea aceasta n-ar încăpea cărțile ce s-ar fi scris“ 
(loan 21, 25). 

Învățăturile și lucrurile descoperite de Miîntuitorul 
nostru, care nu se află în Sf. Scriptură, au fost cuprinse 
mai tirziu în scrierile Sfinţilor Părinţi, în hotăririle 
Sinoadelor și în cărțile Bisericii. 

SFINTA SCRIPTURĂ 


Ce este Sfinta Scriptură ? 


Sfînta Scriptură sau Biblia este cartea în care se 
află învăţăturile cele sfinte pe care Dumnezeu le-a 
descoperit oamenilor ; este cea dintii Tradiţie scrisă. Ea 
se împarte în două părți : 1. Legea Veche sau Vechiul 
Testament ce cuprinde învățăturile pe care Dumnezeu 
le-a dat oamenilor înainte de venirea în lume a Dom- 
nului nostru lisus Hristos, și 2. Legea Nouă sau Noul 
Testament în care găsim învățăturile aduse în lume 
de către Mintuitorul nostru lisus Hristos, Fiul lui 
Dumnezeu. 

Vechiul Testament se împarte și el în mai multe 
cărți și anume : Cartea Facerii, Cartea Ieşirii, Leviticul, 
Numerii, Deuteronom — scrise de Moise —, Cartea lui 
lisus Navi sau Iosua, Cartea Judecătorilor, Cartea Rut, 
Cărţile Regilor (4), Paralipomena (2), Ezdra, Neemia, II 
Ezdra, Estera, Cartea Iov, Psaltirea sau Cartea Psalmilor 
lui David, Proverbele lui Solomon, Eclesiastul, Cîntarea 
Cintărilor, Cărţile profeților : isaia, Ieremia, Plingerile 
lui Ieremia, lezechiel, Daniel și ale celor 12 prooroci 
mici : Osea, Ioil, Amos, Avdie, Iona, Miheia, Naum, 
Avacum, Sofonie, Agheu, Zaharia și Maleahi, — Cartea 
lui Tobit, Cartea Iuditei, Cartea lui Baruh, Scrisoarea 
lui Ieremia, Cîntarea celor trei tineri, Cartea a treia 
a lui Ezdra, Înţelepciunea lui Solomon, Cartea înțelep- 
ciunii lui Iisus fiul lui Sirah, Istoria Susanei, Bel şi ba- 
laurul, Cărțile Macabeilor (3) și Rugăciunea regelui Ma- 
nase. 

Cărţile Noului Testament sînt : Cele 4 Evanghelii, 
de la : Matei, Marcu, Luca și Ioan ; Faptele Apostolilor, 
cele 14 Epistole ale Sf. Apostol Pavel către : Romani, 2 
către Corinteni, Galateni, Efeseni, Filipeni, Coloseni, 2 
către Tesaloniceni, 2 către Timotei, Tit, Filimon şi Evrei, 

Epistola Sf. Apostol Iacov, 2 epistole ale Sf. Apostol! 
Petru, 3 Epistole ale Sf. Apostol Ioan, Epistola Sf. Apos- 
tol Iuda și Apocalipsa (descoperirea) Sf. Apostol Ioan. 

Fiecare carte se împarte în capitole şi în versete 
sau stihuri. Cînd scriem de pildă Matei 10, 15, — cău- 
tăm în Sf. Evanghelie de la Matei capitolul 10, versetul 
15. Uneori titlurile și capitolele cărților se scriu pre- 
scurtate. De pildă, se scrie Fapte 3, 15, — și atunci 
înţelegem cartea Faptelor Apostolilor cap. (capitolul) 
3 v. (versetul) 15. Tot așa se mai prescurtează Episto- 
lele Sf. Apostoli către Rom. (Romani), Gal. (Galateni). 
Efes. (Efeseni), Cor. (Corinteni), Tes. (Tesaloniceni), 


Apoc. (Apocalipsa), etc. 


Cum s-a scris Sfinta Scriptură ? 


Sfînta Scriptură s-a scris sub insuflarea lui Dum- 
nezeu. Dumnezeu a luminat mintea sfinţilor Profeţi și 
Apostoli ca să priceapă și i-a îndemnat să scrie desco- 
perirea Lui. De aceea scrie Sf. Apostol Pavel : „Toată 
Scriptura este insuflată de Dumnezeu și de folos spre 
învățătură, spre mustrare, spre îndreptare, spre înțelep- 
țirea întru dreptate, pentru ca omul lui Dumnezeu să 
fie desăvirșit, bine pregătit pentru tot lucrul bun“ 
(II Tim. 3, 16—17). 


Cine păstrează Sf. Scriptură și cine poate învăța cele 
cuprinse în ea ? 


Sfinta Scriptură este păstrată în Biserică și numai 
Biserica are dreptul să o explice (tilcuiască). Fiecare 
creştin poate și e bine să o citească, dar nu și săo 
tilcuiască, precum e scris : „Trebuie să știți că nici o 
proorocie (învățătură) a Scripturii nu se tilcuiește după 
bunul plac al fiecăruia“ (II Petru 1, 20). „Oare toţi sînt 
Apostoli ? Sau toți Prooroci ? Sau toţi Învăţători ?* 
(I Cor. 12, 29). 

În Sf. Scriptură sînt și părți grele de înţeles, după 
cum scrie și Sf. Petru despre Epistolele Sfîntului Apostol 
Pavel : „În ele sînt unele lucruri cu anevoie de înțeles, 
pe care cei neînvățaţi și neîntăriți le răstălmăcesc, ca şi 
pe celelalte Scripturi, spre a lor pierzare“ (II Petru 
3, 16). — De aceea la tilcuirea Bibliei trebuie să ascul- 
tăm de Biserică, sub îndrumarea slujitorilor ei. Cine nu 
ascultă de Biserică  rătăcește, așa cum rătăcesc toate 
sectele, cu Biblia în mînă. Căci zice Domnul nostru Iisus 
Hristos : „Vă rătăciți neștiind Scripturile și puterea lui 
Dumnezeu“ (Matei 22, 29). 

Sfînta noastră Biserică prețuiește foarte mult Sfîn- 
ta Scriptură. La toate slujbele se citeșc părți din ea: 
Apostolul, Evanghelia, Paremiile, Psaltirea, ș.a. Cînd 
intrăm în sf. Biserică ne facem cruce, ne închinăm și 
sărutăm Sfinta Evanghelie, fiindcă ea închipuie pe însuși 
Domnul nostru Iisus Hristos de față, în Biserică. 


SIMBOLUL CREDINȚEI 
Ce este Simbolul Credinței ? 


Simbolul Credinței este o scurtă mărturisire a 
credinței creștine, cuprinsă în Sf. Tradiţie şi în Sf. 
Scriptură. Se mai numește Crez sau Credeu (cred eu), 
pentru că arată ceea ce trebuie să creadă fiecare creştin 
ca să se miîntuiască. 

Simbolul Credinței se împarte în 12 articole şi este 
următorul : 

1. Cred întru Unul Dumnezeu, Tatăl Atotţiitorul, fă- 
cătorul cerului și al pămîntului, văzutelor tuturor și ne- 
văzutelor. 

2. Și întru Unul Domn lisus Hristos, Fiul lui Dum- 
nezeu, Unul născut, Care din Tatăl S-a născut mai îna- 
inte de toți vecii. Lumină din Lumină, Dumnezeu ade- 

vărat din Dumnezeu adevărat, născut iar nu făcut ; Cel 
ce este de o ființă cu Tatăl, prin Care toate s-au făcut ; 

3. Care pentru noi oamenii și pentru a noastră mîn- 
tuire S-a pogorit din ceruri şi S-a întrupat din Duhul 
Sfînt şi din Maria Fecioara și S-a făcut om ; 

4. Şi S-a răstignit pentru noi în zilele lui Ponţiu 
Pilat și a pătimit și S-a îngropat ; 

5. Şi a înviat a treia zi, după Scripturi ; 

6. Şi S-a suit la ceruri și şade de-a dreapta Tatălui ; 

7. Şi iarăși va să vie cu mărire să judece viii și 
morţii, a Cărui împărăție nu va avea sfîrşit. 

8. Și întru Duhul Sfint, Domnul de viață făcătorul 
care din Tatăl purcede ; Cela ce împreună cu Tatăl și 
cu Fiul este închinat și mărit, Care a grăit prin proo- 
roci. 

9. Şi într-una, sfîntă, sobornicească și apostolească 
Biserică. 

10. Mărturisesc un botez întru iertarea păcatelor, 

11. Aştept învierea morților 

12. Şi viaţa veacului ce va să fie. Amin. 


PREASFINTA TREIME 


Care este cea dintii învățătură din Crez ? 


Cea dintii învățătură din Crez este cea despre 
Dumnezeu Tatăl, Fiul și Duhul Sfînt, sau despre Prea- 
siînta Treime. Ea se cuprinde în articolele 1, 2—7 și 
3 din Crez, în care mărturisim : 

Art. 1. Cred întru Unul Dumnezeu, Tatăl... 

Art. 2. (Cred) Și întru Unul Domn lisus Hristos. 
Fiul lui Dumnezeu ... 

Art. 8. (Cred) Și întru Duhul Sfînt... Cela ce îm- 
preună cu Tatăl și cu Fiul este închinat și mărit... 

Noi creștinii credem întru Unul Dumnezeu, Care, 

este Unul în fiinţă și întreit în persoane (ipostase) : Tatăl, 
Fiul și Duhul Sfint (Treimea). 


De unde știm că Dumnezeu este unul în trei persoane ? 


Înţiîi de la Bunavestire, cînd îngerul Gavriil aduce 
de ia Dumnezeu Tatăl vestea ce bună că Fiul său se vă 
naște din Fecioara Maria, prin mijlocirea Sfintului Duh 
(Luca 1, 30—35). 

A doua oară de la Botezul Domnului, cînd s-a ară- 
tat Preasfînta Treime : Tatăl a grăit din cer (către 
oameni) „Acesta este Fiul Meu cel iubit“ ; Fiul era 
în apa Iordanului și Duhul Sfînt s-a arătat în chip de 
porumbel (Matei 3, 16—17). De aceea sărbătoarea Bo- 
tezului Domnului se mai numește și Arătarea Sfintei 
Treimi (Teofania). 

Apoi Domnul nostru lisus Hristos, înainte de a Se 
înălța la cer, a trimis pe Sfinţii Apostoli să vestească 
Evanghelia la toate neamurile și să boteze oamenii: 
„În numele Tatălui și al Fiului și al Sfintului Duh“ 
(Matei 28, 19). 

În Vechiul Testament se spune că Dumnezeu s-a 
arătat lui Avraam sub chipul a trei tineri, pe care el 
cînd i-a văzut a alergat înaintea lor și li s-a închinat 
zicînd : „Doamne, dacă am aflat har în ochii tăi, nu 
trece cu vederea pe robul tău“ (Facere 19, 1—3). 

Vede trei, dar se închină la unul și vorbește cu 
unul. 


Cum se înţelege taina Preasfintei Treimi ? 


Sfinţii Părinţi ca să ne facă să înțelegem, cel puţin 
în parte, taina Sfintei Treimi, s-au folosit de nume- 
roase pilde și asemănări. Așa au zis ei: o cărămidă e 

făcută din trei lucruri : pămînt, apă și foc ; timpul (unul) 
are trei feţe : trecutul, prezentul și viitorul; spaţiul 
(unul) are trei dimensiuni : înălțimea, lungimea şi lă- 


țimea ; corpul (unul) are trei părți: capul, trupul și 
membrele ; arborele (unul) are trei părți : rădăcinile, 
trunchiul și crengile ; trunchiul (unul) are trei laturi ; 
soarele (unul) are trei elemente : discul, căldura și ra- 
zele ; sufletul (unul) are trei funcţii : mintea, voinţa și 
simţirea, ș.a. 

Așa e Dumnezeu, unul în ființă şi întreit în per- 
soane : Tatăl, Fiul și Duhul Sfînt. 

Rugăciuni către Preasfinta Treime 


Preasfîntă Treime, miluiește-ne pe noi. Doamne, cu- 
rățeşte păcatele noastre. Stăpine, iartă fărădelegile 
noastre. Sfinte, cercetează şi vindecă neputinţele noas- 
tre pentru sfint numele tău. 

Nădejdea mea este Tatăl, scăparea mea este Fiul, 
acoperămîntul meu este Duhul Sfînt, Treime Sfintă, 
mărire ie. 


FACEREA LUMII 


) 


Pe lingă învățătura despre Dumnezeu Tatăl, ce învățătură 
mai cuprinde articolul întii din Simbolul Credinței ? 


Articolul întîi din Simbolul Credinței mai cuprinde 
şi învățătura despre facerea lumii. 

Dumnezeu este Creatorul lumii, făcătorul cerului și 
al pămîntului, văzutelor tuturor și nevăzutelor. 

Prin lume înţelegem cerul și pămîntul, cu toate 
cele ce sînt în cer și pe pămînt. 

Lumea se împarte în văzută și nevăzută. Lumea 
văzută este tot ceea ce cade sub simțuri. Lumea nevă- 
zută o formează îngerii, sfinţii și sufletele morţilor. 

Îngerii sînt duhuri, fiinţe fără de trup, slujitoare 
lui Dumnezeu și oamenilor. Ei se împart în îngeri buni 
și îngeri răi. Îngerii buni fac voia lui Dumnezeu și în- 
deamnă pe oameni să facă totdeauna fapte bune. Îngerii 
răi, sau diavolii, la început au fost buni, dar mai apoi 
s-au răzvrătit din mîndrie împotriva lui Dumnezeu. 
Drept pedeapsă Dumnezeu i-a aruncat din cer, în iad. 

Fiecare om are un înger păzitor. Îngerii oamenilor 
și ai copiilor „în ceruri pururea văd fața Tatălui“ 
(Matei 18, 10). De aceea trebuie să-i cinstim, în același 
fel ca pe sfinţi și să ne rugăm lor. 

Rugăciune către îngerul păzitor 


Sfinte îngere, păzitorul vieții mele, roagă-te lui 
Dumnezeu pentru mine păcătosul. 


Cum a făcut Dumnezeu lumea văzută ? 


Sf. Scriptură învață că Dumnezeu a făcut lumea 
din nimic, prin puterea cuvîntului și a voinţei sale atot- 
puternice. A zis : Să fie ! — şi s-au făcut toate pe rînd — 
în șase zile : În ziua întii lumina, în ziua a doua cerul, 
în ziua a treia pămîntul cu pomii și plantele, în ziua a 
patra soarele cu lună și stelele, în ziua a cincea peştii 
mării. și păsările cerului, în ziua a șasea animalele pă- 
mîntului şi mai pe urmă omul. 

Facerea lumii o descrie proorocul Moise în Cartea 
Facerii cu care începe Sf. Scriptură. 


FACEREA OMULUI 


Cum a făcut Dumnezeu pe om ? 


Sf. Scriptură ne învață că Dumnezeu a făcut pe om 
după chipul și asemănarea sa (Facere 1, 26). A luat 
pămînt şi a făcut un chip de om, apoi a suflat asupra lui 
și i-a dat viață, sufletul viu. Cel dintii om s-a numit 
Adam (care se tilcuiește de pămînt). 

Apoi văzînd Dumnezeu că nu este bine să fie omul 
singur pe pămînt, a trimis un somn peste Adam și, pe 
cînd dormea el, a luat una din coastele lui și a făcut 
femeia. Cea dintii femeie s-a numit Eva (care se tilcu- 
iește viaţă). 

De aci învăţăm că trupul omului este din părmniînt 
și sufletul de la Dumnezeu. Cînd omul moare, trupul se 
întoarce în pămînt, din care a fost luat, iar sufletul se 
intoarce la Dumnezeu, care l-a dat (Eclesiast 12, 7). 

Ce înțelegem prin „chipul și asemănarea lui Dumnezeu“ 
în om? 


Prin chipul şi asemănarea lui Dumnezeu în om în- 
țelegem sufletul nemuritor, înzestrat cu minte, judecată, 
simțire și voinţă liberă. 

Omul, prin săvîrşirea neîntreruptă a binelui, putea 
ajunge să se asemene în sfințenie cu îngerii și cu 
Dumnezeu. 

Dumnezeu a pus pe om să stăpîinească pămîntul și 
lucrurile lui. De aceea a binecuvîntat Dumnezeu pe 
Adam şi Eva şi le-a zis: „Creșteţi şi vă înmulțiţi, 
umpleți pământul și stăpiniți-l“ (Facere 1, 28). 


RAIUL 


Unde și cum trăiau cei dintii oameni ? 


Dumnezeu a așezat pe Adam și pe Eva în rai. Raiul 
era o grădină irumoasă, în care se aflau cîmpii mănoase 
şi tot felul de pomi roditori, păsări cîntătoare, ani- 
male folositoare, rîuri curgătoare, flori binemirositoare, 
plante, bogății şi bunuri îndestulătoare. Acesta era raiul 
pământesc, chip al raiului ceresc. Aici a așezat Dumne- 
zeu pe oamenii cei dintii, „în grădina Edenului, ca să 
o lucreze şi să o păzească“ (Facere 2, 15), şi ca să le 
pună la încercare ascultarea, le-a poruncit ca din pomul 
cunoștinței binelui și a răului să nu mănînce. 

Porunca spune așa : „Din toți pomii grădinii vei 
mânca, dar din. pomul cunoștinței binelui și a răului să 
nu mănînci, fiindcă în ziua cînd vei mânca din el, vei 
muri“ (Facere 2, 16—17). 

În 'rai Adam şi Eva au trăit fericiţi și nevinovați. 
Mintea lor era luminată şi ferită de greșeli, inima lor 
era curată de pofte rele, voința lor era aplecată numai 

spre lucruri bune, trupul lor era deplin sănătos şi ferit 
de orice boală sau durere. 


După ce fel de legi trăia omul în rai ? 


Legile sfinte, după care trăia și se conducea omul 
în rai erau următoarele : 

1. Legea muncii cu mintea şi cu brațele. Adam dă 
nume tuturor lucrurilor și fiinţelor, lucrează grădina 
raiului și o păzeşte (Facere 2, 15, 19—20). 

2. Legea stăpinirii asupra naturii, a pămîntului, cu 
toate lucrurile și fiinţele lui, precum e scris : „„Umpleţi 
pămîntul și stăpîniţi peste toate vietăţile de pe pămînt“ 
(Facere 1, 28). 

3. Legea creşterii, a înaintării, a progresului și a 
culturii, care era de două feluri : întiia era înmulțirea, 
potrivit cuvintelor : „Creşteţi și vă înmulţiţi...“ (Facere 
1, 28); a doua era desăvârșirea duhovnicească prin 
minte (puterea de a cugeta), prin limbă (puterea de a 
vorbi), prin virtute și cultură morală, căci altfel nu 
putea să-și asigure stăpînirea peste natură și peste vie- 
tățile pămîntului (Facere 1, 28—30 ; 2, 15, 19—20). 

4. Legea nevinovăţiei, a curăţiei trupeşti și sufle- 
tești, că Adam și femeia lui, Eva, „erau goi amîndoi şi 
nu se rușinau“ (Facere 2, 26). Firea lor era ca a prun- 
cilor, a mieilor și a porumbeilor. 

5. Legea libertăţii de voinţă, că cei dintii oameni 
aveau voie să mănince din toți pomii raiului şi din 
toate plantele lui, numai din pomul cunoștinței binelui 
și a răului să nu mănînce (Facere 1, 29—30 ; 2, 16—17). 

6. Legea ascultării de Dumnezeu, legea conștiinței 
(Facere 3, 7—11), a cunoașterii, a iubirii și cinstirii lui 
Dumnezeu (religia), — ca urmare a facerii omului de 
Dumnezeu şi a așezării lui de stăpîn peste tot pămîntul, 
supus poruncilor, muncii şi ascultării de El. 

PĂCATUL STRĂMOSESC 
Cit a ţinut fericirea în rai ? 


Fericirea şi nevinovăția din rai au ținut numai atita 
timp, cît Adam și Eva au ascultat de Dumnezeu și au 
ţinut cu sfințenie legile și poruncile Lui, în care era cu- 
. prinsă voia Lui. 

Cînd îndemnați de glasul viclean al diavolului, ce 
li s-a arătat în chip de șarpe, au călcat porunca lui 
Dumnezeu şi au mincat din pomul cel oprit — al cunoş- 
tinţei binelui şi al răului, — atunci Dumnezeu i-a bles- 
temat, zicînd mai întîi șarpelui : 

„Pentru că ai făcut aceasta, blestemat să fii tu între 
toate dobitoacele și între toate fiarele cîmpului, pe pîn- 
tece să te tirăști și pulbere să măniînci, în toate zilele 
vieții tale. Duşmănie voi pune între tine şi femeie, între 
sămînța ta și sămânța ei : aceasta îţi va zdrobi capul, iar 
tu îi vei împunge călcîiul“. Apoi a zis femeii : „Voi în- 
mulţi foarte suferințele sarcinii tale. Întru dureri vei 
naşte fii şi dorul tău va fi după bărbatul tău și el te va 
stăpîni“. Iar lui Adam i-a zis : „Pentru că ai ascultat de 
îndemnul femeii tale și ai mîncat din pomul din care 
ţi-am poruncit : „Să nu mănânci din el“, — blestemat să 
fie pămîntul din pricina ta ! Cu trudă să te hrănești din 
el, în toate zilele vieţii tale. Spini și pălămidă să-ți aducă 
şi să mănînci buruienile cîmpului. Întru sudoarea feței. 
tale să mănînci pîine, pînă cînd te vei întoarce în pămîn- 
tul din care ai fost luat. Căci pămînt eşti și în pămînt: 
te vei întoarce“ (Facere 3, 14—19). 

Şi i-a scos din raiul fericirii. 

Așa a început răul în lume. 

Cum se numește păcatul neascultării și care siat urmă- 
rile lui ? 


Păcatul neascultării lui Adam și Eva se numește 
păcatul strămoșesc, pentru că a fost făcut de cei dintii 
strămoşi ai neamului omenesc. El s-a moştenit din tată 
în fiu și a trecut la toţi oamenii. Cum se aseamănă copiii 
cu părinţii și le moștenesc felurite însușiri bune și rele 
averea şi datoriile, aşa se moștenește și păcatul strămo- 
șesc. 

Despre moștenirea păcatului strămoșesc, Sf. Scrip- 
tură spune limpede, că „se pleacă sufletul omului cu 
deadinsul spre cele rele din tinereţele lui“ (Facere 8, 20), 
și „nu este om care să nu păcătuiască“ (1 Cronici 6, 36), 
pentru că nu se poate „să iasă cineva curat din rîndul 
celor spurcați“ (lov 14, 4). Oricine se naște din femeie, 
„Orice om este o făptură stricată“, care „bea păcatul 'ca 
apa“ (lov 15, 14—16; 25, 4). „Toți s-au abătut, îm- 
preună netrebnici s-au făcut“ (Psalm 13, 1—3; 52, 
2-—A ; Sirah 25, 23 ; Rom. 3, 10—12). Cine poate spune : 
„Sînt curat de păcat !“ (Prov. 20, 9). „Nu este om drept 
pe pămint, care să facă binele și să nu păcătuiască“ 
(Ecles. 7, 20). Despre zămislirea şi nașterea copiilor în 
păcate, profetul David mărturiseşte : „Întru fărădelegi 
m-am, zămislit şi în păcate m-a născut maica mea“ 
(Psalm 50, 6). Sf. Apostol Pavel întărește din nou acest 
adevăr cînd spune limpede că păcatul și moartea au tre- 
cut la toți oamenii, prin Adam, „în care toți au păcă- 
tuit“ (Rom. 5, 12). Prin urmare, toți moştenim păcatul 
strămoșesc, toți ne naştem „„rătăciţi, chiar din pîntecele 
mamei“ (Psalm 57, 3—4). 

Păcatul strămoșesc a avut în lume o mulțime de ur- 
mări rele. În urma păcătuirii, chipul lui Dumnezeu în 
-om s-a întunecat, mintea și voinţa au slăbit, inima și-a 
pierdut nevinovăția, iar peste trup au venit tot felul de 

boli, suferinţe și moartea. Pină acum pentru om, munca 
era o plăcere ; de acum înainte pămîntul numai „întru 
sudoarea frunții“ dă omului piinea cea de toate zilele ; 
animalele se sălbăticesc şi nu-l mai recunosc de stăpîn 
și. ca pedeapsă, este scos din grădina raiului, — ca să 
nu guste din pomul vieţii (Fac. 3, 22). Căci ar fi fost 
cea mai mare povară, cea mai chinuitoare suferinţă și 
cea mai mare nenorocire să fie omul nemuritor în stare 
de îmbătrînire și de păcat. 


Cum a mingiiat Dumnezeu pe Adam și Eva cînd i-a scos 
din rai ? 


Dumnezeu este atotdrept, dar și atotbun. De aceea 
cînd a scos pe Adam și Eva din rai, i-a mîngfiat cu făgă- 
duința că va trimite în lume un Mîntuitor care va zdrobi 
capul șarpelui (Facere 3, 15), adică puterea diavolului 
și a păcatului ; va împăca pe om cu Dumnezeu și-i va 
deschide din nou raiul pierdut prin păcătuire. 

Acest Mîntuitor este Domnul nostru Iisus Hristos. 


DUMNEZEU FIUL 


Care este articolul al doilea din Crez și ce învățătură 
cuprinde ? 


Articolul al doilea din Crez este: (Cred) „Și în- 
tru Unul Domn lisus Hristos, Fiul lui Dumnezeu, unul 
născut, Care din Tatăl S-a născut mai înainte de toţi 
vecii ; Lumină din Lumină, Dumnezeu adevărat din 
Dumnezeu, adevărat, născut iar nu făcut ; Cel ce este de 
o ființă cu Tatăl, prin Care toate s-au făcut“. 

În acest articol se cuprinde învățătura despre Dom- 
nul nostru Iisus Hristos. 

Cine este Domnul nostru lisus Hristos ? 


Domnul nostru lisus Hristos este persoana a doua 
din Sf. Treime, Fiul lui Dumnezeu, născut din Tatăl, ca 


i: 


STA 
CT Za 


o lumină din altă lumină. Fiind născut din Dumnezeu 
mai înainte de toți vecii, El este Dumnezeu adevărat 

din Dumnezeu adevărat, de aceeaşi ființă, viață, mărire 
și Dumnezeire ca și Tatăl, din Care s-a născut. 
Domnul lisus Hristos este și om desăvirșit. Ca 
Dumnezeu s-a născut din Tatăl mai înainte de toţi 
vecii, iar ca om s-a născut din Fecioara Maria. 
În Domnul Hristos firea dumnezeiască și firea ome- 
nească sînt unite, ca focul în fierul roșu. 
este lumina electrică în firul electric. 


Ce mărturii avem despre Dumnezeirea Domnului nostru 
lisus Hristos ? 


Mărturiile sau dovezile despre Dumnezeirea Dom- 
nului nostru lisus Hristos le avem în Sf. Tradiţie și în 
Sf. Scriptură, iar mai pe scurt în cuvintele Profeţilor și 
Apostolilor, precum și în mărturiile Sale despre Sine. 

În Vechiul Testament, Proorocii au spus despre El 
lucruri minunate cu sute și mii de ani înainte de a se 
naște. Așa. a fost prezis că se va naște în Vitleem (Mi- 
hea 5, 1—2) și va crește în Nazaret (Matei 2, 23); că 
va intra în Ierusalim (Zaharia 9, 9), unde va fi vîndut 
și răstignit (Isaia 53), unde va învia și se va înălța la 
cer și unde la pogorirea Duhului Sfînt se va întemeia 
cea dintii biserică creștină. Profeţii numesc pe lisus 
Hristos : Preot (Psalm 109, 4), Prooroc (Deuteronom 18, 
18), Păstor (lezechiel 34, 23), Domnul (David în Psal- 
mul 109, 1), Împăciuitor (Iacob la Facere 49, 10), Me- 
sia, Hristos (Daniel 9, 24—26), Legiuitor născut înainte 
de veacuri (Mihea 5, 1), Domnul păcii, Fiul lui Dum- 
nezeu, Fiu născut din Fecioară (Isaia 7, 14 ; 9, 6), Îm- 
părat și Dumnezeu (Isaia 8, 9—10 ; 9, 6), Care va zdrobi 
capul șarpelui (Facere 3, 15), Mintuitor blind (Zaharia 
9, 9), Mielul lui Dumnezeu care va ridica păcatele lu- 
mii (loan Botezătorul la Ioan 1, 29). 

În Noul Testament, Apostolii îl numesc Fiul omu- 
lui, Fiul lui David, lisus (care înseamnă Mîntuitorul), 
Hristos şi Mesia (care înseamnă Unsul sau trimisul lui 

Dumnezeu), Emanuel (Dumnezeu este cu noi), Arhiereu 
veșnic, Mijlocitor între oameni și Dumnezeu, Capul 
Bisericii, Învățătorul lumii, Domnul nostru, Mîntuitorul 
oamenilor, Fiul lui Dumnezeu. 

Sf. Apostol Ioan îl numeşte „Cuvintul“ lui Dumne- 
zeu și Dumnezeu care „trup s-a făcut“ (loan 1, 1, 14): 
„La început era Cuvîntul și Cuvîntul era îa Dumnezeu 
și Dumnezeu era Cuvintul“. 

Sf. Apostol Pavel îl numește „strălucirea măririi şi 
chipul fiinţei lui Dumnezeu“ (Evrei 1, 3), „Dumnezeu 
binecuvîntat în veci“ (Rom. 9, 5), că „în El locuiește 
trupește toată deplinătatea Dumnezeirii“ (Col. 2, 9). 

Sf. Apostol Natanael îi zice : „Învățătorule, Tu ești 
Fiul lui Dumnezeu“ (loan 1, 49). 

St. Apostol Petru îi spune : „Tu ești Hristosul, Fiul 
lui Dumnezeu cel viu“ (Matei 16, 16). 

Sf. Apostol Toma îl numește „Domnul meu și Dum- 
nezeul meu“ (Ioan 20, 28). 

Tot așa îl numesc și ceilalți Apostoli. Toate acestea 
sînt nume care nu se dau oamenilor și pe care nu le-a 
avut nimeni dintre oameni. 

Dar şi lisus Mântuitorul spune despre Sine lucruri 
și adevăruri minunate. Se numește : Păstorul cel bun 
(loan 10, 9), Piinea vieţii (loan 6, 35), Uşa mîntuirii 
(loan 10, 9), Calea, Adevărul, Viața și Învierea oameni- 
lor (loan 14, 6 ; 11, 25). „Eu sînt lumina lumii — zice 
El — Cel ce vine după Mine nu va umbla în întuneric, 
ci va avea lumina vieții“ (loan 8, 12). „„Unul este Povă- 
țuitorul, Învățătorul vostru, Hristos“ (Matei 23, 10; 
Ioan 13, 13). „„Eu și Tatăl una sîntem“ (loan 10, 30). 
„Cel e M-a văzut pe Mine, a văzut pe Tatăl“ (loan 
14, 9). 

Tot nume și cuvinte pe care nimeni dintre oameni 
nu au îndrăznit să le ia sau să le spună despre sine. 

lisus Hristos are nume, însușiri, desăvîrşiri și lu- 
crări, pe care numai Dumnezeu le poate avea şi împlini. 

El este pretutindeni de față : „„Unde sînt doi sau trei 
adunaţi în numele Meu, acolo sînt și Eu în mijlocul 
lor“ (Matei 18, 20). El este atotștiutor (știe că Petru se 
va lepăda de EI, că Iuda Îl va vinde, că va fi răstignit 
și va învia). El e atotputernic în cer și pe pămînt (Ma- 
tei 28, 18) și veşnic: „Eu cu voi sînt pînă la sfirșitul 
veacurilor“ (Matei 28, 20). În EI sînt ascunse toate vis- 
tieriile înțelepciunii și ale cunoștinței (Coloseni 2, 3), 
precum și puterea de a face minuni și de a ierta păca- 
tele (Matei 9, 3—8). Lui i se cuvine cinste și închinare 
(cult religios) întocmai ca lui Dumnezeu Tatăl : „Toți 
să cinstească pe Fiul, precum cinstesc pe Tatăl“ (loan 
5, 23). „În numele lui lisus tot genunchiul să se plece... 
şi să mărturisească toată limba că lisus Hristos este 
Domn întru mărirea lui Dumnezeu Tatăl“ (Filipeni 2, 
10—11). „Cine mărturisește că lisus este Fiul lui Dum- 
nezeu, Dumnezeu rămine în El și el în Dumnezeu“ 
(I loan 4, 14—15). 

Dumnezeu Tatăl îl numește la botez și la schimba- 
rea la faţă : Fiul său cel iubit, iar iudeii tocmai de aceea 
L-au răstignit, pentru că la întrebarea : Tu ești Hristos 
Fiul lui Dumnezeu, le-a mărturisit în față, cu jurămâînt, 
că este Fiul lui Dumnezeu : „Eu sînt“ (Marcu 14, 62). 

Din toate aceste mărturii ale Profeţilor, ale Apos- 
tolilor și ale Domnului lisus Hristos se vede limpede că 
EI este Dumnezeu adevărat din Dumnezeu adevărat, sau 
Dumnezeu arătat în trup (| Tim. 3, 16). 


Rugăciuni către Dumnezeu Fiul 


Unul născut Fiule și Cuvîntul lui Dumnezeu, Cela 
ce ești fără de moarte, și ai primit pentru mântuirea 
noastră, a te întrupa din Sfinta Născătoare de Dumnezeu 
și pururea Fecioara Maria. Care neschimbat Te-ai întru- 
pat și răstignindu-Te Hristoase Dumnezeule, cu moartea 

pe moarte ai călcat. Unul fiind din Sfînta Treime, îm- 
preună mărit cu Tatăl şi cu Duhul Sfînt, mântuiește-ne 
pe noi. 

Nașterea Ta Hristoase, Dumnezeul nostru, răsărit-a 
lumii lumina cunoștinței. Că întru dînsa cei ce slujeau 
stelelor, de la stea s-au învățat, să se închine Ție soare- 
lui dreptăţii și să Te cunoască pe Tine răsăritul cel de 
sus ; Doamne, mărire ţie. 


IISUS HRISTOS MINTUITORUL 


Care-i articolul al treilea din Crez și ce învățătură 
cuprinde ? 


Articolul al treilea din Crez este: „Care (lisus 
Hristos) pentru noi oamenii și pentru a noastră mîn- 
tuire S-a pogorît din ceruri şi S-a întrupat din Duhul 
Sfînt și din Maria Fecioara, și S-a făcut om“. 

Iisus Hristos Fiul și Cuvîntul lui Dumnezeu S-a po- 
gorît din ceruri și prin Duhul Sfînt luînd trup din Fe- 
cioara Maria, S-a făcut om, ca să mîntuiască oamenii 
din păcatul strămoșesc și din urmările lui rele. Cu 
alte cuvinte : să arate oamenilor calea mântuirii, calea 
întoarcerii la Dumnezeu, în raiul fericirii pierdute prin 
neascultarea lui Adam. De aceea El se mai numește: 
Miîntuitorul lumii. 


Cum și prin ce fel de lucrări ne-a arătat Domnul lisus 
Hristos calea mintuirii ? 


Domnul lisus Hristos ne-a arătat calea mîntuirii 
prin învățăturile Evangheliei, prin minunile sale dum- 
nezeiești, prin patimile răstignirii, prin întemeierea Bi- 
sericii și prin așezarea Sfintelor Taine. 

Prin viaţa și lucrarea Sa, Mîntuitorul împlinește o 
întreită slujire, misiune și demnitate, și anume : 

Misiunea de Învățător sau Prooroc (Matei 8, 19 ; 
23, 8 ; Marcu 10, 35 ; Luca 7, 16; 24, 19; loan 3, 2; 6, 
14 ;7,40; 9, 17; 13, 13—14 ; Deuteronom 18, 15—18 3 
Fapte 3, 22 ; 7,21); 

Slujirea de Preot sau Arhiereu (Psalm 109, 4 ; Isaia: 
53 ; Evrei 4, 14—15 ; 5, 6 ;6,20;7,1—21;1Tim.2,5; 
I loan 2, 1—2 ; 1 Cor. 1, 18) și 

Demnitatea de Împărat, Domn sau Stăpîn atotpu-— 
ternic în cer și pe pămînt (Matei 2, 2 ; 27, 37; 28, 18; 
Luca 1, 33 ; 19, 38 ; loan 1,49; 12,13 ; 18, 33, 37 ; Isaia. 
9, 5—6; 35; Matei 11, 2—6; 15,31; Col. 2, 3—10; 
Efes, 1, 22 ; Evr. 1, 3 ; Apoc. 1,5 ; 17, 14). 

Ca Învățător ne-a luminat calea mîntuirii prin în- 
vățăturile Evangheliei. 

Ca Preot ne-a deschis calea mîntuirii prin patimile: 
răstignirii, prin sîngele Crucii, prin întemeierea Bisericii 
şi prin așezarea Sfintelor Taine. 

Ca Împărat ne-a arătat calea mîntuirii prin minu- 
nile pe care le-a săvirșit (mai ales prin învierea Sa), prin 
puterea de a împlini făgăduințele pe care le-a făcut şi 
prin conducerea Bisericii de-a lungul veacurilor pînă la 
sfîrșitul lumii. 


Ce învățătură cuprinde Sf. Evanghelie ? 


Sfînta Evanghelie ne învaţă că este un Dumnezeu 
în trei persoane : Tatăl, Fiul și Duhul Sfînt, care a făcut 
lumea din nimic.Toţi oamenii sînt fraţi între ei, pentru 
că sînt fiii aceluiași Dumnezeu. Ca să se mîntuiască de 
rele și să fie fericiţi trebuie să se roage, să trăiască în 
pace şi în credință, să se ajute și să se iubească unii pe 
alții. Cea mai mare poruncă și cea mai frumoasă învă- 
țătură din Sfînta Evanghelie este : „Să iubești pe Dom- 

'mul Dumnezeu din tot sufletul, din tot cugetul și din 
' toată inima, iar pe aproapele ca şi pe tine însuți“ (Ma- 
tei 22, 36—38).); 

De ce a pătimit Mintuitorul ? 


Prin patimile răstignirii de pe Golgota, Domnul nos- 
tru Iisus Hristos S-a dat pe Sine jertfă și a suferit moar- 
tea pe cruce, ca prin Trupul şi Singele Său să şteargă 
blestemul și să împace pe oameni cu Dumnezeu. Prin 
răstignire și-a întărit învăţăturile și S-a dat pe Sine 
oamenilor pildă de suferinţă, de iubire și îndelungă 
răbdare. 

Ca toţi oamenii din toate veacurile să poată urma 
calea mîntuirii și să se bucure de roadele răstignirii şi 
ale Evangheliei, Mintuitorul nostru şi-a ales Apostolii, 
a întemeiat Biserica și a așezat în ea Sfintele Taine. 


Ce ne arată minunile Mintuitorului ? 


Prin minuni Mintuitorul lisus Hristos şi-a arătat 
puterea dumnezeiască. El a făcut multe minuni, dintre 
care au fost: minuni asupra naturii, tămăduiri şi în- 
vieri din morţi (fiica lui Iair, fiul din Nain şi Lazăr din 
Betania). Cele mai mari minuni ale Domnului sînt ceie 
pe care le-a făcut cu Sine însuși, cînd S-a schimbat la 
față, cînd după moarte S-a pogorit în iad, cînd a înviat 
și S-a arătat ucenicilor și cînd S-a înălțat la cer. 


Rugăciune către Domnul lisus Hristos 


Cel ce în toată vremea şi în tot ceasul, în cer și pe 
pămint ești închinat și mărit, Hristoase Dumnezeule, 
îndelung răbdătorule, mult milostive şi mult îndurate, 
Care pe cei drepți iubeşti şi pe cei păcătoşi miluiești, care 
pe toți chemi la mântuire pentru făgăduinţa bunătăților 
ce vor să fie. Însuți Doamne. primeşte şi rugăciunile 
noastre în ceasul acesta și îndrepteoză viața noastră 
spre poruncile tale. Sufletele noastre le sfințește, trupu- 
rile curățeşte, cugetele îndreptează, gîndurile curățește 
și ne mâîntuiește pe noi de tot necazul celor rele, şi al 

durerii. Ocrotește-ne pe noi cu sfinţii tăi îngeri, ca prin 
mijlocirea lor fiind păziţi și povățuiţi să ajungem la 
unirea credinţei şi la cunoașterea măririi Tale celei ne- 
„- apropiate, că bine ești cuvîntat în vecii vecilor. Amin. 


MAICA DOMNULUI 


Ce învăţătură mai cuprinde articolul al treilea din Crez ? 


Articolul al treilea din Crez mai cuprinde învăţă- 
tura despre nașterea minunată a Domnului Hristos din 
Fecioara Maria : (lisus Hristos) „S-a pogorit din cer și 
S-a întrupat din Duhul Sfint și din Maria Fecioara“. 


Cum vestește Evanghelia intruparea Domnului ? 


În vremea aceea a trimis Dumnezeu pe îngerul Ga- 
vriil în cetatea Nazaret, la Fecioara Maria și i-a zis: 

„Bucură-te ceea ce ești plină de dar, Domnul este 
cu tine, binecuvîntată esti tu între femei“. 

Maria s-a spăimîntat la aceste cuvinte, dar îngerul 
i-a răspuns : „Nu te teme Marie, că ai aflat har la Dum- 
nezeu. Tu vei naşte fiu și vei chema numele lui Iisus. 
Acesta va fi Fiul lui Dumnezeu, va mântui poporul de 
păcate și împărăția Lui nu va avea sfîrșit“. 

După aceste cuvinte Fecioara Maria a întrebat din 
nou pe înger : „Cum va fi aceasta de vreme ce eu nu 
ştiu de bărbat ?“ Și răspunzînd îngerul i-a zis : 

„Duhul Sfint se va pogori peste tine și puterea lui 
Dumnezeu te va umbri ; pentru aceasta și Sfîntul, care 
se va naște din tine, se va chema Fiul lui Dumnezeu. Că 
la Dumnezeu toate lucrurile sînt cu putință“ (Luca i, 
27—31). 

Asemenea a grăit îngerul şi către bătrinul Iosif, cu 
care era logodită Fecioara Maria : „Iosife, nu te teme a 
lua pe Maria, ...că ce s-a zămislit în ea din Duhul Sfînt 
este“ (Matei 1, 20). 

Așa S-a întrupat, adică S-a făcut om, din Fecioara 
Maria lisus Hristos, Fiul lui Dumnezeu. Dumnezeu nu 
se putea naște ca om decît dintr-o fecioară preacurată, 
neîntinată de patimi trupești, iar Cel ce S-a născut din- 
tr-o Fecioară preacurată nu era și nu putea fi decît 
Dumnezeu. 


Ce nume se cuvine așadar Fecioarei Maria ? 


Fiindcă Fecioara Maria a născut în chip mai presus 
de fire pe Mintuitorul nostru Iisus Hristos, care e Dum- 
nezeu adevărat din Dumnezeu adevărat, se numeşte 
Născătoare de Dumnezue sau Maica Domnului. 


Care e mărirea ce se cuvine Născătoarei de Dumnezeu ? 


Născătoarei de Dumnezeu se cuvine o mărire, cin- 
stire şi închinare mai presus decit a tuturor sfinţilor. 
Căci ea este „mai cinstită decît Heruvimii şi mai mărită 
fără de asemănare decît Sera imi“ e. 

Despre cinstirea cuvenită Fecioarei Maria ne vor- 
beşte Sf. Evanghelie prin glasul îngerului Gavriil, al 
sfintei Elisabeta, prin mărturisirea unei femei din popor 
și prin înseși cuvintele de rugăciune ale Născătoarei de 
Dumnezeu. 

Îngerul Gavriil s-a închinat Fecioarei Maria și i-a 
zis: „Bucură-te ceea ce ești plină de dar“ (Luca 1, 
28—29). 

Sf. Elisabeta, mama sfîntului Ioan Botezătorul, cînd 
a fost vizitată de Sfînta Fecioară, a zis către ea : „Bine- 
cuvîntată eşti tu între femei şi binecuvîntat este rodul 
pîntecelui tău. Și de unde mie aceasta, ca să vină la 
mine Maica Domnului meu ?...* 

La cuvintele Elisabetei, Fecioara Maria a răspuns : 
„Măreşte suflete al meu pe Domnul și s-a bucurat duhul 
meu de Dumnezeu, Mintuitorul meu, că a căutat spre 
smerenia roabei sale, că iată de acum mă vor 


ÎNV 


Buna Vestire 


ferici toate neamurile, că mi-a făcut 
mie mărire cel Puternic“ (Luca 1, 47—49). 

O femeie din mulțime, ascultînd cuvintele minunate 
ale Domnului Iisus Hristos, a zis despre Maica Sa : „Fe- 
ricit este pîntecele care te-a „purtat și pieptul care ai 
supt“ (Luca 1i, 27). 

În cinstea Preacuratei Fecioare Maria, Biseriea a 
rînduit mai multe rugăciuni, cîntări şi sărbători. 

Rugăciuni către Născătoarea de Dumnezeu 


Cuvine-se cu adevărat, să te fericim pe tine, Născă- 
toare de Dumnezeu, cea pururea fericită și prea nevino- 
vată şi Maica Dumnezeului nostru. Ceea ce eşti mai 
cinstită decît Heruvimii şi mai mărită fără de asemănare 


Maica Domnului cu Pruncul Iisus 


decît Serafimii ; care fără stricăciune pe Dumnezeu Cu- 
vântul ai născut, pe tine cea întru adevăr Născătoare de 
Dumnezeu, te mărim. 

Născătoare de Dumnezeu, Fecioară, bucură-te, ceea 
ce eşti plină de dar, Marie, Domnul este cu tine. Bine- 
cuvîntată ești tu între femei și binecuvîntat este rodul 
pîntecelui tău, că ai născut pe Mintuitorul sufletelor 
noastre. 

Prea Sfintă Marie, Maica lui Dumnezeu, roagă-te 
pentru noi păcătoşii, acum şi în ceasul morţii noastre, 
Amin. . 


- 

RĂSTIGNIREA DOMNULUI 
| Care este articolul al patrulea din Crez și ce învăţătură 
cuprinde ? 


Articolul al patrulea din Crez este: „Și (lisus 
Hristos) S-a răstignit pentru noi în zilele lui Ponţiu 
Pilat, a pătimit şi S-a îngropat. 

În acest articol se cuprinde învăţătura despre pati- 
mile Domnului. 


De ce a fost răstignit Mintuitorul lisus Hristos și ce 
trebuie să credem despre patimile Lui ? 


Domnul Iisus Hristos a fost răstignit pentru mîntui- 
rea oamenilor din robia păcatelor. Profetul Isaia ne 
spune că „El a luat asupra-şi bolile noastre şi cu dure- 
rile noastre s-a împovărat... EI a fost străpuns pentru pă- 
catele noastre și a pătimit pentru fărădelegile noastre. El 
a fost pedepsit pentru mîntuirea noastră şi prin ranele 
Lui noi toţi ne-am vindecat“ (cap. 53, 4—5). 

Sf. Ioan Botezătorul spune despre Domnul nostru 
Iisus Hristos că EI este „Mielul lui Dumnezeu, care ridică 
păcatul lumii“ (loan 1, 29) ; iar St. Apostol Pavel scrie 
că „Paștele nostru Hristos pentru noi s-a jertfit“ (1 Cor. 
5, 1). El s-a făcut pentru noi „înțelepciune de la Dum- 
nezeu și îndreptare şi sfințire și răscumpărare“ (1 Cor. 
1, 30). 

lisus Hristos ne-a împăcat cu Dumnezeu prin Sîn- 
gele Crucii (sîngele vărsat pe cruce, Col. 1, 20). — Sîn- 
gele Lui ne curăţește de orice păcat (1 Ioan 1, 7). „Nu 
cu lucruri stricăcioase, cu argint sau cu aur ați fost 
răscumpăraţi, din viața voastră deșartă, pe care o aveaţi 
de la părinţi, ci cu scumpul Sînge al lui Hristos, ca al 

unui miel nevinovat și neprihănit“, — scrie Sf. Apostol 
Petru (| Petru 1, 18—19). 

Însuși Mîntuitorul Hristos mărturisește despre Sine 
că a venit să slujească și să-și dea sufletul preț de răs- 
cumpărare pentru mulți (Matei 20, 28). 


Răstignirea Domnului 


Aşadar noi credem că numai prin patimile Dom- 
nului putem fi mîntuiţi din blestemul păcatului strămo- 
şesc. Prin răstignire (jertfa de răscumpărare), Domnul 
Iisus Hristos a împlinit lucrarea Sa mîntuitoare de Mare 
Preot sau Arhiereu. 

Cum ne facem noi creștinii părtași ai jertfei mintuitoare 
de pe Golgota ? 


Noi creștinii ne facem părtaşi ai jertfei de pe cruce 
prin Sfinta Împărtășanie (Cuminecătura), care este 
Trupul și Singele Domnului ce ni se dă spre iertarea 
păcatelor, sub chipul pîinii și al vinului. Căci zis-a Dom- 
nul : „Luaţi mîncaţi, acesta este trupul Meu... Beţi din- 
tru acesta toţi, acesta este sîngele Meu, al legii celei 
noi, care pentru voi și pentru mulți se varsă spre ier- 
tarea păcatelor“ (Matei 26, 26—28), 


Unde se săvirșește Sfinta Jertfă ? 


Sf. Jertfă se săvirșeşte la Sf. Liturghie. De aceea 
Sf. Liturghie se mai numește și „slujba împăcării“ cu 
Dumnezeu (II Cor. 5, 18). 


Pentru ce cinstim Sfinta Cruce ? 


A Cinstim Sf. Cruce pentru că pe ea S-a răstignit 
“ Domnul lisus Hristos şi a sfințit-o cu Sîngele Său cel 
scump și sfint. Sf. Apostol Pavel scrie că „Sfinta Cruce 
este nebunie pentru cei ce pier, iar pentru noi cei ce ne 
mâîntuim e puterea lui Dumnezeu“ (1 Cor. 1, 18). Despre 
cei ce nu cred în Sfinta Cruce tot el spune că sfîrșitul 
C lor este pierzarea (Filipeni 3, 18—19). 
> În Noul Testament (Marcu 10, 16 ; Luca 24, 50; 
Fapte 6, 6 ; 14, 23 ; 1 Tim.2,8;4, 14), ca și în Vechiul 
Testament, binecuvintarea, sfințirea, iertarea şi dezle- 
garea se face prin semnul Crucii. Patriarhul Iacob bine- 
cuvintează pe fiii lui Iosif punîndu-și peste ei „braţele 
în cruce“ (Facere 48, 13—14). Proorocul Moise prin 
miinile sale așezate întins, preînchipuia Crucea (Ieşire 
17, 11—12). Șarpele de aramă ridicat în pustie pe lemn, 
ca să dea viaţă și iertare poporului răzvrătit şi mușcat 
de șerpii păcatelor, preînchipuia şi prevestea Crucea, 

după cum însuși Mintuitorul spune : „Precum Moise a| 
înălțat șarpele în pustie, așa trebuie să se înalțe pie 
Omului“, pe Cruce (loan 3, 14—15). 4 
Crucea e jerttelnicul, altarul prin care am cîștigat 
prin lisus Hristos mîntuirea (Luca 24, 26; loan 127 
32—33 ; 17, 1; Efes. 2, 16; Col. 1,19—20; 1 Petru 2, 
24), e „semnul Fiului Omului“ (Matei 24, 30) şi „pece- , 
tea lui Dumnezeu“ pe fruntea aleșilor lui (lezechiel 9, 
4—6 ; Apoc. 7, 2—3 ; 9, 4). Crucea este așternutul pi- 
cioarelor Domnului, precum e scris : „Lăudaţi pe Dom- 
nul Dumnezeul nostru și vă închiați la așternutul pi- 
cioarelor Lui, că sfînt este“ (Psalm 98, 5). zi 
Crucea e arma de luptă și steagul de biruinţă a creş-, 
tinilor drepteredincioși. De aceea cinstim noi creștinii 
Sf. Cruce. Ea nu se cinsteşte numai în inimă, ci și în 
afară, că aşa pretinde legea iubirii. Mama care-și iubește 
copiii nu ţine închisă iubirea aceasta numai în inimă, 
ci o revarsă şi o arată și în afară, prin îmbrăţișare și 
sărutare. 


p, 


Cum se face și ce înseamnă semnul Sfintei Cruci ? 


Sf. Cruce se face în chipul următor : împreunăm și 
punem trei degete, întîi pe frunte și zicem : În numele 
Tatălui, coborîm mina dreaptă în jos spre piept și zicem : 
şi al Fiului, apoi o ducem pe umărul drept și de aci pe 
cel stîng zicînd : și al Sfintului Duh. O încheiem prin 
cuvîntul : Amin. 

Așa facem Sf. Cruce cînd începem o rugăciune și 
tot aşa cînd o sfirșim, cu deosebire că acum zicem: 
Mărire Tatălui și Fiului și Sfîntului Duh. 

Cele trei degete împreunate înseamnă că facem Y- 
cruce în numele Preasfintei Treimi, iar cele două degete | 
închise în palmă înseamnă cele două firi (dumnezeiască / 
şi omenească) ale Domnului lisus Hristos. 

( Ridicarea miinii la frunte înseamnă înălţarea minţii 

şi a inimii, în rugăciune, la Dumnezeu. Ducerea miinii 
de la frunte la piept, înseamnă pogorirea Mîntuitorului 
lisus Hristos pe pămînt, iar de la dreapta la stînga în- 
seamnă împăcarea omului cu pat 


Rugăciuni către Mintuitorul Iisus Hristos 


/  Răscumpăra-Tu-ne-ai pe noi din blestemul legii 
cu scump sîngele Tău. Pe Cruce fiind răstignit şi cu su- 
lița împuns, nemurire ai izvorît oamenilor, Mîntuitorul 
nostru, mărire Ţie. 

Miîntuieşte, Doamne, poporul tău și binecuvîntează 
moștenirea ta. Biruinţă drepteredincioșilor creștini asu- 
pra celor potrivnici dăruieşte şi cu Crucea ta păzește pe 
poporul tău. 

Crucii Tale ne închinăm, Stăpine, și sfîntă învierea 
Ta, o lăudăm şi o slăvim. 


- 


ÎNVIEREA DOMNULUI 


Care sint articolele al cincilea și al șaselea din Crez și 
ce învăţătură cuprind ? 


Articolul al cincilea şi al șaselea din Crez sînt: 
„Și (lisus Hristos) a înviat a treia zi, după Scripturi ; 
şi S-a suit la ceruri şi şade de-a dreapta Tatălui“. 

În aceste articole se cuprinde învățătura despre în- 
vierea Domnului și înălţarea Lui la cer. 

Prin învierea din morţi şi înălțarea la cer, Domnul 
nostru lisus Hristos și-a desăvirșit lucrarea Sa mîntui- 
toare de Împărat, Domn și Stăpîn atotputernic în cer şi 
pe pămînt. 

Ce spune Sf. Scriptură despre Învierea Domnului ? 


Sf. Scriptură a Noului Testament ne spune că 
Domnul lisus Hristos, înainte de a pătimi, a prezis de 
mai multe ori că va fi răstignit, dar a treia zi va învia. 


AZ 
4 


£ 


WE 


Învierea Domnului 


De teama aceasta iudeii au pus de pază la mormîntul I-ui 
soldaţi. Totuși minunea s-a întîmplat. A treia zi după 
îngropare, îngerul a răsturnat piatra, mormîntul a fost 
aflat gol și vestea învierii s-a răspîndit ca fulgerul, deși 
iudeii au plătit pe soldaţi să mintă, adică să spună că 
lisus Hristos Domnul nostru nu a înviat, ci a fost furat 
de Apostoli. 

Cele mai însemnate locuri din Noul 'Testament în 
care se scrie despre învierea Domnului sînt : Matei cap. 
28 ; Marcu 16, Luca 24 ; loan 20—21 ; Faptele Aposto- 
lilor în mai multe locuri ; I Corinteni cap. 15 şi altele. 


Ce au spus necredincioșii despre învierea Domnului ? 


Necredincioșii au scornit despre învierea Domnului 
mai multe minciuni. Unii au spus că trupul Miîntuitoru- 
lui Iisus Hristos nu a înviat, ci a fost furat. Minciuna 
însă n-a putut fi crezută, deoarece mormîntul a fost pă- 
zit de soldați. Apostolii au fugit și s-au ascuns de frica 
iudeilor ; nu s-au mai gîndit să fure trupul Domnului. 
Ce aveau ei să facă cu trupul unui mort ? De altă parte, 
giulgiul și mahrama care au învăluit trupul Domnului, 
rămase lingă mormint, arată limpede că nu poate să 
fie vorba de furt. Cine fură nu are nici grijă nici vreme 
să desfășure trupul și să împăture mahrama. Giulgiu- 
rile și mahrama (loan 20, 5—8), ca și Apostolii, sînt 
mărturii ale învierii. 

Alţii spun că Miîntuitorul a avut o moarte aparentă, 
dar și părerea aceasta este greşită, căci atunci cînd 
lisus a fost împuns cu sulița în coastă, pe cruce, a ieșit 
sînge și apă ; dovadă că murise. Apoi El a fost înfășurat 
în giulgiul după obiceiul îngropării de atunci şi așa a 
fost așezat în groapă, iar peste groapă s-a așezat o piatră 
mare ; așa încit lisus nu o mai putea ridica. Toate 
acestea dovedesc că Mintuitorul era mort, cînd a 
fost îngropat, sau dacă nu ar fi fost încă mort, trebuia 
să moară înăbușit sub greutatea pietrei, legat în înfă- 
șurături și scăldat în cele „ca la o sută de litre“ de ulei, 
aduse de Nicodim (loan 19, 39—40). 


Ce dovezi mai avem despre învierea Domnului ? 
Alte dovezi despre învierea Domnului sînt arătările 


Lui după înviere. S-a arătat în case cu ușile încuiate, pe 
drum și în alte locuri. Dintre arătări cele mai însemnate 

sint : 1. Mai întîi S-a arătat în ziua învierii Mariei Mag- 
dalena, femeilor care se întorceau de la mormînt și apoi 
Apostolilor ; 2. Arătarea în călătorie și la cină cu Luca 
și Cleopa (Luca 24, 13—25); 3. Arătarea în mijlocul 


Arătarea Domnului în Duminica Tomii 


Apostolilor, cînd mănîncă împreună cu ei și le spune: 
„Vedeţi mîinile și picioarele Mele, că Eu însumi sînt : 
pipăiți-mă și vedeți... Așa este scris — în lege, în Psalmi 
şi în prooroci, — și așa se cădea să pătimească Hristos 
şi a treia zi să învieze din morţi“ (Luca 24, 36—48) ; 4. 
Arătarea a opta zi după înviere, cînd încredințează pe 
Toma necredinciosul despre înviere şi-l face să mărtu- 
risească umilit : „Domnul meu și Dumnezeul meu“ 
(loan 20, 28) ; 5. Arătarea pe malul lacului Tiberiada, 
cînd prînzește cu Apostolii și săvîrșește pescuirea mi- 
nunată (loan 21, 1—13) ; 6. Arătarea cînd a fost văzut 

de peste 500 de cedincioși (1 Cor. 15, 6); 7. Cînd S-a 
înălțat la cer (Luca 24, 50—53); 8. Cînd S-a arătat 
Sfîntului Apostol Pavel în drum spre Damasc (1 Cor. 
15, 8). 


Cu ce trup a înviat și S-a înălțat Domnul lisus Hristos ? 


Domnul Hristos a înviat şi S-a înălțat la cer cu 
același trup, cu care a fost răstignit și îngropat. Acest 
trup după înviere, preamărit şi strălucitor, putea să se 
facă văzut şi nevăzut, putea să intre prin ușile încuiate, 
să se lase pipăit și iarăși să dispară. 


Cum se înțelege înălțarea Domnului la cer ? 


Înălțarea la cer se înțelege ca și înălțarea oricărui 
corp în aer, cu deosebire că Domnul Hristos, avînd trup 
preamărit (duhovnicesc) și fiind totodată și Dumnezeu 
atotputernic, nu avea nici o greutate care să-l împiedice 
înălțarea la cer. 

Domnul Hristos s-a înălțat cu trupul la cer, căci 
cu Dumnezeirea era și este pretutindeni, și astfel ne-a 
arătat și nouă care e ţinta ultimă a călătoriei noastre pe 
pămînt : cerul. 


Rugăciune la învierea Domnului 


Învierea lui Hristos văzînd, să ne închinăm sfîntu- 
lui Domn lisus, unuia celui fără de păcat. Crucii Tale 
ne închinăm Hristoase, și sfîntă învierea Ta o lăudăm 
şi o mărim, că Tu ești Dumnezeul nostru, afară de Tine 
pe altul nu știm, numele Tău numim. Veniţi toţi credin- 
cioșii să ne închinăm sfintei învierii lui Hristos. Că iată 
a venit prin Cruce bucurie la toată lumea ; totdeauna 
binecuvintind pe Domnul, lăudăm învierea Lui, că răs- 
tignire răbdind pentru noi, cu moartea pe moarte a 
stricat. 

IISUS HRISTOS JUDECĂTORUL 


Care este articolul al șaptelea din Crez și ce învățătură 
cuprinde ? 


Articolul al şaptelea din Crez este: „Și (lisus 
Hristos) iarăși va să vie cu mărire să judece viii şi 
morţii, a căruia împărăție nu va avea sfîrșit“. 


a x 3) 


În acest articol se cuprinde învățătura despre veni- 
rea a doua a Domnului lisus Hristos şi despre judecata 
din urmă, 


Ce învață Noul Testament despre venirea a doua ? 


După ce Domnul nostru lisus Hristos S-a înălțat la 
cer, doi îngeri s-au arătat Sfinţilor Apostoli și le-au zis : 
„Bărbaţilor galileeni ce staţi căutînd spre cer ? Acest 

lisus, care S-a înălțat de la voi la cer, așa va veni precum 
l-aţi văzut mergînd la cer“ (Fapte 1, 10—11). 

La sfirșitul veacurilor, Domnul Hristos iarăși se va 
pogori din cer (1 Tes. 4, 16), dar nu în umilinţă, cum 
S-a născut în peştera din Vitleem. Va veni în mărire 
dumnezeiască și se va arăta ca un fulger, ce strălucește 
de la răsărit pînă la apus, însoţit de îngerii săi, „pe norii 
cerului cu putere și cu mărire multă“ (Matei 24, 30). Va 
veni să judece viii și morţii (II Tim. 4, 1). Atunci nu. va 
mai veni ca Mîntuitor, ci ca Judecător ; nu va mai fi 
El judecat, ci El va judeca oamenii și va răsplăti fie- 
căruia după faptele sale (Matei 16, 27). 

Despre venirea a doua se scrie mai pe larg în Sf. 
Evanghelie de la Matei cap. 24—25 și în cartea Sf. Apos- 
tol Pavel către Tesaloniceni (I, cap. 4, 13—18 ; 5, 1—10 
și II Tes. cap. 2). 


Cind va veni Fiul Omului ? 


Despre ziua și ceasul cînd va veni lisus Hristos să 
judece lumea nu știe nimeni, nici îngerii ; numai Dum- 
nezeu ştie (Matei 24, 36). Timpul venirii este ascuns, 
pentru ca toți oamenii să privegheze în rugăciune și să 
se pregătească prin fapte bune ; să aștepte ca slugile 
credincioase (Luca 12, 35—40) și cu candelele aprinse, 
ca cele cinci fecioare înțelepte (Matei 25, 1—10). 


Care sint semnele venirii a doua ? 


Semnele venirii a doua, prezise de Mîntuitorul Iisus 
Hristos și de Sfinţii Apostoli, sînt : 

1. Predicarea Evangheliei la toate popoarele (Ma- 
tei 24, 14), urmată de întoarcerea iudeilor la creștinism 
(Romani, 11, 25—26) ; 

2. Arătarea proorocilor mincinoși și lepădarea mul- 
tora de credință (vezi : Matei 24, 11—27 ; II Timotei 3, 
1—13); 

3. Înmulțirea nenorocirilor în lume ; se vor ridica 
neam peste neam, împărați peste împărați și copiii con- 
tra părinților ; vor fi războaie, cutremure, ciumă, foa- 
mete, semne pe pămînt, în soare, în lună și în stele, şi 
altele ; 

4. Arătarea lui Antihrist, contrariul lui Hristos, 
omul păcatului, dușmanul neimpăcat al lui Dumnezeu 
(vezi : II Tes. 2, 1—10), pe care Domnul lisus Hristos 
„il va nimici cu duhul gurii sale şi-l va pierde cu ară- 
tarea venirii sale“ (II Tes. 2, 8); 

5. Arătarea pe cer a sfintei Cruci, semnul Fiului 
Omului (Matei 24, 30) și învierea morților (I Cor. 15). 

Cind toate aceste semne s-au împlinit, venirea a 
doua și judecata din urmă sînt aproape. 


Cum se face Judecata de apoi ? 


Judecata cea de apoi o descrie însuși Miîntuitorul 
Iisus Hristos, în următoarele cuvinte - 

„lar cînd va veni Fiul Omului întru slava sa și 
toţi sfinţii îngeri cu EI, atunci va sta pe tronul măririi 
Sale. Și se vor aduna înaintea Lui toate neamurile şi-i 
va despărţi pe unii de alţii, precum desparte păstorul 
oile de capre și va pune oile de-a dreapta sa, iar caprele 
de-a stinga. 

„Atunci va zice împăratul celor de-a dreapta : Ve- 
niți binecuvîntaţii Părintelui Meu și moșteniți împărăția 
cea pregătită vouă de la întemeierea lumii, căci am flă- 
minzit și Mi-aţi dat de am mîncat, am însetat și Mi-aţi 
dat de băut, străin am fost și M-aţi primit, gol am fost 
şi M-aţi îmbrăcat, bolnav am fost și M-aţi cercetat, în 
temniță am fost și aţi venit la Mine. 

„Atunci vor răspunde drepții zicînd : Doamne, 
cînd Te-am văzut flămînd și Te-am hrănit ? Sau însetat 
și Ți-am dat să bei ? Cînd Te-am văzut străin și Te-am 
primit ? Sau gol și Te-am îmbrăcat ? Și cînd Te-am vă- 
zut bolnav sau în temniţă și am venit la Tine ? 

„Și răspunzînd împăratul va zice: Amin, grăiesc 
vouă : Întrucît aţi făcut unuia dintr-acești fraţi ai mei 
mai mici, Mie mi-aţi făcut“. 

„Atunci va zice și celor de-a stinga : Duceţi-vă de la 
Mine blestemaţilor, în focul cel veşnic, care este pregătit 
diavolului și îngerilor lui, căci am flămînzit şi nu Mi-aţi 
dat să mănînc, am însetat și nu Mi-aţi dat să beau, străin 
am fost și nu M-aţi primit, gol și nu M-aţi îmbrăcat, 
bolnav și în temniță şi nu M-aţi cercetat“. 

„Atunci vor răspunde și ei zicînd : Doamne, cînd 
Te-am văzut flămînd, sau însetat, sau străin, sau gol, 
sau bolnav, sau în temniţă și nu Ți-am slujit“. 

„Atunci le va răspunde : Amin, grăiesc vouă : În- 
trucît n-aţi făcut unuia dintr-acești mai mici, nici Mie 
nu Mi-aţi făcut“. 

„Și vor merge aceştia în osînda veşnică, iar drepții 
în viața veșnică“ (Matei 25, 31—46). 


Rugăciune 


Fără de veste Judecătorul va veni și ale fiecăruia 
fapte se vor descoperi. Deci cu frica să strigăm în miezul 
nopții : Sfînt, Sfint, Sfint ești Dumnezeule ; pentru ru- 
găciunile Născătoarei de Dumnezeu, miluiește-ne pe noi. 


DUMNEZEU DUHUL SFÎNT 


Care este articolul al optulea din Crez și ce învățătură 
cuprinde ? 


Articolul al optulea din Crez este : (Cred) „Și întru 
Duhul Sfint, Domnul de viață făcătorul care din Tatăl 
purcede ; Cela ce împreună cu Tatăl și cu Fiul este în- 
chinat și mărit, Care a grăit prin prooroci“. 

În acest articol de credinţă se cuprinde învățătura 
despre persoana a treia din Preasfînta Treime, adică 
despre Dumnezeu Duhul Sfint ; despre purcederea Lui 
numai de la Tatăl mai înainte de toţi vecii (loan 15, 
26), despre închinarea, mărirea sau cultul ce i se cuvine 
împreună cu Tatăl şi cu Fiul adică în aceeaşi măsură, ca 
lui Dumnezeu Tatăl și Fiul. 

Duhul Sfint este Dumnezeu, ca și Tatăl și Fiul, 
după cum a spus Sf. Apostol Petru, cînd a mustrat pe 
Anania şi i-a zis : „Pentru ce a umplut satana inima ta, 
ca să minți tu Duhului Sfînt ?... N-ai minţit oamenilor 
ci lui Dumnezeu“ (Fapte 5, 3—4). 

Că Duhul Sfint este una în Dumnezeire cu Tatăl şi 
cu Fiul, se vede şi din cuvintele Domnului Hristos cînd 
poruncește să ne botezăm : „În numele Tatălui și al 
Fiului şi al Duhului Sfint“ (Matei 28, 19). 

Duhul Sfint purcede (îşi are viaţa) din Tatăl și se 
trimite (se dă prin Sfintele 'Taine) în lume de către Fiul, 
după cum a spus însuşi Mintuitorul : „lar cînd va veni 
Mingiietorul, pe care îl voi trimite vouă de la Tatăl, 
Duhul adevărului, care de la Tatăl purcede, acela va 
mărturisi pentru Mine“ (loan 15, 26). 

Cuvintele din Crez de aci sînt luate din Evanghelie, 
că din altă parte nu avem de unde să ştim că Fiul se 
naște din Tatăl și Duhul Sfint purcede din Tatăl. 


„De ce spunem că Duhul este Sfint ? 


Spunem că Duhul este Sfînt pentru că el sfințește 
viața noastră prin cele șapte Taine sfinte și prin cele 
şapte daruri ale sale, care sînt : înțelepciunea, înţele- 
gerea, sfatul, tăria( sau bărbăţia în credinţă), cunoștința 
sau știința, cuvioșia (pietatea, evlavia sau cucernicia) şi 
frica de Dumnezeu (Isaia 11, 2). / 

Mai spunem despre Duhul Sfînt că este Domnul 
de viață făcătorul pentru că el este ocrotitorul vieţii în 

lume ; îi mai spunem Miîngiietorul pentru că EI miîngiie 
Ve om în durere și Duhul adevărului pentru că El ne 


Jută să cunoaștem adevărul dumnezeiesc. 
Ş, 
De ce mărturisim că Duhul Sfint a grăit prin prooroci ? 


Mărturisim că Duhul Sfint a grăit prin prooroci, 
pentru că proorocia este un dar al Duhului Sfînt (Ro- 
mani 12, 6 ; I Cor. 12, 4—11 ; 13, 2). 

Pogorîrea Duhului Sfint 


„Niciodată proorocia nu s-a făcut din voia omului, 

| ci oamenii cei sfinți ai lui Dumnezeu au grăit, purtați 
fiind de Duhul Sfint“ (II Petru 1, 20—21). / 
Așadar cînd mărturisim că Duhul Sfint „a grăit 

prin prooroci“, înţelegem că EI i-a insuflat. EI le-a lu- 
minat mintea să înţeleagă cele cereşti, să vadă cele vii- 

toare, să le vestească oamenilor, cum au fost profeţiile 
privitoare la viaţa și învăţătura Domnului lisus Hristos, 
la istoria Bisericii și la sfîrșitul veacurilor. 


Cum s-a arătat Duhul Sfint ? 


/Duhul Sfînt s-a arătat în chip de porumbel (la Bo- 
tezul Domnului), în chip de limbi de foc (la Rusalii) 
şi în chip de lumină (la Schimbarea la faţă și la Învie- 
rea Domnului). 

Duhul Sfint se arată și astăzi în roadele Sale care 
sînt : dragostea, bucuria, pacea, îndelungă răbdarea, 
bunătatea, binefacerea, credința, blindeţea și cumpăta- 
rea (Galateni 5, 22). „Ca fii ai luminii să umblaţi, scrie 
Sf. Apostol Pavel, căci roada Duhului este în toată bună- 
tatea, Airenatea şi adevărul“ (Efeseni 5, 9). 


Rugăciune către Dumnezeu Duhul Sfint 


Împărate ceresc, Mingiietorule, Duhul adevărului, 
care pretutindenea ești și toate le plinești, — vistierul 
bunătăților şi dătătorule de viaţă, — vino și te sălăş- 
luieşte întru noi, — și ne curățeşte pe noi de toată înti- 
năciunea, — și mîntuiește, Bunule, sufletele noastre. A 


SFINTA BISERICĂ 


Care este articolul al nouălea din Crez și ce învățătură 
cuprinde ? 

Articolul al nouălea din Crez este : 

(Cred) „Și într-una, sfintă, sobornicească şi apos- 
tolească Biserică“. 


În acest articol se cuprinde învăţătura ortodoxă 
despre sfinta Biserică și însuşirile ei. 

Ce este Biserica ? 


Biserica este obștea oamenilor creștini, care cred 
în Domnul Iisus Hristos, mărturisesc învăţăturile Lui și 
se împărtășesc din harul Tainelor rînduițe de El. Cum 
s-a mintuit Noe și fiii săi în corabie de apele potopului, 
așa se mintuiesc oamenii în corabia Bisericii de potopul 
păcatelor. Ea a fost întemeiată de Mintuitorul lisus 
Hristos. 

Biserica învață pe oameni cuvîntul adevărului, îi 
sfințește prin Sfintele Taine și-i conduce pe calea mîn- 
tuirii prin dumnezeieștile slujiri săvîrşite de preoți. Ea 
este mama noastră duhovnicească (Gal. 4, 26). De aceea 
Sf. Ciprian scrie : „Nu poate avea pe Dumnezeu de Tată, 
cine nu are Biserica de mamă“. 


Cum se mai numește Biserica în Noul Testament ? 


Biserica în Noul Testament se mai numește „trupul 
lui Hristos“, „„stilpul și temelia adevărului“ şi „casa lui 
Dumnezeu“. Biserica se numește trupul cel tainic al 
Domnului lisus Hristos (Efes. 1, 22—23 ; Col. 1, 24), 
pentru că este ca și EI : vie, sfintă, luptătoare și veşnică, 
„nici porțile iadului nu o vor birui“ (Matei 16, 18). 

Biserica se mai numește „stilpul și temelia adevă- 
rului“ (I Timotei 3, 15), căci ea ne conduce prin viață 
ca stîlpul de foc al israelitenilor prin pustie și ne învață 
adevărurile descoperirii lui Dumnezeu. 

Clădirea Bisericii este numită „casa lui Dumnezeu“ 
(Matei 12, 4; 21, 13; Luca 19, 46 ; Ioan 2, 16; 14,2; 
I Tim. 3, 15 ş.a.), pentru că e locaș de rugăciune închi- 
nat lui Dumnezeu și sfințit prin Duhul Sfint. 

Cine conduce Biserica ? 


În chip nevăzut Biserica o conduce Miîntuitorul: 
Hristos, care e capul ei (Efes. 1, 22 ; Col. 1, 18), iar în 
chip văzut Biserica este condusă de episcopi şi preoţi 
(Fapte 20, 28 ; Iacob 5, 14), care sînt urmașii sfinților 
Apostoli. 


Cine face parte din Biserică ? 


Din Biserică fac parte toţi creștinii botezați vii și 
morți. Chiar și cei păcătoși, căci „într-o casă mare nu 
sint numai vase de aur și argint, ci și de lemn și de 
pământ, și unele sînt spre cinste, iar altele spre necinste“ 
(II Tim. 2, 20). Păcătoșii sînt membrii cei bolnavi ai 
Bisericii, „neghina“ de care vorbește Mintuitorul (Ma- 
tei 13, 24—42). 

Membrii vii ai Bisericii sînt toţi creștinii care alcă- 
tuiesc Biserica văzută de pe pămînt, ascultătoare şi lup- 
tătoare. Morţii încă fac parte din Biserică, dar locuința 
lor este în cer ; de aceea Biserica lor se numeşte birui- 
toare (triumfătoare), cerească, împărăția măririi, sau 
Ierusalimul cel ceresc (Evrei 12, 22—24). 

Din Biserică nu mai fac parte ereticii și sectarii, 
adică toţi cei ce învață credinţe greşite și nu se supun 
conducătorilor şi învăţătorilor Bisericii. Despre aceștia 
Sf. Apostol Pavel scrie : „De omul eretic, după întiia şi 
a doua povățuire, ferește-te, știind că s-a abătut unul 
ca acesta şi păcătuieşte, fiind singur de sine osîndit“ 
(Tit 3, 10—11). 

Nu raai fac parte din Biserică schismaticii (răzvră- 
tiţii) şi fraţii care nu ascultă de Biserică. Unii ca aceștia 
trebuie mustraţi, întii între patru ochi, apoi între două- 
trei mărturii, a treia oară în fața Bisericii, și dacă nu 
ascultă nici de Biserică, sînt scoși din sînul ei, ca niște 
păgîni (Matei 18, 15—17). 

Toţi aceștia se vor osîndi, căci scrie Sf. Apostol 
Pavel : „De va strica cineva casa lui Dumnezeu, îl va 
strica pe acela Dumnezeu, căci locașul lui Dumnezeu este 
sfint“ (1 Cor. 3, 17). 


De ce spunem în Crez că Biserica este una, sfintă, so- 
bornicească și apostolească ? 


Biserica este una pentru că unul este și capul ei, 
lisus Hristos, una este învățătura ei, una este împărăţia 
lui Dumnezeu și una este ținta ei : mîntuirea. Domnul 
Hristos s-a rugat ca „toți să fie una“ (loan 17, 21), o 
turmă și un păstor (loan 10, 16), iar pe cei ce dezbină 
biserica îi numește „furi și tilhari“ (loan 10, 8 ; Fapte 
20, 29—30). 

Biserica este sfintă, pentru că sfînt este întemeie- 
torul ei care a sfinţit-o cu sîngele Lui (Efes. 5, 25—27) 
și sfint este și scopul ei ; în ea se săvîrșesc Sfintele Taine, 
care sfințesc pe toţi credincioșii și se predică cuvîntul 
lui Dumnezeu care sfințește pe om (loan 17, 17—19). 

Biserica este sfintă, pentru că sfint este Întemeie- 
are menirea să dăinuiască pină la sfîrșitul veacurilor, 
să se întindă peste tot pămîntul, la „toate neamurile“, 
adică în ea sînt chemaţi să intre toți oamenii (Matei 28, 
19). Ea este condusă de soborul (adunarea) episcopilor, 
după hotăririle soboarelor (sinoadelor) ecumenice (din 
toată Biserica). 

Biserica este apostolească pentru că ea a fost răs- 
pîndită în lume de Sfinţii Apostoli și se conduce după 
rînduielile Sfinţilor Apostoli, primite de la Domnul lisus 
Hristos. De aceea spune Sf. Apostol Pavel că Biserica 
e „zidită pe temelia Apostolilor, piatra cea din capul 
unghiului fiind însuși Miîntuitorul lisus Hristos“ (Efe- 
seni 2, 20). 

Pe lingă aceste numiri, Biserica noastră se mai nu- 
meșie și „ortodoxă“, pentru că e drepteredincioasă şi 

păstrează neschimbate învăţăturile Domnului Hristos şi 
ale Sfinţilor Apostoli, adică ţine credința dreaptă, așa 
cum a fost de la început, cînd Biserica a fost una, sfintă, 
sobornicească și apostolească. 


Care sînt poruncile Bisericii ? 


Poruncile Bisericii sînt nouă : 


1. A ne ruga lui Dumnezeu și a asculta dumne- 
zeieștile slujbe în toată Duminica și sărbătoarea. 

2. A ţine posturile de peste an: postul Nașterii 
Domnului, postul Paştilor, postul Sfinţilor Apostoli 
Petru și Pavel, postul Adormirii Născătoarei de Dumne- 
zeu, Miercurile şi Vinerile de peste an, Înălțarea sfintei 
Cruci, Tăierea capului Sf. Ioan Botezătorul, ajunul Cră- 
ciunului și ajunul Bobotezei. 

3. A cinsti feţele bisericești (preoţii), slujitorii lui 
Dumnezeu și ai mîntuirii noastre. 

4. A ne mărturisi păcatele și a ne împărtăși în sfin- 
tele posturi. 

5. A ne ruga pentru conducătorii și mai marii noş- 
tri (ierarhii Bisericii şi conducătorii Ţării). 

6. A păzi posturile și rugăciunile rînduite de ierar- 
hul (Episcopul) nostru. 

7. A nu citi cărțile eretice și imorale. 

8. A nu înstrăina lucrurile bisericești. 

9. A nu face nunți şi petreceri în vremea posturilor. 


Ce cere Sf. Biserică de la fiii ei ? 


Sfînta Biserică cere de la fiii sau membrii ei să-i 
țină cu sfințenie poruncile, să ia parte cu evlavie la 
dumnezeieștile ei slujbe, să se ferească de amăgirile ere- 
ticilor și să aducă și pe alţii la credința ei dreaptă și 
miîntuitoare. 

Tropare de umilință pe care le zicem cînd intrăm în Sf. 
Biserică : 


Miluiește-ne pe noi, Doamne, miluiește-ne pe noi, că 
nepricepîndu-ne de nici un răspuns, această rugăciune 
aducem ţie, ca unui Stăpîn, noi păcătoşii robii tăi : mi- 
luiește-ne pe noi. 

Mărire... Doamne, miluiește-ne pe noi, că întru 
tine am nădăjduit. Nu te mînia pe noi foarte, nici po- 
meni fărădelegile noastre. Ci caută şi acum ca un mi- 
lostiv şi ne mântuiește pe noi de vrăjmașii noştri. Că tu 
ești Dumnezeul nostru și noi sîntem poporul tău, toţi 
lucrul miinilor tale și numele tău chemăm. 

; “ Şi acum... Ușa milostivirii deschide-o nouă, bine- 
cuvîntată Născătoare de Dumnezeu, ca să nu pierim cei 
ce nădăjduim întru tine. Ci să ne mîntuim prin tine din 
nevoi, că tu ești mântuirea neamului creștinesc. , 

[i 


SFINTELE TAINE 


Care este articolul al zecelea din Crez și ce învățătură 
cuprinde ? 


Articolul al zecelea din Crez este : 

„Mărturisesc un botez întru iertarea păcatelor“. 

În acest articol se cuprinde învățătura despre Taina 
Sfîntului Botez. 


Ce este Taina ? 


Taina este o lucrare sau o slujbă sfîntă, așezată de 
Domnul lisus Hristos, în Biserică, prin care se împărtă- 
şește credincioșilor în chip văzut harul lui Dumnezeu 
cel nevăzut. 

Ce este harul ? 
i 


* 

Harul (darul sau grația dumnezeiască) este lumina 
și puterea Duhului Sfint, pe care Dumnezeu o varsă 
în sufletul creștinului prin Sfintele Taine, ca să poată 
dobîndi sfințirea și mîntuirea. „Prin har sînteţi mântuiţi 
scrie Sf. Apostol Pavel (Efeseni 2, 5). 

Oamenii își împrumută unii altora puterea şi înţe- 
lepciunea. Se ajută unii pe alții și astfel din slabi ajung 
tari, puternici. Cu atît mai mult ne ajută Dumnezeu, ne 
împrumută puterea și lumina Sa prin sfîntul har. 

Ceea ce este lumina și căldura soarelui pentru viața 
lumii, ploaia pentru roadele pămîntului, altoiul nobil 
pentru pomul sălbatic aceea este puterea harului sau 
darul lui Dumnezeu pentru viața credincioșilor : îi ajută 
să se curățească de păcate și să se sfințească prin Duhul - 
Sfînt. 7 


Care sint Sfintele Taine ale Bisericii noastre ? 


„Tainele sfinte ale Bisericii noastre sînt șapte : 


“7 1. Botezul, 2. Mirul, 3. Pocăinţa, 4. Cuminecătura, 
5. Preoţia, 6. Nunta și 7. Maslul. Z 


Ce esie Botezul ? 


Zi Botezul este Taina sfîntă în care omul se spală de 
păcate prin întreita cufundare în apă sfinţită și prin 
rostirea de către preot a cuvintelor : „Botează-se robul 
lui Dumnezeu (N) în numele Tatălui, amin, și al Fiului, 
amin, și al Sfintului Duh, amin, acum şi pururea și în 
vecii vecilor, amin“. În sfîntul Botez omul primeşte harul 
iertării păcatelor, atît al păcatului strămoșesc, cît și a. 
tuturor păcatelor Tăcute înainte de Botez. De aceea el 
se mai numește a doua naștere sau re-naștere, 


Domnul lisus Hristos a așezat Sf. Taină a Botezului 
atunci, cînd înainte de înălțarea la cer a zis Sfinţilor 

Apostoli : „„Mergind învăţaţi toate neamurile, botezin- 
du-le în numele Tatălui și al Fiului și al Duhului Sfint“ 
(Matei 28, 19 ; Marcu 16, 16). 


Este tot una Botezul Domnului cu Taina Sf. Botez ? 


Au ! Pentru că Domnul Iisus Hristos nu S-a botezat 
în Iordan pentru a se curăți de păcate. El S-a botezat cu 
botezul lui Ioan, care era un botez cu apă — fără putere 
curăţitoare de păcate ; nu era bot szul cu Duhul Sfint 
și cu foc (Matei 3, 11—15), care a fost rînduit de Mîn- 
uitorul spre iertarea păcatelor noastre (loan 3, 5 ; Fapte 
2, 38—39 ; 22, 16; Gal. 3, 27 ; Col. 2, 12—13; 1 Petru 
3, 21). 

-Z Dacă Domnul Hristos s-a botezat la 30 de ani asta 
nu înseamnă că oamenii trebuie să se boteze la 30 de ani, 
deoarece : 1. El nu S-a botezat pentru iertarea păcate- 
lor, — căci era fără de păcate (loan 8, 46) ; 2. Botezul, 


cufundarea şi ieșirea Lui din apă închipuie moartea, în- 
groparea și învierea Lui (Romani 6, 3—11). 


Ce este ungerea cu Sfintul Mir ? 


Despre Taina Sfintului Mir scrie Sf. Apostol Pavel 
cu Sfîntul Mir este lucrarea sfîntă prin care cel botezat 
se unge cu Sfîntul Mir la -toate organele simţurilor : Ia 
frunte, gură, ochi, urechi, piept, miîlini şi picioare pen- 


tru a se pecetlui și întări cu darurile Duhului Sfînt şi a 


se pune în slujba lui Dumnezeu. 

/ Despre Taina Sfintului Mir scrie sf. Apostol Pavel 
că „ați fost pecetluiți cu Duhul Sfînt“ (Efes. 1, 13) şi 
„aveți ungere de la Cel Sfînt“ (loan 2, 20—27). „Cel ce 
ne întărește pe noi împreună cu voi în Hristos și ne-a 
uns pe noi, este Dumnezeu, care ne-a și pecetluit pe noi 
şi ne-a dat arvuna Duhului în inimile noastre“ (II Cor. 
1, 21—22). 


[d 

Orice legitimaţie sau scrisoare oficială numai atunci 
are valoare, după ce i se pune sigiliul. Așa și cel botezat, 
numai atunci se numără în rîndul creștinilor, după ce 

/feste botezat cu apă sfinţită și pecetluit cu Sfintul Mir. 
De aceea zice preotul cînd unge : „Pecetea darului Du- 
hului Sfînt, amin”, | 


SFÎNTA TAINĂ A POCĂINŢEI 


Ce este Pocăinţa ? 


Pocăinţa este Taina sfîntă prin care omul creștin 
își spovedeşte preotului-duhovnic păcatele făcute după 
Botez şi dobindește iertarea lor de la Dumnezeu. Fiindcă 
Pocăinţa are de scop îndreptarea și împăcarea păcăto- 
şilor cu Dumnezeu, ea se mai numește întoarcerea de la 
o viață păcătoasă la o viață sfîntă, trăită după Evan- 
ghelie. rd 


Cind a fost așezată Taina Pocăinţei ? 


Pocăinţa a fost așezată ca Taină sfintă de Domnul 
Iisus Hristos, cînd a dat Sfinţilor Apostoli puterea de a 
ierta păcatele. /„Să știți că putere are Fiul Omului pe 
pămînt să ierte păcatele“ (Matei 9, 7) şi puterea aceasta 
a dat-o Apostolilor (Luca 9, 1—2), în ziua învierii: 
„Pace vouă ! Precum M-a trimis pe Mine Tatăl şi Eu 
vă trimit pe voi“. Şi a zis lor: „Oricîte veţi lega pe 
pămînt, vor fi legate și în cer și oricîte veți dezlega pe 
pămînt, vor fi dezlegate și în cer“ (Matei 18, 18). Şi 
iarăși : „Luaţi Duh Sfînt : cărora veți ierta păcatele, se 
vor ierta și cărora le veţi ţinea, vor fi ținute“ (loan 


Neo 22—23). 


60 CATEHISM CREȘTIN ORTODOX 


De ce este de folos Pocăinţa ? 


Pocăinţa este de folos pentru că: 1. Este porun- 
cită de Mintuitorul lisus Hristos, care a zis : „Pocăiţi-vă 
şi credeţi în Evanghelie“ (Marcu 1, 15); 2. Spală su- 
fletele de apăsarea păcatelor. Cine păcătuiește poartă în 

Sfinta Taină a Spovedaniei 


suflet greutatea și mustrarea greșelilor. Cind se pocă- 

iește, greutatea se ușurează, mustrarea încetează şi pă- 

catul se şterge. Regele David, cîtă vreme și-a ascuns pă- 

catul în suflet, i se mistuiau oasele și seca vlaga trupu- 

lui, atît de mult îl mustra. După ce l-a mărturisit, a pri- 

mit iertarea și descărcarea sufletului de greutatea care-l 
ț Napăsa (Psalm 31, 5—6). 

Ce se cere de la cel ce se spovedește ? 


De la cel ce spovedeşte se cere: 1. Căinţă adîncă 
și părere de rău pentru păcatele făcute ; 2. Mărturisirea 
tuturor păcatelor în faţa preotului duhovnic, despre care 
scrie Si. Apostol Ioan : „Dacă ne mărturisim păcatele, El 
(Dumnezeu) este credincios și drept, ca să ne ierte pă- 
catele și să ne curățească de orice nedreptate“ (1 Ioan 
1, 9) ; păcatele nemărturisite apasă pe suflet cu o greu- 
tate însoțită ; 3. Hotărirea de a se îndrepta și a nu mai 
păcătui ; 4. Împlinirea canonului, adică a sfatului dat de 
duhovnic pentru ispășirea păcatelor și îndreptarea pă- 
cătosului. 

Cine nu îndeplinește aceste condiţii nu primește de 
la Dumnezeu dezlegarea. 


Rugăciunea de pocăință, Psalmul Spre 


Miluiește-mă, Dumnezeule, după mare mila Ta și 
după mulțimea îndurărilor Tale şterge fărădelegea mea ! 
Spală-mă de tot de fărădelegea mea și de păcatul meu 
mă curățeşte ! Că fărădelegea mea eu o cunosc şi păcatul 
meu e pururea înaintea mea. Ţie unuia am greșit, căci 
am făcut ceea ce e rău înaintea Ta. Așa că Tu ești drept 
în hotărîrea Ta, și în judecata Ta cu totul curat, Că iată 
întru fărădelegi m-am zămislit și în păcate m-a născut 
maica mea. Dar Tu, cel ce iubeşti adevărul, arață-mi 
tainele înţelepciunii Tale ! Stropește-mă cu isop şi mă 
voi curăţi ; spală-mă şi mai alb decit zăpada voi fi! 
Dă-mi să aud cuvînt de bucurie şi de veselie, și se vor 
bucura oasele mele cele smerite ! Întoarce faţa Ta de 
la păcatele mele și toate fărădelegile mele șterge-le ! 
Inimă curată zidește întru mine, Dumnezeule, și duh 
drept înnoiește înlăuntrul meu ! Nu mă lepăda pe mine 
de la faţa Ta și Duhul Tău Cel sfînt nu-l lua de la mine ! 
Dă-mi iarăși bucuria mîntuirii Tale și cu duh stăpînitor 
mă întăreşte ! Învăţa-voi pe cei fărădelege căile Tale și 


62 CATEHISM CREŞTIN ORTODOX 


cei necredincioşi se vor întoarce la Tine. Izbăveşte-mă 
de vărsările sîngelui, Dumnezeule, Dumnezeul mîntuirii 
mele, şi limba mea va lăuda îndurarea Ta ! Deschide 
buzele mele, Doamne, şi gura mea va vesti lauda Ta ! 
Că de ai fi voit jertfă, ţi-aș fi dat. Tu însă nu voiești ar- 
derile de tot. Că jertfa plăcută lui Dumnezeu e duhul 
umilit. Inima înfrîntă şi smerită Dumnezeu nu o va ur- 
gisi. Fă bine, Doamne, după bunătatea Ta, Sionului și 
zideşte iarăși zidurile Ierusalimului ! Atunci bine plă- 
cute-Ți vor fi jertfa dreptăţii, prinosul şi arderile de tot ; 
atunci vor pune pe altarul Tău viței. 


SFINTA TAINĂ A ÎMPĂRTĂŞANIEI 
(EUHARISTIEI) 


Ce este Sfinta Taină a Împărtășaniei (Euharistiei) 


Sfinta Euharistie este Taina împărtășirii cu trupul 
şi sîngele Domnului, pentru iertarea păcatelor și pentru 
moştenirea vieţii de veci. Cu alte cuvinte, este Cina cea 
de Taină, sau împărtășirea din Jertfa de mîntuire pe 
care Domnul lisus Hristos a adus-o pe Cruce pentru 
toți viii și morții. 


Cind a fost așezată Slinta Euharistie ? 


Sfînta Împărtășanie sau Euharistia a fost așezată 
de către Mintuitorul nostru lisus Hristos, în Joia pati- 
milor, seara, la Cina cea de Taină. Atunci Domnul nos- 
tru Iisus Hristos a luat pîinea „a binecuvîntat-o prin 
rugăciune și a zis : „Luaţi, mîncaţi, acesta este trupul 
Meu...“ Apoi a luat paharul cu vin, l-a binecuvîntat și 
a zis : „Beţi dintru acesta toţi, acesta este sîngele Meu 
al legii celei noi, care pentru voi şi pentru mulți se 

varsă, spre iertarea păcatelor“. După aceea le-a porun- 
cit : „Aceasta să o faceţi întru pomenirea Mea“ (Matei 
N 26, 26—28 ; I Cor. 11, 23—25). 


De ce trebuie să ne împărtășim ? 


Ne împărtășim pentru iertarea păcatelor, pentru 
unirea cu trupul Domnului lisus Hristos și pentru moş- 


Iisus Hristos Euharistic 


“/ tenirea vieții veșnice. Miîntuitorul a zis : „Amin, amin, 
grăiesc vouă : de nu veți mînca trupul Fiului Omului 
şi de nu veţi bea sîngele Lui, nu veți avea viață în voi. 
Cel ce mănîncă Trupul Meu și bea Sîngele Meu are viaţă 
veșnică și Eu îl voi învia în ziua cea de apoi ; că Trupul 
Meu este adevărată mincare şi Singele Meu adevărată 
băutură. Cel ce mănîncă Trupul Meu și bea Singele Meu 
petrece în Mine şi Eu în el“ (Ioan 6, 53—56). 


- ii 

Cind se face Sfinta Euharistie ? 


Sfînta Euharistie se face de cîte ori se slujeşte Sf. 
Liturghie. Cînd se cîntă în strană : „Pe Tine Te lău- 
dăm...“ atunci preotul se roagă în si. Alfar şi cînd bine- 


Givintează pîinea şi vinul, Dumnezeu le pre face 


/ 


în chip minunat, prin puterea Duhului Sfint, în Trupul 
şi Sîngele. Domnului. De aceea la cîntarea „Pe Tine Te 
lăudăm...“ toți credincioşii îngenunchează, 


Cum trebuie să primim Sfinta Împărtășanie ? 


Pregătiţi cu vrednicie, cu frică de Dumnezeu, cu 
credință și cu dragoste. „Oricine va miîria Piinea aceasta 
sau va bea paharul Domnului cu nevrednicie, va fi vi- 
novat faţă de trupul și sîngele Domnului“ (1 Cor. 11, 27), 
ca Iuda. 

De aceea înainte de împărtășanie fiecare credincios 
trebuie să postească, să se roage şi să se spovedească, 
să-și spele gura de seara, dimineaţa să nu măniînce ni- 
mic, să fie curat cu trupul și cu hainele, şi să se apro- 
pie de sfintul potir cu mîinile încrucişate pe piept. Cine - 
se împărtășește cu nevrednicie se osîndește (1 Cor. 11, 29) 


Ce rugăciuni spunem cînd ne împărtășim ? 


Cînd ne apropiem de sfîntul potir zicem : 

Cred, Doamne, şi mărturisesc că Tu ești cu adevărat 
Hristos, Fiul lui Dumnezeu celui piu, Care ai venit în 
lume să mântuiești pe cei păcătoşi, dintre care cel dintii 
sint eu. Încă cred, că acesta este Însuși preacurat Trupul 
Tău, și acesta este Însuşi scump Sîngele Tău, Deci mă 
rog ie, miluiește-mă şi-mi iartă păcatele mele, cele de 
voie şi cele fără de voie, cele cu cuvîntul și cele cu lu- 
crul, cele cu știința și cu neștiința. Și mă învredniceşte 
fără de osîndă, să mă împărtășesc cu preacuratele Tale 


taine, spre iertarea păcatelor şi spre viața de veci. Amin. 

Cinei Tale, cele de taină, astăzi, Fiule al lui Dum- 
nezeu, părtaş mă primeşte, că nu voi spune vrăjmașilor 
Tăi taina Ta, nici sărutare nu îţi voi dat ca luda, ci ca 
tilharul  mărturisindu-mă strig ie: pomeneşte-mă 
Doamne, întru împărăţia Ta. 

Nu spre judecată sau spre osîndă să-mi fie mie îm- 
părtășirea sfintelor Tale taine, Doamne, ci spre tămă- 
duirea sufletului și a trupului. 

După Sfinta Împărtășire ne rugăm : 

Trupul Tău cel sfint, Doamne lisuse Hristoase 
Duminezeul meu, să-mi fie mie spre viața veşnică, și 
Singele Tău cel scump spre iertarea păcatelor. Și să-mi 
ie mie Euharistia aceasta spre bucurie, spre sănătate 
și spre veselie. Și la înfricoșata venirea Ta a două în- 
vrednicește-mă, pe mine păcătosul, să stau de-a dreapta 
măririi Tale. Pentru rugăciunile Preacuratei Maicii Tale 
și ale tuturor sfinţilor Tăi. Amin. P/4 


SFINTA TAINĂ A PREOŢIEI 


Ce este Preoţia ? 


Preoţia este Taina sfintă prin care oamenilor aleși 
de Dumnezeu și sfințiți de ierarhii (episcopii) Bisericii 
li se dă puterea de a vesti cuvîntul lui Dumnezeu, de a 
săvirși Sfintele Taine și slujbele bisericești și de a con- 
duce turma credincioșilor pe calea mintuirii. Taina 
aceasta se face prin hirotonie, adică prin punerea mii- 
nilor ierarhului Bisericii pe capul celui chemat și sfin- 
țirea lui prin rugăciune. 


Cind a fost așezată Taina Preoţiei ? 


Taina Sfintei Preoţii a fost așezată atunci cînd, după 
o noapte petrecută în rugăciune, Domnul lisus Hristos 
și-a ales pe cei 12 Apostoli (Luca 6, 12—16), care au fost 

cei dintii preoţi creştini. Lor apoi le-a dat puterea de a 
lega și dezlega (Matei 18, 18), de a ţine și ierta păcatele 
(loan 20, 22—23). 

Cind S-a înălţat la cer, Domnul Hristos a zis Apos- 
tolilor : „„Mergînd învăţaţi toate neamurile, botezindu-le 


SOL = 

lisus Hristos Arhiereul cel veşnic 


în numele Tatălui și al Fiului și al Sfîntului Duh, învă- 
țîndu-le să păzească toate cîte am poruncit vouă. Și iată 
Eu cu voi sînt în toate zilele, pînă la sfîrșitul veacului. 
Amin“ (Matei 28, 19—20). 

Preoţii sau Apostolii Domnului au datoria să înveţe, 
să săvîrşească Sfintele Taine și să conducă poporul la 
miîntuire veșnică. Sf. Apostol Pavel scrie : „Așa să ne 
socotească pe noi fiecare om, ca pe niște slujitori 
ai lui Hristos și săvîrșitori ai tainelor lui Dum- 
nezeu“ (1 Cor. 4, 1). Tot Apostolul Pavel numește preoții 

Bisericii «împreună lucrători cu Dumnezeu», iar po- 
porul (credincioşii) Bisericii «ogorul lui Dumnezeu» 
(1 Cor. 3, 9). 


Cite trepte are preoţia ? 


Preoţia are trei trepte şi anume : treapta de episcop 
(Fapte 20, 28; I Tim. 3, 1—7; Tit. 1, 5—9), de preot î 
(Fapte 14, 23; 20, 17; 1 Tim. 4, 14; 5, 17; Tit 1,5) 

3 şi de diacon (Fapte 6—7 ; 1 Tim. 3, 8—12). Episcopul 
este urmașul celor 12 Apostoli şi conducătorul Bisericii 
dintr-un ţinut. El are puterea de a săvirşi toate Tainele 
sfinte şi de a aşeza preoţi în orașe și sate (Tit 1, 5). 
Preotul este slujitorul unei biserici sau parohii, iar dia- 
conul este un ajutor al episcopului și preotului. 


Cine poate să fie preot? 


Preoţia este har, — «nu nesocoti harul care este în 
tine» (i Tim. 4, 14), — de aceea «nimeni nu-şi ia singur 
cinstea, fără numai cel chemat de Dumnezeu, ca şi 
Aaron» (Evrei 5, 4); şi nimeni nu poate propovădui dacă 
nu e ales şi trimis (Rom. 10, 15), pentru că nu toţi sînt 
Apostoli, învăţători şi păstori (Efes. 4, 11—12; 1 Cor. 
12, 19—30). 


” Preot poate să fie numai cine a învățat o școală de 
teologie, cine are purtare bună și este hirotonit de către 
Episcop. Numai cine îndeplineşte aceste condiţii are 
dreptul și puterea de a fi preot, 

Pe conducătorul ereticilor, care își însușesc pe ne- 
drept slujba de a predica, Domnul Iisus Hristos îi mus- 
tră aspru și îi numește «prooroci mincinoși» (Matei 24, 
10—11), lupi răpitori îmbrăcaţi în piele de oaie (Matei 
7, 15), furi şi tilhari (loan 10, 1, 83—10), iar Sfinţii Apo- 
stoli îi numesc «lupi răi» şi bărbaţi vicleni care sucesc 
învăţătura cea dreaptă (Fapte 20, 29—30), «amăgitori» 

(II loan 7), neștiutori, care răstălmăcesc Scripturile (II 
Petru 3, 16), învăţători mincinoși care strecoară ere- 
suri (învățături greșite) pierzătoare (Il Petru 2, 1—2). 
Despre ei spune SI. Apostol Ioan «să nu-i primim în 
casă, nici să le zicem : bun venit» (|I loan 8—10), iar 
Ap. luda ne poruncește: «pe unii — şovăitori — mu- 
'straţi-i. Pe alţii — smulgîndu-i din foc — mâîntuiţi-i ; de 
alţii însă fie-vă milă cu frică, urînd și cămașa spur- 
cată de pe trupul lor» (v. 22—23). 


Cum trebuie să ne purtăm iaţă de preoţi? 


Faţă de preoţi trebuie să ne purtăm cu toată cin- 
stea şi să-i ascultăm, căci ei sînt după cum spune po- 
runca bisericească «slujitorii lui Dumnezeu şi ai mîn- 
tuirii noastre». Domnul lisus Hristos a spus: «Cel ce 
vă ascultă pe voi, pe Mine Mă ascultă şi cel ce se lea- 
pădă de voi, se leapădă de Mine» (Luca 10, 16). 


SFINTA TAINĂ A NUNȚII 


Ce este Nunta ? 


Nunta este Taina sfintă prin care cei ce se căsăto- 
resc (mirele şi mireasa) primesc harul binecuvîntării 
lui Dumnezeu pentru a întemeia o familie creștină. Se 
mai numeşte şi «cununie», deoarece Taina se împlineş- 
te de preot prin punerea cununilor pe capetele mirilor 
şi prin, rostirea cuvintelor : «Cunună-se robul (roaba) 
lui Dumnezeu (N) cu roaba (robul) lui Dumnezeu (N) 
în numele Tatălui şi al Fiului și al Sfintului Duh», în- 
soțite de rugăciunea ; «Doamne, Dumnezeul nostru, 
cu mărire şi cu cinste încununează-i pe dinșii». 

De cind este Nunta ? 


Nunta este din rai. După ce Dumnezeu a făcut pe 
Adam și pe Eva i-a așezat în grădina raiului, i-a bine- 
cuvintat și le-a zis : „Creșteţi și vă înmulțiţi, umpleți 
pămintul și stăpiniţi-l“ (Facere 1, 28)). 


N anta din Cana Galileii 


Domnul lisus Hristos ca să ne arate că Nunta este 
cinstită şi sfintă, a luat parte la nunta din Cana Galileii, 
unde a prefăcut apa în vin (loan 2, 1—11). 


În ce constă Taina Nunții ? 


Taina Nunții constă din unirea de bunăvoie prin har 
şi în iubire curată dintre mire și mireasă, pentru a trăi 
împreună toată viața. Mîntuitorul lisus Hristos spune : 

„Va lăsa omul pe tatăl său și pe mama sa şi se va 
lipi de femeia sa și vor fi amindoi un trup. Pentru aceea 
nu mai sunt doi, ci un trup. Deci, ceea ce a unit Dum- 
nezeu, omul să nu despartă“ (Matei 19, 5—6). 

Căsătoria așadar nu se poate desface, pentru că este 
unire sfintă, încheiată prin știrea, prin voia și prin bine- 
cuvîntarea lui Dumnezeu. 

___ Cine divorțează săvirșește un păcat foarte mare 
înaintea lui Dumnezeu. 

Taina aceasta este mare, scrie Sf. Apostol Pavel, 
dar numai atunci cînd se încheie „în Hristos și în Bise- 
rică“ (Efeseni 5, 32), — „în Domnul“ (1 Cor. 7, 39). 


Ce trebuie să știe tinerii înainte de căsătorie ? 


Tinerii înainte de căsătorie trebuie să știe că : 1. În- 
cheie de bunăvoie o legătură sfintă, pe toată viața. 2. 
Trebuie să fie deplin sănătoși. Dacă sînt bolnavi să se 
arate înainte de nuntă medicului. 3. Să se facă în faţa 
preotului dovada că își cunosc îndatoririle lor de buni 
creştini (Catheismul cu învăţăturile, rugăciunile și po- 
runcile dumnezeieşti), apoi să se spovedească şi să se cu- 
minece, ca astfel să se îmbrace în haina albă de sărbă- 
toare şi trupul și sufletul lor. 


SFINTA TAINĂ A MASLULUI 


Ce este Sfintul Maslu ? 


Sfîntul Maslu este Taina ungerii bolnavilor cu unt- 
delemn sfinţit prin rugăciunile preoţilor. Sf. Maslu îm- 
părtășește credincioșilor harul dumnezeiesc care spală 
păcatele sufletului și vindecă bolile trupului. 

Cind și cum s-a așezat Taina Sfintului Maslu ? 


Domnul Iisus Hristos a dat Sfinţilor Apostoli nu nu- 
mai puterea de a ierta păcatele, dar și darul de a goni 
duhurile necurate și de a tămădui bolile și neputinţele 


Sfinta Taină a Maslului 


oamenilor (Luca 9, 1—2). Apostolii ungeau cu untde- 
lemn pe mulți bonavi şi-i tămăduiau (Vezi Marcu 6, 
71—13). 

Sf. Apostol Iacob vorbește despre Taina Sfintului 
Maslu cînd scrie : „Este bolnav cineva dintre voi ? Să 
cheme preoții Bisericii şi să se roage pentru el, ungin- 
du-l cu untdelemn în numele Domnului, și rugăciunea 
credinței va mântui pe cel bolna», și-l va ridica Domnul 
şi de va fi făcut păcate i se vor ierta“ (Iacob 5, 14—15). 

Ceea ce învățau și făceau Sfinţii Apostoli nu era de 
la ei, ci era descoperire și poruncă de la Mintuitorul nos- 
tru lisus Hristos. Preoţii Bisericii nu fac altceva decit 
ce le-a poruncit Domnul Hristos și Sfinţii Apostoli. 


Unde și cum se face Sf. Maslu ? 


Sfîntul Maslu se face în sf. biserică și la casele 
credincioșilor de către șapte preoți (în cazuri de lipsă 
se poate face de cinci, de trei, de doi sau chiar și nu- 
mai de unul). Se aprind șapte luminări, se citesc șapte 
pericope (părți) din Apostol, șapte pericope din Evan- 
ghelie și mai multe rugăciuni pentru iertarea păcatelor 
şi vindecarea bolnavilor, care se ung de șapte ori cu 
untdelemn sfințit. 

Înainte de slujba Sfintului Maslu, bolnavii se spo- 
vedesc, ca să fie pregătiți cu sufletul pentru primirea 
Tainei. 


+ 


Cu Sfintul Maslu încheiem aci învăţătura creștină 
ortodoxă despre cele șapte Sfinte Taine ale Bisericii, 
care sînt ca șapte izvoare minunate din care se revarsă 
asupra creștinilor harurile Duhului Sfint. Continuăm 
învăţătura aceasta ceva mai pe larg, în partea a doua a 
Catehismului, unde vorbim despre cultul religios creștin. 

Cine ţine cu sfințenie învăţătura despre Sfintele 
Taine, se mintuiește de osinda păcatului și moștenește 
viața veșnică ; cine n-o ţine se osîndește. Mîntuirea este 
curățirea, luminarea şi sfințirea sufletului prin harul 
Sfintelor Taine, prin credința cea dreaptă (a Crezului) și 
prin faptele cele bune. 

Domnul lisus Hristos și-a trimis Apostolii în lume 
să învețe oamenii să creadă și să păzească toate cîte le-a 
poruncit (Matei 28, 20). „Cine nu va crede se va osindi” 
(Marcu 16, 16). 


CREDINȚA CREȘTINĂ 73 


ÎNVIEREA MORȚILOR 


Care este articolul al 11-lea din Crez și ce învățătură 
cuprinde ? 


Articolul al 11-lea din Crez este : „Aştept învierea 
morților“. 

Scoaterea din iad a Protopărinţilor (Adam și Eva) la Invierea 
Domnului 


În acest articol se cuprinde învățătura creștină des- 
pre viaţa cea după moarte și despre învierea morţilor. 
Fiecare creștin ortodox crede şi așteaptă învierea mor- 
ților, adică învierea trupurilor celor morți, căci sufle- 
tele nu mor, ele fiind nemuritoare. 


Ce este moartea ? 


Omul, fiind făcut din trup şi din suflet (vezi pag. 
18), cînd moare, „trupul se întoarce în pămîntul din 
care a fost luat, iar sufletul se întoarce la Dumnezeu, 

care l-a dat“ Eclesiast 12, 7). Așadar moartea este des- 
părțirea sufletului nemuritor de trupul cel muritor. În 
Sf. Scriptură moartea se mai numește ieșire din lumea 
aceasta (II Petru 1, 15), despărțire (II Tim. 4, 6), ador- 
mire (Matei 9, 25), odihnă. 


Care este cauza morții ? 


Cauza morţii este păcatul lui Adam și Eva. Sf. 
Apostol Pavel scrie că : „Precum printr-un om (Adam) 
a intrat păcatul în lume și prin păcat moartea, așa moar- 
tea a trecut la toți oamenii prin aceea că (în Adam) toți 
au păcătuit“ (Romani 5, 12). Cu cît omul păcătuiește mai 
mult, cu atît mai tare aleargă spre moarte. Dumnezeu 
taie prin moarte legătura dintre trup şi suflet, pentru 
ca păcatul să nu se sporească peste măsură. Sf. Apostol 
Pavel mai scrie că : „Plata păcatului este moartea, iar 
harul lui Dumnezeu este viața veșnică“ (Romani 6, 23), 


Învie morţii ? 


Da ! Miîntuitorul lisus Hristos a înviat pe fiica lui 
Iair, pe tînărul din Nain şi pe Lazăr din Betania, apoi a 
înviat El însuși. Credinţa în învierea morților ne-o în- 
tărește EI și prin învăţătura Sa, cînd zice : „Amin, amin, 
grăiesc vouă, că vine ceasul și acum este cînd morţii 
vor auzi giasul Fiului lui Dumnezeu... Nu vă miraţi de 
aceasta, că vine ceasul în care toți cei din morminte vor 
auzi glasul Lui și vor ieși cei ce au făcut fapte bune la * 
învierea vieții, iar cei ce au făcut fapte rele, la învierea 
osindirii“ (loan 5, 25—28). 

Despre învierea morților scrie minunat de frumos 
Sf. Apostol Pavel în cartea întîia către Corinteni. Aci 
spune că moariea a venit în lume prin Adam, iar învie- 
rea morţilor prin lisus Hristos (a se citi 1 Cor. cap. 15). 

Este cu putință învierea morţilor ? 


Da ! La Dumnezeu nici un lucru nu este cu nepu- 
tință. O bucată de fier făcută pulbere și aruncată în 
țărîna pămîntului cu ajutorul unui magnet poate fi 
adunată și făcută iarăși cum a fost. Dacă un om cu o 
bucată de magnet poate face acest lucru, cu atit mai 
mult poate Dumnezeu, Care e atotputernic, să învieze 
morții. 

Sufletul prin viaţa și ajutorul de la Dumnezeu, îşi 
zideşte dinlăuntrul în afară trupul. Tot în taina sufle- 
tului şi în puterea lui Dumnezeu stă ascunsă și cea mai 
mare minune a viitorului : învierea trupurilor. 

Mintuitorul lisus Hristos (loan 12, 24) și Sf. Apos- 
tol Pavel (1 Cor. 15, 35—45) aseamănă moartea și în- 
vierea trupurilor cu putrezirea în pămînt și încolţirea 
seminţei. O sămînță ca să încolțească și să rodească, 
trebuie mai întîi să moară, să putrezească în pămînt. 
Așa și omul, ca să ajungă la viața cea veșnică, trebuie 
să treacă mai întîi prin moarte. 

Din asemănarea aceasta s-a născut rînduiala de a 
aduce colivă la parastas, ca privind sămînţa de griu. să 
ne aducem aminte de moartea și învierea trupurilor. 

Moartea se mai poate asemăna cu apusul soarelui, 
iar învierea morţilor cu răsăritul soarelui. Apoi cu iarna 
şi cu primăvara. larna se pare că toate mor, dar cum 
vine lumina și căldura primăverii, toate învie ca din 
morţi și se îmbracă în haină de sărbătoare. Așa va fi 
şi învierea morților, la sfîrșitul veacurilor. 


De ce vor învia trupurile ? 


Trupurile vor învia pentru a primi, împreună cu 
sufletele, fericirea sau osînda veşnică, după cum au făcut 
pe pămînt fapte bune sau rele. Împreună trebuie să se 
bucure de răsplată, așa după cum împreună au săvirșit 
faptele. 

Cum vor fi trupurile înviate ? 


Trupurile înviate ale drepţilor vor fi asemănătoare 
cu Trupul înviat al Domnului Hristos: nemuritoare, 
preamărite şi strălucitoare. Ele vor putea să se facă vă- 
zute și nevăzute, vor putea să se lase pipăite, nu vor 
mai avea de nici o trebuință (mîncare, băutură, 
adăpost, odihnă) ; vor fi puternice și nu vor mai suferi 
nici o neputinţă. „La înviere nici nu se însoară, nici nu 
se mărită, ci vor fi ca îngerii lui Dumnezeu în cer“ (Ma- 
tei 22, 30). 

Trupurile înviate ale păcătoşilor vor fi şi ele nemu- 
ritoare, dar locul lor va fi în ceata şi în osînda demo- 
nilor. 


Ce datorii avem faţă de cei morţi și în ce constă 
cultul morţilor ? 


Faţă de morţi avem următoarele datorii: 1. Să-i 
îngropăm după rînduiala Bisericii ; 2. Să dăm pentru ei 
pomană săracilor, adică să facem milostenie pentru su- 
fletele lor ; 3. Să facem rugăciuni și parastase pentru 
odihna și fericirea lor, căci Dumnezeu are cheile iadului 
și ale morţii (Apoc. 1, 18). El nu lipsește de mila sa 
nici pe cei vii nici pe cei morţi (Rut 2, 20) şi ascultă 
toate cererile și rugăciunile oamenilor (loan 14, 14 ; 16, 
23) ; 4. Să le facem pomenire la Sf. Liturghie. Cea mai 
mare binefacere pentru sufletele morţilor este slujirea 
Sfintei Liturghii, care este jertfa de împăcare și iertare 
și pentru vii și pentru morți. 5. Să îngrijim de mormin- 
tele lor ; să aibe cruce la cap și fiori pe morminte. Cimi- 
tirul este loc sfint, ca și biserica. De aceea trebuie în- 
grijit să fie frumos, ca o biserică. 

Toate aceste datorii se cuprind în una singură, care 
se numește cultul morților. Așadar cultul morţilor constă 
în dragostea, cinstea şi grija deosebită ce trebuie să o 

avem faţă de trupurile, sufletele și mormintele morţilor 
noștri iubiți. Noi cei vii împreună cu cei morți formăm 
Biserica, — trupul viu și veșnic al Domnului isus 
Hristos. 


De ce Dumnezeu a ascuns omului ceasul morţii ? 


Pentru ca să privegheze, să se pregătească și să 
fie gata totdeauna de călătorie spre patria cerească ; 
nici să nu lenevească din cauza depărtării, nici să nu 
se îngrozească de apropierea ei. „Luaţi aminte, prive- 
gheaţi și vă rugați, căci nu știți cînd va fi vremea aceea“ 
(Marcu 13, 33). 


Rugăciune pentru morți 


Cu sfinţii odihnește, Hristoase, sufletele robilor tăi 
(N), unde nu este durere, nici întristare, nici suspin, ci 
viaţă fără de sfîrșit. 


CULTUL SFINȚILOR 
Ce mai învăţăm în legătură cu viața de după moarte ? 


În legătură cu viața de după moarte mai învăţăm 
despre cultul sfinţilor și a sfintelor icoane. 


Ce este și în ce constă cultul sfinților ? 


Sfinţii sînt duhurile drepţilor celor desăvîrșiți (Evrei 
12, 23). Ei se mai numesc „iubiții lui Dumnezeu“ (Da- 
niel 10, 19), prietenii lui Dumnezeu, — După cum spune 
Mintuitorul Hristos Sfinţilor Apostoli : „Voi prietenii 
Mei sînteți, de veţi face cîte vă poruncesc“ (loan 15, 14). 

Ceata sfinților slujeşte în ceruri lui Dumnezeu și 
formează împreună cu îngerii Biserica cerească sau 
triumfătoare (biruitoare). 

torul (loan 17, 22). De aceea noi le aducem o cinstire 
deosebită, — ca unor frați mai mari, — care se nu- 
meşte cult religios. Avem slujbe, cîntări și sărbători în 
amintirea lor, îi chemăm în ajutorul nostru, ca și ei 
să se roage pentru noi la Dumnezeu. 

Așadar cultul sfinților este cinstea deosebită ce o 
aducem sfinţilor din cer. Cultul sfinţilor se mai numește 
venerare. (cinstire), cultul Fecioarei Maria supravene- 
7are (preacinstire), iar cultul lui Dumnezeu adizare sau 
îichinare. Cind ne rugăm sfinților, nu-i adorăm, nici nu 
He închinăm lor la fel ca lui Dumnezeu, ci îi venerăm, 
adică îi cinstim în chip deosebit. 


De ce se cuvine sfinţilor un cult deosebit ? 


Sfinţilor li se cuvine un cult deosebit pentru că : 
1. Sfinţii au fost slugi credincioase lui Dumnezeu şi au 
trăit o viaţă sfîntă ; pentru aceea „slav ă şi cinste 
și pace. oricărui face binele“ (Rom. 2, 10) ; 2. Sfinţii se 
roagă pentru noi la Dumnezeu. „Rugăciunile sfinților“ 
se înalță la cer ca tămiia din cădelniţă (Apoc. 5, 8); 3. 
Sfinţii vor judeca lumea (| Cor. 6, 2), avînd în frunte 
pe Domnul lisus Hristos ; 4. Sfinţii totdeauna au avut 
în Biserică un cult deosebit și viețile lor pilduitoare au 
fost scrise și citite cu multă cinste. Sfinții prin credință 
au biruit împărăţii, au făcut dreptate, au dobindit făgă- 
duinţe, au astupat gurile leilor, au stins puterea focului, 
au scăpat de ascuţișul sabiei, s-au întărit în slăbiciune, 
s-au făcut puternici în război, au întors taberile vrăj- 
mașilor în fugă..., alții au suferit batjocuri și biciuiri, 
ba încă și lovituri și temniță. Au fost uciși cu pietre, au 
fost tăiați cu ferestrăul, au fost chinuiţi, au murit uciși 
de sabie (Evrei 11, 33—37). Pentru toate acestea trebuie 
să cinstim sfinţii, ca privind la sfîrșitul vieţii lor, să le 
urmăm credinţa (Evrei 13, 7). 


80 CATEHISM CREȘTIN ORTODOX 


Biserica cinstește şi moaștele (rămășițele din trupul) 
sfinţilor, pentru nestricăciunea în care ele rămîn şi pen- 
tru minunile ce se fac prin ele. 


CULTUL ICOANELOR 


Ce este cultul icoanelor ? 


Cultul icoanelor este cinstea în închinarea ce o dăm 
sfintei Cruci, sfintei Evanghelii și icoanelor sfinte pe 


Sfinta Treime 


care se ailă zugrăvite chipul Preasfintei Treimi, al Fe- 
cioarei Maria și al proorocilor, Apostolilor, sfinților, mu- 
cenicilor, 

Ele se aseamănă cu fotografiile părinţilor, pe care 
le păstrăm cu iubire în casele noastre. 


Cinstirea icoanelor nu este închinare la idoli ? 


Nu ! Pentru că icoana nu este idol. Idolul este un 
chip cioplit despre care păgînii din vechime credeau că 
este Dumnezeu. Noi nu credem și nu spunem despre 
icoane că sint Dumnezeu, nu le îndumnezeim, și nu spu- 
nem în faţa lor: icoană ajută-mi, ci zicem: Doamne, 
miluieşte-mă 1... Maică Preacurată, ajută-mi !... Sfinte 
Nicolae... Sf. Ioane... Sf. Gheorghe... roagă-te pentru 
noi !... Deci nu ne rugăm la icoane, ci în fața icoanelor ; 

nu la obiectul pămintesc, ci la chipul ei ceresc. LA 

Este adevărat că Dumnezeu a dat lui Moise porunca 
— a doua — să nu ne închinăm la idoli, dar porunca nu 
opreşte cinstirea sfintelor icoane. Căci tot Dumnezeu 
a dat lui Moise porunca să facă cortul sfint, altarele, chi- 
votul legii, sfeşnicul cu șapte braţe, heruvimii de aur 
(leșire cap. 20—A40) și șarpele de aramă (Numerii 21, 8), 
care erau socotite obiecte și lucruri sfinte şi cine se 
atingea de ele sau nu le dădea cinstea cuvenită, era pe 
depsit chiar și cu moartea. 

Prin urmare deosebirea dintre idoli și obiectele sfin- 
țite, care împodobesc locașul Domnului, o avem încă de 
la Moise. 


Avem noi dovezi in Sf. Scriptură pentru cultul icoanelor ? 


Da ! Dumnezeu a făcut pe om după chipul și ase- 
mănavea Sa (Facerea 1, 26—27). Omul este chipul sau 
icoana lui Dumnezeu. Deci după chipul omului ne în- 
chipuim și pe Dumnezeu. 

Moise profetul a zidit cortul sfint și înțeleptul Solo- 
mon a zidit cea dintii biserică lui Dumnezeu, pe care 

Înălțarea Domnului 

le-au împodobit cu obiecte și lucruri sfințite (vezi Car- 
tea III-a a Regilor, cap. 6, 12—30). 

„Domnul lisus Hristos, Fiul lui Dumnezeu, S-a în- 
trupat și S-a făcut om. EI este icoana Tatălui (Evr. 1, 
2—3) ; „Cel ce M-a văzut pe Mine a văzut pe Tatăl“ 
(loan 12, 45 ; 14,9). 

Duhul Sfint s-a arătat la botezul Domnului în chip 
de porumbel, la Schimbarea la față în chip de lumină și 
la Rusalii în chipul limbilor de foc. 

Chipul Maicii Domnului și al sfinţilor se zugrăvește 
pe icoane pentru ca viața și faptele lor să ne fie de în- 


Ce folos avem din cultul icoanelor ? 


Icoanele sînt Scriptura celor neștiutori ; ele ne în- 
vaţă faptele biblice și ne înfăţişează chipurile sfin- 
ților ; ele împodobesc bisericile și casele creștinilor ; sînt 
ca niște ferestre prin care privim în veșnicie, sau ca 
niște oglinzi prin care privim cerul lui Dumnezeu. 
Bisericile şi casele fără icoane sfinte sînt goale și fără 
Dumnezeu. 


VIAȚA VEŞNICĂ 


Care este articolul al 12-lea din Crez și ce învățătură 
cuprinde ? 


Articolul al 12-lea din Crez este : (aștept) „Și viața 
veacului ce va să fie. Amin“. 

În acest articol se cuprinde învățătura creștină des- 
pre viața veșnică, adică despre viaţa ce va urma după 
învierea morților și după judecata din urmă. 

Ce va fi după Judecata cea de apoi ? 


După Judecata cea de apoi va urma răsplata cuve- 
nită Ţiecărui om după faptele sale (Romani 2, 6). Drepţii 
— adică cei buni — vor merge în viața cea veșnică, în 
rai, iar păcătoşii — adică cei răi — în osînda cea veș- 
nică (Matei 25, 46), în iad (după cum învăţăm în pilda 
bogatului nemilostiv și a săracului Lazăr (Luca 16, 
19—31). 


Ce este raiul ? 


Raiul e locul de răsplată și starea de fericire în care 
vor petrece drepții după judecata cea din urmă. În 
Sfînta Scriptură raiul se mai numește cer, împărăţia lui 
Dumnezeu, împărăția cerurilor, sînul lui Avraam, casa 
Tatălui, Ierusalimul ceresc, etc. 


In ce constă răsplata drepţilor în rai ? 


Răsplata drepţilor în rai va consta în fericire ne- 
grăită și în bucurie nesfirșită, precum e scris : „Cele ce 
ochiul n-a văzut, urechea n-a auzit și la inima omului 
nu s-au suit, pe acestea le-a gătit Dumnezeu celor ce-L 
iubesc pe El“ (1 Cor. 2, 9). Drepţii vor străluci ca soarele 
(Matei 13, 43), vor vedea pe Dumnezeu „faţă către faţă“ 
(1 Cor. 13, 12) și vor trăi împreună cu sfinţii, cu îngerii 
și cu Domnul lisus Hristos. Atunci nimeni nu va mai 
flăminzi, nimeni nu va mai înseta ; nu va mai fi nici 
plingere, nici durere, nici moarte, ci viață, lumină, bucu- 
rie, dragoste, pace și fericire fără de sfîrșit. 


Ce este iadul ? 


Iadul este locul și starea de pedeapsă în care vor 
petrece în plingere și în scrîşnirea dinților păcătoşii, 
după Judecata cea din urmă. În Sf. Scriptură iadul se 
mai numește : gheenă, întunericul cel mai din afară, 

muncă sau osîndă veșnică, focul iadului, cuptorul cel cu 
foc, moarte, viermele cel neadormit. Toate aceste numiri 
arată chinurile sufletești și pedepsele ce le vor suferi 
cei răi după Judecata de apoi. 


În ce constau pedepsele păcătoșilor în iad ? 


Pedepsele păcătoșilor în iad constau din suferințe și 
dureri fără de sfirșit, înfățișate în chipul viermelui ce 


țisus Hristos ca Judecător și Arhiereu 


nu moare și a focului ce nu se stinge (Marcu 9, 43—41) 
Păcătoşii în iad vor suferi mustrarea conștiinței, nu vor 
avea parte de bunurile cerești pe care ochiul nu le-a 
văzut şi urechea nu le-a auzit, nu vor putea să vadă 

niciodată lumina feţei lui Dumnezeu, ci vor fi în socie- 
tatea duhurilor necurate (demoni), unde vor îi chinuiți 
ziua și noaptea, în vecii vecilor (Apocalipsă 20, 10). 


Ce înseamnă „amin“ ? 


Cuvintul „amin“, cu care se încheie Crezul, în- 
seamnă „aşa este“, sau „așa să fie“, adică așa să credem 
și să trăim, după cum mărturisim în Crez. Să nu ne 
facem socoteli greșite nici cu viața, nici cu sufletul, nici 
cu veșnicia, căci toate greșelile întristează şi ne fac să 
suferim. Să ne facem socoteli drepte și înțelepte care 
înveselesc inima, ca după ele să ne putem bucura feri- 
ciți de viaţă și în fața oamenilor şi — în veșnicie — în 
fața lui Dumnezeu. 


II 
CULTUL CREȘTIN 

CULTUL RELIGIOS 


Ce este cultul religios ? 


Cultul religios este închinarea și cinstirea lui Dum- 
nezeu prin rugăciuni, citiri și cîntări sfinte. El se cu- 
prinde și se arată în rugăciunile, slujbele, ierurgiile și 
Tainele Bisericii ; în sărbătorile și posturile Bisericii ; în 
cele şapte laude ale Bisericii și în slujba cea mai mare şi 
mai însemnată a Bisericii, în Sfinta Liturghie. 'Toate 
acestea laolaltă cuprind și formează cultul Bisericii creş- 
tine ortodoxe, adică arătarea în afară a credinței, a nă- 
dejdii și a iubirii sfinte dinlăuntrul inimii. 

Cultul religios este cel mai bun, cel mai potrivit şi 
mai obișnuit mijloc pentru întărirea credinţei, a speran- 
ței și a iubirii lui Dumnezeu. 


De unde avem cultul creștin ? 


În tot cuprinsul lui, în fondul şi în forma lui, cul- 
tul creștin își are începutul de la Mintuitorul. Domnul 
nostru cercetează biserica, de cînd era copil (Luca 2, 
42—52, Marcu 3, 1 ; Ioan 13—14) ; se botează de Ioan, 
trăiește în post și în rugăciune, îngenunchează şi se în- 
chină cu faţa pînă la pămînt, învață cum să ne rugăm, 
citește și predică Evanghelia, pune mîinile peste copii 

şi peste bolnavi, binecuvintează în semnul crucii, cîntă 
psalmi, sărbătoreşte Paștile și alte sărbători și rînduiește 
cele șapte Sfinte Taine. 

Toate acestea sînt acte, lucrări de cult, mijloace de 
cinstire a lui Dumnezeu pe care Biserica le împlineşte 
pînă în ziua de astăzi. 


Cultul religios se cere ţinut ca și credinţa religioasă ? 


Da ! Cum sîntem datori să ținem Crezul cu învă- 
țătura de credinţă a Bibliei și a Bisericii, așa sîntem 
datori să îndeplinim și cultul religios, cu toate lucrările 
lui : cu sfinţenie și cu dragoste pînă la moarte, căci prin 
ele se primește harul lui Dumnezeu și se continuă lu- 
crarea de mintuire a sufletelor, împlinită și rînduită de 
Domnul nostru lisus Hristos, 


RUGĂCIUNEA 


Ce este rugăciunea ? 


Rugăciunea este înălțarea minţii, a inimii și a vo- 
inței noastre la Dumnezeu, prin care îi trimitem solia 
și dorința nădejdii noastre de miîntuire şi fericire. Cu 
alte cuvinte, rugăciunea e vorbirea plină de iubire şi de 
credință a sufletului cu Dumnezeu. Copiii vorbesc cu 
părinţii și creștinii cu Dumnezeu, prin rugăciune. „Cel 
ce iubește pe Dumnezeu, deapururi stă de vorbă cu El, 


cum ar sta cu un tată“, spune Sf. Evagrie Monahul. 

Creștine, rugăciunea este pîinea sufletelor. Hrăneş- 
te-te cu ea, ca să-ți asiguri viaţa și fericirea în sînul 
împărăției lui Dumnezeu. 


CULTUL CREȘTIN 


Psalmistul David 

De cite feluri este rugăciunea ? 


După numărul persoanelor care se roagă, după locul 
unde se roagă și timpul cînd se săvirșește, rugăciunea 
este de două feluri : rugăciune personală sau particulară 
şi rugăciune obștească (publică), numită cultul public 
sau cultul Bisericii. Întîia o spune omul acasă, în că- 
mara inimii sale, în casa și familia sa ; al doliea chip 
de rugăciune se face în biserică, în obştea credincioșilor, 
în casa Tatălui Ceresc. 

După cuprinsul ei, rugăciunea este de trei feluri : 
de laudă, de mulțumire și de cerere, după cum în cu- 
prinsul ei .preamărim pe Dumnezeu, Îi mulțumim pen- 
tru binefacerile primite, sau Îi cerem să ne împlinească 
dorințele și să ne ierte păcatele. 

Îngerii în cîntările lor : „Sfint, Sfint, Sfînt e Dorm- 
nul...“ (Isaia 6, 1—3) şi „Mărire întru cei de sus lui 
Dumnezeu...” (Luca 2, 14) laudă şi preamăresc pe 
Dumnezeu. 

Bătrînul Simeon mulțumește lui Dumnezeu că l-a 
învrednicit să țină în brațele sale pe Mintuitorul lumii 
(Luca 2, 28—32). 

Fiul rătăcit cînd s-a întors acasă și-a cerut iertare 
și a zis : „Tată greșit-am la cer și înaintea ta și nu mai 
sînt vrednic să mă numesc fiul tău...“ (Luca 15, 21). 

Din aceste pilde înțelegem cît se poate de uşor de 
cîte feluri sînt rugăciunile adică : 1. rugăciuni de laudă 
şi de preamărire a Domnului Dumnezeu ; 2. rugăciuni 
de mulțumire pentru binefacerile primite de la Dumne- 
zeu și 3. rugăciuni de cerere pentru toate trebuințele 
omului. 

De obicei omul are totdeauna o mulțime de cereri 
de făcut lui Dumnezeu și prea adeseori uită de mulțu- 
mirea și preamărirea (adorarea) cuvenită lui Dumnezeu. 
Și de aceea multe rugăciuni sînt rău făcute și nerodnice. 

„Cereţi și nu primiţi, pentru că cereţi rău, cu gind să 
risipiţi pe plăcerile voastre“ (Iacob, 4, 3). 

Rugăciunea este o mare, dumnezeiască și nebiruită 
putere morală, dar numai atunci cînd e făcută bine, 
după gindurile și după voia lui Dumnezeu. 


Cum să ne rugăm ? 


Prin pilda vameșului (Luca 18, 10—14), Sf. Evan- 
ghelie ne învață cum să ne rugăm. Fariseul se lăuda 
şi se mindrea în rugăciune. Vameșul se smerea pe sine 
şi îşi recunoștea cu părere de rău păcatele înaintea lui 
Dumnezeu. De aceea acesta s-a întors acasă de la bise- 
rică mai îndreptat decit fariseul. 

Cum să facem ca rugăciunea să fie rodnică, bine- 
făcătoare şi folositoare ? 

Rugăciunea se face cu credință vie, fără nici o în- 
doială sau şovăire, căci „toate cite veţi cere (de la Dum- 
nezeu) rugîndu-vă cu credinţă veți lua“ (Matei 21, 22). 

Rugăciunea se face cu sinceritate, cu inimă curată, 
întrîntă şi smerită. „Cînd te rogi să nu fii ca fățarnicii“, 
ca fariseii (Matei 6, 5). Creștinul se roagă cu sinceritate, 
cu toată căldura inimii. 

Rugăciunea se face „în duh și adevăr“ (loan 4, 24), 
din tot sufletul, cu atenție, cu trezvie, cu privirea minții 
și a ochilor înlăuntrul inimii. Concentrarea, adică adu- 
narea gindurilor şi a simţurilor în inimă este cerută și 
poruncită de Domnul cînd zice : „lar tu cînd te rogi, 
intră în cămara ta“ (Matei 6, 6), — intră cu mintea și 
cu voința, cu privirea și cu toată ființa ta în adîncul 
și în taina inimii. Cind te rogi, creștine, să nu privești 
nici la dreapta nici la stinga ; să nu fii cu trupul într-o 
stare nepotrivită, nici cu sufletul în stare de împrăştiere. 

Rugăciunea se face cu pace și cu liniște, cu smere- 
nie blindă, cu evlavie lină, cu toată iubirea, căldura și 
umilința sufietului, însoțită de îngenuncheri, de închi- 

năciuni şi metanii (îngenuncheri cu mîinile, cu fruntea 
și cu genunchii plecate pînă la pămînt). 

Rugăciunea se face cu speranță, cu încredere fiiască 
şi cu stăruință neîncetată ; fără grăbire, cu toată nădeij- 
dea şi încrederea în bunătatea lui Dumnezeu. 


VaMesulL m FARISCUL 


Luca XV 10-14 


Rugăciunea vameșului și cea a fariseului 


Rugăciunea, uneori, se face însoțită cu postul, cu 
ajunări și cu înfrînarea patimilor. 

Creștinul care se obișnuiește să se roage astfel, va 
cunoaște nu numai rodnicia, binefacerile și foloasele ru- 
găciunii, dar și bucuriile ci negrăite. Cine gustă odată 
din bucuria rugăciunii nu se va mai despărți de ea nici- 
odată. 


Ce este închinarea, îngenuncherea, metania, prosternarea, 
încrucișarea miinilor și ridicarea brațelor ? 


Închinarea este plecarea frunții, cu smerenie, în 
faţa lui Dumnezeu, însoțită de semnul sfintei cruci. 

Îngenuncherea este plecarea genunchilor (amîndoi), 
cu toată umilința, în faţa lui Dumnezeu, în timpul ru- 
găciunii. 

Metania este mare și mică : metania mare este ple- 
carea frunţii pînă la pămînt, însoţită de facerea sfintei 
cruci ; metania mică este o închinare cu mîna dreaptă 
pînă la pămînt, urmată iarăși de însemnarea cu sf. cruce. 

Prosternarea este căderea în rugăciune cu faţa la 
pămînt, ca Iudita înainte de a intra în tabăra vrăjma- 
şilor (Iudita 9, 1) și ca Mintuitorul Hristos în grădina 
Ghetsimani, înainte de Sfintele Sale Patimi (Matei 
26, 39). 

Încrucișarea miîinilor pe piept arată ridicarea inimii 
prin rugăciune la Dumnezeu. 

Ridicarea brațelor, ca o troiță, mărturisește iubirea 
noastră faţă de Dumnezeu şi unirea cu Hristos Domnul 
cel răstignit. Așa s-a rugat Moise în lupta cu amale- 
ciţii (Ieşire 7, 2—12) și Solomon la sfințirea templu- 
lui (II Cron. 6, 12) ; așa poruncește Sf. Pavel, „ca băr- 
baţii să se roage ridicîndu-și mîinile curate“ (I Tim. 2, 
8) şi așa se roagă preoții la Sf. Liturghie. 

Toate aceste chipuri de a ne ruga mărturisesc sme- 
renia, pocăința și evlavia noastră în fața lui Dumnezeu. 


În cîte chipuri poate omul să-și facă rugăciunea ? 


În sf. biserică şi acasă, omul poate să-și facă rugă- 
ciunea în trei chipuri : în meditaţie, în vorbire și în cîn- 
tare. Întîia e rugăciunea în meditaţie ; a doua este ru- 
găciunea vorbită și a treia, rugăciunea cîntată. 

Oricum, este bine primită, dacă e făcută cu luare 
aminte, cu atenţie, cu mintea și cu inima adunate în 
rugăciune, către Dumnezeu. 

Care sînt binefacerile rugăciunii ? 


Mai întîi : rugăciunea sporește şi întărește puterile 
omului (Psalm 137, 3; Iacob 5, 16—18). Omul rugă- 
ciunii, în toate întîmplările, este cel mai tare, cel mai 
răbdător, cel mai liniștit și mai împăcat. 


Rugăciunea dă omului tărie morală, adică virtute 
împotriva gîndurilor, ispitelor, poțtelor și patimilor vă- 
tămătoare. Rugăciunea spală și sfințește sufletul de ru- 
gina și întinarea păcatului ; e scară la cer şi cheie prin 
care se descuie raiul. 

Rugăciunea umple inima de frumusețe și de iubire, 
de pace și de bucurie, de sfințenie şi de toate virtuțile 
vieții dumnezeiești. De aceea pe dreptate a fost numită 
sărbătoarea bucuriei. 


Rugăciunea face din om un fiu al lui Dumnezeu ; 
făptura cea mai aleasă, ridicîndu-l pe aripile ei cerești 
în cinste și în slavă, cu sfinţii și cu îngerii. 

Folosește-te de ea, creștine, ca să te bucuri şi tu de 
foloasele și binefacerile ei duhovnicești. Cine nu se roagă 
nu poate să se mintuiască. 


Care sînt timpurile de rugăciune ? 


În afară de Duminici şi sărbători, care sînt zile 
anume închinate rugăciunii, Biserica ne învață să ne ru- 
găm : dimineața, la amiază, seara, înainte și după mân- 
care, şi ori de cite ori ne cheamă clopotele bisericii. Di- 
mineața mulțumim bunului Dumnezeu pentru odihna 
nopții şi-i cerem să ne binecuvînteze munca zilei. La 
amiază ne aducem aminte că la ora 12 a fost răstignit 
Domnul lisus Hristos pe cruce pentru păcatele noastre, 
pentru mintuirea şi învierea noastră. Seara grăiește ini- 
mii noastre despre moartea zilei şi despre moartea noas- 
stră. De aceea atunci ne cercetăm cugetul, ne facem so- 

coteala cu păcatele zilei, apoi mulțumim lui Dumnezeu 
pentru bunătăţile primite în timpul zilei și-i cerem ier- 
tare de greșeli, ocrotire şi odihnă în timpul nopţii. Îna- 
inte şi după mîncare ne rugăm ca să mulţumim lui Dum- 
nezeu pentru bunătăţile cerești și pămîntești, și-i cerem 
să ne ferească de păcatele îmbuibării, după pilda și 
învățătura Miîntuitorului (Matei 15, 36; Luca 21, 34). 
Ca să nu uităm cînd trebuie să ne rugăm, clopo- 
tele şi toaca bisericii ne strigă şi vestesc ceasurile de ru- 
găciune și în vremea slujbelor clipele cele mai în- 
semnate. 

Hristos Domnul și sfînta Sa Biserică ne mai învaţă 
să ne rugăm în toată vremea (Luca 21, 36), în ispite 
(Matei 26, 41), în necazuri (Psalm 49, 16), în prigoane 
și nevoi (Fapte 12, 5), făcînd din toată viața noastră o 
rugăciune bine plăcută lui Dumnezeu. 


Unde să ne rugăm? Care sint locurile de rugăciune? 


Fariseul şi vameșul s-au rugat în biserică (Luca 18, 
10). Biserica este „casa de rugăciune“ (Matei 21, 13 ; 
Marcu 11, 17 ; Luca 19, 46), casa lui Dumnezeu (loan 2, 
16 ; 14, 2), locul anume ales și sfințit de Dumnezeu 
(Matei 23, 17—19), unde să ne facem rugăciunea. În 
Sfinta Biserică se împlinește făgăduinţa dată ucenicilor 
şi credincioșilor de către lisus Hristos Mintuitorul : 
„Unde sînt doi sau trei adunaţi în numele Meu, acolo 
sint și Eu în mijlocul lor“ (Matei 18, 20). 

// Biserica închipuieşte cerul pe pămînt și pe Hristos 
Dumnezeu în mijlocul nostru. Cea dintii biserică, adică 
cortul sfint, „cortul mărturiei“, s-a făcut după planul 
dat de Dumnezeu (Ieşire 25—27). A doua biserică a fost 
cea zidită de Solomon în Ierusalim (III Regi 6, 8—9). 

A Pealru creștini, cea dintii biserică a fost casa în câre 
lisus Hristos Domnul a serbat Cina cea de Taină (Ma-, 
tei 26, 26) şi apoi casa în Sare s-a pogoriît Duhul Sfînt 

peste cei 12 Apostoli (Fapte 1, 13). Astfel de biserici, 
prin case (Fapte 12, 12), mai întîlnim, la început în 
Troa, biserică luminată cu făclii (Fapte 20, 6—9), la 
Roma (Rom. 16, 5), la Colose (Coloseni 4, 15), în casa 
lui Filimon (Filim. 1, 2). În Antiohia, unde întiia oară 
s-au numit ucenicii Domniilui Creștini, aflăm încă din 
veacul întîi cea dintii biserică anume zidită (Fapte 
11, 26), Ia sia 

De atunci, de la început, sfintele biserici sînt loca- 
şurile noastre de rugăciune, casele anume zidite în care 
se adună toți creştinii să se roage și să împlinească 
sfintele rînduieli ale cultului dumnezeiesc. 

Domnul nostru lisus Hristos ne învață că, în afară 
de Sfînta Biserică, ne mai putem ruga oriunde : în pus- 
tie (Luca 5, 16), în munţi (Luca 22, 39), în singurătatea 
camerei și în liniștea inimii (Matei 5, 6), căci Dumnezeu 
este pretutindeni de față. 


Care este rugăciunea cea mai frumoasă ? 


Cea mai frumoasă și mai potrivită rugăciune a creş- 
tinului este Tatăl nostru sau rugăciunea dom- 
nească, numită așa pentru că e dată de Domnul nostru 
Iisus Hristos (Matei 6, 9—13). 


Cite părți are rugăciunea Tatăl nostru ? 


Rugăciunea Tatăl nostru are trei părți : chemarea, 
cererile și încheierea. 

Chemarea se cuprinde în cuvintele : „Tatăl nostru, 
Care ești în ceruri“, Zicem „Tatăl nostru“ pentru că E] 
a creat pe om. El este Dumnezeul nostru, al tuturor, iar 
noi oamenii sîntem fii și frați întreolaltă. EI e Tatăl 
nostru ceresc, spre deosebire de tatăl nostru cel de pe 
pămînt. 

Cite și care sint cererile din rugăciunea Tatăl nostru ? 


În rugăciunea Tatăl nostru se cuprind șapte cereri 
şi anume : “. 

1. „„Sfinţească-se numele Tău“. Numele lui Dumne- 
zeu Îl cinstim ca sfînt (se sfințește) cu gîndurile, cuvin- 
tele și faptele noastre cele bune, săvirșite cu ajutorul 
harului Duhului Sfînt. 

2. „Vie împărăţia Ta“, adică împărăţia lui Dumne- 
zeu, împărăția în care domnește dreptatea, pacea, iubi- 
rea, bunătatea, iertarea și adevărul Evangheliei. „Căci 
împărăția lui Dumnezeu nu este mîncare și băutură, ci 
dreptate şi pace și bucurie în Duhul Sfint“ (Rom. 14, 
17). Împărăţia lui Dumnezeu în lume este Biserica, pen- 
tru care ne rugăm să se întindă peste tot pămîntul, ca 
toți oamenii să facă voia lui Dumnezeu. 

3. „Facă-se voia Ta, precum în cer și pe pămint“. 
Cum împlinesc îngerii în cer voia lui Dumnezeu și cum 
au împlinit-o sfinții și Domnul nostru lisus Hristos pe 
pămînt, așa să o împlinească toți oamenii. 

4. „Pîinea noastră cea de toate zilele, dă-ne-o nouă 
astăzi“. „„Piinea noastră“ înseamnă cele de trebuință 
pentru viaţa și traiul nostru pe pămînt : hrană, îmbră- 
căminte, minte, sănătate, ajutor ș.a. 

5. „Și ne iartă nouă păcatele noastre precum și noi 
iertăm greşiților noștri“. Dacă noi nu iertăm aproape- 
lui nostru cînd el greșește, nici Dumnezeu nu ne va 
ierta nouă (vezi pilda datornicului neiertător : Matei 18, 
23—35). Dacă toţi oamenii ar ierta unul altuia, cînd 
greşesc, atunci ar fi pace și trai bun între oameni, n-ar 
mai fi certuri, procese şi războaie. 

Întrebare : De cîte ori să iertăm ? Domnul Iisus 
Hristos ne răspunde : „De șaptezeci de ori de cite şapte“ 
(Matei 18, 21—22), adică totdeauna. 

6. „Și nu ne duce pe noi în ispită“ (încercare). Ispi- 
tele sînt greutăţile care pun la încercare credinţa și răb- 

darea noastră. Noi, cunoscîndu-ne slăbiciunile, ne ru- 
găm lui Dumnezeu să nu ne pună la încercare (ispitire) 
credința și răbdarea, pentru a nu cădea în păcat. 

7. „„Ci ne miîntuieşte de cel rău“. În cererea aceasta 
rugăm pe Dumnezeu să ne scape de amăgirile şi cursele 
celui rău (diavolul). 


Care este încheierea rugăciunii Tatăl nostru ? 


„Că a Ta este împărăţia și puterea și mărirea : a 
Tatălui și a Fiului și a Sfintului Duh, acum și pururea 
și în vecii vecilor. Amin“. 


DUMINICA ȘI SĂRBĂTORILE 
Ce este Duminica ? 


Duminica este ziua învierii Domnului şi ziua de 
odihnă a creștinilor. Cit de mare şi sfîntă este învierea 
Domnului se vede și din faptul că ziua aceasta primește 
un nume deosebit. Pînă la învierea Domnului ziua 
aceasta nu avea un nume ; se numea „una a sîmbetelor“, 
sau „ziua cea dinții a săptămînii“. De la învierea Dom- 
nului, ziua aceasta se numește pînă astăzi „ziua Dom- 
nului“, adică „Duminică“ (Apoc. 1, 10), ziua sfîntă și 
de odihnă a creștinilor, care se prăznuiește anul întreg. 


De ce creștinii sărbătoresc Duminica în locul simbetei ? 


Noi creștinii sărbătorim Duminica în locul sîmbetei 
ca zi de odihnă și sărbătoare săptămînală, pentru că : 

1. Duminica este ziua cea dintii a creațiunii, ziua 
facerii luminii (Facere 1, 1—5). 

2. Duminica este ziua învierii Domnului (Matei 26, 
1—7 ; Marcu 16, 2). 

3. Duminica este ziua pogoririi Duhului Sfînt și a 
întemeierii Bisericii (Fapte 2). 
„4. Duminica este ziua în care, de la cei dinții creş- 
tini și pînă astăzi, Biserica serbează „fringerea pîinii“, 
adică Sfînta Liturghie și adună ajutoarele pentru oropsiţi 


= - 
f Za 
OU 


Îngerul vestește purtătoarelor de mir Învierea, în dimineața Duminicii 


(Fapte 2, 42 ; 20, 7; I Cor. 16, 2; Apoc. 1, 10). Dovezi 
că cei dintii creștini au serbat totdeauna Duminica 
avem nu numai în Sfinta Scriptură (arătate aici) şi în 
canoanele Bisericii, dar și în scrierile bărbaţilor apos- 
tolici, ucenicii Sfinţilor Apostoli, din care amintim nu- 
mai doi martiri : Sf. Ignatie, episcopul Antiohiei (mort la 
anul 107 d. Hr. și pomenit la 20 Decembrie), scrie creş- 
tinilor din Magnezia (Asia Mică) : „Acei care au vieţuit 
după rînduiala cea veche (iudeii) au revenit la nădej- 
dea cea nouă și nu mai țin sîmbăta, ci-și întocmesc 
viața potrivit zilei Domnului“. Sf. Iustin Martirul (mort 

în anul 155 d. Hr. și cinstit la 1 Iunie), scrie : „Duminica 
ne adunăm cu toţii la un loc, pentru că aceasta este 
ziua în care Dumnezeu, la zidirea lumii, a despărțit lu- 
mina de întuneric și în care Mîntuitorul nostru lisus 
Hristos a înviat din morți“. Pe vremea lui Constantin 
cel Mare, Duminica a fost recunoscută și consfințită şi 
de către stat, ca zi de odihnă. 

5. Sîmbăta e ziua orînduită de Moise, ca amintire 
a scoaterii poporului israelit din robia Egiptului (Deute- 
ronom 5, 15; Fapte 15, 10—11, 19—20; Rom. 6, 14; 
10, 4; Gal. 2, 21; 3, 24—25; Col. 2, 16—17; Evrei 
7, 11—12; 9, 15—16; 1—2; Marcu 2, 23—28 ; Ioan 
5, 1—17). 

6. Duminica este ziua eliberării întregii omeniri din 
robia păcatului. 


Care sînt sărbătorile creștinilor drepteredincioși ? 


Pe lingă sărbătoarea Duminicii, noi creştinii mai 
avem două feluri de sărbători şi anume : 1. Sărbătorile 
împărătești sau praznicele împărătești, închinate prăz- 
nuirii lui Dumnezeu Tatăl, Fiul și Duhul Sfînt ; 2. Săr- 
bătorile Maicii Domnului şi 3. Sărbătorile marilor sfinți. 

1. Sărbătorile împărătești sînt 10 : Naşterea Dom- 
nului (Crăciunul), Tăierea împrejur (Anul Nou), Botezul 
Domnului sau Boboteaza, Întimpinarea Domnului, Du- 
minica stilpărilor sau a Floriilor, Învierea Domnului sau 
Paștile, Înălțarea la cer, Pogorirea Duhului Sfint (Du- 
minica Mare sau Rusaliile), Schimbarea la faţă a Dom- 
ului și Înălțarea Sfintei Cruci. 

, 2. Sărbătorile Maicii Domnului sînt 4 : Nașterea 
Maicii Domnului sau Sîntămăria Mică, Intrarea în Bise- 
rică a Maicii Domnului, Bunavestire sau Blagoveștenia 
și Adormirea Maicii Domnului sau Sîntămăria Mare. 

ă 3. Sărbătorile marilor sfinţi sînt : Vasile cel Mare, 
Sf. Ioan Botezătorul, Sfinţii Trei Ierarhi : Vasile, Gri- 

gorie Cuvîntătorul de Dumnezeu și Ioan Gură de Aur, 
Sf. Gheorghe, Sf. Constantin și Elena, Nașterea Sf. loan 
Botezătorul sau Sinzienele, Sfinții Apostoli Petru şi Pa- 
vel, Sfîntul Ilie, Tăierea capului Sfintului loan Boteză- 
torul, Sf. Paraschiva sau Vinerea Mare, Sfîntul Dimitrie, 
Sfinţii Arhangheli Mihail și Gavriil, Sfîntul Nicolae și 
Sfintul Ştefan. Sărbătorile sfinților însemnate în ca- 
lendar cu t (cruce neagră) sînt sărbători bisericești fără 
„ţinere“. 


BISERICA SAU CASA DOMNULUI 


Care este cel dintii rod al Duhului Sfint ? 


Înainte de înălțarea la cer, lisus Hristos Mintuito- 
rul a făgăduit Apostolilor că le va trimite puterea dum- 
nezeiască a Duhului Sfint, care să le lumineze mintea 
şi să le întărească puterea voinţei în lucrarea de vestire 
a Evangheliei, de conducere a Bisericii și de mîntuire 
a sufletelor, 

Minunea aceasta s-a întîmplat în Duminica cea 
mare a Rusaliilor, cînd Duhul Sfînt s-a revărsat peste 
ei, în chipul limbilor de foc 7 

Prin lumina, puterea și lucrarea Sfîntului Duh, 
Apostolii se întăresc, se sfinţesc, se însuflețesc și încep 
lucrarea de mîntuire a lumii : vestesc Evanghelia și în 
aceeași zi mare atrag la Hristos și botează cinci mii de 
suflete (Fapte 2, 1—4, 4). Erau cei dintii creștini, care 

ormează cea dintii Biserică, în Ierusalim. Mai departe 
numărul creștinilor crește și se răspîndește după cum 
profețise Miîntuitorul, pînă la marginile pămîntului. 

Ca urmare, cel dintii rod al lucrării Duhului Sfint 
în lume este întemeierea Bisericii. Duhul Sfînt ne dă 
Apostolii, Biserica și Sfintele Taine. Duhul Sfînt sfin- 

în anul 155 d. Hr. și cinstit la 1 Iunie), scrie : „Duminica 
ne adunăm cu toții la un loc, pentru că aceasta este 
ziua în care Dumnezeu, la zidirea lumii, a despărțit lu- 
mina de întuneric și în care Mintuitorul nostru lisus 
Hristos a înviat din morţi“. Pe vremea lui Constantin 
cel Mare, Duminica a fost recunoscută și consfințită şi 
de către stat, ca zi de odihnă. 

5. Sîmbăta e ziua orînduită de Moise, ca amintire 
a scoaterii poporului israelit din robia Egiptului (Deute- 
ronom 5, 15; Fapte 15, 10—11, 19—20; Rom. 6, 14; 
10, 4; Gal. 2, 21; 3, 24—25; Col. 2, 16—17 ; Evrei 
7, 11—12; 9, 15—16; 1—2; Marcu 2, 23—28 ; Ioan 
5, 1—17). 

6. Duminica este ziua eliberării întregii omeniri din 
robia păcatului. 


Care sint sărbătorile creștinilor drepteredincioși ? 


Pe lîngă sărbătoarea Duminicii, noi creştinii mai 
avem două feluri de sărbători și anume : 1. Sărbătorile 
împărătești sau praznicele împărătești, închinate prăz- 
nuirii lui Dumnezeu Tatăl, Fiul și Duhul Sfînt ; 2. Săr- 
bătorile Maicii Domnului şi 3. Sărbătorile marilor sfinți. 

1. Sărbătorile împărătești sînt 10 : Naşterea Dom- 
nului (Crăciunul), Tăierea împrejur (Anul Nou), Botezul 
Domnului sau Boboteaza, Întîmpinarea Domnului, Du- 
minica stilpărilor sau a Floriilor, Învierea Domnului sau 
Paștile, Înălțarea la cer, Pogorirea Duhului Sfînt (Du- 
minica Mare sau Rusaliile), Schimbarea la față a Dom- 
„nului și Înălțarea Sfintei Cruci. 

„ 2. Sărbătorile Maicii Domnului sînt 4 : Naşterea 
Maicii Domnului sau Sîntămăria Mică, Intrarea în Bise- 
rică a Maicii Domnului, Bunavestire sau Blagoveştenia 
și Adormirea Maicii Domnului sau Sîntămăria Mare. 

ia 3. Sărbătorile marilor sfinţi sînt : Vasile cel Mare, 
Sf. loan Botezătorul, Sfinţii Trei Ierarhi : Vasile, Gri- 

gorie Cuvintătorul de Dumnezeu și Ioan Gură de Aur, 
Sf. Gheorghe, Sf. Constantin și Elena, Nașterea Sf. Ioan 
Botezătorul sau Sinzienele, Sfinţii Apostoli Petru şi Pa- 
vel, Sfintul Ilie, Tăierea capului Sfintului loan Boteză- 
torul, Sf. Paraschiva sau Vinerea Mare, Sfîntul Dimitrie, 
Sfinţii Arhangheli Mihail și Gavriil, Sfîntul Nicolae și 
Sfintul Ştefan. Sărbătorile sfinților însemnate în ca- 
lendar cu t (cruce neagră) sînt sărbători bisericești fără 
„ţinere“. 


BISERICA SAU CASA DOMNULUI 


Care este cel dintii rod al Duhului Sfint ? 


Înainte de înălţarea la cer, Iisus Hristos Mintuito- 
rul a făgăduit Apostolilor că le va trimite puterea dum- 
nezeiască a Duhului Sfînt, care să le lumineze mintea 
şi să le întărească puterea voinţei în lucrarea de vestire 
a Evangheliei, de conducere a Bisericii și de mîntuire 
a sufletelor. 

Minunea aceasta s-a întimplat în Duminica cea 
mare a Rusaliilor, cînd Duhul Sfint s-a revărsat peste 
ei, în chipul limbilor de foc 7 

Prin lumina, puterea și lucrarea Sfîntului Duh, 
Apostolii se întăresc, se sfinţesc, se însuflețesc și încep 
lucrarea de mîntuire a lumii : vestesc Evanghelia și în 
aceeași zi mare atrag la Hristos și botează cinci mii de 
suflete (Fapte 2, 1—4, 4). Erau cei dintii creștini, care 

ormează cea dintii Biserică, în Ierusalim. Mai departe 
numărul creștinilor creşte și se răspindește după cum 
profețise Mîntuitorul, pînă la marginile pămîntului. 

Ca urmare, cel dintii rod al lucrării Duhului Sfint 
în lume este întemeierea Bisericii. Duhul Sfint ne dă 
Apostolii, Biserica și Sfintele Taine. Duhul Sfînt stin- 

țește pe cei dintii preoți ai Bisericii (Apostolii) și pe cei 
dintii creștini. În chipul acesta Biserica este semnul ară- 
tării și a lucrării lui lisus Hristos în lume. Biserica este 
așezămîntul harului, centrul şi izvorul de lumină a da- 
rurilor Sfîntului Duh, casa Domnului și localul cultului 
creștin din primele ei zile şi pînă astăzi. 


Cind trebuie să cercetăm biserica ? 


Cei dintii creștini „în fiecare zi cercetau cu rivnă 
biserica..., iar Domnul în fiecare zi adăuga la biserică 
pe cei ce se mîntuiau“ (Fapte 2, 46—47). 

Știrea aceasta despre cei dintii creștini ne arată cît 
de mare era dragostea lor față de Dumnezeu şi cît de 
aprinsă era rivna lor față de biserică, pe care o cercetau 
„în fiecare zi“, deși nu erau siliți de nimeni. Porunca 
cea dintii a Bisericii ne îndatorează : „Să ascultăm cu 
evlavie Sfinta Liturghie în fiecare Duminică și. sărbă- 
toare“. 

Canoanele Sfinţilor Apostoli și ale Sfinţilor Părinţi 
repetă și întăresc porunca aceasta prin pedepsele care 
le-au .hotărit împotriva creștinilor slabi, care nu cerce- 
tează regulat biserica. 

Călcătorii acestor pravile se despart de trupul 
tainic al Bisericii, de izvorul şi de lucrarea Duhului 
Sfînt. 


Unde și cum se zidește o biserică ? 


De regulă, o biserică se zidește pe un loc mai înalt 
(dacă este) în mijlocul parohiei. Locurile înalte ne amin- 
tesc de Golgota şi de cetatea de pe vîrful muntelui (Ma- 
tei 5, 14), departe de zgomotul străzilor și de vuietul 
lumii. Păstorul cel bun (loan 10, 1) este în mijlocul tur- 
mei, biserica în mijlocul credincioșilor. 

Bisericile se zidesc în formă de cruce și în formă 
de corabie. Crucea cu cele patru brațe ne învață că 

Biserica adună credincioșii din cele patru părți ale pă- 
mintului, de la răsărit, apus, miazăzi și miazănoapte. 
Corabia ne amintește că precum Noe cu familia lui au 
scăpat de potopul apelor în corabie, tot astfel și noi, oa- 
menii credincioși, scăpăm de potopul păcatelor, în bi- 
serică, 


Care sint părțile bisericii ? 


Părţile unei biserici sînt: pridvorul sau tinda 
(pronaosul) naosul sau corabia și altarul, totdeauna în- 
dreptat spre răsărit, ca să ne amintească neîncetat de 
Hristos („lumina lumii“) care vine de la răsărit. Însă 
adevărata Biserică vie o formează sufletele credincio- 
şilor ale căror inimi sînt altare ale Duhului Sfînt, în care 
răsună, ca nişte clopote în adiîncuri, glasul lui Dum- 
nezeu. 


Ce este altarul bisericii și ce se află în el? 


Altarul este partea cea mai sfîntă a bisericii, încă- 
perea în care preoții slujesc dumnezeiasca Liturghie și 
sfintele slujbe. El închipuiește cerul cu tronul lui Dum- 
nezeu şi cu adunările îngerilor şi ale sfinţilor. — De 
aceea lisus Hristos apără sfințenia Altarului cînd scoate 
vînzătorii din templu (loan 2, 13—17) și cînd zice fari- 
seilor că „altarul sfințește darul“ (Matei 23, 16—19), 
iar Sf. Pavel Apostolul cînd scrie : „,„Noi avem altar din 
care nu au dreptul să măniînce cei ce slujesc cortului“ 
(Evrei 13, 10). — Ereticii şi sectarii au desființat și au 
scos altarul din adunările lor. 

2 în mijlocul Sfintului Altar se află Sfinta Masă (pre- 
stolul) sau jertfelnicul. Sfînta Masă se face din piatră 
în patru colțuri. Ea închipuiește masa de la Cina cea de 
Taină, crucea răstignirii de pe Golgota, mormîntul Dom- 
nului și tronul lui Isus Hristos — piatra cea din capul 

unghiului, — semnul Mielului, sub care martirii așteaptă 
preamărirea (Apoc. 5, 6 ; 6, 9). În mijocul Sfîntului Pre- 
stol se află o scobitură în care sînt așezate părticele din 
moaștele martirilor, rinduială rămasă din vremea cînd 
bisericile se zideau pe mormintele sfinților mucenici 
(Apoc. 6, 9—11). Sfinta Masă este acoperită cu o pînză 
albă de in, numită „cămașă“, care ne aduce aminte de 
giulgiul cu care era înfășurat trupul Domnului în mor- 
mint. Peste cămașă se așează „îmbrăcămintea mesei“, 
“care închipuiește haina luminată a Mintuitorului în care 
-a strălucit pe Tabor, la Schimbarea la față (Matei 17, 2). 
Ş, Pe Sfinta Masă se află Antimisul, o pînză de in pe 
care se află întipărită icoana îhgropării Domnului și la 
“colţuri cei patru Evanghelişti : Matei, Marcu, Luca și 
Ioan. În Antimis sînt cusute părticele din moaștele mar- 
tirilor. Fără Antimis nu se poate sluji Sfinta Liturghie ; 
ae aceea nu poate lipsi din nici o biserică. El închipuiește 
giulgiul în care era înfășurat trupul Mîntuitorului în 
mormînt. În vremea prigoanelor Sfintul Antimis era 
sfiria masă pe care se așezau Sfintele Daruri, în locuri 
ascunse. Cînd urmele creştinilor erau descoperite de pri- 
gonitori, preoţii înfășurau Sfintele Daruri și fugeau cu 
ele în locuri ferite unde continuau și încheiau Sf. Li- 
turghie. 
„Pe Sfintul Prestol se mai află Sfinta Evanghelie, 
care închipuiește pe Hristos de față pe Sfinta Masă, apoi 
sfinta cruce, sfeșnicul cu o luminare  (închipuiește pe 
unul Dumnezeu), cu două lumînări (închipuiește cele 
două firi : dumnezeiască și omenească a Mintuitorului), 
cu trei (Sfinta Treime), cu patru (cei patru evangheliști), 
cu șapte (șapte daruri ale Sfintului Duh, șapte Taine), 
cu nouă (nouă cete ingerești) sau 12 lumînări (Apostolii); 
=-şi Chivotul, un dulăpior de lemn sau metal în formă de 
biserică său de mormînt în care se păstrează Sfinta Îm- 
părtășanie pentru bolnavi. El închipuiește slava dimpre- 
jurul tronului dumnezeiesc (lezechiel 43, 1—7), 

În stînga altarului, spre miazănoapte, se află proA 
scomidierul, o scobitură (firidă) în formă de măsuță 
pe care se pregătesc Sfintele Daruri, închipuind staulul 
sau peștera cu ieslea din Betleem, în care s-a născut 
lisus Hristos. În spatele altarului, la răsărit, se află 
scaunul de sus, pe care stă arhiereul, închipuind pe 
Hristos, marele nostru Arhiereu către Dumnezeu, iar la 
o parte, spre miazăzi unde este locul potrivit, diaco- 
narul sau diaconicul, încăperea în care se păstrează sfin- 

„ tele vase, cărți şi veşminte bisericești. 

Mai avem în altar locul pentru foc, tot o scobitură 
(firidă) închisă în perete, în care se aprind cărbuni 
pentru cădelniță. Focul închipuiește firea dumnezeiască 
a Mintuitorului; cădelnița : firea Lui omenească, iar fu- 
mul de tămiie bunul miros al Duhului Sfint (leșire 31 
1—29) şi al rugăciunii. di 


Ce este iconostasul ? 


- Iconostasul, timpla sau catapeteasma, este peretele 
de icoane împodobit cu sculpturi, care desparte altarul 
de naosul sau corabia bisericii și cele văzute de cele ne- 
văzute. Iconostasul are trei intrări în altar. La mijloc 
sînt „uşile împărătești“, numite ășă pentru că la încon- 
jurarea cu Sfintele Daruri, prin ele intră Hristos, Împă- 
ratul cerului și al pămintului. La dreapta și la stînga 
sint ușile diaconești sau îngerești, fiiridcă prin ele intră 
şi ies diaconii, care închipuiesc îngerii. Pe ușile împă- 
rătești este pictată icoana Buneivestiri, care ne amin- 
tește de începutul mîntuirii noastre, iar pe uşile diaco- 
nești sint pictate icoanele sfinților diaconi Ștefan și 
Laurențiu, sau ale Sfinților Arhangheli Mihail și Gavriil, 
ca să ne spună că în Altar, unde tronează Dumnezeu, 
se cuvine să intrăm cu evlavie și curăție îngerească. 

Într-un rînd cu uşile sint icoanele mari ale iconos- 
tasului : a Miîntuitorului, a Preacuratei Fecioare cu 

Pruncul în braţe, a Sf. Ioan Botezătorul (sau a hramului 
bisericii) și a Sfintului Nicolae sau a unui alt sfînt. În 
faţa icoanelor mari atirnă candela cu untdelemn, care ca 
și luminile din biserică (Fapte 20, 8) închipuiește pe 
Hristos Izvorul vieţii și „lumina lumii“ (loan 8, 12), care 
ne-a luminat prin învăţăturile Evangheliei, prin darul 
Sf. Duh și prin lumina fericitoare a vieţii veșnice. Sub 
aceste icoane se află altele mai mici, care infățișează 
jertfe din Vechiul Testament : jertfa lui Abel, a lui Noe, 
a lui Avram și a lui Zaharia, ca preînchipuiri ale jert- 
fei Miîntuitorului. 

Deasupra ușilor împărătești se află icoana feţei 
Domnului pe mahrama Sfintei Veronica. Deasupra icoa- 
nelor mari se află icoanele sărbătorilor mari de peste an, 
avînd în mijloc Cina cea de Taină. În alt rînd urmează 
icoanele celor 12 Apostoli, în mijloc cu lisus Hristos 
pe tron. Deasupra Apostolilor, în alt rînd, sînt icoanele 
proorocilor, avind în mijloc icoana Sfintei Treimi, sau 
icoana Hramului bisericii (dacă e una din persoanele 
Sfintei Treimi). Deasupra tuturor, la mijloc, este crucea 
cu răstignirea Domnului, avind la dreapta icoana Maicii 
Sfinte și la stînga icoana Sf. Ioan Evanghelistul și Apos- 
tolul (loan 19, 26—27). 

Toate aceste icoane, prinse între mlădițe de viţă de 

vie, înfățișează pe Hristos, vița cea adevărată și sfinţii, 
rodul mlădiţelor ei (loan 15, 1—7). Ele ne cheamă privi- 
rile şi ne îndeamnă inimile ca, urmînd vieţile lor, să ne 
dăruim și noi viaţa toată lui Dumnezeu, precum ne în- 
deamnă și stihul, rostit sau ascultat cu închinăciune 
către Sf. Altar : 
„ „Pe preasfînta, preacurata, preabinecuvîntata, slă- 
vita Stăpîna noastră, de Dumnezeu Născătoarea și pu- 
rurea Fecioara Maria, cu toţi sfinții pomenindu-o, pe 
noi înșine și unul pe altul, și toată viața noastră lui 
Hristos Dumnezeu să o dăm“. 

Ce lucruri se află în pridvorul și în corabia bisericii ? 


Pridvorul este partea de intrare în biserică, numită 
şi tindă, nartex sau pronaos. În pridvor, la dreapta, se 
află vasul în care se botează copiii prin cufundare (eris- 
telnița, colimvitra sau baptisteriul). La stînga se află 
masa cu icoana înmormîntării (prohodul) Domnului, care 
din Joia patimilor seara, pînă în dimineața învierii se 
așează în mijlocul bisericii sau în fața iconostasului. 

Deasupra pridvorului sau lingă el se află corul și 
turnul sau turnurile bisericii, cu toaca şi clopotele, care 
ne cheamă ca niște glasuri îngereşti la biserică și anunță 
întîmplările mai însemnate din vremea sfintelor slujbe 
sau din viața parohiei (sărbători, înmormîntări, Ș.a.). 
Turnul sau turla bisericii este ca un deget ridicat în sus, 
care ne arată cerul și pare că ne zice: „Cele de sus 
căutaţi, unde este Hristos șezind de-a dreapta lui Dum- 
nezeu“ (Coloseni 3, 1). În virful turnului bisericii este 
crucea, ca să ne spună că în biserică se preamăreşte 
lisus Hristos cel răstignit, care prin jertfa Lui a împă- 
cat cerul cu pămîntul. 

Naosul sau corabia este partea bisericii în care se 
roagă credincioșii : bărbații în față şi femeile în urma 
lor ; sau bărbaţii la dreapta și femeile la stînga. În co- 
rabie, creștinii călători spre patria cerului, plutesc peste 
valurile vieții și se mîntuiesc de potopul păcatelor. Locul 
din fața iconostasului, pe unde se face înconjurul cu 
Sfînta Evanghelie și cu Sf. Daruri se numește soliu sau 
solee. La dreapta și la stînga soliului se află stranele cîn- 
tăreților, de unde ca din niște glasuri îngerești se aduce 
laudă lui Dumnezeu, prin cîntări sfinte. La marginea 
soliului, spre mijlocul bisericii, se află un loc mai ridi- 
cat : este amvonul adică locul pentru citirea Evangheliei 
de către diacon și pentru predica Evangheliei. La dreapta 
amvonului, lîngă perete, se află scaunul arhieresc, iar 
la stinga tronul Preacuratei. Se mai află pe soliu și în 

naosul bisericii altarele sau iconostasele mici, numite 
„tatrapoade“, măsuţe pe care se află sfintele icoane, stră- 
juite de sfeşnice cu luminări. Pe tetrapodul din mijlocul 
bisericii se află Sfinta Evanghelie, care închipuiește pe 
lisus Hristos totdeauna de faţă în mijlocul bisericii. Pe 
margini sînt scaunele pentru credincioșii bătrîni și ne- 
putincioși, masa epitropilor și praporii sau steagurile 
bisericii, iar deasupra atirnă candelabrele și policandrele, 
care închipuiesc prin luminile lor stelele cerului. 


Care sint podoabele bisericii, veșmintele și obiectele 
sfinte ? 


Icoanele, pictura, veșmintele și obiectele bisericești. 

Cea mai frumoasă podoabă a unei biserici este pic- 
tura ei. În pictura bisericii se înfățișează, în chipuri, 
însăși Sfînta Scriptură, cu tot ce are ea mai de folos 
pentru luminarea și mîntuirea omului și în tot ce a rodit 
ea mai pilduitor (vieţile și chipurile sfinţilor). 

Veșmintele bisericești sînt : stiharul, un veșmînt în 
formă de cămașă, care înseamnă cămașa Domnului 
pentru care ostașii au aruncat sorţi (loan 19, 23—24) ; 

) mînecuţele, care înseamnă legătura pusă pe  miinile 

"Lui cînd a fost prins (loan 18, 12—13, 24); Orarul, o 
fişie lungă împodobită cu cruci, care închipuiește ari- 
pile îngerilor (Iezechiel 1, 4—11) ; epitrokilul sau pafra- 
firul, este un orar îndoit, întrebuințat de preoţi, care în- 
chipuiește jugul lui Hristos cel uşor și lin (Matei 11, 
28—30) ; briul, înseamnă puterea de a sluji cele sfinte 
(Luca 9, 1); felonul este un veșmînt larg, fără mîneci 
care ne aminteşte de hlamida sau haina mohorită cu 
care au îmbrăcat soldaţii pe Miîntuitorul nostru în curtea 
lui Pilat (Matei 27, 27—28). 

Acestea sînt veșmintele preoțești și diaconești. 

“A Arhiereii au veșminte deosebite (pe lingă cele preo- 
țești, mai au : sacosul, omoforul, epigonatul, engolpionul, 
crucea, mantia, coroana sau mitra și toiagul de păstor). 

„__ Obiectele sfinte, prin care se slujeşte Sf. Liturghie. 
și prin ajutorul cărora primim în cămara (biserica) de 
taină a sufletelor și trupurilor noastre pe Hristos Dom- 
nul, sint următoarele : 

Discul, o farfurie de metal, pe care se așează păr- 
ticelele scoase din prescuri pentru Sf. Liturghie, închi- 
puiește ieslea în care S-a născut Mîntuitorul lumii (Luca 
2, 7—16) ; Potirul sau paharul în care se toarnă vinul 
și apa pentru Sf. Împărtășanie, ne aduce aminte de pa- 
harul de la Cina cea de Taină (Matei 26, 27); Copia, 
este un cuţitaș în formă de suliță, cu care se scot păr- 
ticele din prescuri și se așează pe Sf. Disc ; închipuieşte. 
sulița cu care a fost împuns Domnul nostru pe cruce 
(loan 19, 34—37) şi lingurița, care se întrebuințează la 
împărtășşirea cred TREE a închipuiește cleştele cu. 
care serafimul a luat cărbunele din focul jertfelnicului 
ceresc și l-a atins de buzele proorocului Isaia, curățin- 
du-l (Isaia 6, 1—8). 

La acestea se adaugă acoperămintele Sfintelor Da-- 
ruri : unul în formă pătrată pentru Sfîntul Disc, al doi- 
lea în formă de cruce pentru sfintul potir și al treilea tot. 
pătrat, ceva mai mare, care le acoperă pe amîndouă. 
Acoperămintele cele mici închipuiesc scutecele în care: 
a fost înfășat pruncul lisus (Luca 2, 7), iar cel mai mare, 
numit aer, închipuiește cerul, căci el acoperă Sfintele 
Daruri, cum cerul acoperă pămîntul (Facerea 1, 6—8 “ 
Psalm 103, 2—6). , 


Cum se sfințește o biserică ? 


După zidire sau renovare, biserica se sfințește prin, 
arhiereu sau prin delegatul lui. Mai întîi, arhiereul îm- 
preună cu preoții, cu credincioșii care poartă prapori, îru 

sunetele clopotelor, înconjură biserica de trei ori, citește 
trei Evanghelii, urmate de rugăciuni și unge zidurile 
Bisericii cu SE. Mir de trei ori. În timpul înconjurării a 
treia, un preot stropește, în mers, biserica cu apa sfin- 
țită. După a treia înconjurare, arhiereul se oprește la 
ușa de intrare (închisă) și rostește de trei ori cuvintele 
Psalmului 23. „Ridicaţi-vă porţi... Ridicaţi-vă porți veş- 
nice...“ După ce intră în biserică împreună cu credin- 
cioşii, arhiereul așează mai înții sfintele moaște în sco- 
bitura din masa altarului, o acoperă și o închide, spală 
fața de piatră a mesei cu apă și cu săpun, apoi o udă cu 
apă de trandafiri și o șterge bine cu buretele, o unge cu 
Sf. Mir, aşează în cele patru colţuri ale ei icoanele celor 
patru evangheliști (închipuind biserica din toate cele 
patru părţi ale lumii, adunată prin propovăduirea Evan- 
gheliei), o îmbracă cu cele două acoperăminte și așează 
pe ea Sf. Evanghelie, Sf. Cruce şi celelalte lucruri tre- 
buitoare. După aceea arhiereul unge cu Sfîntul Mir şi 
stropeşte cu aghiazmă pereţii și iconostasul bisericii şi 
încheie slujba printr-o rugăciune de sfințire, citită în 
genunchi. 

Sfinţirea sau tîrnosirea unei biserici e prilej de mare 
sărbătoare. În Vechiul Testament a fost preînchipuită 
cu sfinţirea cortului sfînt (Ieşire 40, 9) și a templului lui 
Solomon (III Regi 83—9). 

Creştinul adevărat nu se mulțumește numai cu 
sfinţenia bisericii, ci caută să-și sfințească şi biserica 
sufletului său, prin credință, prin harul Sf. Taine, prin 
post, prin rugăciune, prin fapte bune și prin frumusețea 
virtuților morale şi religioasei adeverind astfel cuvîntul 
Apostolului : „Voi sînteţi Biserica lui Dumnezeu...“ 
(1 Cor. 3, 16—17). 

Care sînt cărțile cele mai de seamă ale Bisericii ? 


Izvoarele de lumină ale mîntuirii, adică : rugăciu- 
nile, cîntările și citirile, însoţite de toată rînduiala (tipi- 
cul) sfintelor slujbe, sînt cuprinse în următoarele cărţi 
bisericești : 

1. Sf. Evanghelie, cartea în care se cuprinde viața, 
învățăturile şi faptele Domnului nostru lisus Hristos ; 

2. Apostolul, cartea în care sint alese și împărțite, 
ca şi în Evanghelie, pe toate zilele de peste an, părţi 
(pericope) din epistolele și faptele Apostolilor ; 

3. Liturghierul, cartea preotului în care este cu- 
prinsă rînduiala Vecerniei, Utreniei și a Sf. Liturghii ; 

4. Octoihul, cartea celor 8 glasuri din care se cîntă 
anul întreg ; 

5. Triodul, cartea cîntărilor bisericești de la Dumi- 
nica Vameşului pînă la Paşti (zece săptămîni) ; 

6. Penticostarul, -cîntările de bucurie de la Paști 
pină la Duminica tuturor Sfinţilor (1 după Rusalii) ; 

7. Mineele, 12 cărţi pentru cele 12 luni ale anului, 
cu rugăciunile, vieţile şi cîntările în cinstea sfinţilor, 
pomeniţi în fiecare zi ; 

8. Psaltirea sau cartea Psalmilor (rugăciunilor) 
proorocului David, din care se citește la diferite slujbe ; 

9. Ceaslovul, cartea ceasurilor şi cîntărilor celor 
şapte laude ; și 

10. Molitfelnicul cartea în care se cuprinde rîndu- 
iala slujirii Sfintelor Taine și a sfintelor slujbe (ierurgii) 
de la înmormîntări, litii sărbători, bolnavi și altele. 

Cum să ne purtăm în Sfinta biserică, în casa și în faţa 


lui Dumnezeu ? 


Creștine, ești dator să ştii cum trebuie să petreci în 
biserică, în casa Dumnezeului celui viu ( Tim. 3, 5) și 
anume : 

Pășeşte uşor, fără zgomot, cu evlavie şi te închină 
cu smerenie în faţa sfintelor icoane. 

Lasă afară toată grija cea lumească. 

Cugetă la Dumnezeu : Sus să avem inimile !... 

Nu sta prea mult în fața icoanelor ; lasă loc şi al- 
tora, 

Așează-te la locul cuvenit : bărbații la dreapta sau 
în față și femeile la stînga sau în urmă. 

Dacă a început st. slujbă, închină-te la icoane la 
sfîrşitul slujbei. 

Lasă libere scaunele, pentru bătrîni, osteniţi și ne- 
putincioși. 

Închină-te și îngenunchează la citirea Evangheliei, 
la ieșirea cu Sfintele Daruri și mai ales la „Pre Tine 
Te lăudăm...“ | 

Păstrează în jurul tău şi în locul tău liniște. 

Nu vorbi, nu tuși, nu ride, nu scuipa, nu privi 
împrejur, fii cu băgare de seamă la rugăciune, la rin- 
duiala slujbei, la citiri și la predică, 

Sirguiește-te să fii la biserică da la începutul 'sluj- 
bei și nu pleca din biserică în cursul slujbei, ca să nu 
tulburi liniștea altora şi să nu te asemeni cu Iuda vîn- 
zătorul. 

Alungă de la tine toată ura şi vrăjmășia (Matei 5, 
23—24 ; 1 Tim. 2, 8). Dă-ţi seama că eşti în „casa lui 
Durinezeu“, de care se cuvine „să ne apropiem cu inimă 
curată, în deplinătatea credinţei, curățindu-ne prin stro- 
pire inimile de orice cuget rău și spălîndu-ne trupul în 
apă curată“ (Evrei 10, 22) — şi îmbrăcaţi în haine cu- 
rate, de sărbătoare. 


Ce daruri sîntem noi datori să dăm bisericii, în locul 
Darurilor ei ? 


Cît poţi creștine, nu te înfățișa înaintea Domnului 
cu miinile goale (Ieșire 22, 15), ci adu obolul şi darul 
tău, după putinţă : 

Lumânări, semnul dăruirii sau arderii de tnt; 
semnul jerifei şi a luminii lui Hristos TFagtE 20, 2y; 

nea iai a ————— 


Tămiie sau smirnă, semnele rugăciunii, ale jertfei 
; ale iubirii lui Dumnezeu (leșire 30, 1—8 ; Isaia 60, 
6 ;'Mal. 1, 11; Matei 2, 11; Apoc. 9, 3); 

Untdelemn pentru candele și pentru ungere, — € 
semnul înțelepciunii (Matei 25, 1—12), al binecuvintării 
şi al milei dumnezeiești (Luca 10, 33—34) ; 

Prinoas2 Gin roadele pămîntului, mai ales prescuri 
şi vin pentru ȘE. Liturghie, sernnsle trupului și singelui 
Doranului ; 

Pomelnicul cu numele viilor și morţilor familiei 
tale ; 

Oibolui tău săptămînal, lunar sau anual pentru sus- 
ţinerea bisericii ; 

Orice alte fapte de milostenie (aripile rugăciunii), 
obiecte, lucruri și veşminte de trebuință cultului religios 
şi podoabei bisericii (cărţi de slujbă, cruci, icoane, pra- 
pori, odăjidii, sieșnice, candele, candelabre), după. re- 
gula morală : 

Ale Tale, Doamne, dintru ale Tale,... de toate și 
pentru toate. 

între darurile sufletești, pe care le aduce creștinul 
la biserică, se numără și cîntarea, însoţită de rugăciune. 


Cum să cîntăm în biserică ? 


Pentru buna rînduizlă a cîntării în biserică sint 
rînduiţi cîntăreți canonici, cîntări canonice şi rugăciuni 
consfinţite de veacuri, în care sînt cuprinse învăţăturile 
cele sfinie şi adevărurile cele mintuitoare ale Evanghe- 
liei. Cîntările ne ridică inima la cer și ne umplu de 
viață, de lumină, de bucurie şi de sărbătoare, mai ales 
cînd le cîntă obştea întreagă după firea și rînduiala lor. 

Biserica a rînduit şi canoane care ne învață cum 
să cîntăm, adică : lin, dulce, cu evlavie şi cu smerenie, 
fără trufie sau făţărie și fără a sili firea la răgnire (ca- 
non 75 trulan). 

Toate aceste reguli sfinte le cuprinde Sf. Pavel în 
cuvintele : „Cîntaţi în inimile voastre lui Dumnezeu, 
mulțumindu-i în psalmi, în laude şi în cîntări duhov- 
nicești“ (Efeseni 5, 19 ; Col. 3, 16; Iacob 5, 13). 


Ce locuri sfinte mai avem în afară de biserică ? 


Locul sfint, unde se seamănă cuvîntul Evangheliei 
în sufletele oamenilor şi ne împărtășim cu harul sfin- 
telor Taine, este biserica sau casa lui Dumnezeu. 

Alte locuri sfințite dintr-o parohie, pe lîngă bise- 
rică, unde se mai fac slujbe obștești, sînt : 

Paraclisele sau capelele, — lăcașuri mai mici de 
rugăciune, care uneori se folosesc numai pînă la zidirea 
bisericii. 

Clopotniţele, zidirile despărțite de biserică, unde 
sînt așezate clopotele ; 

Cimitirele, locuinţele morților pînă la obșteasca în- 
viere ; 

Troiţele sau crucile așezate în locuri de popas, în 
țarini și la răspintii de drumuri, ca să ne amintească 
de patimile Domnului şi de așternutul picioarelor Lui, 

Pentru rugăciunile făcute de singuratici, poate fi 
loc de închinare orice casă curată şi orice loc liniştit. 


CELE ȘAPTE LAUDE ALE BISERICII 


Care sînt cele șapte laude ? 


Sint slujbele pe care le ascultăm în Sf. biserică şi 
anume : 1. Miezonopitca (lauda întîi), 2. Utrenia cu Cea- 
sul I (lauda a doua), 3. Ceasul al treilea (lauda a treia), 
4. Ceasul al șaselea (lauda a patra), 5. Ceasul al nouălea 
cu Obedinţa (lauda a cincea), 6. Vecernia (lauda a şasea) 
şi 7. Pavecerniţa (lauda a șaptea). 

Numărul celor șapte laude se întemeiază pe psalmul 
117, stihul 164, în care se spune că șapte sînt laudele 
zilnice cuvenite lui Dumnezeu : „De șapte ori în zi 
Te-am lăudat...“ Şapte e numărul darurilor Sfîntului 
Duh, șapte e numărul Sfintelor Taine, şapte e numărul 
care îmbrățișează toate desăvîrșirile — spune Fericitul 
Augustin. 

Dintre cele șapte laude, Miezonoptica, Ceasurile și 
Pavecerniţa pot fi citite acasă de oriee creștin evlavios, 
dacă are Ceaslov, iar celelalte se săvîrșesc în Sf. biserică. 


Ce este Miezonoptica ? 


Sf. Apostol Pavel ne spune că atunci cînd mergea 
spre Damasc a văzut la amiază o lumină mare din cer, 
strălucitoare ca soarele (Fapte 26, 13). Lumina aceasta 
dumnezeiască a împrăștiat întunericul din mintea și din 
inima lui. 

Pentru lumina aceasta ne rugăm și noi, ziua și 
noaptea. Pentru noapte, Sf. Biserică are o rugăciune cu 
o rînduială deosebită, care se face mai ales prin mină- 
stiri: Miezonoptica, sau rugăciunea de miezul nopţii. Cu- 
prinde psalmi, rugăciuni, cîntări şi ectenie pentru toți 
credincioşii, vii și morți. 

Miezonoptica ne aduce aminte de sfinţii îngeri care 
laudă pe Dumnezeu, de Hristos Domnul care petrecea 
nopți întregi în rugăciune (Luca 6, 12), de Apostolii 
Pavel și Sila care lăudau pe Dumnezeu în temniță la 
miezul nopţii (Fapte 16, 25) ; de cele zece fecioare care 
la miezul nopții au ieșit întru întîmpinarea Mirelui (Ma- 
tei 25, 1—13) şi de a doua venire a Domnului despre 
care ne vestește cîntarea : „lată Mirele vine la miezul 
nopții şi fericită e sluga pe care o va afla priveghind... 
Vezi dar, suflete al meu, cu somnul să nu te îngreunezi, 
ca să nu te dai morții și afară de împărăție să te încui...“ 

Ce este Utrenia ? 


În ziua cea dintii a săptămînii (Duminica), foarte 
de dimineață, îngerul a vestit femeilor purtătoare de mir 
învierea Domnului (Marcu 16, 2—7). De atunci și pînă 
astăzi, slujba rugăciunilor de dimineața din biserică se 
numește Utrenie. | 


Ce inchipuie și ce cuprinde Utrenia ? 


După cum soarele dimineții împrăștie în lume nenu- 
mărate raze de lumină, tot așa soarele adevărului, lisus 
Hristos, prin venirea Sa în lume, împrăștie negura în- 
tunericului și revarsă în nenumărate suflete razele de 
lumină și de căldură ale Evangheliei mîntuirii. Utrenia 
închipuie începutul creştinismului şi a Bisericii. “fa ne 
aduce aminte de bucuria nașterii şi a învierii Domnului, 
care amîndouă s-au întîmplat dimineaţa. Citirea psal- 
milor de dimineață mîngiie și luminează sufletul omului 
păcătos, cu nădejdea miîntuirii. Prin lisus Hristos a ră- 
sărit oamenilor lumina adevărului și bucuria mîntuirii. 
De aceea cîntăm cu inima bună : „Dumnezeu e Domnul 
și S-a arătat nouă (în lisus Hristos), bine este cuvîntat 
cel ce vine întru numele Domnului“. 

Ciîntarea troparelor preamăreşte învierea Domnului 
şi înfățișează credincioșilor numele și viețile pilduitoare 
ale sfinţilor şi ale Născătoarei. La fel și celelalte cîntări : 
antifoanele, citirea Evangheliei și cîntarea canonului, a 
svetilnei, a laudelor și a doxologiei. În toate este cu- 
prinsă și tălmăcită biruinţa învierii și bucuria mîntuirii. 

Ce sint Ceasurile ? 

În legătură cu unele întîmplări deosebite din viața 


Domnului, din istoria şi din planul mîntuirii, Sfînta Bise- 
rică a rînduit slujba Ceasurilor sau Orelor, de unde şi 

avem numirea cărții în care se cuprind „Ceasurile“ : 
Ceaslovul sau Orologhionul. 

, Ceasul întîi (după împărţirea de azi a timpului ora 
7) se face de regulă după Utrenie. Cuprinde psalmi, ru- 
găciuni și ciîntări de dimineaţă, care se încheie cu cere- 
rea ca Hristos Domnul să lumineze și să sfințească pe 
toți oamenii, — să însernneze peste noi lumina feței sale 
dumnezeiești. 

„» Ceasul al treilea (9 dimineața) ne aduce aminte de 
sfatul arhiereilor de ă omori pe lisus și de pogorirea 
Duhului Sfint (Fapte, 2, 15), pentru care ne rugăm și 
noi : „Doamne, cel ce pe Preasfîntul Tău Duh, în ceasul 
al treilea l-ai trimis Apostolilor Tăi, pe acela, Bunule, 
nu-l lua de la noi, ci ne înnoiește pe noi cei ce ne ru- 
găm ie“. 

Ceasul al şaselea (amiază) ne amintește de patimile 
(Matei 27, 45) și răstignirea Domnului. Atunci ne rugăm 
şi cîntăm : „Cela ce în ziua și în ceasul al şaselea pe 
cruce ai pironit păcatul cel cu îndrăzneală făcut de 
Adam în rai, şi zapisul greșelilor noastre rupe-l, Hris- 
toase Dumnezeule, şi ne mîntuieşte pe noi“. Tot la ora 
șase Apostolul Petru a avut vedenia care a deschis in- 
trarea păginilor în creștinism (Fapte 10, 9—A48). 

7 Ceasul al nouălea (15 sau 3 după amiază) ne duce 
cu gîndul la patimile Domnului (Matei 27, 47) și la 
moartea lui crîncenă pe cruce. E ceasul marii jertfe și 
a răscumpărării. Atunci ne rugăm și cîntăm : „Cela ce 
în ceasul al nouălea pentru noi cu trupul moarte ai gus- 
tat, omoară cugetul trupului nostru, Hristoase Dumne- 
zeule, şi ne mîntuiește pe noi“. Tot la ora a noua Apos- 
tolii Petru și Ioan, ducîndu-se la templu, au vindecat 
un olog și au adus la Hristos pe cei dintii cinci mii de 
creştini (Fapte 3, 1—A44). 

În legătură cu Ceasurile mai avem Obedniţa, slujbă 
cu rugăciuni şi cîntări, unele de la Sf. Liturghie, care se 

citesc în biserică sau acasă, atunci cînd nu se face Sf. 
Liturghie, sau cînd creștinul nu poate lua parte la Sf. 
Liturghie. 


Ce este Vecernia ? 


Fiind seară, în ziua învierii, lisus Hristos S-a arătat 
în mijlocul ucenicilor și le-a zis : „Pace vouă !* (loan 
20, 19). 

De la Cina cea de Taină și din seara arătării Dom- 
nului în fața ucenicilor Săi, a rămas în biserică rînduiala 
unor rugăciuni de seară, între care cea dintii este „Ve- 
cernia“. De atunci Vecernia e slujba de seară a bisericii 
noastre. Ea ne aduce aminte de facerea lumii, de căde- 
rea omului în păcat, de vremea întunericului şi starea 
de păcat înainte de venirea Miîntuitorului. Ea ne mai 
aduce aminte de pronia sau purtarea de grijă pe care 
o are bunul Dumnezeu faţă de făpturile sale, arătată 
prin citirea psalmului 103. Starea omului depărtat de 
Dumnezeu, suspinul și strigătul său după ajutorul lui 
Dumnezeu, sînt cuprinse în cîntările : „Doamne strigat- 
am către Tine, auzi-mă. .. Să se îndrepteze rugăciunea 
mea ca tămiia înaintea Ta. .. Dintru adîncuri am strigat 
către Tine, Doamne. . .“ | 

Mingiierea şi bucuria mîntuirii din robia păcatului, 
care ne-au venit prin lisus Hristos, le arătăm în rugă- 
ciunile : „Lumină lină a sfintei slave a Tatălui ceresc“ 
(care e lisus Hristos) și „Acum liberează pe robul tău, 
Stăpîne... în pace, că văzură ochii mei mîntuirea“, pre- 
cum și în troparele Vecerniei. 


Ce este Pavecerniţa ? 


„Faptele Apostolilor“ ne spune că atunci cînd Sf. 
Pavel și însoțitorii lui mergeau la locul de rugăciune, 
adică la Sf. biserică, marele Apostol a vindecat o femeie 
stăpinită de un duh necurat (pitonicesc), vrăjitoresc 
(Fapte, 16, 16—18). 

O altă rugăciune și slujbă de seară, care se 
face în biserică este Pavecerniţa, după Vecernie şi 
după cină (Dupăcinarea), în care aducem mulțumiri lui 
Dumnezeu pentru încheierea zilei și-i cerem ocrotire şir 
somn ușor pentru liniștea nopţii. Este Pavecerniţa mare 
și mică. Pavecernița mare cuprinde : citiri din psalmi, 
cîntări : „Cu noi este Dumnezeu“..., „Doamne al pute- 
rilor fii cu noi“. .. și mai multe rugăciuni către Preacu- 
rata Născătoare de Dumnezeu și către Domnul Hristos, 
ca să ne ierte de mulțimea greșelilor, să ne dăruiască 
odihnă sufletului și trupului și să ne păzească de „întu- 
necatul somn al păcatului“. Pavecernița mică e o pres- 
curtare după cea mare. 

Pavecerniţa se face mai ales în postul Paștilor. 


Ce este Litia ? 


Una dintre pricinile de căpetenie ale îmbolnăvirii şi 
slăbănogirii oamenilor este mîncarea prea multă și grea 
(neînfrînarea și apoi desfrînarea). 

Biserica sfințește prin binecuvîntare mîncarea sim- 
plă și ușoară. Prin rugăciunile şi binecuvîntarea Bise- 
ricii, mâncarea simplă devine dulce și întăritoare, 

Slujba în care cerem de la Dumnezeu, prin mijlo- 
cirea sfinţilor, cele de trebuință și binecuvîntarea mîn- 
cărilor simple din piini (prescuri sau artose) griu, vin 
untdelemn, se numește Litie. 

Sint două feluri de Litie și anume : Litie cu proce- 
siune, la o cruce, cu rugăciuni pentru înmulţirea roade- 
lor pămîntului și pentru mîntuirea de boli, de războaie 
și de toate relele și Litia care se face cu Vecernia sau 
înaintea Utreniei, în biserică, cu rugăciuni pentru bine- 
cuvîntarea, înmulțirea și sfințirea ptinilor, a griului, a 
vinului și untdelemnului. Ea ne aduce aminte de sătu- 

EA 


rarea celor cinci mii de bărbaţi, în pustie, prin înmui- 
ţirea celor cinci piini și doi peşti (loan 6, 1—15). 

Vasul anumit pe care se așază piinile, grîul, vinul 
şi untdelemnul, se numește Litier. 


CELE ȘAPTE SFINTE TAINE 
ALE BISERICII 


Marile sărbători creștine sînt zile mari din viața 
Mintuitorului în care EI a întemeiat Sfintele Taine rîn- 
duite spre sfințirea şi mintuirea noastră. Nașterea Sa 
ne vorbeşte de nașterea noastră din nou ; Botezul Său 
de apa stinţită prin care ne botezăm noi ; Cina cea de 
Taină şi Răstignirea ne vorbesc despre Jertfa Trupului 
şi Singelui Său cu care ne împărtășim în Sf. Împărtă- 
şanie ; Învierea Sa ne vorbeşte despre puterea iertării 
şi a dezlegării păcatelor în Taina Pocăinţei (loan 20, 
21—23 ; Înălţarea Domnului ne vorbeşte de Taina SI. 
Botez, căci în ziua înălțării a întemeiat Domnul Taina 
Sf. Botez (Matei 28, 18—20) ; Pogorirea Sî. Duh ne vor- 
beşte de darurile Sf. Duh pe care le primim în Taina 
St. Mir, precum și în Taina Preoţiei. 

Prin împărtășirea cu Sfintele Taine, sufletul se pre- 
găteşte de înălțarea sa la cer, de viaţa cea veșnică, de 
împărăţia lui Dumnezeu. Prin Sfintele Taine, lisus 
Hristos ne-a arătat calea spre cer. 


TAINA SFINTULUI BOTEZ 
Ce este Botezul ? 


Botezul este Taina sfîntă care prin întreita cufun- 
“dare în apa sfințită, în numele Sfintei Treimi, împărtă- 
şește sufletului harul iertării păcatelor și face din cel ce 
-o primeşte membru al Bisericii. Lucrarea aceasta sfin- 

țitoare și mîntuitoare de suflet e o Taină şi nu numai 
o închipuire sau simbol, cum învaţă ereticii ; e naşterea 
„din apă și din Duh“ (Ioan 3, 5), poruncită de Mintui- 
torul, cînd a zis către Apostolii săi : ,Mergind învăţaţi 
toate neamurile, botezîndu-le în numele Tatălui și al 
Fiului şi al Sfintului Duh“... (Matei 28, 19 ; Marcu 16, 
16). Poruncile nu sînt simboluri sau închipuiri, ci legi, 
rînduieli care trebuiesc păzite cu sfințenie și împlinite 
spre „iertarea păcatelor“ (Fapte 2, 38 și spre „înnoirea 
vieții“ (Rom. 6 ,3—5). 


Ce se cere de la cel ce se botează ? 


Credința în Dumnezeu Tatăl, Fiul și Sfintul Duh, 
Dacă este în virstă i se cere și pocăință de toate păca- 
tele (Marcu 1, 15 ; Fapte 2, 38). Copiii, neavînd păcate 
personale, nu au trebuință de pocăință, iar credința în 
locul lor o mărturisesc nașii. Mărturia unora pentru cre- 
dinţa altora își are temelie în Sf. Evanghelie. Slăbăno- 
gul (Marcu 2, 5), sluga sutașului (Matei 8, 5—13) şi fiica 
femeii cananeence (Matei 15, 22—28), s-au vindecat prin 
credința celor ce au mijlocit pentru vindecarea lor la 
lisus Hristos. Nașii sînt martorii care răspund cu sufle- 
tul lor pentru credința finilor (Marcu 9, 37). 

Dacă nu au trebuință de pocăință și nu-și pot măr- 
turisi credinţa, atunci : 


De ce se botează copiii ? 


1. Pentru că nimeni nu se miîntuiește fără de Botez, 
nimeni nu poate intra în împărăţia lui Dumnezeu, fără 
nașterea din apă și din Duh (loan 3, 5) ; 

2. Pentru că toţi oamenii — astfel şi copiii — se 
nasc întinați de păcatul strămoșesc — din sămînța vătă- 
mată a lui Adam — după cum spune profetul : „Întru 
fărădelegi m-am zămislit şi în păcate m-a născut maica 

rarea celor cinci mii de bărbaţi, în pustie, prin înmui- 
țirea celor cinci piini şi doi pești (Ioan 6, 1—15). 

Vasul anumit pe care se așază piinile, grîul, vinul 
şi untdelemnul, se numește Litier. 


CELE ȘAPTE SFINTE TAINE 
ALE BISERICII 


Marile sărbători creștine sînt zile mari din viața 
Mintuitorului în care El a întemeiat Sfintele Taine rîn- 
duite spre sfințirea și mintuirea noastră. Naşterea Sa 
ne vorbeşte de naşterea noastră din nou ; Botezul Său 
de apa sfințită prin care ne botezăm noi; Cina cea de 
Taină şi Răstignirea ne vorbesc despre Jertfa Trupului 
şi Singelui Său cu care ne împărtășim în Sf. Împărtă- 
şanie ; Învierea Sa ne vorbește despre puterea iertării 
şi a dezlegării păcatelor în Taina Pocăinţei (loan 20, 
21—23 ; Înălțarea Domnului ne vorbește de Taina Si. 
Botez, căci în ziua înălțării a întemeiat Domnul Taina 
Sf. Botez (Matei 28, 18—20) ; Pogorirea Si. Duh ne vor- 
beşte de darurile Sf. Duh pe care le primim în Taina 
Si. Mir, precum și în Taina Preoției. 

Prin împărtăşirea cu Sfintele Taine, sufletul se pre- 
găteşte de înălțarea sa la cer, de viața cea veșnică, de 
împărăţia lui Dumnezeu. Prin Sfintele Taine, Iisus 
Hristos ne-a arătat calea spre cer. 


TAINA SFÎNTULUI BOTEZ 


Ce este Botezul ? 


Botezul este 'Taina sfîntă care prin întreita cufun- 
dare în apa sfinţită, în numele Sfintei Treimi, împărtă- 
şeşte sufletului harul iertării păcatelor și face din cel ce 
-o primește membru al Bisericii. Lucrarea aceasta sfin- 

țitoare și mîntuitoare de suflet e o Taină și nu numai 
o închipuire sau simbol, cum învaţă ereticii ; e nașterea 
„din apă şi din Duh“ (ioan 2, 5), poruncită de Mintui- 
torul, cînd a zis către Apostolii săi : ,Mergind învățați 
toate neamurile, botezîndu-le în numele Tatălui și al 
Fiului și al Sfintului Duh“... (Matei 28, 19 ; Marcu 16, 
16). Poruncile nu sînt simboluri sau închipuiri, ci legi, 
rinduieli care trebuiesc păzite cu sfințenie și împlinite 
spre „iertarea păcatelor“ (Fapte 2, 38 şi spre „înnoirea 
vieții“ (Rom. 6 ,2—5). 


Ce se cere de la cel ce se botează ? 


Credința în Dumnezeu Tatăl, Fiul și Sfintul Duh, 
Dacă este în vîrstă i se cere și pocăință de toate păca- 
tele (Marcu 1, 15 ; Fapte 2, 38). Copiii, neavînd păcate 
personale, nu au trebuință de pocăință, iar credința în 
locul lor o mărturisesc naşii. Mărturia unora pentru cre- 
dința altora își are temelie în Sf. Evanghelie. Slăbăno- 
gul (Marcu 2, 5), sluga sutașului (Matei 8, 5—13) şi fiica 
femeii cananeence (Matei 15, 22—28), s-au vindecat prin 
credința celor ce au mijlocit pentru vindecarea lor la 
lisus Hristos. Nașii sînt martorii care răspund cu sufle- 
tul lor pentru credinţa finilor (Marcu 9, 37). 

Dacă nu au trebuință de pocăință și nu-și pot măr- 
turisi credinţa, atunci : 


De ce se botează copiii ? 


1. Pentru că nimeni nu se mîntuieşte fără de Botez, 
nimeni nu poate intra în împărăţia lui Dumnezeu, fără 
nașterea din apă și din Duh (loan 3, 5) ; 

2. Pentru că toți oamenii — astfel și copiii — se 
nasc întinați de păcatul strămoșesc — din sămînța vătă- 
mată a lui Adam — după cum spune profetul : „Întru 
fărădelegi m-am zămislit şi în păcate m-a născut maica 

mea“ (Psalm 50, 6 ; vezi și lov 14, 4; 15, 14—16; 25, 
4 ; Psalm 13, 1—3 ; 52, 2—4 ; Rom. 5, 12). 

3. Pentru că păcatul lui Adam, părintele neamului 
omenesc, a trecut la toți oamenii, căci „în el toți au pă- 
cătuit“ (Rom. 5, 12) ; 

4. Pentru că porunca Botezului este dată pentru 
„toate neamurile“ (Matei 28, 19), pentru toţi muritorii, 
deci și pentru copii ; 

5. Pentru că făgăduinţa iertării păcatelor este dată 
„și copiilor“, nu numai oamenilor mari : „vouă și co- 
piilor voştri“ (Fapte 2, 38—39) ; 

6. Pentru că tăierea împrejur, care preînchipuia 
Botezul, se făcea copiilor (Col. 2, 11—13 ; Facere 17); 

7. Pentru că Sfinţii Apostoli au botezat „case“ sau 
„familii“ întregi : casa sutașului Corneliu (Fapte 10, 
41—48), casa Lidiei (Fapte 16, 5), casa temnicerului din 
Filipi (Fapte 16, 23), casa lui Ștefana (1 Cor. 8, 16), 
casa lui Crispus (Fapte 18, 8) și locuitorii din Samaria 
(capitala țării Samaria), — care nu erau fără copii ; 

8. Pentru că așa au rînduit canoanele Bisericii (ca- 
nonul 84 al Sinodului al V-lea ecumenic și canonul 8 al 
Sinodului al VII-lea ecumenic) ; 

9. Pentru că copiii au fost întotdeauna botezați, în 
toate bisericile, şi în răsărit şi în apus, iar dacă mor 
fără să fie botezați este mare păcat ; vina ei se cano- 
nește, după Sf. loan Postitorul, cu post, îngenuncheri, 
lacrimi, milostenii, 40 de metanii zilnice și trei ani oprire 
de la Sf. Împărtășanie ; 

10. Pentru că numai ereticii nu-și botează copiii. 


Cine poate boteza ? 


După Sf. Evanghelie și după Sf. canoane ale Bise- 
ricii (can. 46—50 apostolice) dreptul de a boteza îl are 
episcopul şi preotul. La nevoie, cînd e primejdie de 
moarte și în lipsă de preot poate boteza orice credin- 


CULTUL CREŞTIN 125 


cios creștin : bărbat, femeie sau chiar și tatăl pruncului. 
Botezul acesta (din necsitate) se face afundind pruncul 
de trei ori în apă curată şi rostind de fiecare dată for- 
mula Botezului : „Botează-se robul (roaba) lui Dumne- 
zeu (numele) în numele Tatălui și al Fiului și al Sfin- 
tului Duh. Amin“. Dacă cel botezat scapă de moarte, 
preotul întregește slujba după rinduielile Molitfelnicului, 
îl miruiește şi îl împărtășeşte. 

Botezul după canoane se săvirșește în pridvorul 
bisericii sau la intrarea în biserică. 

La nevoie Botezul se poate face oricînd, și îndată 
după naștere. De regulă și de obicei se face la opt zile 
după naștere, în orice zi de sărbătoare, după Sf. Li- 
turghie. 

Nașii, — primitorii (Matei 18, 5; Marcu 9, 37; 
Luca 9, 48 ; Rom. 15, 7) şi prin aceasta părinţii sufle- 
teşti ai copilului, trebuie să fie oameni maturi, ortodocşi, 
buni creștini. Părinții nu pot fi nași la copiii lor. Finii 
sint datori să-și cinstească nașii ca pe învățătorii și pă- 
rinţii lor, iar nașii să se îngrijească de viaţa religioasă 
și morală a finilor lor, ca și cum ar fi copii lor. 


Cum se face slujba Sfintului Botez și ce înseamnă cere- 
moniile de la Sf. Botez ? 


Înainte de Botez, la opti zile de la naștere, i se ci- 
tește copilului rugăciunea prin care i se pune numele. Ne 
rugăm atunci să se însemneze peste el lumina feţei lui 
Dumnezeu și crucea Domnului în inima lui, ca să ur- 
meze poruncile lui Dumnezeu, să păzească nestricată 
pecetea darului Sfintului Duh, să se desăvîrşească prin 
Sfintele Taine și să dobîndească fericirea sfinţilor în îm- 
părăția cerurilor, plan de lucru și scop în viaţă care nici- 
odată nu trebuie uitat sau pierdut din vedere. 

Urmează citirea rugăciunilor (exorcisme) prin care 
preotul roagă pe Dumnezeu să depărteze de la catehu- 

men (cel care vine la Sfintul botez) toată puterea du- 
hurilor necurate : duhul înșelăciunii, al vicleşugului, al 
necurăţiei, al lăcomiei, al minciunii și al slujirii idolești, 
şi totodată să-l facă mădular cinstit al Bisericii şi moște- 
nitor al împărăției cerurilor. Urmează lepădările. Cu 
fața spre apus se face întreita lepădare de satana, de 
„stăpînitorul întunericului“ (Luca 22, 52; Efes. 6, 
11—12 ; Col. 1, 13). Semnul celei din urmă lepădări de 
satana, de lucrurile, îngerii, slujirea și truiia lui, este 
scuiparea lui și întoarcerea cu faţa spre răsărit, — că 
într-acolo a fost raiul (Fac. 2, 8), pentru a îace întreiia 
mărturisire de unire cu Hristos, isvorul luminii și soa- 
rele dreptății. Unirea cu Hristos şi îmbrăcarea cu ar- 
mele luminii (Rom. 13, 12) se ace prin credință, iar 
dovada credinței creștine se arată prin rostirea Crezului, 
de către nași, sau de către preot împreună cu nașii. 

După sfinţirea apei de botez, se face ungerea ceiui 
ce se botează cu untdelemn al bucuriei (Ps. 44, 8—9; 
Evr. 1, 9). Ungerea este semnul împăcării cu Dumnezeu. 
Ramura Ge măslin, din care se face untdelemnul, adusă 
de porumbel în corabia lui Noe, a fost semnul păcii și 
al mîntutrii din potop (Fac. 8, 11). Apa potopului, în 
care s-a inecat păcatele oamenilor preînchipuie Bo- 
tezul (1 Petru 3, 20—21), iar porumbelul preînchipuie pe 
Duhul Sfint. Ungerea ne mai aduce aminte de sfințirea 
prin ungere a arhiereilor, împăraților și proorocilor din 
Legea veche. Însuși Miniuitorul Hristos este „unsul Dom- 
nului“ (Isaia 51, 1; Luca 4, 18 ; Fapte 10, 38), iar de 
la EI și noi ne numim „creştini“ (Hristos înseamnă uns). 
Ungerea mai închipuiește aromatele cu care trupul 
Domnului a fost uns înainte de îngropare, ca să ne aducă 
aminte că cei ce se botează, prin întreita afundare în 
apă, se îngroapă cu Hristos, ca să și învieze cu El. „Au 
nu știți că ori ciţi întru Hristos ne-am botezat, întru 

moartea lui ne-am botezat ? Împreună cu El ne-am în- 
gropat prin Botez, întru moarte, ca în ce chip s-a sculat 
Hristos din. morţi, prin slava Tatălui, așa și noi întru 
înnoirea vieții să umblăm“ (Rom. 6, 2—4). 

Urmează partea cea mai de seamă a Botezului, în- 
săși săvîrşirea 'Tainei prin întreita afundare a copilului 
de către preot în apa sfinţită din cristelniță şi prin ros- 
tirea cuvintelor : „„Botează-se robul (roaba) lui Dumne- 
zeu (N) în numele Tatăiui (întiia afundare) și al Fiului 
(a doua afundare), și al Sfîntului Duh (a treia afundare), 
acum şi pururea şi în vecii vecilor. Amin“, 

Întreita afundare mărturiseşte credința noastră în 
Sfinta Treime (Matei 28, 19), închipuieşte cele trei zile 
petrecute de Domnul în mormînt (Matei 12, 40) și arată 
însăși moartea noastră față de păcat, îngroparea și în- 
vierea noastră cu Hristos, la viața cea nouă, de făptură 
nouă (Eies. 4, 22—24). Cristelnița și apa botezului este 

entru noi mormînt şi mamă ; mormîntul omului celui 

vechi și al păcatului ; mamă duhovnicească a omului 
celui nou, care trăiește în dreptatea și în sfințenia ade- 
vărului (Efes. 4, 29). 

Lumina aprinsă este semnul mărturisirii lui Hristos, 
Lumina lumii, 

Haina a!bă (crisrna) în care se îmbracă noul bote- 
zat închipuiește lumina harului și starea de nevinovăție 
și de curățire îngerească pe care o primește sufletul prin 
stintul Botez. Cu haina aceasta ne vom înfățișa toți în. 
fața judecății lui Dumnezeu. 


TAINA SFINTULUI MIR 
După învățătura Sf. Evanghelii și a Sf. Biserici, da- 


vurile Sf. Duh se sădesc și rodesc în inima omului Prin 
Taina Sf. Mir. 


128 CATEHISM CREŞTIN ORTODOX 


Ce este Sf. Mir și ce este ungerea cu Sf. Mir? 


Sfintul Mir este a doua Taină a Bisericii ortodoxe. 
Prin ea se împărtășesc creștinului nou botezat darurile 
Sfintului Duh, ca să crească și să se întărească în viața 
religioasă și morală. 

Aşezarea acestei Taine este legată de făgăduinţa 
făcută de către Miîntuitorul nostru Iisus Hristos Aposto- 
lilor, că le va trimite pe Duhul Sfint (Luca 24, 49 ; loan 
14, 16, 26 ; 15, 26 ; 16, 13) şi de împlinirea acestei fă- 
găduinţe în ziua pogorîrii Duhului Sfint peste ei în chi- 
pul limbilor de foc (Fapte 2, 1—4). 

Din vremea sfinţilor Apostoli și pînă astăzi, Taina 
aceasta se săvirșește prin ungere. Despre lucrarea ei 
aminteşte Sf. Apostol Ioan, cînd scrie : „Voi ungere aveţi 
de la Cel Sfint“ (1 loan 2, 20—27) şi Sf. Apostol Pavel 
cînd spune că Dumnezeu „ne-a uns pe noi ;... ne-a pe- 
cetluit... și a dat arvuna Duhului în inimile noastre“ 
(II Cor. 1, 21—22 ; Efes. 4, 30). 

Sfintul Mir este untdelemn amestecat cu multe mi- 
resme alese (mirodenii), pregătit și sfințit după o anu- 
mită rînduială în fiecare an, în Joia din săptămîna Pa- 
timilor, de către Patriarhul Bisericii, în mare sobor de 
arhierei şi preoți. Mulțimea miresmelor închipuiește 
felurimea darurilor și a puterilor Sfintului Duh. Sf. Mir 
se foloseşte numai la a doua Taină, îndată după Botez, 
şi apoi la sfinţirea bisericilor şi antimiselor (pinze de 
in cu icoana înmormiîntării Domnului, care se păstrează 
pe masa Sfintului Altar, fără de care nu se poate face 
Sfinta Liturghie). 


Cum se face ungerea cu Sfintul Mir ? 


Îndată după Sfîntul Botez, preotul citește o rugă- 
ciune în care roagă pe Dumnezeu să învrednicească pe 
noul botezat de ungerea cu Sf. Mir și de împărtășirea cu 
Sfinta Cuminecătură, ca prin darurile lor să se întă- 

rească în credinţa ortodoxă, să se păzească în sfinţenie 
şi să se mîntuiască de cel rău și de toate uneltirile lui. 
După rugăciune unge pe cel botezat cu Sf. Mir, făcînd 
chipul crucii : la frunte, pentru sfințirea minţii și a gîn- 
durilor ; la gură, la ochi, la nas şi la urechi, pentru sfin- 
ţirea simţurilor ; la piept și pe spate pentru sfințirea 
dorințelor inimii ; la miini și la picioare, pentru sfinți- 
rea lucrurilor, faptelor și căilor noului creştin. La fie- 
care ungere preotul rostește formula : „Pecetea darului 
Sfintului Duh, amin“. Cuvintele acestea sînt luate din a 
doua scrisoare a Sf. Apostol Pavel către Corinteni (cap. 
1, 21—22), unde este scris : „lar cel ce ne întăreşte pe 
noi împreună cu voi, întru Hristos şi ne-a uns pe noi, 
Dumnezeu este, care ne-a și pecetluit pe noi și a dat 
arvuna Duhului în inimile noastre“. 

Ungerea cu Sf. Mir este așadar semnul pecetluirii 
sufletului cu darul Sfintului Duh, care face din cel bo- 
tezat un creştin deplin, dacă, bineînţeles, va căuta să 
rodească în viaţă arvuna și sămînţa darurilor din inima 
lui (II Cor. 5, 5). 


Ce mai urmează după ungerea cu Sf. Mir ? 


Urmează înconjurarea de trei ori a mesei Sf. Botez 
şi a cristelniţei cîntînd cu bucurie : „Ciţi în Hristos v-aţi 
botezat“... (Gal. 3, 27), ca să arătăm bucuria Bisericii 
pentru primirea unui nou credincios în sînul ei. Se ci- 
tește după aceea Apostolul (Rom. 6, 3—11), în care se 
arată însemnătatea, roadele şi binefacerile botezului, și 
Evanghelia (Matei 28, 16—20), cuvintele prin care 
Hristos Miîntuitorul a întemeiat, prin poruncă dumne- 
zeiească, Taina Botezului. 

După citirea rugăciunilor prin care Dumnezeu e 
rugat să păstreze darurile Sfîntului Botez și a Sf. Mir 
în viaţa noului botezat, preotul șterge cu capetele fașei 
pruncului toate locurile unde a fost uns, pentru a 
feri sfîntul Mir de întinare sau pîngărire. 

Urmează tunderea, cruciș, a cîtorva fire de păr din 
creștetul copilului. Tunderea este pecetea lui Hristos pe 
capul noului creștin, pirga și jertfa pe care o aduce el 
lui Dumnezeu și dăruirea sa deplină în stăpînirea şi as- 
cultarea lui Dumnezeu. 

Slujba Sfîntului Botez se încheie cu împărtășirea 
noului botezat, prin care el se unește în chip desăvîrșit 
cu Hristos Dumnezeu și devine un mădular adevărat al 
Bisericii creștine. 


TAINA SFINTEI POCĂINŢE 


Sfinta Evanghelie ne atrage luarea aminte asupra 
valorii și preţului nemărginit a sufletului (Marcu 8, 
34—38). Desigur aceasta o face cu un scop precis, ca să 
ne îngrijim de curăţenia și sfințenia hainei în care s-a 
îmbrăcat cel care a primit Sf. Botez și Sf. Mir. Cură- 
țirea, sfințirea și miîntuirea sufletului de păcatele cu 
care s-a întinat după Sf. Botez se face prin Pocăinţă. 


Ce este Pocăinţa ? 


Pocăința e Taina sfîntă prin care credinciosul își 
spovedește înaintea preotului duhovnic păcatele şi pri- 
mește dezlegarea și iertarea lor de la Dumnezeu. 

Mîntuitorul a făgăduit Apostolilor puterea cheilor 
sufletului și a iertării păcatelor, cînd le-a zis : „Amin 
grăiesc vouă : Ori cîte veţi lega pe pămînt, vor fi legate 
și în cer, și oricîte veţi dezlega pe pămînt, vor fi dezle- 
gate şi în cer“ (Matei 16, 19; 18, 18). Iar puterea 
aceasta le-a dat-o în ziua învierii Sale, cînd a suflat 
asupra lor și le-a grăit : „Luaţi Duh Sfint : Cărora le 
veţi ierta păcatele, se vor ierta lor, și cărora le veți ţine, 
vor fi ținute“ (loan 20, 22—23). 

Păcatul întinează sufletul. El face din haina albă a 
Sfîntului Botez o zdreanță ruptă şi murdară. Dar nu nu- 
mai atît : păcatul se așează pe suflet ca o piatră și acolo 
ne muşcă fără milă, ca un șarpe înveninat. Ai vrea să-l 
uiţi și nu poţi, ai vrea să stingi durerea lui și ea mai 
tare se aprinde. 

Toate acestea le-a ştiut Dumnezeul și Mîntuitorul 
nostru lisus Hristos, şi de aceea, în dumnezeiasca Sa 
bunătate şi înțelepciune, a rînduit în Biserica Sa Taina 
Spovedaniei, ca să poată omul credincios vărsa din 
veninul păcatelor, prin mărturisire şi să primească ier- 
tarea lor, prin dezlegare. 


Cum să ne pregătim de Spovedanie ? 


Întii prin cercetarea cugetului, prin examenul con- 
ştiinţei sau cercarea stării sufletului nostru față de 
Crezul sau credința noastră, cu poruncile dumnezeiești 
şi bisericești, cu faptele milosteniei trupești și sufletești, 
cu păcatele împotriva Duhului Sfint, cu păcatele strigă- 
toare la cer şi cu păcatele de căpetenie. Cercetezi pe 
rînd, creştine : care e starea sufletului tău față de Dum- 
nezeu, față de Mintuitorul Hristos ca Dumnezeu şi om, 
faţă de cele șapte Taine, faţă de Sf. Liturghie, față de 
virtuţi şi față de păcate, faţă de oameni, faţă de sfinţi 
şi față de tine însuţi, așa după cum sînt cuprinse toate 
în catehism şi în cartea de rugăciuni. 

În ajutorul cercetării conștiinței ne vine citirea ru- 
găciunilor rînduite înainte de spovedanie, postul, împă- 
carea și iertarea cu aproapele, care poate să fie tata, 
mama, soțul, soţia, fratele, sora, copiii, vecinii și orice 
om cu care ne-am învrăjbit prin vorbe sau fapte rele. 

Acestea sînt cerințele de pregătire pentru Sfinta 
Spovedanie. 

Cum să ne spovedim păcatele ? 


Riînduiala Sfintei Mărturisiri, Sfinţii Părinţi şi du- 
hovnicii ne învaţă să ne spovedim în faţa duhovnicilor 
toate păcatele. Să nu ascundem nimic, să le spunem pe 
vind și pe numele lor. Dacă sînt mai multe și pot fi 
uitate, e bine să facem lista lor și așa să le înşirăm, ca 
să nu scăpăm nici un păcat nemărturisit. Rugăciunea de 
la mărturisire ne spune să știm că toate păcatele nemăr- 
turisite îndoite le vom avea pe suflet, cu greutatea, dure- 
rea și mustrarea lor. Sfinţii văzători, aseamănă păcatele 
nemărturisite cu niște capete de șerpi care încearcă să 
iasă din om și iarăși se retrag. Aruncă-le, creştine, afară 
fără nici o rușine. „Nu-ţi fie rușine a-ţi măturisi păca- 
tele“ (Sirah 4, 28). „„Descopere și arată rănile tale medi- 
cului și, aruncînd rușinea sub picioare, zi: iată rana 
mea, Părinte, iată nenorocirea mea“... ne sfătuieşte Sf. 
Ioan Scărarul. 

Spovedania se face cu inima înfrîntă de smerenie şi 
de căinţă, cu hotărirea nestrămutată de îndreptare şi cu 
făgăduinţa sfintă de a iubi mai mult pe Dumnezeu, de a 
arăta în viitor mai multă dragoste față de oameni, de a 
fi mai tari în credinţă, mai buni ca oameni și mai evla- 
vioși ca creștini. 

Să nu spunem în scaunul Mărturisirii că nu avem 
păcate. Să ne aducem aminte de cuvintele Sf. Ioan Evan- 
ghelistul, care spune : „Dacă zicem că păcat nu avem, 
ne amăgim pe noi înșine şi adevărul nu este în noi. 
Dacă mărturisim păcatele noastre, credincios este (Dum- 
nezeu) și drept, ca să ne ierte păcatele şi să ne cură- 
țească de toată strimbătatea“ (1 loan 1, 8—9. Sf. Apos- 
tol Pavel se mărturisește că este „cel dintîi dintre pă- 
cătoși“ (1 Tim. 1, 15), iar Sf. Iacob zice: „Toţi greşim 
mult“ (Iacob 3, 2). 

Cu păcatele sîntem ca și cu hainele : primeniţi cu 
cămăși curate, după cîteva zile de lucru, ne trezim cu 

ele murdare. Așa e și cu sufletul : din slăbiciunile firii, 
din ispitele lumii, din gîndurile deșarte, din privirile în- 
soțite de doruri și pofte necurate, din neîmplinirea po- 
runcilor și a îndatoririlor creștinești, fără să ne dăm 
seama se așează pe suflet praful păcatelor și-l întinează. 

Astfel, hainele murdare se spală, iar sufletele se cu- 
răță în lacrimile de pocăință ale spovedaniei, mărturi- 
sind toate păcatele, fără de rușine, cu inima frîntă de 
durere, cu hotărîrea fermă de îndreptare și cu făgă- 
duința 'sfintă de a fi creştini mai buni. 


Cum să ne purtăm după Sf. Spovedanie ? 


Întiîi să ne împlinim cu bucurie și fără întîrziere 
canonul de pocăință, certarea părintească pe care ne-a 
dat-o duhovnicul pentru ispășirea păcatelor și îndrepta- 
rea sufletului. Zaheu vameşșul și-a răscumpărat păcatele 
prin ajutorarea săracilor şi despăgubirea celor pe care 
i-a nedreptăţit (Luca 19, 8). Vrăjitorii din Efes își ard 
cărțile (Fapte 19, 17—19) ; păcătosul din Corint se în- 
dreptează, după ce mai întii e dat afară din Biserică 
(1 Cor. 5, 5 ; II Cor. 2, 6—11). 

Cele mai obișnuite canoane de pocăință sînt : rugă- 
ciuni de iertare și de pocăință, posturi, metanii, citiri, 
dăruiri, opriri de la Sf. Împărtășanie, sfătuiri, despăgu- 
biri, milostenii, caterisiri, afurisiri ș.a. 

Se mai cere de la cel ce s-a spovedit : fugă de pri- 
cinile păcatelor, paza poruncilor, şi peste tot să arate 
roadele îndreptări. „Faceţi roade vrednice de pocă- 
inţă“ (Luca 3, 8). Roadele acestea se arată în omorirea 
păcatului şi în urmarea virtuţilor şi a faptelor bune. 
„Noi care am murit păcatului, cum vom mai trăi în 
păcat ?* (Rom. 6, 2). 

Mai trebuie să știe creștinul că e dator să se spo- 
vedească așa după cum învaţă porunca a patra a Bise- 

ricii, de patru ori pe an, în posturi, sau cel puțin odată, 
în postul Paştilor, iar dacă este bolnav, cît mai des și cît 
mai grabnic, ca să-și curețe și să-și înnoiască neîncetat 
haina sufletului. i 


TAINA SFINTEI EUHARISTII 
(IMPĂRTĂŞANII) 


Între toate zilele anului și între toate sărbătorile 
Bisericii creștine, Joia și Vinerea Patimilor au o însem- 
nătate unică și deosebită. 

De Joia Patimilor este legată Cina cea de Taină 
cind lisus Hristos Mintuitorul a așezat Sf. Euharistie şi 
a serbat cea dintii Sf. Liturghie. De Vinerea Patimilor 
este legată răstignirea Domnului, jertfa Mielului care 
ispășește și ridică păcatele oamenilor. De Vinerea Pati- 
milor este legată împăcarea noastră cu Dumnezeu prin 
moartea Fiului Său iubit. 


Ce este Cina Domnului, ce este jertfa sau răstignirea 
Mielului. Sf. Euharistie și Sf. Liturghie ? 


Toate sînt una și aceeași Taină a Trupului și a 
Singelui dumnezeiescului nostru Răscumpărător, a dul- 
celui nostru Miîntuitor. 

Cina cea de Taină este sărbătoarea cînd Hristos 
Domnul a riînduit Sf. Împărtășanie cu Trupul și Sîngele 
Său, sub chipul nesîngeros al pîinii și al vinului. 

Jertfa Mielului sau răstignirea de pe cruce este dă- 
ruirea Trupului și Singelui Mîntuitorului lisus Hristos, 
în cinstea lui Dumnezeu, pentru iertarea și împăcarea 
omului cu Dumnezeu. Jertfa aceasta sîngeroasă este cel 
mai vădit semn al iubirii lui Dumnezeu față de om 
(Rom. 5, 8). 

Sfinta Euharistie sau Împărtășanie este și una și 
alta, adică însăși jertfa Mielului, care s-a dăruit omului 

creștin în chip nesîngeros, sub chipul Pilinii, și al Vinului, 
așa după cum a rinduit, prin dumnezeiască poruncă 
însuşi Domnul (Luca 22, 19 ; 1 Cor. 11, 24). 

Sfinta Liturghie este slujba dumnezeiască în care 
pregătim, aducem și împărtășim credincioșilor Sf. Cină, 
Sf. Jertfă, Sf. Euharistie, — anul întreg, în toate Du- 
minicile și sărbătorile, fie Paști, Rusalii sau Crăciun. 


Sfinta Împărtășanie închipuie, sau „este“ Trupul și 
Singele Domnului ? 


Sfînta Evanghelie ne încredințează că Sf. Împărtă- 
șanie (Cuminecătura) este cu adevărat, Trupul şi Siîn- 
gele Domnului nu închipuirea Lui. După rugăciune : 
mulțumire, sfințire şi binecuvîntare, Hristos Domnul a 
zis la cină : „Luaţi, mâncaţi, acesta este Trupul 
Meu. (Matei 26, 26; 1 Cor. 11, 24). — „„Beţi dintru 
acesta toți, acesta este Singele Meu...“ (Matei 26, 27—28 ; 
I Cor. 11, 25). — „Este“, — nu închipuiește. — „Că 
Trupul Meu este cu adevărat mîncare și Singele Meu cu 
adevărat băutură este“ (loan 6, 55). 

— „Ca unor înţelepţi vorbesc. Judecaţi ce vă spun“, 
scrie Si. Pavel Apostolul : „Paharul binecuvîntării pe 
care-l binecuvîntăm, nu este oare împărtășirea 
cu Singele lui Hristos ? Piîinea pe care o frîngem nu 
este oare împărtășirea cu Trupul lui Hristos ?* 
(1 Cor. 10, 15—16). La aceste două întrebări, credin- 
cioşii nu pot răspunde decit într-un singur fel: este. 
Numai ereticii necredincioși răspund greșit : „închi- 
puieşte“. 


Cum să ne pregătim pentru Sf. Împărtășanie ? 


Ca şi cum ar trebui să ne întîlnim cu însuși Dom- 
nul aievea. 

Sfintul Pavel Apostolul scrie : „Să se cerceteze omul 
pe sine și (numai) așa să mănînce din (această) Pîine și 

să bea din (acest) Pahar. Căci cel ce mănîncă și bea cu 
nevrednicie, osindă iui își mănincă şi bea, nesocotind 
Trupul Domnului“ (| Cor. 11, 28—29). 

Auzi, creştine ?... Ca să nu te osindești, cercetea- 
ză-te şi te pregătește cu trupul și cu sufletul, ca să te 
împărtășești cu vrednicie. Cum ? 

1. Prin spovedanie sau mărturisirea sinceră a tu- 
turor păcatelor. Numai copiii pînă la șapte ani sint scu- 
tiți de spovedanie. 

2. Prin împăcarea cu toți oamenii, precum este 
scris : „Împacă-te mai întii cu fratele tău şi atunci, ve- 
nind, adu darul tău“ (Matei 5, 23—24). 

3. Prin postire, înfrînarea de la mîncare, de la bău- 
tură şi de la poftele trupești, cîteva zile înainte de Si. 
împărtășire și ajunare în ziua împărtășirii de la toate, 
pînă după împărtășire. Numai bolnavilor pe moarte li se 
dă Sf. Împărtășanie pe mîncate. 

4. Citirea rugăciunilor pentru Sf. Împărtășanie din 
Cartea de Rugăciuni şi a altor rugăciuni ca : Acatistul 
Domnului și Paraclisul Maicii Domnului. 

5. Prin curățirea (imbăierea) trupului și primeni- 
rea hainelor, ca toate să fie curate, de sărbătoare. 

6. Prin participarea de la început la Sf. Liturghie, 
urmată de împărtășirea cu frica de Dumnezeu, cu cre- 
dință și cu dragoste. 

Creştine, cea dintii și cea din urmă pravilă a vieții 
tale să fie aceasta ; Să nu treci niciodată peste Vinerea 
Patimilor şi să nu aștepți Duminica Învierii nespovedit 
și neîmpărtășit. 


TAINA SFINTEI PREOȚII 


Miîntuitorul lisus Hristos a împlinit lucrarea miîn- 
tuirii neamului omenesc prin întreita Sa chemare, sau 
slujire, de Învățător al Evangheliei sau Prooroc (Matei 


- 

8, 19; 23,8; loan 3,2; 6,14; 7, 40 şi altele), de Mare 2, 
Preot. Arhiereu sau -Miel care s-a jertfit pentru noi 
(Ioan 1, 29; Apoc. 5; 6, 12; 1 Petru 1, 19 ; Evrei 4, 
14—15; 5,6; 6, 20; 7, 1—21 şi altele) și de Împărat 3 
sau Domn şi Stăpin atotputernic în cer și pe int 
(Matei 27, 37 ; 28, 18 ; Luca 1, 33 ; 19, 38 ș.a.). 

Prin puterea aceasta din urmă a făcut minunile, a 
întemeiat Biserica — împărăţia lui Dumnezeu pe pă- 
mînt — şi împlineşte făgăduințele Evangheliei (mîntui- 
rea sufletelor, învierea trupurilor și viața veșnică). 

Această întreită chemare sau slujire, lisus Hristos 
a dat-o Apostolilor săi, pe care i-a ales după o noapte 
de rugăciune (Luca 6, 12—16) și le-a dat puterea ier- 
tării şi dezlegării păcatelor (Matei 16, 19 ; 18, 18 ; Luca 
9, 1—9). Puterea și chemarea aceasta au primit-o Apos- 
tolii în ziua învierii, cînd le-a zis Domnul: „Precum 
M-a trimis pe Mine Tatăl și Eu vă trimit pe voi“ (loan 
20, 21). 


Ce este Taina Preoţiei ? 


Taina Preoţiei se întemeiază pe această întreită 
chemare, putere și slujire, pe care Apostolii și urmașii 
lor au primit-o de la Domnul Hristos, adică pe chema- 
reallînvățătorească de propovăduire a Sf. Evanghelii ; 
pe slujirea? sfințitoare a sufletelor prin harul sfintelor 
Taine şi pe puterea de ÎL ttuoira duhovnicească a cre- 
dincioșilor, prin Biserică, pe calea mîntuirii. Despre 
aceste puteri, chemări și slujiri ne vorbeşte Sf. Scriptură 
cînd zice : „Mergind învățați toate neamurile, botezîn- 
du-le pe ele“... (Matei 28, 19). „Așa să ne socotească 
pe noi omul, ca pe niște slujitori ai lui Hristos şi ico- 
nomi (săvîrşitori) ai Tainelor lui Dumnezeu“ (1 Cor. 4, 
1). „Cel ce vă ascultă pe voi, pe Mine mă ascultă și cel 
ce se leapădă de voi, de Mine se leapădă“ (Luca 10, 16). 

Aceasta e Preoţia : Taina sfîntă prin care cei anume 
pregătiți și aleşi de Dumnezeu primesc prin punerea 

miinilor și prin rugăciunile arhiereului (Episcop, Mitro- 
polit sau Patriarh), puterea întreită şi chemarea sfintă 
de a vesti cuvintul lui Dumnezeu, de a sluji sfintele 
Taine și de a conduce credincioșii la mintuire. 


Sfinţii Trei Ierarhi 


Cea dintii școală a Preoției a fost cea a Evanghe- 
liei Domnului, în care au învăţat Sfinţii Apostoli, vreme 
de trei ani și jumătate, iar a doua a fost cea a Sf. Apos- 
tol Pavel în Efes, care a ţinut de asemeni trei ani (Fapte 
19, 9 ; 20, 17—31). 

Taina Preoţiei are trei trepte : diaconia (Fapte 6), 
preoţia (Fapte 14, 20—23) şi arhieria (1 Tim. 5, 22; 
“Tit 1, 5). Sfinţirea pentru aceste trepte se face cu rugă- 
ciuni de chemarea Sf. Duh, prin punerea miîinilor ar- 
hiereşti sau hirotonie (Fapte 6, 6 ; 1 Tim. 5, 22 ; Tit 1, 5). 

Cinstirea preoţilor este dată atit în cuvintele de mai 
sus, cît şi în cuvintele înțeleptului Sirah (7, 31): „Te- 
me-te de Domnul şi dă cinste preotului“ — și în po- 
runca a treia bisericească, în care preoții sint numiţi 
„slujitorii lui Dumnezeu și ai mintuirii noastre“. 


TAINA SFINTEI CUNUNII 


Fiul neascultător de Dumnezeu a plecat din casa 
“Tatălui său și, — după ce a petrecut în dezmierdări, 
s-a ruinat și a ajuns la mizerie, — s-a întors iarăși acasă. 
— Tatăl e Dumnezeu. Casa lui Dumnezeu pe pămînt 
este Biserica. Acasă, prin cununie în sfînta Biserică, 
tînărul putea afla bucuria și fericirea pe care n-a aflat-o 
trăind în dezmăţ și în dezamăgiri. 


Ce este Cununia ? 


Nunta sau Cununia este Taina sfintă în care mirele 
şi mireasa primesc, prin rugăciunile preotului, harul lui 
Dumnezeu care binecuvîntează și întărește însoţirea și 
unirea lor. 

Nunta este din rai, de cînd a făcut Dumnezeu pe cei 
dintii oameni şi i-a binecuvîntat zicîndu-le : „Creșteţi și 
vă înmulţiţi, umpleţi pămîntul și-l stăpîniți“ (Facere 1, 
28). Mintuitorul sfințește Cununia cînd ia parte la nunta 
din Cana (loan 2, 1—11) şi cînd vorbește despre unirea 
şi nedespărţirea ei : „Făcătorul la început i-a făcut băr- 
bat și femeie, și a zis : pentru aceasta va lăsa omul pe 
tatăl său şi pe mama sa și se va lipi de femeia sa şi vor 

fi amândoi un trup, încît nu vor fi două trupuri, ci unul. 
Deci, ceea ce Dumnezeu a unit, omul să nu despartă“ 
(Matei 19, 4—46 ; 5, 31—32). 


Cind și cum se săvirșește Cununia ? 


Cununia este prilej de bucurie. De aceea se săvir- 
șește în zilele de sărbătoare, după Sf. Liturghie. Ea în- 
cepe cu logodna — o slujbă scurtă, premergătoare Cu- 
nuniei, în care tinerii se făgăduiesc unul altuia în fața 
lui Dumnezeu .Partea cea mai însemnată în logodnă este 
punerea inelelor de către preot şi schimbarea lor de că- 
tre nași. Inelele sînt semnul iubirii și al credinței dintre 
soți pînă la moarte. Naşii sînt martorii și chezașii celor, 
ce se logodesc și se cunună, iar mai departe sînt ca niște 
părinţi, sfătuitori și învățători ai finilor lor. În timpul 
slujbei nașii țin în miini făclii aprinse, ca niște semne 
ale curăţiei mirilor, ale darului dumnezeiesc și ale bucu- 
riei nuntașilor. 

Partea cea mai însemnată din rînduiala Cununiei 
este punerea cununilor pe capetele mirilor, prin rostirea 
de trei ori a cuvintelor de rugăciune : ,„Cunună-se robul 
(roaba) lui Dumnezeu (numele) cu roaba (robul) lui 
Dumnezeu (numele), în numele 'Tatălui şi al Fiului și 
al Sfîntului Duh... Doamne Dumnezeul nostru cu mărire 
și cu cinste încununează-i pe dînşii“. Cununile închi- 
puiesc cinstea, podoaba și răsplata fecioriei mirilor, pre-— 
cum și puterea de a întemeia o nouă familie. 

După punerea cununilor se citeşte Apostolul (Efes. 
5, 20—33), în care nunta este asemănată cu unirea din- 
tre Hristos și Biserică, şi Evanghelia despre nunta din 
Cana Galileii (loan 2, 1—11). Gustarea din pahar în- 
seamnă veselia și unirea mirilor în toate întîmplările 
vieţii, atit la bucurii cît şi la necazuri şi la greutăți. 
Prin împărțirea lor între soți, bucuriile cresc, iar greu- 
tăţile și durerile scad și se ușurează. 

Înconjurarea mesei în cîntări arată bucuria Bisericii 
şi dorinţa ei ca mirii să fie părtași vieţii în Hristos Dom- 
nul, ca și sfinţii și mucenicii. 


Ce mai trebuie să știe mirii ? 


Mirii sînt datori să ştie că Sfinta Evanghelie nu în- 
găduie divorțul decit în caz de moarte și de desfrînare, 
care tot moarte este : pingărirea și moartea credinţei. 
Mai trebuie să știe că a doua și a treia căsătorie sînt 
îngăduite numai cu pogorămint, însoţite de canoane de 
pocăință. Nunta a patra este socotită de Biserică drept 
fărădelege. De aceea preoţii sînt opriţi a o sluji sub pe- 
deapsa caterisirii, — iar pe desfrînați îi va judeca Dum- 
nezeu (Evrei 12, 4). 

Înainte de cununie mirii se spovedesc şi se împăr- 
tășesc, pentru ca să-și îmbrace și sufletele în haine de 
sărbătoare, iar după cununie sînt datori să se păzească 
în cinste și în curăţire, în credință și în dragoste ; să 
fie creștini buni și milostivi ; să crească în harul şi cu- 
noaşterea Domnului, împreună cu copiii lor. 


TAINA SFÎNTULUI MASLU 


Pentru tămăduirea trupească şi sufletească a bol- 
navilor, Domnul și Mintuitorul nostru lisus Hristos a 
rinduit în Biserică Taina Sf. Maslu. 


Ce este Sf. Maslu 


Maslul e Taina sfîntă a ungerii credincioşilor cu 
untdelemn sfințit prin rugăciunile preoţilor. Sf. Maslu, 
prin rugăciunile preoților și prin ungerea trupurilor cu - 
untdelemn sfinţit, împărtășește credincioșilor harul tă- 
măduirii de bolile trupești și sufletești, — iertarea pă- 
catelor, întărirea sufletului și vindecarea trupului. 

Puterea tămăduirii au primit-o Sfinţii Apostoli de 
la lisus Hristos, Doctorul sufletelor și a trupurilor, cînă 
i-a trimis la propoveduirea Evangheliei și le-a zis: 
„Celor ce vor crede aceste semne vor urma : în numele 
meu draci vor scoate... Peste bolnavi mîinile își vor pune 
şi bine le va fi lor“ (Marcu 16, 17—18; I Cor 12, 
28—30). De la prima lor propovăduire, Apostolii : „draci 
mulți scoteau și ungeau pe mulţi bolnavi cu untde- 
lemn, și-i tămăduiau“ (Marcu 6, 13). Sfîntul Iacob vor- 
beşte despre Taina Sf. Maslu cînd scrie : „Este bolna 
cineva între voi? Să cheme preoţii Bisericii și să se 
roage pentru el, ungindu-l cu untdelemn, în numele 
Domnului. Și rugăciunea credinţei va mîntui pe cel bol- 
nav şi Domnul îl va ridica și de va fi făcut păcate, i se: 
vor ierta“ (lacob 5, 14—15). 


Cine săvirșește slujba Sf. Maslu ? 


Ca și celelalte Sf. Taine, slujba Tainei Sf. Maslu c 
săvîrșesc preoții Bisericii (lacob 5, 14). După vechea 
predanie a Bisericii, taina sfintului Maslu se slujește 
de 7 preoți. Numărul șapte închipuie cele șapte daruri 
ale Duhului Sfint (Isaia 11, 1—3) şi ne amintește de 
mila și de faptele îndurării lui Dumnezeu. Șapte au 
fost preoții care au sunat de șapte ori în trimbiţe cînd 
a fost înconjurată și cucerită cetatea Ierihonului (Iosua 
6, 13—16). De șapte ori s-a rugat proorocul Ilie pe mun- 
tele Carmelului, pînă ce Dumnezeu s-a îndurat să tri- 
mită ploaie pămîntului ars de secetă (III Regi 18, 
42—45). De șapte ori s-a aplecat proorocul Elisei peste: 
un copil mort pe care l-a înviat (IV Regi 4, 32—35). 

La nevoie pot săvîrși Sf. Maslu și mai puţini preoţi : 
trei (pentru numărul Sf. Treimi), și chiar doi. 

Sf. Maslu se săvirșește în sf. biserică sau în ca- 
sele credincioșilor în orice zile, dar mai ales în vreme 

de post, în săptămîna Patimilor și la hramul bisericii. 
Cînd se slujeşte în biserică, se numește Maslu de obște, 
adică pentru toți creștinii și bolnavii parohiei. Înainte 
de Si. Maslu bolnavii se spovedesc și se împărtășesc, 
ca iertarea și curățirea lor să fie deplină. 


Care sint părţile mai insemnate din slujba Tainei sf. 
Maslu ? 


1.. Rugăciunea pentru sfințirea untdelemnului, pe 
care preoții o rostesc de șapte ori. 2. Citirea celor 7 
Apostole, 7 Evanghelii și 7 rugăciuni care întăresc cre- 
dința credincioșilor în tămăduirea trupului și în mîn- 
tuirea sufletului. 3. Ungerea de şapte ori a bolnavului 
şi a celorlalți primitori ai tainei cu untdelemn sfințit. 

Untdelemnul sfințit, ca și apa sfințită, are puterea 
tămăduitoare de boli și curăţitoare de păcate ; împăr- 
tășește mila și ajutorul lui Dumnezeu. 

Din făina de la Maslu se fac prescuri pentru sf. 
Liturghie, sau piinișoare (turtișoare) pentru bolnavi şi 
credincioşi. Untdelemnul rămas se arde în candelă, 
acasă sau la biserică. 


SFINTA LITURGHIE 


Fiul Omului are putere să ierte păcatele (Matei 9, 
6). Ca să primească harul iertării păcatelor de la Hristos 
Domnul, creştinii se roagă, se împărtășesc cu Sfintele 
Taine, cercetează biserica, iau parte la sfintele ei slujbe 
şi cu deosebire la sf. Liturghie. 


Ce este Sfinta Liturghie 


Cuvîntul „Liturghie“ însemnează slujba obștească, 
adusă și închinată lui Dumnezeu. Începutul şi temelia 
Liturghiei este Cina cea de Taină, din Joia Patimilor 

seara, — cea dintii Liturghie — cînd Mintuitorul 
Hristos a dat învăţăceilor Săi jertfa cea fără de singe 
a Trupului și a Singelui Său sub chipul Piinii şi al 
Vinului, însoțită de porunca Lui : „„Aceasta,să o faceți 
întru pomenirea Mea“ (Matei 26, 26—28 ; Marcu 14, 
22—24 ; Luca 22, 19—20 ; I Cor. 11, 23—25). 

îndată după pogortrea Duhului Sfint, Apostolii au 
şi împlinit porunca aceasta sfintă, adunindu-se la 
„frîngerea pîinii“, la început în fiecare zi (Fapte 2, 
46—47), apoi în fiecare Duminică (Fapte 20, 7). „Frîn- 
gerea pîinii“ sau sf. Liturghie era însoțită, ca și Cina 
cea de Taină, de rugăciuni, cîntări și citiri din Sf. 
Scriptură și cuvîntări (Fapte 20, 11). Același lucru l-au 
făcut și mai departe urmașii Apostolilor, Arhiereii și 
preoţii, pînă în ziua de astăzi, singurii slujitori ai alta- 
relor, care pot săvirși Sf. Liturghie. 

Așadar sf. Liturghie este slujba cea mai mare și 
cea mai însemnată a Bisericii, rînduită de Hristos Dom- 
nul la Cina cea de Taină, spre iertarea și mîntuirea 
credincioșilor. 


Cele trei Liturghii 


Apostolul ne sfătuiește ca prin răbdarea și mîn- 
giierea Scripturilor nădejde să avem (Rom. 15, 4). 

Între Scripturile Bisericii se numără și Liturghiile 
ei, — comoara ei de rugăciuni și cîntări, cu rînduiala 
Sf. Împărtășanii (Cina Domnului), aşa cum ne-a rămas 
din vremea Sfinţilor Apostoli. 

Sf. Părinţi care au adunat rugăciunile, cîntările și 
citirile Sfintei Liturghii sînt : Vasile cel Mare (mort la 
319), Ioan Gură de Aur (mort la 407) și Grigorie cel 
Mare sau Dialogul (mort la 604). După numele lor avem 
cele trei Liturghii : a Sf. Vasile cel Mare, a Sf. Ioan 
Gură de Aur și a Sf. Grigorie Dialogul. 

Liturghia Sf. Vasile cel Mare se săvirșește de zece 
ori pe an ; în primele cinci Duminici din postul Paștilor, 
în joia şi sîmbăta Patimilor, în ziua Sf. Vasile (1 lanua- 
rie) şi în ajunul Crăciunului și al Botezului, (cînd aju- 
nul cade simbăta sau Duminica, Liturghia se face în 
ziua sărbătorii). Liturghia Sf. Grigorie Dialogul se face 
in postul Paştilor, de regulă miercurea și vinerea. În 
celelalte zile de peste an se slujeşte Liturghia Sf. Ioan 
Gură de Aur și a Sf. Grigorie Dialogul. 


Liturghia Darurilor inainte siințite 


După datina veche a Bisericii, în vremea postului 
mare, Sf. Liturghie se face numai simbăta şi Duminica 
(vezi canonul 52 trulan şi 45 și 51 ale soborului din 
Laodiceea a. 360—380), celelalte zile fiind zile de post 
aspru, de întristare și de pocăință, cînd Mirele Hristos 
este luat de la noi (Matei 9, 15 ; Luca 5, 35). 

Pentru creștinii evlavioși care doreau să se împăr- 
tăşească și peste săptămînă, s-a așezat atunci rînduiala 
să se păstreze o parte din sfintele Daruri de la Litur- 
ghia de Duminica, pentru a se împărtăși cu ele credin- 
cioşii în zilele cînd nu se slujeşte Sf. Liturghie. Împăr- 
tășirea aceasta se făcea seara, după Vecernie. Rînduiala 
împărtășirii la început era simplă, apoi a fost legată 
de Vecernie, cu rugăciuni și cîntări de la Sf. Liturghie. 
ia legătură cu Sf. Împărtășanie. Astfel s-a născut o nouă 
Liturghie, din contopirea Vecerniei cu Liturghia pre- 
scurtată (fără partea de mijloc a Liturghiei, — prefa- 
cerea darurilor — fiind săvirşită dinainte). 

Liturghia aceasta a fost împrumutată din Biserica 
Răsăritului şi așezată în scris de patriarhul Romei, Sf. 
Grigorie Dialogul. De aceea se numește „Liturghia Sf. 
Grigorie“ din Liturghia Darurilor mai înainte sfinţite, 
la o altă Liturghie deplină. 

În partea întîi a acestei Liturghii, la Vecernie, se 
citește din Psaltire, catisma 18, — apoi se citesc pa- 
remiile (părți din Vechiul 'Testarnent). La „Doamne 
strigat-am...“ credincioșii îngenunchează, căci atunci se 
duc Sf. Daruri slujite din St. chivot, unde s-au păstrat, 
la proscomidie. De asemenea îngenunchează la ieşirea 
şi înconjurarea cu Sf. Daruri sfinţite. Preotul nu zice 
nimic atunci, deoarece pomenirile au fost făcute la Li- 
turghia premergătoare. Urmează ecteniile și împărtă- 
şirea. 

Liturghia Darurilor înainte siințite este o slujbă 
minunată pentru cultivarea evlaviei, a cîntării line şi 
a tăcerii în biserică. 


LITURGHIA SF. IOAN GURĂ DE AUR 


Mintuirea se dobîndeşte — spune Mîntuitorul — 
prin post și prin rugăciune (Matei 17, 21). 

Cea mai însemnată rugăciune obștească a Bisericii 
este Sf. Liturghie, 


Ce înțelesuri are Sf. Liturghie ? Proscomidia 


Partea cea dintii a Liturghei este Proscomidia, sau 
rînduiala după care se pregătesc darurile pentru jertfa 
Sî. Liturghii, în taină, înlăuntrul altarului. Cuvintul 
„proscomidie“ însemnează punere înainte, aducere de 
daruri. Locul din partea de miazăzi a Sf. altar, unde se 
face proscomidia, se numește „proscomidiar“. 

Lucrările mai însemnate din proscomidie sînt : 
scoaterea Agnețului și a miridelor, acoperirea și sfin- 
țirea sau binecuvîntarea lor. 

După ce și-a făcut rugăciunile de începere a Si. 
Liturghii, s-a îmbrăcat cu odăjdiile și şi-a spălat miinile, 
preotul ia în mîna stîngă o prescură și în dreapta copia 

şi binecuvîntează cu ea pecetea pe care se află întipărit 
cu prestolnicul numeie Mintuitorului IS (lisus), HR 
(Hristos) NI-KA (biruiește) ; zicînd cuvintele : „În nu- 
rele Domnului... lisus Hristos“. Apoi taie cu copia în 


A A 4 
AXiereu rană KTITORI 


NAPG aaa 


AAALA 
AAA 


Aşezarea miridelor pe Sfintul Disc în jurul Agneţului 


cele patru părţi ale pecetei, o scoate şi o așează pe Sf. 
disc. Partea aceasta scoasă din prescură se numește 
Agneţ sau Miel (latinește: agnus). pentru că în- 
chipuieşte pe Miîntuitorul, „Mielul lui Dumnezeu care 
ridică păcatele lumii“ (loan 1, 29). Din Agneţ se stin- 
ţește și se preface la cîntarea „Pre Tine Te lăudăm...“ 
Sf. Împărtășanie. 

Miridele sint părticele care se scot din celelalte 
prescuri : pentru Maica Domnului, pentru sfinți şi pen- 
tru credincioșii care se pomenesc, vii și morţi (după po- 
melnice). Ele se așează pe Sf. disc. : mirida pentru Maica 
Domnului la dreapta Agneţului, miridele pentru sfinţi 
la stinga lui și cele pentru vii şi morţi sub ele. 

Urmează acoperirea darurilor, cu steluța şi cu aco- 
perămintele, tămiierea și binecuviîntarea (sfințirea) lor, 
fiecare prin rugăciuni deosebite. 

Pregătirea darurilor la proscomidie preînchipuie : 
nașterea, copilăria și patimile Domnului. Astfel : pro- 
scomidiarul preinchipuie peştera Betleemului în care 
S-a născut Domnul ; prescura din care s-a scos Agnețul 
preinchipuie pe sf. Fecioară din care S-a născut ; discul 
preînchipuie ieslea, steluța — steaua magilor, acope- 
rămintele — scutecele, tămiierea — darurile magilor ; 
acoperirea darurilor preînchipuie viața ascunsă, necu- 
noscută a lui lisus înainte de Botez, pe care nu ne-o 
istorisesc Evangheliile. 

Proscomidia mai preînchipuie şi patimile Dom- 
nului. Astfel: proscomdiarul preînchipuie Golgota, 
locul unde s-a adus jertfa răstignirii ; tăierea Agneţului 
preinchipuie jertfa Domnului ; copia — sulița cu care 
a fost împuns, potirul — paharul de la Cină, vinul — 
sîngele Domnului, iar discul — mormîntul Domnului. 

Prescurile și vinul care se aduc la proscomidie în- 
chipuie credincioşii Bisericii. Ptinea și vinul întreţin 
viața omului. Boabele de griu și de struguri închi- 
puie unitatea sau legătura vie a tuturor credincioşilor 
Bisericii care formează trupul tainic al Domnului. Deci 
prescurile și vinul arată că și credincioșii iau parte, cu 
obolul lor, la jertfa sf. Liturghii. Aşezarea miridelor pe 
Sf. disc, în jurul Agneţului, închipuie Biserica luptă- 
toare și biruitoare ; viii şi morții, sfinţii și credincioșii, 
în jurul Mintuitorului. 

Ce este Liturghia chemaților și ce înţeles are? Cum se 
vestește fără încetare Sf. Evanghelie prin Sf. Liturghie ? 


-Î Partea de la începutul Liturghiei, care se face în 
văzul şi în auzul credincioșilor, adică de la binecuvintare 
şi pînă la cuvintele „Cei chemaţi ieșiţi...“ se numește 
Liturghia chemaţilor sau catehumenilor. Catehumeni se 
numeau credincioșii dintre păgîni care se pregăteau să 
fie primiţi în sînul Bisericii prin Sf. Botez. 

Părţile cel mai însemnate din Liturghia catehume- 
nilor sînt :*ectenia mare,„cîntarea antifoanelor,» ieşirea 
“cu Evanghelia şi=citirile din St. Scriptură. 
"e Ectenia mare este un șir de cereri către Dum- 
nezeu pentru trebuințele credincioșilor la care răspun- 
dem cu evlavie : „Doamne miluieşte“ pAntifoanele sînt 
cîntările sau imnele care se cîntă în stranele bisericii 
în cinstea Mîntuitorului. Ele închipuie vremea dina- 
inte de Hristos și profețiile despre venirea și întruparea 
Lui. fUltimul antifon, cîntarea fericirilor, închipuie cea 
dintii cuvîntare : „Predica de pe Munte“ (Matei 5, 7), 
prin care își începe Domnul nostru lucrarea de mîn- 
tuire a lumii Deschiderea ușilor împărăteşti înseamnă 
ieşirea Miîntuitorului din viaţa sa necunoscută sau as- 
cunsă și arătarea Lui în lumegleșirea preotului cu Evan- 
ghelia (vohodul mic) închipuie arătarea Mîntuitorului în 
lume, ca să vestească Evanghelia.s Lumina purtată în 
sfeșnic, înaintea Evangheliei, închipuie pe Sf. Ioan 
înaintemergătorul și pe toţi proorocii Vechiului Testa- 
ment, care au pregătit calea Domnului (Marcu 1, 2—3) 
Cuvintele „Înţelepciune, drepți“ ...ne cheamă să fim 
cu luare aminte la citirea Evangheliei și s-o ascultăm 
în picioare sau în genunchi. Tămiierea, în vremea citirii 
Apostolului, înseamnă mireasma învățăturilor Evanghe- 
liei, care umple toată biserica ; citirea Apostolului, în- 
seamnă alegerea şi trimiterea Apostolilor la propovă- 


_, 

| duire, iar citirea Evangheliei închipuie pe însuși Miîn- 
4_tuitorul predicînd oamenilor cuvîntul lui Dumnezeu. 
( Liturghia catehumenilor se încheie cu ectenia cere- 
rilor stăruitoare, în care se cuprind trebuințele şi dorin- 
țele credincioșilor, cu ectenia pentru morți și cu ectenia 
pentru catehumeni. „Cei chemați“ sînt catehumenii care 
pînă aici au ascultat învățătura creștină, dar nefiind bo- 
tezați nu pot sta mai departe în biserică. 

Cîntarea fericirilor, ieșirea cu Sf. Evanghelie și citi- 
rea Apostolului și a Evangheliei, ne aduc aminte de în- 
vățăturile Domnului, de ascultarea și urmarea lor. Astfel, 
Liturghia chemaţilor sau a catehumenilor ne arată cum 
se predică Evanghelia în Sf. Biserică de-a lungul veacu- 
rilor, fără încetare, 


Ce este și ce înțeles are Liturghia credincioșilor ? 


— 
< Partea a doua din Sf. Liturghie se numește Litur- 
ghia credincioșilor, adică a creştinilor botezați. Ea în- 
cepe cu ectenia : „Ciţi sîntem credincioși, iară şi iară cu 
pace Domnului să ne rugăm“ — şi ține pînă la sfîrşitul 
Liturghiei 
Părţile cele mai însemnate de la cîntarea Heru- 
vicului pînă la cîntarea Serafimilor sînt : ieșirea cu sfin- 
tele Daruri, ectenia cererilor și rostirea Crezului,.] 

e Pregătirea pentru aducerea darurilor pentru Sf. 
Jertfă, de la proscomidiar la Sf. Masă (prestol), se începe 
cu Heruvicul. În cîntarea aceasta credincioșii închipuie 
pe Heruvimi (de aceea se și numește: cîntarea he- 
ruvimică sau cîntarea Heruvimilor), care neîncetat 
aduc laude în cîntări, lui Dumnezeu. Așa ne pregătim 
să-L primim și noi pe Miîntuitorul, care vine să se jert- 
fească pentru mîntuirea noastră. Strămutarea sfintelor 
daruri de la proscomidiar se face prin mijlocul bisericii 
şi cu pomenirile viilor și morţilor pentru care se aduce 
Sf. Jertfă. Înconjurarea aceasta, numită vohodul cel 

mare (spre deosebire de vohodul cel mic, cu Evanghelia), 
închipuie drumul făcut de Iisus Hristos din Vitania în 
Ierusalim și îngroparea Lui. Pomenirile ne aduc aminte 
de rugăciunea țilharului : „Pomeneşte-mă, Doamne...“ 
(Luca 23, 42). N 

După înconjurare, preotul așează sf. Daruri pe Si. 
antimis de pe sf. masă, le acopere cu sf. aer şi le tă- 
miiiază. Acum sf. masă închipuie Golgota și grădina 
cu mormîntul Domnului. Așezarea sf. disc și a sf. potir 
pe sfintul antimis închipuie îngroparea Domnului, sf. 
aer — piatra de pe mormint ; cădirea aminteşte mires- 
mele aduse de femei, steluța — pecetea de pe mormînt ; 
închiderea uşilor împărătești înseamnă coborirea Dom- == 
nului cu sufletul în iad, iar tragerea perdelei, paza mor- 
ra (Matei 27, 62—66). 

După ectenia cererilor, urmează chemarea :$,Să ne 
iubim unii pe alţii“... (loan 13, 34; 15, 12) şi îsărutarea 
sfîntă a păcii (Rom. 16, 16), cînd, în vechime, toți cre- 
dincioşii se împăcau și se îmbrăţișau unii pe alţii (astăzi 
o fac numai preoții). După trezirea iubirii urmează?ros- 
tirea Crezului, mărturisirea credinţei ortodoxe, fără de 
care nu putem lua parte la aducerea Sf. Jertie. 

Cuvintele : „Uşile, ușile“... la început chemau pe 
slujitorii care păzeau ușile bisericii să oprească intrarea 
necredincioșilor în biserică şi ieșirea credincioșilor din 
biserică. Astăzi ele sînt un îndemn la mărturisirea Cre- 
zului cu toată luarea aminte. 

Un nou îndemn la atenţie îl avem în cuvintele: 
„Să stăm bine, să stăm cu frică, să luăm aminte sfinta 
Jertfă cu pace să o aducem“. Cuvintele : „Mila păcii, 
Jertfa laudei“ înseamnă că jertfa pe care o aducem o în- 
soțim cu simţiri sufletești de milă şi pace (împăcare) 
cu toți oamenii (Osea 6, 6; Matei 5, 23—41 ; 9, 13; 
Evr. 12, 15). 


152 CATEHISM CREȘTIN ORTODOX 


După mulțumirea : „Să mulțumim Domnului... Cu 
vrednicie...“ pentru binefacerile miîntuirii, slăvim 
Dumnezeu prin cîntarea Serafimilor : „Sfînt, Sfînt, Sfînt 
este Domnul“... (Isaia 6, 3 ; Apoc. 4, 6—8). 

În felul acesta, mîntuirea o laudă şi îngerii și oa- 
menii, uniți într-un cuget, într-o inimă și o cîntare. 


Prefacerea sfintelor Daruri 


Așa iubește Dumnezeu lumea, încît ne dăruieşte 
pe Fiul Său (loan 3, 16), ca să ne împărtășim cu EI și 
să ne mîntuim prin El. 

Sfînta Liturghie este Taina Jertfei de pe Golgota și 
a împărtășirii cu Hristos Dumnezeu. De aceea să-i conti- 
nuăm tilcuirea în partea ei centrală, în miezul și în inima 
ei, care este prefacerea sfintelor Daruri. 

După cîntarea Serafimilor, preotul glăsuieşte cuvin- 
tele rostite de Domnul la Cina cea de Taină: „Luaţi, 
mâncaţi, acesta este Trupul Meu... Beţi din acesta toţi, 
acesta este Sîngele Meu“... 

Prin cuvintele acestea se sfințesc și se prefac Daru- 
rile ? Nu. — Cuvintele : „Luaţi miîncaţi“... și „Beţi din- 
tru aceasta toţi“... aici fac parte din rugăciunea sfintei 
Jertfe, pe care preotul o citește în taină, istorisind chi- 
pul în care Mîntuitorul a întemeiat la Cina cea de Taină, 
Sfînta Împărtășanie. Prin rostirea lor preotul ridică pu- 
țin glasul, ca să ne aducă aminte de cuvintele rostite la 
Cină de Mîntuitorul, apoi continuă rugăciunea iarăși în 
taină, cerînd de la Dumnezeu să trimită Duhul Sfînt şi 
să prefacă Darurile în Trupul și Sîngele Domnului. După 
rugăciunea aceasta (numită epicleză), făcută cu binecu- 
vîntare cruciș de trei ori a Agneţului de pe Sf. Disc şi 
a vinului din potir, pîinea agneţului este Trupul Dom- 
nului și vinul este Sîngele Domnului, așa după cum 
ne-a încredințat El. Nu „închipuie“, cum zic ereticii, 
ci este, cum zice Evanghelia. 

Există o cintare a cintărilor și o sărbătoare a săr- 
bătorilor. Tot așa există o Taină a Tainelor, — și aceasta 
este dumnezeiasca prefacere a piinii și a vinului în 
Trupul și Sîngele Domnului. De aceea, în timp ce strana 
cîntă : „Pre Tine te lăudăm“... și credincioșii îngenun- 
chează și-și pleacă fruntea cu evlavie pînă la pămînt, 
— preotul cheamă pe Sfîntul Duh să prefacă piinea şi 
vinul Darurilor în Trupul şi în Singele Domnului. — La 
cele trei binecuvîntări, se sună clopoţelul din altar și. 
se bate clopotul mare (de cîte odată, de două ori şi de 
trei ori), ca să audă și cei ce nu sînt în biserică, să știe 
că se întîmplă dumnezeiasca prefucere a Darurilor şi 
să se roage cu strîngere de inimă. 

După ce s-a rugat în genunchi pentru cei ce se vor 
împărtăși cu sfintele Daruri, preotul pomenește pe toţi 
siinţii şi mai ales pe Preasfinta Maică pururea Fecioară, 
prin mijlocirea căreia s-a întrupat Fiul și Cuvîntul lui 
Dumnezeu. Atunci toți se ridică în picioare și cîntă cu 
însufleţire : „„Cuvine-se cu adevărat“... (axionul sau 
irmosul). 


Sf. Liturghie de la prefacere pînă la sfîrșit 


De binefacerile pe care ni le-a dat Jertfa Mielului 
pe crucea Golgotei pentru toți creștinii şi pentru toate 
creștinele ne împărtășim în Sf. Euharistie. Pregătirea 
pentru această cutremurătoare și dumnezeiască împăr- 
tășire o facem, în Sfînta Liturghie, de la cîntarea axio- 
nului pînă la priceasnă. 

După aducerea Jertfei, urmează pregătirea pentru 
împărtășirea cu sfintele Daruri, — prin ectenia în care 
ne rugăm lui Dumnezeu să primească darurile aduse şi 
să ne trimită harul Preasfîntului Său Duh — și 
prin rugăciunea „Tatăl nostru“. Glăsuirea : „Să luăm 
aminte ! Sfintele sfinților !“ — vrea să ne spună că sfin- 
tele Daruri se dau numai celor pregătiți, curați, sfinți, 

vrednici de primirea lor. La chemarea aceasta cîntăreții 
răspund : „Unul (singur) e sfint, Domnul“... 

Urmează împărţirea Sfîntului Trup (Agneţ) în patru 
părți. 

Partea cu literele IS se pune în sf. Potir, cu partea 
HS se împărtășesc preoţii, iar părţile a treia și a patra, 
cu întipărirea NI KA, se pun în sfîntul Potir pentru îm- 
părtășirea credincioșilor. Înainte de împărtășire se 
toarnă în Sf. Potir puţină apă caldă. Ea închipuie 
căldura credinţei cu care trebuie să ne apropiem de sf. 
Împărtășanie și căldura Sfintului Duh care face vinul 
din sf. Potir Sîngele viu și cald care a curs din rănile 
Domnului. 

Preoţii se împărtășesc în timpul cînd se cîntă pri- 
ceasna (cîntarea împărtășirii), iar credincioșii după che- 
marea (să ne apropiem) : „Cu frică de Dumnezeu, cu 
credință și. cu dragoste“... Prin împărtășire dobîndim 
viața nouă, învierea. 

Cum sînt datori să se pregătească credincioșii pen- 
tru sf. Împărtășanie, am arătat cînd am vorbit despre 
Taina sf. Euharistii. 

Cu sfînta împărtășire a preoților și a credincioșilor, 
scopul mîntuitor și sfințitor al sf. Liturghii este împlinit. 
Părticelele (miridele) de pe sf. disc pentru stinţi și pen- 
tru credincioși (vii și morți) sînt adunate și așezate în 
sf. Potir, apoi se face binecuvîntarea tuturor credincio- 
șilor cu sfintul Potir (binecuvîntarea euharistică), prin 
cuvintele : „„Mîntuieşte Dumnezeule poporul Tău“... Ul- 
tima arătare a Sf. Potir și ducerea lui la proscomidiar 
închipuie ultima arătare a Domnului pe muntele Măs- 
linilor, înălțarea Lui la cer şi șederea de-a dreapta 
Tatălui, iar Sf. masă este scaunul slavei lui Dumnezeu. 

După o scurtă ectenie de mulțumire și după rugă- 
ciunea amvonului, din mijlocul bisericii Sf. Liturghie 
se încheie cu binecuvîntarea credincioșilor şi cu rugă- 

ciunea ca Hristos Dumnezeu să ne miluiască pe toți, 
pentru mijlocirile Maicii Sale şi ale tuturor sfinţilor. 

Cel mai mare dar, pe care Hristos Dumnezeu îl îm- 
părtășește credincioșilor la Sfînta Liturghie este sfinta 
împărtășire cu EI, cu Trupul şi Sîngele Lui. 

Pentru cei ce nu s-au împărtășit cu EI la Sf. Litur- 
ghie, dar au luat parte la sfînta slujbă, semne ale daru- 
lui, tot de la Sf. Liturghie, mai sînt anafora și miruirea. 

Anajfora — bucățele din prescurile întrebuințate la 
proscomidie, binecuvîntate la Sfînta Liturghie — se îm- 
parte credincioșilor după Sf. slujbă, în amintirea agape- 
lor sau meselor frăţești ale primilor creştini, care aveau 
loc după Sf. Liturghie. Anafora se ia ca și Sf. Împărtă- 
șanie, pe nemîncate. 

Miruirea sau ungerea cu untdelemn sfințit este pe- 
cetluirea cu darurile dobiîndite la Sf. Liturghie. Ea în- 
chipuie coborirea Sf. Duh peste Biserică și peste mem- 
brii ei. : 

Astfel, de la început, pînă la sfîrșit, în Sf. Liturghie 
se cuprinde istoria și planul mântuirii, cu viața, învă- 
țătura, lucrarea și Jertfa Domnului, în slujba şi în scopul 

„miîntuirii oamenilor, slujbă făcută de Însuși Mîntuitorul 
la Cina cea de Taină. Sf. Liturghie este centrul și mie- 
zul cultului creştin, slujba cea mai înaltă prin care cin- 
stim şi preamărim pe Dumnezeu, Taina sîîntă şi Jertfa 
Mielului prin care ne sfințim sufletele, ne împăcăm și 
ne unim cu Dumnezeu. 


IERURGILE 
Ce sint ierurgiile ? 


lerurgiile sau slujbele bisericești sînt rugăciuni 
(molitfe) pentru binecuvîntarea și sfinţirea omului, 
a apei, a fructelor, a veșmintelor și obiectelor bise- 
ricești, a caselor, a firii și a lucrurilor de folos omu- 

lui (cuprinse în Molitfelnic). Prin păcat, toată firea s-a 
supus stricăciunii și deşertăciunii (Rom. 8, 20—22). Prin 
rugăciunile ierurgiilor firea sau natura se sustrage de 
sub stăpînirea și înrîurirea celui rău (Matei 10, 8 ; Marcu 
16, 17—18) şi se aduce din nou sub puterea harului 
dumnezeiesc, adică „se sfințește prin cuvîntul lui Dum- 
nezeu și prin rugăciune“ (| 'Tim. 4, 4—5). 

lerurgiile, ca şi Sfintele Taine, pregătesc „făptura 
cea nouă şi vestesc „cerul cel nou“ și „pămîntul cei 
nou“, pe care le așteptăm la sfîrșitul veacurilor (II Petru 
3, 13; Apoc. 21, 1). Prin ierurgii, Hristos Dumnezeu 
tămăduiește bolnavii (Luca 5, 17—25 ; loan 5, 14), izgo- 
nește duhurile necurate, binecuvîntează pruncii, înmul- 
țeşte pîinea și peştii, ş.a. 

Scopul ierurgiilor este sfințirea îirii și a sufletelor. 
Ele se deosebesc de Sfintele Taine, întii prin aceea că 
Sfintele Taine privesc numai viața omului, iar ierurgiile 
privesc şi firea și făpturile necuvîntătoare ; iar al doilea 
prin aceea că Sfintele Taine asigură omului mîntuirea, 
pe cînd ierurgiile nu au puterea Tainelor. Creștinii 
drepteredincioși cinstesc lucrarea lui Dumnezeu nu nu- 
mai în Sfintele Taine, dar şi în ierurgii, căci și acestea 
sînt orînduiri evanghelice, ca și Sfintele Taine. 


Ce este Aghiazma mare ? 


Din rînduiala străveche a Bisericii noastre, în 
ajunul și în încăși ziua Botezului, se slujește Aghiazma 
sfințirea apei cea mare, una dintre cele mai însemnate 
ierurgii. 

Apa sfințită e prevestită încă de proorocul Zaharia. 
cînd scrie : „În vremea aceea un izvor de apă curgă- 
toare se va deschide... spre curățirea de păcat și de orice 
altă întinăciune“ (Zaharia 13, 1). Mîntuitorul și Dom- 
nul lisus Hristos rînduiește apa sfințită la sf. Botez ca 

o cerință pentru curățirea de păcate și de intrare în îm- 
părăția lui Dumnezeu (loan 3, 5). 

Se numește Aghiasmă sau sfințirea cea mare a apei, 
înții pentru că slujba ei se face în însăși ziua cînd 
Hristos Domnul S-a botezat și a sfințit firea apelor, bo- 
tezindu-Se în Iordan ; iar în al doilea rînd pentru că 
în slujba ei, mai lungă și mai sărbătorească, se pome- 
nește și se proslăvește, în rugăciunile şi cîntările ei, Bo- 
tezul Domnului în rîul Iordanului. 

Apa sfințită de la Bobotează, prin darurile ei minu- 
nate, se păstrează vreme îndelungată proaspătă. curată 
şi nestricată. Ea se păstrează într-un vas anumit (aghiaz- 
matar) în biserică și se folosește la Botezul copiilor şi la 
o mulţime de slujbe (ierurgii) : curățirea vaselor și fin- 
tînilor spurcate, la binecuvîntarea viilor, a grădinilor, 
semănăturilor bintuite de gîndaci și lăcuste, la sfințirea 
crucilor, clopotelor, icoanelor, bisericilor, vaselor şi veş- 
mintelor bisericești ș.a. 

Fiecare creșţin se cuvine să primească în ajunul Bo- 
botezei preotul cu aghiasma la sfințirea caselor, apoi să 
păstreze într-un vas curat și într-un loc de cinste 
aghiazma, de la Bobotează, să guste din ei cu credinţă, 
pe nemincate, în zile de boală, de post, de ajunare, de 
sărbători mari, după spovedanie și după Sf. Împărtă- 
șanie, ca să primească din ea harul și puterea dumne- 
zeiască a Sfîntului Duh. 


Ce este Aghiazma mică ? 


Între ierurgiile Bisericii se numără și Aghiazma 
sfințirea mică a apei, sau sfeștania (luminarea). 

Slujba aceasta se săvirșește oricînd o cer credin- 
cioşii la sfințirea caselor, a curților, a grădinilor, a vite- 
lor, a livezilor și ogoarelor. Prin ea după cum arată rugă- 
ciunile, cîntările și ecteniile ei, credincioșii primesc bine- 
cuvîntarea și ajutorul lui Dumnezeu asupra caselor, fa- 
miliilor, sufletelor și bunurilor lor. 

Molitfelnicul ne învaţă că prin stropirea cu Aghiaz- 
mă se iartă păcatele (cele mici), se gonesc duhurile și 
şi se curăță mintea de gîndurile cele rele, se dăruiește 
sănătate sufletească și trupească, se aduce mulțumire 
în inimă şi îndestulare în casă. Cu cît se face mai des, 
cu atît roadele ei, ca şi ale rugăciunii, sînt mai îmbel- 


şugate. 


Ce slujbe se fac la nașterea copilului ? 


înainte de Botez sînt de îndeplinit două ierurgii 
(două slujbe) : Rinduiala de ziua întâi a femeii lăuze și 
Rugăciunea la însemnarea pruncului, cînd i se pune 
numele a opta zi de la naștere. 

În ziua întîi de la naştere, preotul face sfințirea cea 
mică a apei, care închipuie Botezul. Cu apa sfinţită 
se stropește casa, lăuza, pruncul și cei care l-au atins. 
Apoi citește trei molitfe pentru lăuză și una pentru 
moașa care a ridicat pruncul, pentru curățirea de înti- 
nare a trupului lor (Ps. 50, 6). Din apa sfinţită se toarnă 
în scăldătoarea copilului în primele trei zile de la naștere. 

A opta zi de la naștere, preotul citește pruncului 
molitfa pentru însemnarea și punerea numelui, molitfă 
care mai adeseori se face deodată cu Botezul. 

La 40 zile după naștere, înainte sau după Botez, se 
face rugăciunea pentru curățirea și intrarea lăuzei în 
biserică, rînduială pe care a împlinit-o şi Maica Dom- 
nului (Luca 2, 22—40 ; Levit. 12, 1—8). Urmează rugă- 
ciunile pentru îmbisericirea și binecuvintarea pruncului, 
după care e închinat Domnului în faţa altarului (dacă 
este băiat preotul îl duce îl altar şi ocolește cu el sfinta 
masă), apoi e așezat jos în faţa ușilor împărăteşti, în 
semn că este închinat Domnului, de unde îl ridică 
mama. 

De învierea Domnului și de cinstirea sfinților e le- 
gată și grija de cei morţi, care se numeşte cinstirea sau 
cultul morților. 


Cum se arată cinstirea morţilor ? 


Datoriile creştinești față de cei morți încep încă de 
cînd sint în viaţă, prin grija ca să nu moară nespove- 
diți și neîmpărtășiți și fără luminare. Sf. Împărtășa- 
nie este sămînța nemuririi, chezășia învierii şi arvuna 
vieţii veşnice (loan 6, 48—58 ; Rom. 8, 11). Canonul 13, 
al Sinodului ecumenic de la Niceea, ţinut la anul 325, 
legiuiește să se păzească și acum legea cea veche și ca- 
nonică (pravila), încît dacă pleacă cineva (din viața 
aceasta), să nu fie lipsit de merindea cea mai de pe 
urmă și cea mai trebuincioasă. De aceea se și numește 
Sf. Împărtășanie, grijanie, pentru grija ce trebuie să o 
avem de mîntuirea sufletelor celor ce mor prin împăr- 
tășirea lor cu Sf. Împărtășanie. - 

Lumiînarea aprinsă, în mîna celui ce moare, închi- 
puie pe Hristos și Evanghelia, călăuza sufletului în 
viața veșnică (Ioan 8, 12; 1 Cor. 4, 4, 6). Ea ne mai 
amintește de candelele aprinse ale fecioarelor înțelepte 
care au intrat la nunta Mirelui ceresc (Matei 25, 1—7). 
Același înțeles îl au și celelalte lumini aprinse de la în- 
mormîntare. 

Urmiînd pilda celor dintii creștini (Fapte 9, 37), 
trupurile morților se spală cu apă curată, ca să ne aducă 
aminte de apa sfintului Botez, care ne-a sfințit sufle- 
tele, apoi se îmbracă în haine curate (dacă se poate noi), 
care închipuie veşmîntul nestricăciunii în care ne vom 
îmbrăca în ziua judecății lui Dumnezeu (I Corinteni 15, 
42—44). 

Aşezarea în sicriu arată grija de a ocroti pînă la 
putrezire trupul mortului de greutatea pămîntului şi tot- 
odată închipuie odihna lui sub acoperămiîntul Celui 
Preaînalt (Ps. 90, 1). Pînza albă sau obrăzarul închi- 
puie acoperămiîntul lui Hristos. Crucea sau icoana pe 
pieptul mortului este scut și armă a sufletului împotriva 
ingerilor răi și arată că creștinul își dă duhul său în 
miinile lui Hristos. Așezarea mortului cu fața spre Ră- 
sărit, ca şi la Botez, arată că Hristos, lumina cea ade- 
vărată a venit de la Răsărit și tot de acolo se va arăta, 
ca să judece viii şi morții (Matei 24, 27). — Tragerea 
ciopotelor vestește credincioșilor moartea unuia dintre ei, 
îi îndeamnă să se roage pentru el, ca Dumnezeu să-l 
ierte, aduce aminte tuturor că toţi sîntem muritori și 
ne duce gindul la trimbița îngerilor de la judecata de 
apoi (Matei 24, 31 ; 1 Cor. 15, 52 ; 1 Tes. 4, 16). 


Cum însoțim noi creștinii pe morții noștri și ce înțelesuri 
are slujba înmormiîntării ? 


Fiecare creștin este o biserică a lui Dumnezeu (1 
Cor. 3, 16). 

Cînd trupul său moare, Biserica îl ia în primire, se 
roagă pentru sufletul lui și-i așează trupul în odihna pă- 
mintului din care s-a luat şi s-a hrănit (Pac. 49, 29 ; 50; 
[! Macabei 12, 39—46; Maţ. 27, 57—60; loan 19, 
33—42). 

Îndată după moarte, la casa mortului, înainte de 
înmormiîntare se face panihida sau slujba de priveghere 
(stilp), o prescurtare a rînduielilor de la înmormîntare,. 

Îngroparea se face de regulă a treia zi după moarte. 
La nevoie se poate face şi mai devreme (la 48 ore după 
răposare) și mai tîrziu. Aducerea mortului în biserică 
(unde și cînd se poate), este popasul lui cel din urmă 
în mijlocul obștei credincioșilor și în casa Domnului 
unde s-a botezat, cununat și împărtășit. 

Partea cea mai însemnată din slujba înmormiîntării 
este molitfa de dezlegare („Dumnezeul duhurilor și a 
tot trupul...“), urmată de celelatle rugăciuni de iertare, 
în care preotul și credincioșii roagă pe Dumnezeu să 
dezlege sufletul celui adormit de tot blestemul și păcatul 
sufletesc și trupesc, să-i odihnească sufletul în ceata 
drepţilor, iar trupul să-l dea înapoi firii din care a fost 
alcătuit. 

Sărutarea crucii sau icoanei închipuie pecetea 
dragostei dintre vii şi morți, şi totodată semnul iertării, 
al împăcării și al despărțirii. 

În frumoasele şi înduioșetoarele cîntări de la înmor- 
mîntare, Biserica a cuprins o bogată și scumpă comoară 
de înţelepciune despre vremelnicia vieţii pămiîntește și 
despre veşnicia vieţii cerești (după moarte). Ele ne aduc 
aminte că şi noi toţi vom muri și toți vom învia, fapt 
care ne îndeamnă să ne pregătim pentru viața nemuri- 
toare şi să ne rugăm pentru sufletele morților. 

După ce se coboară sicriul în mormînt, preotul pe- 
cetluiește mormîntul și aruncă peste sicriu, în formă de 
cruce, prima lopată de țărînă, — înțiîi ca să ne aducă 
aminte că pămînt sîntem și în pămînt ne vom întoarce 
(Fac. 3, 19) ; în al doilea rînd ca să mîngiie pe cei ră- 
maşi în viață, că al Domnului este pămîntul, lumea și 
toți cei ce viețuiesc în ea (Ps. 23, 1) şi în al treilea 
rînd, ca toţi să fim încredințaţi că „sau de trăim, sau de 
murim, ai Domnului sîntem“ (Rom. 14, 8). 

Untdelemnul aruncat peste sicriu este pecetea lui 
Hristos peste mort, ca și cînd a fost viu, iar vinul (în 
unele locuri aghiazma), simbolul sîngelui și al sevei de 
viață, care însufleţește trupul, preînchipuie nemurirea 
în care credem şi viața veșnică fericită, în care nă- 
dăjduim. 

Ce datorii mai avem față de morţi ? 


Întru amintirea morții şi pentru iertarea celor ador- 
miți, noi creștinii facem coliva și milosteniile sau po- 
menile pentru morți. 

Coliva închipuie trupul mortului și credința noas- 
tră în învierea trupului. Boabele de grîu poartă în ele 
icoana și asemănarea învierii trupurilor. Cum bobul de 
griu putrezește și încolțeşte, ca să ne dea roada spicului, 
așa și trupul omului se îngroapă și putrezește ca să în- 
vieze întru slavă și nemurire (loan 12, 24; 1. Cor. 15, 
36—54). — Legănarea sau ridicarea farturiei cu coliva 
arată legătura iubirii nemuritoare dintre cei vii și cei 
morți (1 Cor. 13, 13), şi înălțarea la cer a sufletului pen- 
tru care ne rugăm. 

Pomenile sau „praznicile morților“ sînt milosteniile 
date săracilor (haine și altele) şi mesele care se fac în 
cinstea morților. Ele sînț rămășițe ale vechilor agape 
sau mese frăţeșşti și ale vechilor noastre rînduieli bise- 
ricești. 

Omul este încununat de Dumnezeu cu slavă şi cu 
cinste deosebită (Evrei 2, 5—6). 

Încununarea lui deplină are loc după moarte, la ju- 
decata cea din urmă, cînd se va putea vedea în el nu 
numai podoaba darurilor lui Dumnezeu, ci și frumuse- 
ţea virtuților şi a vredniciilor sale. 

De aceea, pînă atunci, noi mai avem o datorie mare 
îață de morţi ; să ne rugăm pentru ei și să facem mi- 
lostenii pentru sufletele lor. 


Care sînt zilele (soroacele) penirn pomenirea morților ? 


După rînduiala Bisericii noastre, zilele şi soroacele 
pentru pomenirea morților sînt : a treia, a noua şi a 
patruzecea zi după moarte. Urmează pomenirile de Ia 3 
lipi și ce la un an. Apoi în fiecare an, pînă la şapte” 
ani după moarte. .. 

: Pomenirea la trei zile se face în cinstea Prea Sfintei 
Treimi, în numele căreia ne-am botezat și ne mîntuim, 
şi în amintirea învierii celei de a treia zi, prin care 
Domnul s-a făcut pîrga (incepătura) celor adormiţi (| 
Cor. 15, 20) ;ţla nouă zile, ca sufletul celui adormit să 
se împărtășească de lămina și fericirea celor nouă cete 
îngereşti, şi în amintirea că Domnul în ceasul a! 
nouălea a făgăduit raiul tilharului de pe cruce (Luca 
23, 42—44) ;fla patruzeci de zile (șase săptămîni) în 
amintirea înălțării Domnului la cer (de la 40 de zile de 
la înviere), ca și sufletul mortului să se înalțe la cer ; ia 
șase luni și la un an, după pilda primilor creștini, câte 
serbau în fiecare an ziua morţii sfinților și ale martirilor, 
Termenul de șapte ani e număr siint ; se socotește că 
pînă atunci trupul omului e cu totul desfăcut în țărînă. 

Mai sînt pentru pomenirea morților sărindarele, un 
„şir de 40 Liturghii care se slujesc îndată după moar- 
tea lor, 

Biserica a rînduit pentru pomenirea morților sîm- 
băta, care înseamnă ziua de odihnă. Simbăta a stat 
Mintuitorul în mormint şi s-a pogorit în iad, — să mîn- 
tuiască sufietele drepţilor (1 Petru 3, 18—20). De aceea, 
după pravila Bisericii, parastasele se fac sîmbăta. 

Tot Biserica a rînduit pentru pomenirile de obște 
simbetele morţilor şi anume : 

Simbăta lăsatului sec de carne (numită moșii de 
iarnă), ca Dumnezeu să se îndure de sufletele morților Ja 
judecata cea din urmă, de care ne aminteşte Duminica 
următoare ; 

Simbăta a doua, a treia, a patra şi a cincea (a lui 
Lazăr) din postul Paştilor, pentru că la Liturghiile din 
post nu se fac parastase. 

Simbăta Rusaliilor (moşii de vară), ca Farul Sfîn- 
tului Duh să se coboare şi peste sufletele morților și să 
le mîntuiască. 

Slujbele care se fac la pomenirea morţilor sînt : pa- 
rastasele (prescurtare a slujbei înmormîntării), panahida 
sau paosul (parastas prescurtat) și pomenirea la sfinta 
Liturghie (la proscomidie, la ectenia morţilor și uneori 
la ieșirea cu sfintele Daruri). Toate se însoțesc, în mă- 
sura putinței cu milostenii, dăruiri, sau pomeni de sufle- 
tele morților. 


Ce datorii mai avem față de trupurile și sufletele 
morților ? 


După înmormiîntare, — o datorie de căpetenie față 
de morţi și care face parte din cinstirea (cultul) mor- 
ţilor este îngrijirea mormintelor și a cimitirelor. 

Noi creștinii drepteredincioși nu ardem morții, ca 
pe niște lucruri netrebnice, ci-i îngropăm în pămînt 
după rînduiala de la început ; „că pămînt ești și în pă- 
mînt te vei întoarce“ (Fac. 3, 19) şi „tot pămîntul în 
pămînt va merge de unde s-a şi zidit“ (lov 34, 15), ur- 
mind și pilda Mintuitorului care S-a îngropat, apoi a 
înviat. 

'Trupurile sînt bisericile lui Dumnezeu (I Cor. 3, 16), 
iar mormintele sînt bisericile morţilor. Cimitirele sînt. 
locurile de reculegere pentru cei vii şi leagănele de li- 
niște şi de odihnă pentru cei morţi, unde așteaptă învie- 
rea și judecata de apoi. Mormintele păstrează amintirea 

orţilor şi, dacă sînt îngrijite, vădesc iubirea noastră 
față ce ei. 

Dragostea și îngrijirea noastră față de mormintele 
morților se arată întii de toate prin așezarea și păstra- 
rea crucii la căpătiiul lor. Crucea e semnul lui Hristos, 
a biruinței lui asupra morții și a vieţii nemuritoare. Se 
mai arată prin curățirea mormîntului de buruieni şi 
prin acoperirea lui cu îlori. 

Mormintele morţilor sînt, într-o anumită măsură, 
şcolile celor vii. Vederea mormintelor îmboldeşte pe fie- 
care dintre noi să cugetăm la stirșitul vieţii, să nu ne 
lăsăm în mrejele păcatului şi să învăţăm de la ei virtu- 
țile care fac pe om după chipul şi asemănarea lui 
Dumnezeu. 


POSTUL 


De ce postim ? Care este rostul și folosul postului ? 


Postul este înfrinarea de la mîncări şi băuturi, de 
la gînduri pizmașe, de la dorințele necuviincioase, de la 
pottele vătămătoare și de la faptele rele, în vederea pri- 
mirii şi înmulțirii dumnezeiescului har. Cu alte cuvinte, 
postul este o deprindere cu virtutea, înfrînarea de la 
poftele trupului, un mijloc de întărire a voinței, de po- 
căință, de mîntuire și desăvîrșire. 

Prin post se curățește suflețul, se păstrează sănă- 
tatea trupului, se înfrînează patimile și se întărește vir- 
tutea omului. 

Mintuitorul a postit, Proorocii au postit, Apostolii 
au postit, sfinții părinți și martiri au postit. Şi noi sîn- 
tem datori să postim, căci „Împărăţia lui Dumnezeu nu 
e mîncare și băutură“ (Rom. 14, 17). Postul aduce cu 
sine un anumit fel de viață ; mai simplă, mai curată 
şi mai cumpătată. Îmbuibarea în mîncări aduce cu sine 
mai multe boli trupești și sufletești. „Cunoaște, spune 
sf. Ioan Scărarul, că de multe ori dracul şade lîngă 
stomac“. Omul care posteşte se întărește, se sfințește și 
se îmbunătățește. „Stai numai lîngă cel ce postește 
scrie sf, loan Gură de aur, și îndată ai să simţi mi- 
reasma lui, căci cel care postește e ca un mir duhovni- 
cesc, arătînd și prin limbă și prin ochi şi prin toate cele- 
lalte, buna stare a sufletului“, 

Prin sfintul post se face curățirea și întărirea su- 
fletului, cea mai rodnică semănare în Duh (Galateni 6, 
8). De aceea, de regulă se încheie prin împărtășirea cu 
Sfintele Taine. 

Avînd postul în viața noastră atitea rosturi și fo- 
loase trupești şi duhovnicești, nu uita creștine, să te şi 
foloseşti de el. 


De cite feluri este postul și cum să postim ? 


După asprimea lui postul este de patru feluri : 

1. Ajunarea desăvîrşită sau postul negru, cînd nu 
gustăm nimic, nici mîncare nici băutură, cel puţin o 
zi întreagă ; 

2. Postul aspru sau uscat, cînd ajunăm pînă spre 
seară şi atunci gustăm din mîncări uscate : pîine, apă, 
fructe, seminţe și altele ; 

3. Postul obişnuit, cînd ne înfrînăm de la mîncările 
de dulce (carne, peşte, brînză, lapte, ouă, vin şi gră- 
simi) și mîncăm la orele obișnuite numai mîncări „de 
post“. 

4. Postul uşor (dezlegarea) ; în anumite sărbători 
din posturile mari, ca Bunavestire, Floriile, Intrarea în 
Biserică, este rînduită dezlegarea la vin, pește, icre și 
untdelemn. 

După lungimea lui, postul este de o zi sau de mai 
multe zile sau săptămîni. 

Postul bine plăcut lui Dumnezeu nu se ţine numai 
cu trupul, ci şi cu sufletul : cu înfriînarea de la mîncări 
şi de la răutăţi, de la minciuni, de la clevetiri și de la 
înjurături. 

— „Postiţi ? Arătaţi-mi-o prin fapte, zice Sf. Ioan 
Gură de Aur. Cum ? De vedeţi un sărac, aveți milă de 
el ; un dușman, împăcați-vă cu el ; un prieten înconjurat 
de un nume bun, nu-l pizmuiţi ; o femeie frumoasă, în- 

toarce-ți capul. Nu numai gura și stomacul vostru să 
postească, ci și ochiul și urechile, și picioarele şi miinile 
voastre, și toate mădularele trupului vostru. Miinile 
voastre să postească, rămînînd curate de răpire și lăco- 
mie. Picioarele nealergînd la privelişti urîte și în calea 
păcătoşilor. Ochii, neprivind cu ispitire frumuseţile 
străine... Gura trebuie să postească de sudalme și de alte 
vorbiri rușinoase...“ 


Așa postește creștinul cel adevărat. 
Care sînt posturile de peste an ? 


Între timpurile sfinte de peste an se numără şi pos- 
turile, şi anume posturile de cîte o zi: Miercurea (cînd 
arhiereii au ținut sfat să omoare pe lisus și Iuda l-a 
vîndut) și Vinerea (în amintirea Patimilor Domnului) ; 
ajunul Bobotezei (ca pregătire pentru Botezul Domnu- 
lui și pentru gustarea din aghiasmă) ; 29 August, ca să 
ne aducă aminte că beţia și desfrînarea au dus la tăierea 
capului celui din urmă și a celui mai mare prooroc ; și 
Înălțarea Sf. Cruci (14 Sept.), ca să ne amintim din nou 
de patimile Domnului și de însemnătatea lor pentru 
mântuirea sufletelor noastre. 

Posturile de mai multe zile sînt : Postul Paștilor, 
Postul Crăciunului, Postul Sînpetrului şi Postul Sîntă- 
măriei. 

Postul Paştilor, — Postul Mare sau Paresimile, ţine 
şapte săptămîni, în cinstea Miîntuitorului care a postit 
40 de zile în pustie. Pentru creştin e timp de cercetare 
mai deasă a bisericii, de pocăință, de rugăciune, de post 
şi de pregătire pentru sărbătoarea învierii, prin împăr- 
tășirea cu Sfintele Taine. 

Postul Crăciunului ţine 40 zile (de la 15 Noiembrie 
pînă la 24 Decembrie). Ne amintește de postul patriar- 
hilor şi a profeților din Vechiul Testament, care așteptau 
venirea Mîntuitorului ; de postul lui Moise, care a postit 

40 zile înainte de primirea şi darea legii celor 10 porunci 
(leşire 34, 28) şi de postul lui Ilie proorocul, tot de 
40 zile (III Regi 19, 8). 

Postul sfinţilor Apostoli, care începe în lunea a 
doua după Rusalii și ţine pînă la sărbătoarea sfinților 
Apostoli Petru și Pavel, în amintirea vieţii şi morţii celor 
mai mari vestitori ai Evangheliei. 

Postul Adormirii Maicii Domnului, care începe de 
la întîi August și ţine pînă în ziua Praznicului (15 Au- 
gust), în amintirea și pentru cinstirea deosebită a sfin- 
tei Fecioare Maria Maica Domnului. 

Posturile sînt rînduite ca să urmăm porunca și pil- 
dele Mîntuitorului şi ale Apostolilor, care au postit 
(Matei 4, 2; 6, 16—18; 17, 21; Marcu 9, 29; Fapte 
12, 2—3 ; 14, 23); să ne curăţim de boli și de păcate 
(Marcu 9, 17—29) ; să întărim stăpînirea sufletului asu- 
pra trupului ; să ne păstrăm sănătatea trupului și să ne 
pregătim cuviincios și sufletul și trupul de sărbători, — 
precum e scris : „Ori de mîncaţi, ori de beţi, ori altceva 
de faceţi, toate spre mărirea lui Dumnezeu să le faceţi“ 
(1 Cor. 10, 31). 


Ce sint Acatistele și Paraclisele ? 


În curgerea anului și mai ales în sfintele posturi, 
Miercurea și Vinerea seara se mai slujesc în Biserica 
noastră : Acatistele și Paraclisele. 

Acatistul este o rugăciune de preamărire a Dom- 
nului Hristos, a Maicii Preacurate și a sfinţilor, și tot- 
odată o cerere de mijlocire pentru iertarea, ajutarea și 
mîntuirea noastră. În timpul citirilor stăm în pi- 
cioare sau în genunchi, dar niciodată șezînd în scaune. 
Sînt mai rnulte Acatiste. Astfel avem acatistul Domnului 
nostru lisus Hristos, Acatistul Maicii Domnului, Aca- 
tistul Sfintei Cruci, a sî. loan Botezătorul, a sfinților 

Apostoli, a sf. Gheorghe, sf. Dimitrie, sf. Nicolae şi 
altele. Rinduiala Acatistelor este cuprinsă în Ceaslov sau 
în cărți aparte. 

Paraclisul este o slujbă asemănătoare cu Acatistul, 
care se citește tot ca Acatistul, mai ales în vreme de 
scîrbe, de necazuri şi de trebuințe deosebite. Paraclis 
înseamnă o bisericuță dar și o slujbă mai mică, mai 
cir Cel mai cunoscut este Paraclisul Maicii Dom- 
nului, 


Il 
MORALA SAU VIAȚA CREŞTINĂ 


172 CATEHISM CREȘTIN ORTODOX 


Dă 
PILDA CELOR 10 FECIOARE 
e ATEI XXY, 171. + 


Pilda celor zece fecioare 


VIAȚA CREŞTINĂ 


Pe lîngă cele învățate din Crez şi pe lingă împli- 
nirea cultului religios, — 


Ce trebuie să mai facă omul creștin ca să se mintniască 
și să fie fericit ? 


Să trăiască o viață morală, adică să arate prin fap- 
tele lui o purtare de creștin adevărat. 

Religia creștină cuprinde învățătura de credință 
(t?lcuiţă pe scurt în Crez), învăţătura despre cultul creş- 
tin şi învățătura despre viața morală. Toate acestea 
laolaltă formează trăirea sau viața creștină. Credinţa 
creştină şi cultul creștin rodesc viața creștină. 


Cum se arată viaţa creștină ? 


Viața morală creștină, ca și credința dreaptă și cul- 
tul dumnezeiesc, se arată în paza legilor și a poruncilor 
iui Dummezeu, în dobindirea virtuților, în împlinirea 
datoriilor creștineşti, în ascultarea poruncilor Bisericii, 
în înlăturarea piedicilor (ispitelor, patirnilor şi păcatelor) 
care stau în calea fericirii şi mîntuirii sufletelor, în îm- 
plinirea faptelor bune (trupești și sufleteşti) și în trăirea 
în lumina făgăduințelor dumnezeieşti despre viaţa 
veşnică. 

Toate se cuprind într-un singur cuvînt : ascultarea 
şi urmarea lui lisus Hristos, despre care Dumnezeu 

Tatăl a mărturisit : „Acesta este Fiul meu cel iubit... de 
acesta să ascultați“ (Matei 17, 5). Maica Sfîntă, din care 
Fiul lui Dumnezeu a luat trup omenese ne spune: 
„Orice va zice vouă să faceţi“ (loan 2, 5). — Fă, creş- 
tine, tot ce ne învaţă lisus Hristos Miîntuitorul, Evan- 
ghelia și Biserica lui. 

„Fericiţi cei ce ascultă cuvîntul lui Dumnezeu şi-l 
păzesc pe el“ (Luca 11, 28). 


LEGEA CREŞTINĂ 


Ce este viața și ce este legea ? 


Viaţa este un dar de la Dumnezeu. „La tine, Doam- 
ne, este izvorul vieţii“... (Ps. 35, 9). Omul nu poate fa- 
brica viaţa ; o poate numai folosi, îngriji sau pierde, 
Fiind un dar scump de la Dumnezeu, viața trebuie în- 
grijită, cum îngrijeşte mama copiii și grădinarul bun 
plantele, pomii şi florile. Pomul se îngrijește pentru 
fructe bune, omul pentru fapte bune. 

Cine a dat viața a dat și legile vieții. Regulile după 
care omul trăiește și îngrijește viaţa, ca să rodească 
fapte bune, se numesc legi. Așadar, legea este un îndrep- 
tar, o călăuză pe drumul vieţii. Ceea ce sîni țărmurile 
şi malurile pentru rîuri, căile ferate pentru trenuri, dru- 
murile și cărările pentru oameni, aceea sînt legile pen- 
tru viața lumii întregi : arată calea cea bună care ne 
ferește de rătăciri. Fără legi, lumea și viața sînt cu ne- 
putință. 


De cite feluri sînt legile ? 


După autorul și obîrşia lor (nu este lege fără legiui- 
tor, după cum nu este carte fără scriitor și lucru făcut 
fără lucrător), legile sînt dumnezeiești şi omeneşti, după 
cum sînt date de Dumnezeu sau de om. După durata 
lor sînt legi veșnice (eterne) şi vremelnice sau trecătoare, 

După firea sau natura pe care o stăpinesc, sînt legi 
fizice (legile naturii, ale materiei) și legi duhovnicești, 
legile care stăpinesc și conduc sufletele oamenilor. După 
autoritatea de la care provin, sînt legi civile, sau de stat 
şi legi bisericeşti sau canonice. 

După poruncile pe care le cuprind, sînt legi porun- 
citoare, care ne obligă să facem anumite fapte și să 
împlinim anumite sarcini (legi imperative) și opreliști 
sau legi care ne opresc de la anumite fapte (legi prohi- 
bitive). După răsplata pe care o au în vedere sînt legi 
penale, care pedepsesc faptele cele rele și legi morale, 
care răsplătesc faptele cele bune. 

Legiuitorul cel mai mare al lumii și al vieţii este 
Dumnezeu. „Căci El a zis și toate s-au făcut, El a po- 
runcit și toate s-au zidit. Întemeiatu-le-a pe veci și pe 
vecii vecilor. Lege le-a pus și nu o vor călca“ (Ps. 148, 
5—6). 

Creștinul față de Dumnezeu este ca făptura faţă 
de făcător : supus și dator să-i ţină legile și poruncile. 
Legile lui Dumnezeu arată voinţa lui Dumnezeu. Ele 
susțin ordinea, rînduiala cea bună în lume și în viaţă, 
pe pămînt și între oameni. Voința lui fiind neschim- 
bată şi veșnică și legile lui sînt statornice și veşnice. 
Călcarea lor aduce cu sine dezordinea și distrugerea vie- 
ţii. Mîntuitorul de cînd era prunc a îndeplinit voința și 
legea lui Dumnezeu. „lată vin, Dumnezeule, să fac voia 
ta“ (Evr. 10, 7—9). Aceasta era mîncarea și băutura 
lui (loan 4, 34). 

La fel sîntem datori să facem şi noi. — „Mergi de 
fă şi tu asemenea“ (Luca 10, 37). 


Ce însemnătate are legea lui Dumnezeu în viaţa omului ? 


De la cel mai mic fir de praf, pînă la stelele ce- 
rești, cele mai mari și mai îndepărtate, toate lucrurile 
şi ființele sînt supuse unor nenumărate legi, gîndite și 

rînduite după o dumnezeiască înțelepciune. Lumina, 
căldura, mișcarea, toate plantele, toate corpurile şi toate 
ființele se nasc, se dezvoltă, cresc şi rodesc, după legile 
statornice și veșnice, date de Dumnezeu în firea lor, 
fără de care viața este cu neputinţă, 

În viața omului, legea lui Dumnezeu are aceeași 
însemnătate ca și lumina și căldura în viaţa și rodirea 
pămîntului. Cind riurile se revarsă peste maluri şi 
îneacă munca și viața omului, cînd trenurile deraiază 
şi se răstoarnă de pe liniile de fier, cînd trăsnetele și 
cutremurele mișcă din temelie pămîntul, — atunci ne 
îngrozim cu toţii, că se calcă legile firii și mai ales pen- 
tru că atunci este primejduită viața omului. Tot o astfel 
de primejdie aduce cu sine și călcarea legilor lui Dum- 
nezeu. Omul care nu ţine seama de legile lui Dumnezeu 
este ca și riul care se revarsă şi distruge tot ce întil- 
nește în cale. Omul fără lege este ca și trenul căzut de 
pe linie : se distruge pe sine și pe cei ce cad sub sfărt- 
măturile sale : ca Sodoma, Gomora (Facere cap. 18—19) 
şi Babilonul (Apoc. cap. 17—18). 

Legea lui Dumnezeu preastintă și veșnică ajută 
omul să se lumineze, să se îmbunătățească, să înainteze 
(progreseze), să ajungă la fericire, să se facă un cetă- 
țean al împărăției lui Dumnezeu. 

În Crez religia ne învaţă : „Cine este Dumnezeu 
(Tatăl, Fiul și Duhul Sfînt) şi ce credem despre El. În 
legile lui Dumnezeu și în poruncile morale ni se spune 
ce trebuie să facem, ca să trăim fericiţi şi să ne mîntuim 
sufletele. În Crez și în cultul Bisericii, lisus Hristos 
Domnul ni se înfățișează ca Miîntuitorul nostru. În le- 
gile şi în poruncile morale, lisus Hristos ni se arată 
ca modelul nostru, ca cea mai frumoasă pildă de vir- 
tute şi sfințenie. 

Oricine își întemeiază viața sa pe legile și porun- 
cile lui Dumnezeu, este asemenea bărbatului înțelept 
care şi-a zidii casa (sufletului) pe piatră și au căzut 

ploile, și au venit riurile, și au suflat vînturile şi au 
lovit în casa aceea și nu a căzut, pentru că era înteme- 
ictă pe piatră (Mat. 7, 24—25). 


înainte de lisus Hristos, ce descoperiri avem de la 
Dumnezeu ? 


înainte de lisus Hristos, Dumnezeu s-a descoperit 
oamenilor în legea firii, în legea conștiinței şi în legea 
Vechiului Testament. 

Firea sau natura este ca o oglindă în care se vede 
şi se citește ca dintr-o carte înțelepciunea și atotpu- 
ternicia Făcătorului a toate. „Într-adevăr însușirile lui 
Dumnezeu, nevăzute puterea lui, cea veșnică, şi a lui 
dummezeire se văd, prin cugetare, de la începutul lumii 
în făpturile lui“ (Rom. 1, 20). Făptura descopere pe Fă- 
cător, firea pe Făptuitor, lumea pe Dumnezeu. 

„Cerurile spun mărirea lui Dumnezeu şi lucrarea 
mîinilor Lui o vestește tăria“ (Ps. 18, 1). 

„Cît de minunate sînt lucrurile tale, Doamne, toate 
întru înțelepciune le-ai făcut...“ (Ps. 103, 25). 

Dumnezeu „toate le-a rînduit cu măsură, cu număr 
și cu cumpănă... Deşerţi sînt din fire toți oamenii care 
nu cunosc pe Dumnezeu și care n-au știut, plecînd de 
la bunătățile văzute, să vadă pe Cel ce este, nici din 
cercstarea lucrărilor sale, să înțeleagă pe meșter“ (Înţe- 
lepciunea lui Solomon 11, 20 și 13, 1). 

Comștiința sau cugetul este altă cale prin care s-a 
descoperit Dumnezeu oamenilor. „Fiindcă, ceea ce se 
poate şti despre Dumnezeu, vădit este în inimile lor și 
Dummezeu este cel ce le-a vădit-o... Căci păgînii 
cei ce nu au legea (cea scrisă), din fire fac ce poruncește 
legea, așa lipsiți de lege ei singuri își sînt lege, ca unii 
care arată fapta legii scrisă în inimile lor, prin mărturia 
eugetelor lor şi prin cercetarea de sine...“ (Rom. 1, 19 
şi 2, 14—15). | 

Pe lingă legea firii și legea conştiinţei, Dumnezeu 
s-a mai descoperit oamenilor prin legea Vechiului Tes- 
tament, prin patriarhi şi prin prooroci ; iar mai pe urmă 
ni s-a descoperit prin Fiul Său, Domnul lisus Hristos. 
Căci : „După ce Dumnezeu odinioară, în multe rînduri 
şi în multe chipuri, a vorbit părinților noştri prin PTO0- 
roci, în zilele acestea mai de pe urmă ne-a grăit nouă 
prin Fiul, pe care l-a pus moștenitor a toate și prin care 
a făcut şi veacurile...“ (Evrei 1, 1—2). 

Legea firii, legea conștiinței şi legea Vechiului 
Testament ne mg su mai întîi și ne învaţă : ce este 
bine și ce este rău. În faţa acestor trei legi, chiar dacă 
nu am avea Noul Testament, inima ne spune ce avem 
de făcut ca să fim plăcuţi lui Dumnezeu. 


Care sint cele 10 porunci și ce însemnează fiecare ? 


Din tot Vechiul Testament, învățăturile morale cele 
mai scurte și cele mai însemnate sînt cuprinse în cele 
10 porunci, pe care Dumnezeu le-a descoperit profetului 
Moise pe muntele Sinai, din pustiul Arabiei. Aceste po- 
runci sînt următoarele : 

1. „Eu sînt Domnul Dumnezeul tău, să nu ai alți 
dumnezei afară de Mine“. — Porunca aceasta ne învaţă 
că avem în cer un singur Dumnezeu, şi numai Lui tre- 
buie să I ne închinăm „cu duhul şi cu adevărul“ (loan 
4, 24). Ne închinăm cu duhul atunci, cînd ne rugăm din 
suflet și cu inima curată, iar cu adevărul atunci cînd 
ne rugăm așa după cum ne-a rînduit Dumnezeu și cum 
ne învaţă Biserica. În porunca întîia se cuprinde cre- 
dința într-un singur Dumnezeu, așa după cum o măr- 
turisim în articolul întîi din Crez. 

2. „Să nu-ți faci chip cioplit sau altă asemănare, 
să nu te închini Lui, nici să slujești Lui“. — În porunca 
a doua se opreşte închinarea la idoli, la chipuri cioplite, 
la zei şi la alte lucruri care iau locul lui Dumnezeu. 

Porunca aceasta o calcă oamenii care în loc să se în- 
chine lui Dumnezeu — Tatăl, Fiul şi Duhul Sfint — 
se închină la soare, la lună, la stele, la animale, la pomi, 
la păsări și la chipuri cioplite sau idoli. Închinarea la 
idoli se numește idolatrie. 

3. „Să nu iei numele Domnului Dumnezeului tău 
în deșert“. — Oamenii iau în deșert numele lui Dum- 
nezeu atunci cînd înjură, cînd blesteamă, batjocoresc și 
fac jurăminte mincinoase și glume cu numele lui Dum- 
nezeu ; apoi cînd se minie și își calcă făgăduinţele fă- 
cute lui Dumnezeu. Porunca a treia oprește înjurătu- 
rile, blestemele, jurămintele mincinoase, glumele cu nu- 
mele lui Dumnezeu şi călcarea făgăduinţelor făcute lui 
Dumnezeu. 

4. „Adu-ţi aminte de ziua Domnului ca să o sfin- 
țești pe ea. Șase zile lucrează şi fă toate lucrurile tale. 
Iar ziua a şaptea să nu lucrezi : că în șase zile a făcut 
Domnul cerul şi pămîntul, marea și toate cîte sînt, iar 
în ziua a șaptea s-a odihnit. De aceea a binecuvântat 
Domnul ziua a şaptea și a sfințit-o“. 

Șase zile din săptămînă sint rînduite pentru muncă, 
iar o zi pentru odihnă. Munca este din rai, atît munca 
cu braţele cît și munca minţii (Fac. 2, 15—20). Pentru 
creştini munca e o virtute. „Cine nu lucrează nici să 
nu mănînce“ (Îl Tes. 3, 10). — Ziua Domnului ; Dumi- 
nica, este ziua de odihnă. Ea se cinstește prin mergerea 
la Sf. Biserică, prin cercetarea bolnavilor și facerea de 
milostenii, prin ascultarea învățăturilor bune și prin citi- 
rea cărților folositoare de suflet, cum sînt Sf. Scriptură, 
Cartea de Rugăciuni, Vieţile Sfinţilor, Psaltirea, Ceaslo- 
vul, ș.a. 

5. „Cinsteşte pe tatăl tău şi pe mama ta ca bine 
să-ți fie ție şi mulţi ani să trăieşti pe pământ“. — Ascul- 
tarea de părinții şi mai marii noştri este o mare bine- 
cuvîntare ; neascultarea și batjocorirea părinţilor este 
păcat strigător la cer. 

6. „Să nu ucizi“, — să nu omori, adică să nu te 
atingi de viaţa altuia, nici să îndemni pe altul să ucidă. 
Viaţa e de la Dumnezeu și numai El are dreptul să ne-o 
ia. Cine omoară pe altul săvirșește păcatul lui Cain. Bă- 
taia și uciderea sînt păcate strigătoare la cer. 

7. „Să nu fii desfrinat“, — adică să nu trăieşti în 
îărădelegi, sau necununat în căsătorie, să nu faci fapte 
de rușine, să nu fii blestemat şi să nu viejuiești în ne- 
legiuire, 

8. „„Să nu furi“, — adică să nu fii hoţ. Fiecare om 
trebuie să trăiască din munca sa ; dintr-o meserie sau 
slujbă. Furtul e osîndit și pedepsit de toate legile ome- 
nești și dumnezeieşti, 

9. „„Să nu mărturisești mărturie mincinoasă asupra 
aproapelui tău“, — adică să nu vorbeşti de rău pe ni- 
meni și să nu spui niciodată minciuni sau să faci jură- 
mint strîmb. Spune totdeauna adevărul. 

10. „„Să nu pofteşti nimic din cele ce sînt ale aproa- 
pelui tău“, — adică să nu fii lacom nici la rnîncare, 
nici la băutură, nici pe casa, nici pe haina, nici pe ave- 
rea vecinului tău. Pofta nestăpînită este pricina şi izvo- 
rul celor mai multe și mai grele păcate. Mulţumește-te 
cu ce ai și dă slavă lui Dumnezeu pentru toate. 

Cele zece porunci sînt strigătul voinței lui Dumne- 
zeu, temelia vieţii religioase morale şi a tuturor legilor. 


Cele zece porunci din Vechiul Testament s-au păstrat și 
în Noul Testament ? 


Da, s-au păstrat, dar au fost desăvirșite, Si în 
legea Vechiului Testament se spunea că este un singur 
Dumnezeu. Dar în Noul Testament, Iisus Mîntuitorul ne 
descopere că Dumnezeu cel unul este în trei persoane : 
Tatăl, Fiul şi Duhul Sfint (Matei 28, 19). — În Vechiul 
Testament ziua de odihnă era sîmbăta ; în Noul Testa- 

ment „ziua Domnului“ este Duminica, pentru că Du- 
minică este ziua cea dintii a săptămînii, cînd s-a făcut 
lumina (Fac. 1, 3—5). Duminica a înviat Mîntuitorul, 
Duminica s-a pogorit Duhul Sfint peste Apostoli, Dumi- 
nica, la Rusalii, s-a întemeiat Biserica şi tot Duminica, 
ziua cea dintii a săptămînii, este aleasă pentru a săr- 
bători Cina Domnului, pentru a sluji sf. Liturghie. — În 
Noul “Testament nu este oprită numai uciderea cu fapta 
(în porunca a şasea), dar și mînia și cuvintele aspre ca : 
netrebnicule, nebunule, care ațiță minia şi adeseori duc 
la ucidere (Matei 5, 21—22). — În Noul Testament, 
Mintuitorul nu opreşte numai desfrînarea, dar şi pofta 
şi privirea păcătoasă, căci din acestea se aprinde patima 
şi se naște păcatul (Matei 5, 27—32). 

Miîntuitorul nu opreşte numai jurământul strîmb și 
minciuna, ci ne obligă să spunem totdeauna adevărul 
și ne poruncește ca tot binele ce dorim să ni-l facă oa- 
menii, mai întîi să-l facem noi lor. „Orice voiţi să vă 
facă oamenii, faceți-le şi voi lor asemenea“ (Lc, 6, 31). 

În Vechiul Testament se pedepsea orice faptă : se 
scotea ochi pentru ochi şi dinte pentru dinte ; se tăia 
mînă pentru mînă și picior pentru picior ; se ucidea om 
pentru om şi dobitoc pentru dobitoc. În Noul Testament 
păcatele se iartă de şaptezeci de ori de cîte șapte (adică 
toteâeauna), dacă omul se pocăiește, îi pare rău de ele și 
se îndreptează. 

În Vechiul Testament se iubea aproapele și se ura 
vrăjmașul. În Noul Testament Mîntuitorul ne poruncește 
să iubim pe vrăjmașii noştri şi să ne rugăm pentru ei, 
căci numai pe calea aceasta oamenii din răi se fac buni 
(Matei 5, 43—48). 

Care este cea mai mare poruncă și cea mai însemnată 
învățătură din Noul Testament ? 


Cea mai însemnată lege și mai desăvîrşită învăță- 
tură morală din Noul Testament este iubirea, cu cele 
două ramuri ale ei: iubirea de Dumnezeu şi iubirea 
aproapelui : „Să iubești pe Domnul Dumnezeul tău din 
toată inima ta, din tot sufletul tău și din tot cugetul 
tău : aceasta este cea dintii și cea mai mare poruncă. 
Iar a doua, asemenea acesteia este : să iubeşti pe aproa- 
pele tău ca pe tine însuţi. Aceste două porunci cuprind 
toată legea și proorocii“ (Matei 22, 31—40). 

Pînă la lisus Hristos credincioşii se temeau de Dum- 
nezeu ca de un stăpîn răzbunător ; de la Iisus Hristos 
creştinii iubesc și adoră pe Dumnezeu, ca și copii pe 
tatăl lor.. 


Unde se cuprind mai pe scurt învățăturile, legile și ca- 
noanele Bisericii ? 


Ca să poată fi cunoscute și învățate cu ușurință, 
învățăturile, legile și canoanele Bisericii, sînt cuprinse 
pe scurt în Crez, în cele zece porunci dumnezeieşti 
(pag. 178—180), în cele nouă porunci bisericeşti (pa- 
gina 56), în virtuțile religioase şi morale, în cele șapte 
fapte bune ale milosteniei trupești și în cele șapte fapte 
bune ale 'milosteniei sufietești. 


VIRTUTEA CREŞTINĂ 


Ce este virtutea ? 


Cuvîntul „virtute“ înseamnă putere, tănie sufle- 
tească, biruință asupra răului, înfăptuirea neîntreruptă 
a binelui. Virtutea creștină este trăirea după legile minţii 
sănătoase și ale religiei creștine, vieţuirea după legile 

moralei omeneşti și dumnezeiești, potrivirea neîn- 
treruptă a voinței omului cu voința lui Dumnezeu ară- 
tată în învăţăturile Evangheliei. Cu alte cuvinte, virtu- 
tea creștină este obișnuința de a trăi după legile și 
poruncile lui Dumnezeu. Despre un creștin se spune că 
este virtuos, cînd trăiește după cum îl învaţă religia și 
morala creștină. 

Cineva poate să știe foarte bine învăţăturile reli- 
giei creştine, dar dacă nu le face nu este un creștin 
bun. 

Căci : „Nu oricine îmi zice : Doamne, Doamne, va 
intra în împărăţia cerurilor, ci care face voința Tatălui 
meu celui din ceruri“, — zice Miîntuitorul (Matei 7, 21). 

Calea virtuţii este calea luminii, calea vieţii trăită 
după menirea ei firească și dumnezeiasă. Contrariul 
virtuţii este păcatul sau viciul, adică trăirea și împie- 
trirea în cele rele. 


De cite feluri este virtutea ? 


Ca și păcatul, în fondul ei virtutea este una, după 
cum şi viața este una, însă după formele și înfățișările 
ei, virtutea este de mai multe feluri. După cum se arată 
în purtarea omului față de Dumnezeu, față de oameni și 
faţă de sine, avem virtuți religioase și virtuţi morale. 
Virtuţile religioase sînt : credința, nădejdea și iubirea. 
Prin acestea se arată purtarea creștinului față de Dum- 
nezeu. Virtuţile morale sînt : bărbăția, dreptatea, înțe- 
lepciunea, cumpătarea, smerenia, pacea, iertarea, bună- 
tatea, blindeţea și altele. Prin acestea se arată purtarea 
creștinului față de aproapele său și față de sine însuși. 
Le vom cerceta pe rînd pe toate. 


Ce însemnătate au virtuțile în viața morală ? 


Însuşirea lor este simplă, dar însemnătatea lor este 
covîrşitoare, neînchipuit de mare. Fără de ele nu este 

nici viață bună şi nici fericire între oameni. Virtuţile 
fac pe om fericit și pe pămînt şi în cer. Păcatele îl ne- 
fericesc și în viața vremelnică şi în cea veșnică, 


VIRTUȚILE RELIGIOASE. CREDINȚA 


Ce este credința ? 


După Sf. Pavel, „credinţa este adeverirea celor nă- 
dăjduite, dovada lucrurilor celor nevăzute“ (Evr, 11, 1), 
„Prin credință pricepem că s-au întemeiaţ veacurile cu 
cuvîntul lui Dumnezeu“ (Evr. 11, 3), prin credinţă pri- 
mim descoperirea dumnezeiască, cuvintul Scripturii, 
prin credință primim minunile și proorociile, prin cre- 
dință ne împărtășim din Sf. Taine şi ne mîntuim sufle- 
tele, prin credinţă dobîndim făgăduinţele (Evr. 11, 33). 

În cuprinsul credinţei intră toate adevărurile nevă- 
zuie și viitoare despre : Dumnezeu, îngeri și suflet, des- 
pre harul dumnezeiesc, despre rai, iad, viața veșnică, 
adică tot fiinţe şi adevăruri care nu se văd, ci se cred, 
— se primesc prin crederea și încrederea în Dumnezeu, 
care ni le-a descoperit. — „Fără de credință nu este cu 
putință să fim plăcuţi lui Dumnezeu, căci cine se apro- 
pie de Dumnezeu trebuie să creadă că EI este şi că se 
face răsplătitor celor care îl caută“ (Evr. 11, 6). 

Credinţa mâîntuiește și înalță pe om la Dumnezeu. 

Credinţa este virtutea religioasă care întărește toate 
virtuțile și puterile sufletului. O întîlnim în luptele 
Apostolilor, în rugăciunile credincioşilor, în sîngele mu- 
cenicilor, în vieţile sfinţilor, în ostenelile învățaţiler, în 
braţele muncitorilor, în sufletele preoţilor, — pretutin- 
deni unde este muncă şi luptă pentru progres. 

Pentru noi creștinii credința este un mare har de 
la Dumnezeu și o mare putere în lupta vieţii. Ea se 
întreţine și se sporește prin rugăciune, prin post, prin 

citirea cărților religioase, prin fapte bune, prin cerce- 
tarea bisericii, prin smerenie, prin cît mai multă sme- 
reniă. 

Fără credinţă sufleiul nostru este neliniștit şi foarte 
adeseori nefericit. 


Unde se cuprinde și se învaţă credința creștină ? 


Mai pe scurt credința creștină este cuprinsă în Crez. 
Ceva şi mai lămurită se află în Catehism, iar mai pe 
larg dovedită în Dogmatică, în cartea dogmelor Bisericii, 

În toate mărturisim credința în Sf. Treime, adică 
credința în Dumnezeu Tatăl, Făcătorul cerului şi al pă- 
mîntului, al lumii văzute și nevăzute ; credinţa în Dum- 
nezeu Fiul — lisus Hristos Mintuitorul, care pentru noi 
oamenii păcătoși și pentru mîntuirea noastră s-a întru- 
pat din Fecioara Maria, a vestit Evanghelia, s-a jertiit, 
a înviat, s-a înălțat la cer și iarăși va veni la sfîrşitul 
veacurilor, să judece viii și morţii ; credinţa în Dum- 
nezeu Duhul Sfînt, de viață făcătorul și sfinţitorul su- 
fletelor. Apoi credința în Biserică, în Sfintele Taine, în 
învierea morţilor, în judecata din urmă şi în viața cea 
veșnică. 

Aceasta este, pe scurt, credința noastră creștină, 
credința mîntuitoare, credinţa sfinților și a martirilor 
lui Hristos, pe care sîntem datori să o păzim cu sfin- 
țenie, ca și mucenicii și sfinţii noștri părinţi, precum 
e scris : „Fii credincios pînă la moarte și îți voi da cu- 
nuna vieții“ (Apoc. 2, 10). 


NĂDEJDEA 


Orbii, robii, oropsiţii, bolnavii, nefericiţii, nedrep- 
tăţiții, oamenii suferinței, — atîta vreme își poartă cu 
răbdare crucea durerii, cîtă vreme le mai licăreşte în 
suflet virtutea nădejdii. 

Ce este nădejdea ? 


Vapoarele cînd sînt cuprinse de furtuni mari și lo- 
vite de valurile apei, ca să nu se scufunde, aruncă în 
fundul mării ancora, o săgeată grea de fier, legată de 
vapor cu lanțuri puternice. Legat de greutatea ancorei, 
vaporul stă nemișcat în mijlocul mării, fără să-l poată 
răsturna furia valurilor. Nădejdea sau speranţa este floa- 
rea credinţei, ancora sufletului cea neclintită şi tare 
(Evr. 6, 19), virtutea care ţine sufletul nebiruit în mij- 
locul valurilor vieții. Ea este totodată o încredere desă- 
vîrșită a creștinului în Dumnezeu și în făgăduinţele lui. 
Prin nădejde vedem și îmbrățișăm lucrurile și bunurile 
viitoare. Prin nădejde ne hrănim bucuria de a trăi și ne 
întărim răbdarea în suferințe. Păgînii erau fără de nă- 
dejde (1 Tes. 4, 13). Pe creștini virtutea nădejdii îi înso- 
țeşte viaţa întreagă, din leagăn pînă la mormînt. 

Tot cultul religios se întemeiază pe virtutea reli- 
gioasă a nădejdii. Prin ochii speranței vedem și îmbră- 
țișăm lucrurile viitoare și tot prin nădejde ne mîngiiem 
în durere. 

În lume toate trăiesc cu nădejdea și însetează după 
ea. Nădejdea stă lingă leagănul copilului, însoţeşte pe 
tineri în viață, pe soldați în război, pe bolnavi în durere, 
pe plugari la semănat, pe întemnițați, pe săraci, pe cre- 
dincioși în rugăciune... Toţi şi „toate afară de iad, caută 
speranța“, pentru a primi tărie din mîngiierile ei. 

Toate strădaniile omului se încălzesc şi se luminează 
la focul nădejdii. Duhul jertfei, hărnicia omului, răb- 
darea și mîngiierea în suferințe se datoresc nădejdii. Pe 
nimeni „nădejdea nu rușinează“ (Rom. 5, 5). Nu ruși- 
nează pentru că e sigură, ca și iubirea vărsată de Dum- 
nezeu în inimile noastre (Rom. 5, 5). 

Deznădejdea sau disperarea este păcat împotriva 
Duhului Sfînt, păcat neiertat (Mc. 3, 28—-29). 

IUBIREA CREŞTINĂ 


Pogortrea Duhului Sfint este revărsarea puterii și 
a iubirii lui Dumnezeu în sufletele Apostolilor. Pentru 
că „iubirea lui Dumnezeu s-a vărsat în inimile noastre 
prni Duhul Sfînt, cel dăruit nouă“ (Rom. 5, 5). 

Astfel înţelese, Rusaliile sînt sărbătoarea iubirii 
dumnezeieşti, sărbătoarea celei dintii și a celei mai alese 
vurtuţi creștine. 


Ce este iubirea ? 


Noi creştinii, prin iubire înţelegem puterea Duhului 
Sfînt, care încălzeşte și mișcă sufletele spre Dumnezeu 
şi spre oameni. „Dumnezeu este iubire“ (I Ioan 4, 8, 16). 
Creștinismul întreg se poate cuprinde într-un singur 
cuvînt : iubire (Galateni 5, 14). Iubirea e legea cea nouă 
care cuprinde în sine toate legile, poruncile şi virtuțile. 

„Să iubeşti pe Domnul Dumnezeul tău din toată 
inima... și pe aproapele tău ca pe tine însuţi. În aceste 
două, porunci se cuprinde toată legea și proorocii“ (Ma- 
tei 22, 37—40), adică toată Scriptura Vechiului Testa- 
ment şi Evanghelia. 

Iubirea sau dragostea este coroana tuturor virtu- 
ţilor ; ea sfă la temelia tuturor lucrărilor mari din lume. 
Dumnezeu a făcut lumea, îngerii și pe om din dragoste ; 
şi tot El poartă grijă de toate, din dragoste ; El însuși 
este iubire (I Ioan 4, 8). Întruparea și răstignirea Dom- 
nului sînt dovezile dragostei Lui față de om ; tot așa în- 
temeierea Bisericii și Sfintele Taine sînt lucrările dra- 
gostei lui. 

În virtutea dragostei cu cele două laturi ale ei ; iu- 
birea de Dumnezeu și de aproapele, se cuprind toate 
legile și prorocii (Matei 22, 36—39), toate poruncile şi 
Scripturile. 

Omul prin iubire este om și creștin, iar fără iubire 
nu este om, nu este nimic. „De aș grăi în limbile înge- 
reşști şi omenești, iar dragoste nu am, făcutu-m-am ara- 
mă sunătoare şi chimval răsunător. Şi de aş avea darul 
proorociei şi de aș cunoaște toate tainele și toată ştiinţa 
şi de aș avea atita credinţă încît să mut și munții, iar 
dragoste nu am, nimic nu sînt“... (1 Cor. 13, 1—2). Cele 
mai mari virtuţi sînt : credința, nădejdea și iubirea, „dar 
maâi mare între ele este iubirea“ (I Cor. 13, 13). 


Cum este iubirea creștină ? 


Iubirea creştină este : religioasă, părintească, jari- 
fitoare (Ioan 15, 12—18), mîngiietoare, lucrătoare, min- 
tuitoare, blîndă, statornică, răbdătoare, bună, sfintă. 
faţă de Dumnezeu și față de toți oamenii (1 Cor. 13. 
4—9). 

St. Evanghelist Ioan, ucenicul iubit al Mîntuitoru- 
lui, numit și „Apostolul iubirii“, într-o minunată pa- 
gină despre iubire, scrie că : 

Dumnezeu este iubire și ne iubește ; 

Iubirea este de la Dumnezeu, arătată prin lisus 
Hristos Mîntuitorul, și 

Iubirea de Dumnezeu şi de oameni este virtutea de 
căpetenie a tuturor creștinilor (vezi 1 Ioan 4, 7—21). 
De aceea spunem că iubirea este virtute dumnezeiască 
şi cine petrece în iubire petrece în Dumnezeu. 

Cei dinții creștini prin virtutea iubirii au îmblinzi: 
pe păgîni, făcîndu-i să exclame: „Priviţi-i cum se 
iubesc |...“ 

Iubirea lui Dumnezeu cea mai mare s-a arătat oa- 
menilor prin întruparea şi răstignirea Miîntuitorului, ve- 
nit la noi, ca la niște oi rătăcite, să ne mîntuiască. 

Cum poate omul să-și arate iubirea față de Dumnezeu ? 


Noi creștinii, ne arătăm iubirea față de Dumnezeu 
prin iubirea aproapelui și prin paza poruncilor. „Cine 
nu iubește pe fratele său rămîne în moarte. Cine urăște 
pe îratele său este omoritor de oameni“... (1 Ioan 3, 
14—15). „Dacă zice cineva : iubesc pe Dumnezeu, iar 
pe îratele său îl urăște, mincinos este ! Peniru că cel ce 
nu iubește pe fratele său pe care l-a văzut, pe Dumnezeu 
pe.care nu L-a văzut nu poate să-L iubească“ (1 Ioan 4, 
20). A iubi pe Dumnezeu înseamnă a iubi pe aproapele 
și a-l păzi poruncile : „De mă iubiți, păziți poruncile 
Mele“ (Ioan 14, 15). „Precum v-am iubit și Eu pe voi, 
așa să vă iubiţi și voi unul pe altul. După aceasta vor 
cunoaşte toţi că sinteţi ucenicii Mei, dacă veți avea dra- 
goste între voi“ (loan 13, 34—35). 

Contrară iubirii este ura. 

Creștinul adevărat iubeşte și pe vrăjmașii săi, așa 
după cum învață Miîntuitorul : „Iubiți pe vrăjmaşii Voş- 
tri, binecuvîntați pe cei ce vă blesteamă, faceți bine 
celor ce vă urăsc și vă rugați pentru cei ce vă supără 
și vă prigonesc, ca să fiţi fiii Tatălui vostru celui din 
Ceruri...“ — (Matei 5, 44—45). 

Dragostea nu face nici un rău aproapelui (Romani 
13, 10) 

Fiica bună a iubirii creștine este evlavia sau cucer- 
nicia, una dintre cele mai alese podoabe a suflețelor iu= 
bitoare de Dumnezeu, 


VIRTUȚILE MORALE 


Cele mai alese virtuți morale care înfrumuseţează 
sufletele creștinilor sînt : dreptatea, înțelepciunea, băr- 
băția, cumpătarea, smerenia, mila, iertarea, pacea, bună- 
tatea, blîndețea și, cununa și floarea tuturor virtuților, 
sfinţenia. 

În creștinism, dreptatea este toiagul împărăției lui 
Dumnezeu (Evr. 1, 8), temelia păcii dintre oameni și 
dintre popoare, legea care dă fiecăruia cele cuvenite vie- 
ţii şi muncii lui. Unde este dreptate e pace, frăţie şi 
bună înţelegere. Unde lipsește dreptatea, acolo se tul- 
bură și se răstoarnă toate rînduielile. De aceea în Vechiul 
Testament se spune că „dreptatea înalță un popor, iar 
păcatul este ocara norodului“ (Pilde 14, 34). De aceea ne 
îndeamnă Mintuitorul : Căutaţi mai întîi împărăţia lui 
Dumnezeu şi dreptatea Lui și toate celelalte se vor adă- 
uga vouă (Matei 6, 33). 

Înţelepciunea este virtutea morală care deosebește 
binele de rău şi înfăptuiește totdeauna ceea ce este mo- 
ral şi de folos insului și obștei. Cu alte cuvinte, înțelep- 
ciunea este mintea luminată, condusă de o voință mo- 
rală, curată. Începutul înţelepciunii este temera de Dum- 
nezeu (Pilde 1, 7; Sirah 1, 13). Omul înţelept nu se 
abate de la legea Domnului. Virtutea înţelepciunii este 
foarte mult lăudată în cărțile de înţelepciune ale Vechiu- 
lui Testament (Pildele, Înţelepciunea lui Solomon și În- 
ţelepciunea lui Iisus fiul lui Sirah). Mîntuitorul o laudă 
cînd spune învăţăceilor să fie înţelepţi ca șerpii... (Ma- 
tei 10, 16) şi în parabola celor zece fecioare (Matei 25, 
1—12). 

Bărbăţia este virtutea curajului și a răbdării în faţa 
greutăților, a nedreptăților şi a suferințelor. „Dumnezeu 
nu ne-a dat duhul temerii, ci al puterii, al dragostei şi 
al înțelepciunii“ (II Tim. 1, 7).Omul fără curaj e „slab 
de înger“. 

Virtutea bărbăției se arată în răbdarea suferințelor 
şi în lupta vitează cu ele pînă la moarte. Un creștin bun 
este un luptător înarmat cu armele lui Dumnezeu, are 
chipul unui ostaș viteaz, avînd mijlocul încins cu ade- 
vărul, îmbrăcat în platoșa dreptății, cu picioarele încăl- 

țate, gata fiind pentru Evanghelia păcii, cu pavăza cre- 
dinţei, cu coiful mîntuirii și cu sabia duhului care este 
cuvîntul lui Dumnezeu, cu rugăciunea, cu priveghierea 
și răbdarea, vestind plin de curaj taina Evangheliei 
(Efes. 6, 10—19). 

Si. Biserică ne înfățișează chipuri pilduitoare de 
bărbăţie în dreptul Iov, în profeţi, Apostoli, eroi, mar- 
tiri, în toți sfinţii şi mai ales în Domnul lisus Hristos 
care s-a jertfit pe cruce pentru mîntuirea oamenilor. 

Toate aceste virtuți morale, ca de altfel toate virtu- 
țile, sînt legate între ele. Înţelepciunea susține dreptatea 
și dreptatea dă putere bărbăţiei. Dreptatea nu-i întreagă 
fără de înţelepciune ; înţelepciunea fără bărbăţie cade 
în frică, iar bărbăţia fără înțelepciune este îndrăzneală 
nechibzuită (temeritate). 

Cumpătarea este virtutea de a ne mulțumi cu ceea 
ce este strict trebuitor pentru viaţă și de a ne înfrina 
de la lucrurile nefolositoare și păgubitoare. 

Cumpătarea se arată în înfrînarea la mîncare şi 
băutură, în cuviința în îmbrăcăminte și în toată purta- 
rea. Sf. Ioan Botezătorul purta o haină simplă și se hră- 
nea cu ceea ce putea să-i dăruiască pustia : lăcuste şi 
miere sălbatică, ceea ce nu l-a împiedicat să ajungă sfint 
și cel mai mare dintre prooroci. Lipsa de cumpătare (me- 
sele prea îmbelșugate, beţia, desfriul, luxul, lăcomia și 
altele) aruncă pe cei mai mulţi oameni în cea mai neagră 
mizerie, în spitale, în azile, în case de nebuni și în tem- 
niţe. De aceea învaţă Mîntuitorul : „Luaţi seama de voi 
înșivă, ca nu cumva să se îngreuneze inimile voastre 
cu îmbuibare și cu beţie și cu grijile vieții...“ (Luca 21, 
34). Mulţumește-te cu ce ai şi dă slavă lui Dumnezeu 
pentru toate. 

Smerenia, după învățătura unui sfint, e trăirea în 
adevăr. Creștinul trăiește blind şi smerit, cuviincios, în 
adevăr, după cum ne învaţă Hristos Domnul în pilda 

vameșului (Luca 18, 13-14) și în pilda vieţii sale sme- 
rite și ascultătoare pînă la cruce (Matei 11, 29; Filip. 
2, 8—10). În viața sf. loan Botezătorul de asemenea a- 
vem o minunată pildă de smerenie : cînd ucenicii îl pă- 
răsesc și merg după Miîntuitorul, el se smerește şi zice : 
„Acela (lisus) se cuvine să crească, iar eu să mă mic- 
şorez“(Ioan 3, 26—30). 


Ce este mila ? 


După Evanghelie, mila este o simţire de compăti- 
mire şi durere în fața suferinţei aproapelui nostru, ur- 
mată de ajutorarea lui. Cum se vădește mila față de oa- 
meni, lisus Hristos ne-a arătat în pilda Samarineanului 
milostiv (Luca 10, 33—37), în învierea tînărului din 
Nain (Luca 7, 13—16), în înmulțirea piinilor și în sătu- 
rarea flămînzilor (Matei 14, 14—20 ; 15, 32—38), în vin- 
decarea bolilor şi a neputințelor dintre oameni (Matei 
9, 35—36). 

Mintuitorul fericește pe cei milostivi (Matei 5, 7), 
cere de la noi milă față de toți oamenii și mai ales față 
de cei oropsiți și îndurerați, în cuvintele : Milă voiesc... 
(Matei 12, 7). lar Sf. Iacob scrie: Judecata (lui Dum- 
nezeu) este fără milă pentru cei care nu au dovedit 
milă. Și mila biruiește (păcatele) în faţa judecății“ (Ia- 
cob 2, 13). 


Ce este iertarea ? 


Iisus Hristos are puterea de a lega și a deslega pă- 
catele oamenilor (Matei 9, 6) și puterea aceasta în- 
treagă o împărtășește Apostolilor și urmașilor lor (Ma- 
ei 18, 18 ; Ioan 20, 20—23). 

Dar iertarea este şi o virtute evanghelică, o putere 
morală care trebuie să se arate în viaţa fiecărui creștin. 
Si. Evanghelie ne învaţă să fim iertători (Matei 6, 12, 
14). Creştinul iartă de 70 de ori cite 1, (Matei 18 
21—22). Numai cine iartă pe aproapele său, acela pri- 
meșşte iertare de la Dumnezeu pentru păcatele sale. 

Din iertare se naște pacea bună, pacea lui Hristos 
(loan 14, 27) ; starea de mulțumire, de liniște și de fe- 
ricire între oameni. Pacea cu Dumnezeu (Rom. 5, 1; 
Filip. 4, 7) şi cu toţi oamenii (Rom. 12, 18) este roada 
Duhului Sfint care lucrează în sufletul creștinului. Creș- 
tinul este omul păcii. El împlinește cuvintele Evan- 
gheliei : 

Pace vouă (Luca 24, 36 ; loan 20, 19—26;.1 Cor. 
15, 5). „Căutaţi pacea cu toată lumea și sfințenia fără de 
care nimeni nu va vedea pe Dumnezeu“ (Evr. 12, 14). 
„Fericiţi făcătorii de pace, că aceia fiii lui Dumnezeu 
se vor chema“ (Matei 5, 9). 


Mai sînt și alte virtuţi morale ? 


Da ! Răbdarea în suferințe este una dintre cele mai 
alese virtuţi creştine. Creştinul care ştie răbda în su- 
ferințe, cum a răbdat lisus Hristos batjocurile, pălmui- 
rile şi durerile răstignirii, acela se va mîntui (Matei 
24, 13). Vieţile sfinților martiri, ale proorocilor și ale 
Apostolilor, precum și toate învățăturile Sfintei Scrip- 
turi, spre înțelepțirea noastră s-au scris, ca prin răbda- 
rea şi mîngiierea care vine din Scripturi și din vieţile 
sfinților, — „nădejde să avem“ — nădejde de miîntuire 
şi fericire. — „„Răbdaţi spre înţelepţirea voastră“ (Evr. 
12, 7). Crucea, credința și răbdarea sfinţilor (Apoc. 13, 
10) sînt chezăşia miîntuirii şi a învierii. 

Bunătatea și blindeţea sînt virtuţi care pentru creș- 
tini isvorăsc din iubirea faţă de Dumnezeu și față de 

oameni. Omul blind și bun este ca pîinea caldă : place 
la toată lumea. De aceea se şi spune despre el: e bun 
ca pîinea lui Dumnezeu. 

Nu uita, creștine, să fii totdeauna blind şi bun, și 
cu oamenii şi cu animalele. 


Care este cea mai înaltă virtute morală ? 


Sfințenia. Din toate virtuțile morale şi religioase 
ale religiei creştine, cea mai înaltă şi mai grea de ajuns 
este sfințenia, — cuprinsul, ţinta şi cununa tuturor vir- 
tuţilor. 

Viaţa creştină are drept scop sfinţenia : „Fiţi sfinți, 
— zice Domnul — că sfînt sînt Eu“ (1 Petru 1, 15—16). 
De aceea, pildele și modelele cele mai alese pentru pur- 
tarea morală le avem în viețile sfinților, a proorocilor, 
apostolilor, mucenicilor, mărturisitorilor și cuvioșilor 
în frunte cu Hristos Miîntuitorul şi cu Maica Domnului. 

Hristos este sfirșitul legii, spre îndreptarea a tot 
celui care crede“ — scrie Apostolul Povel (Rom. 10, 4; 

Cuvintele acestea vor să ne spună că lisus Hristos 
este întruchiparea tuturor legilor, poruncilor, făgăduin- 
țelor, virtuţilor Vechiului și Noului Testament. EI este 
omul adevărat, omul de model, omul desăvirșit (loan 
19, 5) în credință, în speranţă, în iubire, în smerenie, 
în blindeţe, în iertare, în înțelepciune, în sfințenie, în 
toate virtuțile. 

Toate învățăturile Evangheliei și poruncile Bisericii 
caută să ne aducă la EI, la împăcarea, împrietenirea și 
la unirea cu EI, cu virtuțile și desăvirșirea Lui ; — ca 
„Viața lui lisus să se arate în trupul nostru cel muritor“ 
(II Cor. 4, 11). Adică: să gindim, să vorbim şi să 
lucrăm ca și El. 

Cind viața lui se oglindește în toți creștinii cum se 
oglindește viața părinţilor în copii, atunci sîntem pe ur- 
mele lui și putem spune împăcați ca şi Sf. Pavel : „Nu 
mai trăiesc eu, ci Hristos trăieşte în mine“ (Gal. 2, 20). 


MORALA SAU VIAȚA CREȘTINĂ 195 


SFATURILE EVANGHELICE 


În legătură cu legile dumnezeieşti, cu poruncile şi 
cu virtuțile evanghelice, morala creştină ne vorbeşte și 
despre „sfaturile evanghelice“. 


Ce sînt sfaturile evanghelice ? 


Sf. Petru a fost căsătorit (1 Cor. 9, 5) ; Sf. Pavel și 
Sf. loan au trăit necăsătoriți, ca şi proorocii Ilie Tesvi- 
teanul şi loan Botezătorul, ca și Miîntuitorul și Maica 
Domnului. 

Viaţa creștină este o viaţă de familie, o viaţă bine- 
cuvîntată de Dumnezeu prin cununie, viaţă de soţi, pă- 
rinți și copii. 

Pe lingă viața aceasta, în care trăiesc de regulă toţi 
creștinii, — așa după cum a rinduit Dumnezeu de la în- 
ceput, cînd a zis celor dintii oameni : „Creşteţi şi vă în- 
mulțiți...“ (Fac. 1, 28), mai este un fel de viaţă creș- 
tină, pe care o trăiesc numai unii dintre creștini și anu- 
me : viața trăită după sfaturile evanghelice, în feciorie 
pînă la moarte, în sărăcie de bună voie și în ascultare sau 
supunere desăvirşită. Acest chip de viață îngerească 
l-a trăit în forma cea mai desăvirșită Mintuitorul. El a 
trăit în sărăcie de bună voie, că nu avea nici unde 
să-și plece capul (Matei 8, 20 ; Il Cor. 8, 9), în feciorie 
pînă la moarte și în supunere desăvirşită faţă de voia lui 
Dumnezeu (Evrei 10, 9 ; Filip. 2, 8 ; Matei 26, 39—42 ; 
Joan 5, 30). 

Felul acesta de viață, care se trăiește în monahism 
nu este o poruncă sau lege pentru toţi oamenii, ci un sfat 
pentru unii dintre ei, cum a fost pentru fameni sau fe- 
ciorelnici (Matei 19, 10—12), pentru tînărul cel bogat 
(Matei 19,21) și pentru unii dintre creștinii din Corint 
(1 Cor. 7, 25—38). Regula dată de Sf. Pavel este : Cine 
se însoară bine face ; iar cine nu se însoară mai bine 

face, dar numai dacă ține cu. sfințenie sfaturile evan- 
ghelice. Altfel mai rău se osîndește. 

Creștinii, care au trăit viața după sfaturile evan- 
ghelice sînt cei o sută patruzeci de mii de feciorelnici, 
câre nu s-au intinat cu femei, care nu s-au pîngărit cu 
minciuni și sînt fără prihană. Aceştia sînţ pirga lui 
Dumnezeu și a Mielului, care merg după Miel, oriunde 
se duce EI (Apoc. 14, 1—5). 


DATORIILE CREŞTINULUI 


Viaţa creștină şi virtuțile Evangheliei, se arată în 
împlinirea datoriilor morale și religioase. 


Ce datorii morale și religioase are de implinit creștinul ? 


Omul nu este creat să trăiască singur. Omul este 
o ființă socială, trăiește în familie și în societate. “De 
aceea de cind începe a pricepe și pînă la moarte, are 
de împlinit o seamă de datorii sfinte, — morale şi 're- 
ligioase — față de sine, față de familie, față de semeni, 
faţă de patrie, față de Biserică și faţă de Dumnezeu. 


Li 


Ce datorii are creștinul față de sine 


Omul este o ființă compusă din trup și din suflet, 
De aceea datoriile față de sine se împart în datorii față 
de trup și datorii faţă de suflet. 

Datoriile faţă de trup sînt îndreptăţite, pentru că 
trupul este locuința sufletului, casa lui Dumnezeu (1 Cor. 
3, 16—17), care trebuie îngrijită prin curățenie, prin 
hrană îndestulătoare (nu spre pofte — Rom. 13, 14), 
prin îmbrăcăminte cuviincioasă (nu luxoasă), prin lo- 
cuință sănătoasă, prin muncă chibzuită și prin ferirea 
lui de patimi și de pofte păgubitoare. „Nimeni vreodată 
nu şi-a urit trupul său, ci fiecare îl hrănește și-l încăl- 

zeşte“ (Efes. 5, 29). — O datorie de căpetenie față de 
trup este grija de sănătatea lui și îngrijirea lui la vre- 
me de boală, cu ajutorul științei şi a medicului, pre- 
cum ne învaţă încă demult Sf. Scriptură : „Cinsteşte pe 
doctor...“ (Vezi Sirah 38, 1—4). 

Cea mai mare vătămare o aduc trupului patimile, 
și îndeosebi patima beţiei. Irod în stare de beţie ucide 
pe cel mai mare prooroc, pe Sf. Ioan Botezătorul. Beţia 
duce pe om la mizerie, sărăcie, boală și moarte. În pa- 
harul beţivilor sînt lacrimile soţiei, îmbrăcămintea, 
hrana și sîngele copiilor. Leacul beţiei este înfrinarea, 
cumpătarea, virtute în care a trăit Sf. loan Botezătorul 
şi toţi sfinţii. 

În pilda despre chemarea la nuntă a fiului de îm- 
părat( lisus Hristos), ni se pun în vedere datoriile față 
de suflet. Unii dintre cei chemaţi nu au vrut să pri- 
mească poftirea la nuntă, — alţii au primit chemarea 
dar nu aveau haină de nuntă, nu aveau haina sufletului 
curată. 

Toate legile, învăţăturile, virtuțile, poruncile și da- 
toriile sint date omului ca împlinindu-le să-și dea seama 
de valoarea deosebită a sufletului său. 

Mintuitorul lisus Hristos pune în cumpănă valoarea 
unui singur suflet de om cu prețul și greutatea lumii 
(universului) întregi — cînd grăiește : „Ce va folosi 
omul de va dobindi toată lumea, iar sufletul și l-ar 
pierde. Sau ce va da omului în schimb pentru sufletul 
său“ ? (Marcu 8, 36—37). Prin suflet gindim, simțim, 
trăim, lucrăm, ne mișcăm, ne rugăm, ne bucurăm şi ne 
întristăm. În suflet adunăm toate comorile înțelepciunii. 
ale artelor , și ale ştiinţelor și ale religiei. Cînd sufletul 
părăseşte trupul, nu mai rămîne din om decit un ca- 
davru, un hoit. Ce folos mai are atunci omul de lumea 
întreagă, fără de suflet ! 


Datoriile faţă de suflet sînt: curățirea minţii de 
gindurile cele rele (intunecate, nebune, pătimaşe, dobito- 

cești și drăceşști) și împodobirea cu gînduri bune, cu- 
rate, înțelepte, dumnezeiești ; luminarea inimii prin do- 
rinţe și simţiri alese și întărirea voinţei prin puterea vir- 
tuților religioase și morale. La aceste datorii se mai a- 
daugă înmulțirea talanţilor, a darurilor cu care l-a în- 
zestrat Dumnezeu (Matei 25, 14—32), spovedirea pă- 
catelor și împărtășirea cu Hristos Domnul, lucrări și 
taine sfinte prin care sufletul se spală, se curăţă de pă- 
cate, se îmbogățește cu virtuţi și se sfințește. Cine în- 
deplinește aceste datorii față de sufletul său, ajunge un 
caracter creştin, un om nou un suflet îmbrăcat în haină 
de nuntă. 


Ce datorii morale și religioase are de împlinit creștinul 
față de familie ? 


Întîi de toate părinţii sînt datori să se îngrijească 
de buna creștere și de sănătatea copiilor lor. 

Părinţii sînt datori să dea copiilor adăpostul, hrana, 
îmbrăcămintea, școala și toate mijloacele necesare ca 
să-și dezvolte puterile trupești și sufleteşti, însoţite de 
pilda bună a vieţii lor religioase și morale. „Voi părin- 
ților, nu întăritaţi la miînie pe copiii voștri, ci creșteţi-i 
în învăţătură și înțelepţirea Domnului“ (Efes. 6, 4). 

La rîndul lor copiii sint datori față de părinți cu 
rugăciuni către Dumnezeu, cu iubire, mulțumire, cins- 
tire, ascultare, ajutare, mai ales la bătrînețe. După 
Dumnezeu, părinții sint cei mai mari binefăcători ai co- 
piilor. — „Copii, ascultați pe părinţii voştri întru Dom- 
nul, căci aceasta este cu dreptate. Cinstește pe tatăl tău 
şi pe mama ta : este porunca cea dintii care are făgă- 
duință ; ca bine să-ți fie ţie și anii mulţi să trăieşti pe 
pămînt“ (Efes. 6, 1—3). 

Părinții să nu uite că și fiarele sălbatice îşi îngri- 
jesc, își hrănesc și își ocrotesc puii lor ; iar copii să ţină 
minte că batjocorirea și necinstirea părinţilor este păcat 
strigător la cer, ca și omorul. 

Ce datorii are creștinul faţă de semeni ? 


Cea mai mare datorie a creștinului față de alţi oa- 
meni este omenia, adică iubirea, iertarea și ajutorarea 
frățească față de semenul său. După învățătură creș- 
tină, toți oamenii, de toate culorile şi credințele, sînt fiii 
lui Dumnezeu şi prin aceasta fraţi. Sf. Pavel ne învaţă 
că între oameni trebuie să fie aceeași armonie, conlu- 
crare și iubire, ca și între membrele trupului (1 Cor. 
12, 4—31). 

Iubirea frățească este unirea, semnul și legătura 
desăvirșirii (Col. 3 ,14). 


Ce datorii are creștinul față de patria în care trăiește ? 


Lucrătorii viei, — care au bătut și omorit pe tri- 
mișii legiuiţi, în fața cărora trebuiau să-și dea socoteală 
de munca lor (Mt. 21, 33—41), — nu își cunoşteau nici 
datoriile lor de credincioși faţă de Stăpinul viei (Dum- 
nezeu, Stăpînul lumii), nici datoriile lor de cetățeni ai 
patriei, supuși legilor cîrmuirii de stat. Bătăile şi ucide- 
rile sînt călcări de lege, numite crime, pedepsite și de 
legile dumnezeieşti și de legile omenești, de stat. Oa- 
menii nu pot ajunge la pace, mulțumire și fericire de- 
plină, dacă nu țin seamă de legea morală, care spune 
aşa : „Tot ce voiți să vă facă vouă oamenii, faceţi și voi 
lor asemenea“ (Luca 6, 31). Iar „Ceea ce ţie nu-ţi place 
(bătaia, furtul, omorul, nedreptatea), nici altuia nu face“ 
(Prov.). 

Statul păzeşte munca, viaţa, drepturile și datoriile 
cetățenilor. Cîrmuirea de stat este orînduire de la Dum- 
nezeu. De aceea supunerea față de legile și față de slu- 
jitorii statului este una dintre datoriile morale ale creș- 


200 CATEHISM CREȘTIN ORTODOX 


tinilor (Rom. 13, 1—8). Creștinul dă patriei ce se cuvine 
patriei și lui Dumnezeu ce se cuvine lui Dumnezeu 
(Matei 22, 21). 


Ce datorii avem față de Dumnezeu ? 


Datoriile noastre față de Dumnezeu se arată în pă- 
zirea poruncilor, în cinstirea sărbătorilor, în ascultarea 
învățăturilor religioase și în împlinirea datoriilor față 
de Biserică. 

Datoriile față de Dumnezeu le dovedim prin împli- 
nirea poruncilor dumnezeiești și bisericeşti, — nu din 
buze, cu vorba, ci cu fapta și cu adevărul (1 Ioan 3, 18). 
În ele se cuprind cele dintii și cele mai mari datorii 
morale și religioase ale creștinului. 

Datoria de a păzi poruncile și de a cinsti legea mo- 
rală este puterea, viața, sufletul tuturor legilor. Paza 
poruncilor face viaţa fericită și pe pămînt şi în cer. Ace- 
leași porunci și legi morale, cuprinse în poruncile lui 
Dumnezeu care fac viaţa fericită în cer, aceleași o fac 
fericită și pe pămînt. Cine iubește și așteaptă fericirea 
veșnică, ţine cu sfințenie poruncile morale. Tinărul bo- 
gat, legindu-și prea mult sufletul de averile lui, arată 
că a ţinut poruncile numai din gură, nu cu fapta și cu 
adevărul (I Ioan 3, 18). 

În legătură cu datoriile faţă de Dumnezeu, toţi creș- 
tinii avem o datorie sfintă, de conștiință, să luptăm îm- 
potriva înjurăturilor, care s-au înmulțit atît: de mult, 
incit fiecare creștin este dator a pune, o stavilă împo- 
triva lor. 

Mulţi oameni, în vreme de necazuri, de boli, sau 
şi numai din drăcească plăcere, — se mînie, suduie, bles- 
teamă — din cîte sînt în cer și pe pămînt ; și mai ales 
înjură cu deosebită patimă de cele sfinte. 

Se pot îngădui și ierta înjurăturile în gura creşti- 
nilor ? Nu !... Niciodată !... Cine suduie sau înjură ia în 

deşert numele lui Dumnezeu, huleşte pe Dumnezeu și 
hula împotriva Duhului Sfînt (Dumnezeu) este neier- 
tată. Căci scris este : „Cel ce va huli împotriva Du- 
hului Sfint (şi Dumnezeu e Duh), nu va avea iertare 
în veac, ci va fi supus la osinda veşnică“ (Marcu 3, 29; 
Luca 12, 10 ; loan 4, 24). 

Înjurătura de cele sfinte este păcat drăcesc. 

Împăratul Babilonului, Baltazar, cel ce a pingărit 
vasele sfinte ale templului din Ierusalim, în aceeași 
noapte de beţie, a pierdut și tronul și viaţa (Daniil 5). 
Senaherib, împăratul Siriei, hulind pe Dumnezeu, a mu- 
rit ucis chiar de mina fiilor săi (IV Regi 19). Irod Agripa, 
impăratul iudeilor, îngăduind supușilor săi să fie ase- 
mănat cu Dumnezeu, a murit ros de viermi (Fapte 13, 
18—19). 

— „Nu vă amăgiţi, — creștini, — Dumnezeu nu se 
lasă batjocorit, căci ce va semăna omul, aceea va şi cu- 
lege“ (Galateni 6, 7). Hulitorii și batjocoritorii își ascut 
singuri sabia, care îi va lovi — spune Sf. Ioan Gură de 
Aur — şi vor răspunde pentru toate înjurăturile în fața 
lui Dumnezeu (Matei 12, 36). Cine suduie se leapădă de 
Dumnezeu. 

Sf. Mucenic Policarp, cinstit la 23 Februarie, cînd 
i s-a cerut să se lepede de Hristos și să-l hulească, a 
răspuns : „lată împlinesc optzeci şi şase de ani de cînd 
îl slujesc, fără ca El să-mi fi făcut vreodată vreun rău. 
Deci, cum aș putea huli pe Dumnezeul și Miîntuitorul 
meu ?* 

Întrebat, pentru ce înfruntă cu atîta asprime pe 
hulitorii şi înjurătorii de Dumnezeu, Fericitul Ieronim 
a răspuns : „Ciîinele latră să-și apere stăpînul, — atunci 
cum pot eu să tac cind Dumnezeul meu este suduit ?... 

Nu tăcea nici tu, creștine, cînd auzi înjurăturile de 
cele sfinte, ci îniruntă-le, mustră-le, ca să întorci pe 
păcătos de la rătăcirea căii lui şi să-ți mintui sufletul 

(Iacob 5, 20). Cine hulește, suduie și batjocoreşte cele 
sfinte, singur se osindește. Un creştin adevărat nu în- 
jură. Și nici un om nu se cuvine să ia în deșert și în 
batjocură numele lui Dumnezeu. Înjurătura este un cu- 
vint de rușine și un păcat greu. Să dispară din toate 
surile toate vorbele murdare și toate înjurăturile. „Din 
gura voastră să nu iasă nici un cuvint rău, ci numai care 
este bun, spre zidire, unde e trebuinţă, ca să dea har 
acelor ce ascultă“ (Efes. 4, 29). 

Creștinul dreptcredincios are datorii şi față de sfin- 
tele sărbători, prin care se cinstește în chip deosebit 
Dumnezeu. Aceste datorii se arată în ţinerea zilelor de 
odihnă (repaosul duminical), în cercetarea regulată a 
bisericii (nu numai din cînd în cînd), în ascultarea cu- 
vintului Sfintelor Scripturi, — „că nu numai cu piine 
va trăi omul, ci și cu tot cuvintul care iese din gura lui 
Dumnezeu“ (Maţei 4, 4). În sărbători, creștinul are grijă 
deosebită de suflet, așa după cum în zilele de lucru 
își arată grija deosebită față de trup. Omul care a îm- 
plinit datoriile şi faţă de suflet și cele față de trup, 
este un om împăcat cu Dumnezeu, cu aproapele şi cu 
sine însuși, adică un creștin bun. Din viața lui se revarsă 
numai bunătate, frăţie, blindeţe, iubire și pace, ca și din 
viața Miîntuitorului și a Maicii Domului. 


Ce datorii avem față de cruce, față de religie, față de 
:creștinătate ? 


Mintuitorul Hristos fericește pe oamenii care as- 
cultă și păzesc cuvîntul lui Dumnezeu (Luca 11, 28), așa 
cum l-a ascultat și l-a păzit în inima ei și Maica Sa, 
Preasfînta Fecioara Maria (Luca 1, 38, 45, 46—55; 2, 
19, 51). În fericirea aceasta este cuprinsă datoria crești- 
nului față de învățăturile religiei sale. Fiecare creştin 
ortodox este dator să cunoască învăţăturile religiei sale. 
Asta înseamnă să asculte cuvîntul lui Dumnezeu. În rîn- 

dul al doilea, este dator să și înfăptuiască învăţăturile 
religiei sale ; să le împlinească în fapte. Asta înseamnă 
să păzească cuvintul lui Dumnezeu. 

După învățătura bisericii noastre, fiecare om are 
o lege, o religie (legătură de iubire sfintă cu Dumnezeu) 
şi după ea își luminează și îndreptează viaţa. Faţă de 
religia noastră creștină avem deci datoria să o cunoaș- 
tem, să ţinem cu sfintenie învăţăturile ei, și să o apă- 
răm, cînd este ponegrită. Este mai frumos și mai cinstit 
ca cineva să spună limpede că nu vrea să mai fie creș- 
tin, să se mai ţină de religia creștină, de cit să se țină 
de ea numai din gură, cu numele, iar cu faptele să fie 
împotriva ei sau o rușine pentru ceilalți, care știu să 
cinstească după cuviință numele și purtarea de creștin. 


Ce datorii are creștinul faţă de Biserică ? 


Fiecare om are o mamă. Mama noastră a tuturor 
creştinilor este Biserica. Dacă ne dăm seama că Biserica 
este ca şi omul, din trup şi din suflet, — Biserica fiind 
trupul cel tainic al lui Hristos (Efes. 1, 23 ; Col. 1, 24) 
și totodată casă de rugăciune a lui Dumnezeu (Matei 21, 
12—13 ; Marcu 11, 16—17 ; Luca 19, 45—46; Ioan 2, 
15—16), înțelegem că faţă de Biserică avem datorii tru- 
pești și sufletești, materiale și morale. 

Datoriile morale față de Biserică sînt: cinstirea, 
ascultarea și apărarea ei, a sărbătorilor, a poruncilor şi 
a învățăturilor ei. Datoriile materiale față de Biserică 
sînt : ajutarea şi înzestrarea ei cu toate cele de tre- 
buință (cărți, veșminte și obiecte bisericești). Tot ca da- 
torii față de Biserică sînt a se număra cinstirea slujito- 
rilor ei și descoperirea și facerea sfintei cruci cînd tre- 
cem pe lingă ca. Numai creștinul care își îndeplinește 
datoriile față de Biserică poate avea drepturi în Biserică. 

DATORIA ȘI VIRTUTEA MUNCII 


După cum ne învaţă Sf. Scriptură, munca este cea 
dintii lege a vieţii și semn a vredniciei omenești încă 
din rai. Cei dintii oameni au fost așezați „în grădina 
raiului ca să o lucreze și să o păzească“ (Fac. 2, 15). 

Mintuitorul lucrează şi Dumnezeu lucrează (loan 
5, 17; 9, 4): „„Tatăl Meu lucrează și Eu lucrez“, 

Sf. Pavel, aproape de sfîrşitul vieţii sale, mărturi- 
seşte : „Argint și aur, sau haină n-am poftit de la ni- 
meni. Voi înșivă ştiţi, că mîinile acestea au lucrat pentru 
nevoile mele și ale tovarășilor mei. — Întru toate v-am 
dat vouă pildă că, ostenindu-vă astfel, cade-se să aju- 
taţi pe cei neputincioşi și să ţineţi minte cuvintele 
Domnului lisus, căci El a zis: „Mai fericit este a da 
decit a lua“ (Fapte 20, 33—35). „„Nu am mîncat de la 
cineva piine în dar, ci cu muncă și cu trudă, am lucrat 
noaptea și ziua, ca să nu împovărăm pe nimeni dintre 
voi... Cine nu vrea să muncească, acela să nu mănince“ 
(II Tes. 3, 8—10). 

Deci fie că e vorbă de datoriile creștinului față de 
sine, față de familie și față de Hristos, — fie că e vorbă 
de datoriile lui față de Dumnezeu, de religie și de Bise- 
rică, e dator să muncească. Datoria și porunca muncii 
este astăzi articol de Constituţie. 

Apostolul ne încredințează că lucrul fiecăruia se 
va face cunoscut în ziua judecății lui Dumnezeu (1 Cor. 
3, 9—15). Atunci se vor descoperi faptele noastre, „„lu- 
crul fiecăruia“, 

Cum să lucrăm, dacă vrem să nu rămînem în pa- 
gubă ? Cu miinile și cu mintea, „ca pentru Domnul“ 
(Efes. 6, 5—8). Cine lucrează numai de ochii lumii, 
lucrează de miîntuială. 

Mintuitorul ne trimite la crinii cîmpului și la pă- 
sările cerului să învăţăm nu lenevirea, cum spun unii, 
ci munca. 

În rîndul întîi, nici crinii şi nici paserile, nu adu- 
nă comori pe care să le roadă moliile, să le strice ru- 
gina sau să le fure hoţii. Adună numai atit cit le tre- 
buie să trăiască. Oamenii aici greşesc mai mult: în- 
grămădind averi mari, deschid prăpăstii între ei şi 
semenii lor ; îmbrăcîndu-se în haine de lux, în porfiră 
și în vison, nu mai văd mizeriile şi rănile lui Lazăr ; 
avind hambare mari și pline, nu au altă grijă decît să 
mănînce, să bea și să se veselească. 

În rîndul al doilea : cine ştie cît aleargă o pasăre 
pină ce adună o fărimă de mîncare pentru ea şi pen- 
tru puișorii ei ? Sau cît muncește un crin ca să-și în- 
tindă rădăcinile în pămînt, să adune de acolo hrana 
trebuitoare creșterii sale, pe care apoi o prelucrează. 


PIEDICILE — PĂCATELE 


Care sint piedicile care stau în calea împlinirii legilor, 
a poruncilor, a virtuților, a datoriilor, a muncii și a fericirii 
omului ? 


Am cunoscut pînă acum legile, poruncile, virtu- 
țile și datoriile care fac munca și viața creștinului fe- 
ricită și înainte şi după moarte. Piedicile care stau 
în calea legilor morale, a poruncilor și a virtuţilor cre- 
știne, a muncii și a fericirii omului, sînt păcatele : 
poftele, ispitele, plăcerile și patimile stricăcioase, 

Virtutea este puterea de a gîndi, de a vorbi și de 
a face întotdeauna numai binele ; de a mărturisi tot- 
deauna adevărul şi de a ţrăi totdeauna o viață mo- 
rală după legea, după voia și după poruncile lui Dum- 
nezeu. 

Păcatul, dimpotrivă, este călcarea legii, a voinţei 
și a poruncilor lui Dumnezeu ; e trăirea unei vieți 
imorale, în voia poftelor, a patimilor şi a plăcerilor 


206 CATEHISM CREȘTIN ORTODOX 


vinovate. Robia păcatului este cea mai mare piedică 
în calea mîntuirii și a fericirii. Numai cine este liber 
de patimi, adică neatîrnat și nestăpînit de păcate, a- 
cela este fericit. Libertatea morală, neatirnarea de nici 
un păcat, este piatra de temelie pe care se întemeiază 
viața creştină și toate răspunderile omului. Este liber 
din punct de vedere moral numai omul care e curat și 
face voia lui Dumnezeu. „Unde e Duhul Domnului, a- 
colo e slobozenia“ (II Cor. 3, 17). 

— „Să-ne trezim din somn, să lepădăm luerurile 
întunericului și să ne îmbrăcăm în armele luminii“. 
Aceasta este chemarea care ne-o face Apostolul (Rom. 
13, 11—14), cînd începem sfîntul şi marele post al 
Paștilor. 

„Armele luminii“ sînt legile şi poruncile, darurile 
sfintelor 'Taine şi virtuțile sf. Evanghelii. „Somnul“ și 
„lucrurile întunericului“ închipuie păcatul și răută- 
țile lui. 


Care sint răutăţile păcatului ? De ce trebuie să ne ferim 
de el ca de foc și ca de moarte ? 


Biserica învaţă să ne ferim de răutăţile păcatului, 
pentru că : 

Păcatul dezbină și strică firea omului. Binele este 
în legea firii. Păcatul este o ieșire din fire şi deci el 
este în contra firii. El aduce în suflet dezbinarea, în- 
tunericul. 

Păcatul depărtează sufletul de virtuți. În stare de 
păcat, omul nu mai face binele pe care-l doreşte, ci 
răul pe care nu-l voește (Rom. 7, 19—24). 

Păcatul întunecă mintea, strică simţirea și slăbește 
voința omului. El e ca o ceaţă care întunecă su- 
fletul şi ca o beţie care slăbește toate puterile omului. 

Păcatul naște frica, durerea și suferința. „Înainte 
de a suferi am păcătuit“ (Ps. 118, 67). Din păcat iz- 
vorăsc toate nefericirile, mizeriile şi durerile trupeşti 
şi sufleteşti, 

Păcatul întinează sufletul omului. Că „dinlăuntru, 
din inima oamenilor, ies gindurile rele, desfrinările, u- 
ciderea, furturile, mărturiile mincinoase... și spurcă pe 
om“ (Matei 15, 18—20). 

Păcatul desparte pe om de Dumnezeu ; este zidul 
de despărţire de care vorbește profetul Isaia (cap. 59, 
2—4). 

Păcatul naște nebunia şi moartea ; face pe om ro- 
bul întunericului, al nebuniei, ca pe Nabucodonosor 
(Daniil 4, 25—37), și al morţii ; căci „plata păcatului 
este moartea“ (Rom. 6, 23). Cît de multe și de mari 
sint răutăţile păcatului se vede mai ales din faptul că 
lisus Hristos Fiul lui Dumnezeu s-a coborit din slava 
cerului, s-a întrupat și a pătimit pentru noi oamenii, 
ca „să mîntuiască pe cei păcătoşi“ (1 Tim. 1, 15). 

Iată cit de mari sînt răutățile păcatului şi de ce 
trebuie să ne ferim de el ca de foc şi de moarte. 


De cite feluri este păcatul ? 


După învățătura creștină ortodoxă, mai întîi este 
păcatul strămoșesc, păcatul lui Adam şi Eva, care se 
moşteneşte din tată în copii și din copii în nepoți și 
în urmașii lor (Facere 3; 8, 20; Ps. 50, 6; Rom. 3, 
10—12 ; 5, 12—21). Din păcatul strămoșesc se naşte 
păcatul personal, pe care-l face omul din slăbiciunea 
firii, din ispita lumii şi din întrebuințarea rea a voin- 
ţei libere. 

Sint păcate mari, grele sau de moarte (loan 19, 
11 ; 1 Ioan 5, 16) şi păcate mai mici sau ușoare. 

Care sint păcatele cele mai grele ? 


Păcatele cele mai grele, sau de moarte, sînt de trei 
feluri și anume : I. păcatele împotriva Duhului Sfint, 
II. păcatele strigătoare la cer şi III. păcatele de căpetenie. 


Care sînt păcatele împotriva Duhului Siint ? 


Păcatele împotriva Duhului Siînt sînt : 

1. Necredința sau nepăsarea faţă de Dumnezeu ; 

2. Ura împotriva lui Dumnezeu şi a Bisericii ; 

3. Deznădejdea în milostivirea lui Dumnezeu sau 
în purtarea lui de grijă (pronia) față de noi ; 

4. Încrederea prea mare în atotbunătatea lui Dum- 
nezeu, care încredere face pe om să tot păcătuiască, 
socotind că Dumnezeu îl va ierta fără să se îndrepteze ; 

5. Lepădarea de credința creștină ortodoxă (a- 
postasia). 

Păcatele acestea nu se iartă nici pe pămînt nici în 
cer (Matei 12, 31—32). Cine se împotrivește adevărului 
prin nepocăință pînă la moarte, face păcat neiertat. 


Care sînt păcatele strigătoare la cer ? 


Păcatele strigătoare la cer sînt : 

1. Uciderea (cu voinţă a oamenilor și a pruncilor) ; 

2. Păcatele împotriva firii, păcatele asemănătoare 
celor făcute de oamenii din Sodoma și Gomora (sodo- 
mia), păcatele contra firii, care fac pe oamenii bolnavi, 
timpiţi și nebuni ; 

3. Oprirea plăţii muncitorilor ; 

4. Asuprirea văduvelor și a orfanilor ; 

5. Batjocorirea şi asuprirea părinţilor. 

Care sint păcatele de căpetenie ? 


Păcatele de căpetenie, capitale, — tot grele — din 
care se nasc toate păcatele și relele, sînt șapte : miîn- 
dria, iubirea de argint, desfrinarea, lăcomia, pizma sau 
invidia, mânia şi lenevia. 

Împotriva tuturor păcatelor Sf. Scriptură şi Sf. Bi- 
serică opune: harurile Sfintelor Taine, învățăturiie 
Crezului şi virtuțile religioase și morale, poruncile 
dumnezeiești şi faptele cele bune ale îndurării trupești 
şi sufleteşti. 


Cine și cum pedepsește păcatele grele ? 


Păcatele grele le pedepseşte statul și Biserica prin 
legile lor, dar mai presus de toate Dumnezeu prin o- 
sinda iadului și prin mustrarea conștiinței. 

După învăţătura bisericii noastre, conștiința este 
urma și glasul lui Dumnezeu în mintea și în inima 
omului. 

Cind omul calcă poruncile și legile sfinte, conști- 
ința îl mustră, îl tulbură, nu-l lasă să doarmă, nici să 
aibe linişte. 

St. Pavel scria despre păgini că deşi nu au legea 
Vechiului şi a Noului Testament, ei totuşi au faptele 
legii scrise în inimile lor, prin mărturia cugetului şi 
prin cercetarea de sine (Rom. 2, 14—15). 


Cum lucrează mărturia cugetului sau conștiința ? 


Mărturia cugetului sau conștiința, fiind o luminiţă 
şi o putere tainică a sufletului nostru, controlează gin- 
durile, dorinţele, cuvintele şi faptele noastre, dacă sînt 
sau nu în conglăsuire cu legea morală. Conștiinţa mo- 
rală este asemenea unui înger păzitor, care ne șoptește 
şi ne sfătuiește să ne păzim de rău şi să făptuim numai 
binele, iar cînd nu-i ascultăm sfatul şi glasul, ea ne 

- 


mustră cu asprime, uneori pînă la moarte, — așa după 
cum a mustrat pe Cain ucigașul fratelui său Abel, pe 
Irod ucigașul Sfintului Ioan Botezătorul şi pe Iuda vin- 
zătorul Domnului. 

În chipul acesta, în măsura cea mai mare, păca- 
tele se pedepsesc singure. 

Mustrarea conștiinței este cel mai greu chin al su- 
fletului. „Aș vrea să fug de lume, dar nu pot scăpa de 
mine“, spune un mare scriitor (V. Hugo) despre re- 
mușcările lui Cain. 

„Lauda noastră (de creștini) este : mărturia cu- 
getului nostru, că ne-am purtat în lume... întru sfințe- 
nie și întru curăția cea dumnezeiască“ (II Cor. 1, 12) 


Care sint piedicile și contrarele virtuților morale și 
religioase ? 


Întii de toate este ura, contrara iubirii. Ura este 
una dintre marile piedici care stă în calea fericirii oa- 
menilor. Ura este veninul sau otrava sufletului. Ea se 
iveşte în sufletele pline de răutate și se arată față de 
oamenii de alte credințe, de alte religii, de alte limbi, 
de alte națiuni, din aceeași țară, sau din alte țări. In 
locul urii, Biserica creștină ortodoxă învaţă iubirea fră- 
țească a tuturor oamenilor, fără deosebire : „Căci de 
iubiţi pe cei ce vă iubesc, ce mulțumită vi se cuvine ? 
Sau de faceţi bine celor ce vă fac bine, ce mulţumită vi 
se cuvine ?... Voi însă iubiţi pe vrăjmașii voştri, faceți 
bine și împrumutaţi, neașteptind nimica și veți avea 
plată mare și veți fi fiii Celui de sus, căci El este bun 
şi cu cei nemulțumitori și răi“ (Luca 6, 32—35). 

Topiţi ura din suflete ; prin iubire se înlătură una 
dintre piedicile mari care stau în calea fericirii oa- 
menilor. 


MORALA SAU VIAȚA CREȘTINĂ 21 


Altă piedică este minciuna, ascunderea adevăru- 
lui. După Evanghelie, tatăl minciunii este diavolul 
(loan 8, 44). Mincinosul este tot aşa de vinovat ca și 
ucigașul (Ioan 8, 44). Minciuna este unul dintre păca- 
tele și semnele „omului vechi“. De aceea trebuie lepă- 
dat dintre noi, ca o haină ruptă și murdară, — „Nu vă 
mințiţi unul pe altul, fiindcă v-aţi dezbrăcat de omul 
cel vechi, dimpreună cu faptele lui“ (Col. 3, 9). 

„Pentru aceasta, lepădînd minciuna, grăiți adevărul 
fiecare cu aproapele, său, căci unul altuia sîntem mă- 
dulare“ (Efes. 4, 25). 

Cu minciuna se înlătură încă o piedică din calea 
fericirii. 

Creștinul mărturisește întotdeauna adevărul. 

Altă piedică : mândria sau trufia (îngîmfarea sau 
orgoliul) este o boală a sufletului, o iubire de sine 
bolnăvicioasă, un păcat din care se nasc o sumedenie 
de alte păcate : nesupunerea, răzvrătirea lui Lucifer 
împotriva lui Dumnezeu (| Tim. 3, 6); slava deșartă 
care scoate pe Adam și Eva din rai (Fac. 3, 5—6) ; în- 
fumurarea, disprețul față de cei mici ; nesimţirea faţă 
de cel în suferință, fala, fățărnicia, lăudăroșenia, cer- 
turile, batjocurile, clevetirea, necredința şi altele. Avînd 
atîtea urmări nefericite, Evanghelia osîndește mîndria 
în pilda vameșului şi fariseului (Luca 18, 9—14) și în 
mustrările prin care Mintuitorul lisus Hristos înfruntă 
fățărnicia fariseilor şi saducheilor (Matei 22—23). 

Virtutea contrară mîndriei este smerenia, rădăcina 
şi temelia tuturor virtuţilor. 

Faptele Apostolilor ne spun că Sf. Pavel, înainte 
de a trece la creştinism, cînd se numea Saul, prigonea 
Biserica şi plin de mînie arunca pe creștini în închi- 
sori. Mînia este o patimă care întunecă mintea și or- 
beşte ochii sufletului. Se mai numeşte iuțime, turbare, 
aprindere, înfierbîntare. Cine se minie greşește, spune 
proverbul. Din mînie odrăslesc alte păcate mari şi tot- 

așa de grele ca: dușmănia, răzbunarea, nedreptatea 
înjurătura, ura, prigoana, bătaia și uciderea, — care 
sint tot atitea piedici în calea mîntuirii şi a fericirii o- 
mului. Din miîndrie regele Irod a ucis 14.000 de copii 
și împăratul Maximian a ars 20.000 creştini din Ni- 
comidia. 

Plini de pizmă și de răutate gadarenii au rugat pe 
lisus să se ducă de la ei. Pizma (zavistia sau invidia) 
este părerea de rău pentru binele aproapelui (vindeca- 
rea îndrăcitului) şi bucuria pentru nenorocirea. lui. 
Cain din pizmă ucide pe fratele său Abel (Fac. 4, 7—8). 
Din pizma fariseilor Mîntuitorul este judecat la moarte 
(Matei 27, 18 ; Ioan 11, 41—48). Virtutea de temelie a 
religiei creștine e dragostea, iar „dragostea nu pizmu- 
ește“ (I Cor. 13, 4). 

Iubirea de argint, rădăcina tuturor relelor (1 Tim. 
6, 10) este potta nesăţioasă și lăcomia nestăpinită de 
bunuri pămintești. Din ea se nasc : zgircenia risipa, 
luxul, nedreptatea, furtul, jurămîntul strimb, îmbuiba- 
rea, nedreptatea, cruzimea, apăsarea săracilor, silnicia, 
oprirea plăţii lucrătorilor, desfrinarea, uciderile, răs- 
boiale. De aceea iubirea de argint este una dintre cele 
mai mari pidici în calea fericirii. 

Alte piedici în calea mintuirii și a fericirii sînt ur- 
mătoarele : 

Batjocurile, risul de suferința altuia, clevetirile și 
ispitele, gîndurile, poftele și faptele prin care îngerii 
cei răi caută să ne amăgească, să ne înșele şi să ne 
facă să călcăm voia lui Dumnezeu. 

Omul căzut între tilhari a fost bătut, rănit şi jefuit 
(Luca 10, 25—37). Bătăile, tilhăriile, jafurile. şi crimeie 
sint tot călcări ale poruncilor morale și piedici în ca- 
lea fericirii. 

Bogatului care nu avea alte griji decit să-și mă- 
rească hambarele, să mănince, să bea și să-și petreacă 
Mintuitorul îi zice nebun.. Păcatele lui de căpetenie 

erau : lăcomia (pofta de micare și băutură peste mă- 
sură) şi lenevia. Din aceste păcate se nasc altele care 
aduc o mulţime de pagube și netericiri ca : petrecerile, 
beţia, egoismul, stoarcerea și neplata muncii aproape- 
lui, certurile, pierderea sănătăţii, a numelui bun și a 
împărăției lui Dumnezeu. Evanghelia ne învaţă ca tot 
ce lucrăm şi orice facem, „toate spre slava lui Dum- 
nezeu să le facem“ (I Cor. 10, 34). 

Sf. Ierarh Nicolae, arhiepiscopul din Mira Lichiei, 
prin dărnicia sa, scapă din patima desfrînării pe fiicele 
unei familii oropsite. Desfrinarea e împlinirea în afară 
de lege a poftei trupești, oprită de porunca a șaptea. 
Urmările desfrinării sînt dintre ceie mai nefericite. Pa- 
tima desfrîului slăbeşte voința, îmbolnăvește nervii, isto- 
veşte corpul, distruge viaţa familiară, risipește munca, 
pierde sănătatea, răspîndeşte bolile rușinoase, distruge 
familii, cetăți şi ţări întregi. Sf. Apostol Pavel spune 
că trupul e lăcaşul Duhului Sfînt (1 Cor. 6, 9—10, 
15—19). De aceea trebuie îngrijit și păstrat în cură- 
țenie, ca și o biserică. „Pe desfrinaţi şi preadesfrînaţi îi 
va judeca Dumnezeu“ (Evr. 13, 4). 

Între piedicile care opresc pe om să asculte che- 
marea la nunta (bucuria) împărăției lui Dumnezeu mai 
sînt grijile pentru mărirea averilor, negustorilor şi des- 
fătările. 

Acestea sînt patimile și păcatele care stau în calea 
mântuirii și a fericirii omului, așa după cum le-am în- 
şirat : ura, înjurăturile, minciuna, miînia, pizma, iubi- 
rea de argint, desfrînarea, lăcomia, mîndria, lenevia, 
batjocurile, clevetirile, bătăile, jafurile, uciderile, cu 
toate răutăţile și urmările lor. Patimile josnice sînt tot 
atîtea otrăvuri și robii care nefericesc viața omului. Să 
ne ferim de ele ca de foc și ca de orice lucru despre 
care ştim că ne aduce numai pagubă şi suferință. 

FAPTELE BUNE 


Ca un om să poată fi creștin bun, este deajuns numai 
să nu păcătuiască ? 


Nu. Ca să fii creștin bun trebuie să faci cît mai 
multe fapte bune. „Toate cîte voiți să vă facă oamenii, 
jaceţi și voi lor asemenea“, a zis Mintuitorul Hristos 
(Matei 7, 12). 

Faptele bune sînt zestrea sufletului. Fără fapte 
bune sufletul se osîndește ; iar dacă am pierdut sufletul, 
nu mai prețuim nimic. „Ce va folosi omul de va dobindi 
lumea toată și își va pierde sufletul ? Sau ce va da omul 
schimb pentru sufletul său ? (Marcu 8, 36—37). Despre 
Tavita, se spune că era plină de fapte bune şi de mi- 
lostenii. (Fapte 9, 36). 


Care sint cele mai alese fapte bune, de milostenie pe care 
este dator să le dobindească fiecare creștin ? 


Sînt faptele milosteniei trupești și faptele miloste- 
niei sufletești, prin care fiecare creștin va da răspuns 
bun înaintea judecății lui Dumnezeu (Matei 25, 31—46). 


FĂGĂDUINȚELE 


Pentru toţi creștinii, învierea Domnului are cea 
mai mare însemnătate, deoarece ne dezvăluie tainele 
vieţii dincolo de moartea trupului, că viața biruiește 
moartea, că binele e mai tare decit răul, că adevărul 
poate fi răstignit, dar el iese biruitor chiar și din mor- 
mint, și în sfîrșit că făgăduințele pe care ni le-a făcut 
Mintuitorul toate sînt adevărate şi se împlinesc sigur la 
vremea lor. 

Care sînt cele mai mari făgăduințe pe care ni le-a făcut 
Mintuitorul lisus Hristos ? 


Cele mai mari făgăduințe pe care ni le-a făcut 
Mintuitorul şi pe care le descoperă și le întărește din 
nou învierea Lui, sînt : învierea trupurilor, viața veș- 
nică, răsplata sau pedeapsa după moarte, și fericirea ne- 
sfirşită în sînul împărăției lui Dumnezeu. 


Învierea morţilor... 


Morţii trăiesc și învie ?... se întreabă orice om, fie 
credincios, fie necredincios ? 

Dacă Hristos a înviat și noi vom învia. Și Hristos 
a înviat cu adevărat. Mărturiile învierii Lui le avem în 
Sfinta Scriptură, în Apostolii și martirii nemuritori care 
au pecetluit cu sîngele și cu viaţa lor minunea învierii 
s-le, în bisericile şi în creștinii din lumea întreagă, care 


„Hristos a înviat din morți cu mortea pe moarte 
călcînd şi celor din morminte viață dăruindu-le“. 

învierea Domnului e sărbătoarea morţilor. Paștile, 
cu biruinţa și bucuriile lor, sînt dovada că morții sînt 
vii şi că sufletele trăiesc și după moartea trupurilor. 
„Dumnezeu nu este al morţilor, ci al viilor, căci la El 
toți sînt vii“ (Luca 20, 38). lisus Hristos prin învierea 
Sa este începătura, „pîrga învierii celor adormiţi“ (1 Cor. 
15, 20). „Nu te teme ! Eu sînt cel dintii şi cel din urmă 
şi cel ce sînt viu. Am fost mort și iată sînt viu, în vecii 
vecilor, şi am cheile iadului și ale morţii“ (Apoc. 1, 
17—18). „Amin, amin grăiesc vouă, că vine ceasul și 
acum este, cînd morţii vor auzi glasul Fiului lui Dum- 
nezeu... Nu vă mirați de aceasta, că vine ceasul în care 
toți cei din morminte vor auzi glasul Lui“... (loan 5, 
25—28). Dumnezeu învie morții (Rom. 4, 17). Duhul 

lui Dumnezeu a înviat pe lisus Hristos din morți ; Ace- 
lași Duh „va face vii şi trupurile noastre cele muritoare“ 
(Rom. 8, 11). 

Făgăduința învierii trupurilor este mai întîi adeve- 
rită prin învierea Domnului şi e mărturisită de toţi creş- 
tinii în cuvintele Crezului (articolul 11) : „Aştept învie- 
rea morților...“ 


Și viața veșnică ? 


Da... Deodată cu credinţa în învierea morţilor, noi 
creștinii mărturisim şi credinţa în viața veșnică : „Aș- 
tept învierea morţilor și viața veacului ce va să fie“, — 
pe care numai lisus Hristos Miîntuitorul ne-a făgăduit-o. 

Viața creștinului este o taină ascunsă cu Hristos 
în Dumnezeu : „Voi aţi murit şi viața noastră este as- 
cunsă cu Hristos în Dumnezeu“ (Col. 3, 3). lisus Hris- 
tos este viaţa și învierea creștinilor : „Eu sînt învierea 
şi viața. Cel ce crede în Mine, chiar de va muri. va trăi ; 
și tot cel ce trăiește și crede în Mine. nu va muri în 
veac“ (loan 11, 25—26). „Oile Mele ascultă glasul Meu 
și Eu le cunosc și ele vin după Mine. Eu le dau viață 
veșnică şi în veci nu vor pieri și nimeni nu le va răpi 
din mîna Mea“ (loan 10, 27—28). 

„Aceasta este făgăduinţa pe care EI (Fiul lui Dum- 
nezeu) ne-a făgăduit-o : Viaţa veșnică“ (| Ioan 2, 25). 


Ce ne-a mai făgăduit lisus Hristos ? 


Ne-a mai făgăduit pe Duhul Sfint și L-a trimis. 
Ne-a mai făgăduit venirea Sa a doua şi judecata de apoi. 

Ziua Domnului cea mare și slăvită, de care ne amin- 
tește Apostolul (Fapte 2, 20), este ziua venirii a doua 
și a judecății din urmă, cînd fiecare din noi va fi răs- 
plătit după faptele sale bune cu viața veşnică, iar cel 
ce a făcut faptele rele cu osînda veşnică. 

Răsplata drepţilor şi pedeapsa păcătoşilor este una 
din învăţăturile și făgăduinţele cutremurătoare ale 
Evangheliei. 

Învierea Domnului ne arată că şi noi vom învia cu 
trupurile, cu care am trăit și vom culege ceea ce am 
semănat în viaţa aceasta. În ziua dreptei judecăți, Dum- 
nezeu „va da fiecăruia după faptele sale“ ; celor buni, 
viață, cinste și mărire veșnică ; iar celor răi, mînie și 
urgie veșnică (Rom. 2, 5—10). Sau cum însuși Mîntui- 
torul grăiește : „Și se vor duce aceștia (păcătoşii) în 
munca veșnică, iar drepții în viţa veşnică“ (Matei 25, 
46), în Ierusalimul de sus, în cerul cel nou (II Petru 3, 
13), unde vor trăi încununaţi (Iacob 1, 12). și fericiţi 
în vecii vecilor (Apoc. 22, 5). 

Răsplătirea drepţilor și osîndirea păcătoşilor este o 
făgăduinţă la care se cuvine să ne gîndim cît mai des 
și cu toată atenţia. 


Făgăduinţa fericirii 


Cea mai mare făgăduință și răsplată pentru urma- 
rea lui Hristos și trăirea după Evanghelie este fericirea 
nesfirșită din sinul împărăției lui Dumnezeu. 

Cele nouă fericiri şi toate fericirile cuprinse în Sf. 
Scriptură nu sint altceva decît făgăduințe care se vor 
împlini fie în viața cea vremelnică, fie în viaţa cea veș- 
nică (Matei 5, 3—12). 

Ultima fericire și ultima făgăduință este fericirea 
credinţei în înviere, făcută de Mintiutorul Apostolului 
Toma : „Fericiți cei ce nu M-au văzut și au crezut“ 
(loan 20, 29). 

Învierea Domnului întărește toate făgăduințele și 
chezășuiește toate fericirile Evangheliei. 

Pentru creștini fericirea este un dar de la Dum- 
nezeu. Toţi oamenii vor să fie fericiți, toți luptă și 
aleargă după fericire, dar nu toţi sînt fericiţi pentru că 
nu toți știu care este și unde este adevărata fericire. 

Unii oamenii își închipuie că fericirea stă în avere, 
în bogății, în putere și în bani; alții în ranguri mari, 
alții în diferite plăceri. Dar toţi greșesc pentru că şi 
bogaţii sînt nefericiți ca și săracii, şi împărații ca și oa- 
menii de rînd. Ba se întîmplă că mai mulţi oameni feri- 
ciți sînt între săraci și plugari decit între împărații și 
bogaţii pămîntului. 


Unde aflăm adevărata fericire ? 


Biserica noastră ortodoxă învaţă că adevărata feri- 
cire o aflăm în iubirea lui Dumnezeu și în păzirea po- 
runcilor Lui. Căci zis-a Domnul : „„Fericiţi sînt cei ce 
ascultă cuvîntul lui Dumnezeu și îl păzesc“ (Luca 
11, 28). 


Este numai un fel de fericire ? 


Nu. Sînt mai multe feluri de fericiri, dintre care 
mai însemnate sint cele nouă, pe care le-a rostit Domnul 
lisus Hristos, în predica de pe Munte (Matei 5, 3—11). 


Care sint cele nouă fericiri ? 


1. „„Fericiţi cei săraci cu duhul, că a lor este împă- 
răţia cerurilor“. — „Cei săraci cu duhul“ sînt oamenii 
smeriți și sinceri, care oricîte fapte bune fac, se soco- 
tesc tot săraci de ele ; sînt oamenii care nu se mulțumesc 
niciodată cu binele ce l-au făcut, ci tind mereu tot 
spre mai bine. 

2. „Fericiţi cei ce pling, că aceia se vor mîngiia“. — 
Suferinţa doare, plinsul mîngiie sufletul. Prin lacrimi se 
varsă din suflet durerea. 

3. „Fericiţi cei blinzi, că aceia vor moșteni pămân- 
dul“. — Nu cei tari şi nedrepţi, ci cei blinzi şi smeriţi 
sint plăcuţi lui Dumnezeu. Cei răi pier, iar cei buni și 
blinzi, ca lisus, au parte de binecuvîntarea lui Dum- 
nezeu aici pe pămînt, iar după moarte au parte de iai 
şi fericirea cea veșnică. 

4. „Fericiţi cei ce flămînzesc și însetează de die: 
tate, că aceia se vor sătura“. — Cine caută dreptatea 
aşa cum caută cel flămînd piinea și cel însetat apa, și 
nu face nimănui strîimbătate, acela va fi răsplătit din 
belșug de Dumnezeu. 

5. „Fericiţi cei milostivi, că aceia se vor milui“. — 
“Milostivi sînt samarinenii (adu-ţi aminte de pilda Sama- 
xineanului milostiv — Luca 10, 25—37), adică oamenii 
care împlinesc faptele îndurării trupești și sufletești, 
față de aproapele lor. Cu aceștia și Dumnezeu va fi tot- 
'deauna milostiv. 

6. „„Fericiţi cei curaţi cu inima, că aceia vor vedea 
-pe Dumnezeu“. — Oamenii care au numai gînduri bune 
și cu cugetele curate, au făgăduinţa că vor vedea faţa lui 
Dumnezeu, pe care o văd numai sfinţii şi îngerii. 

7. „Fericiţi făcătorii de pace, că aceia fiii lui Dum- 
nezeu se vor chema“. — Sf. Evanghelie nu laudă pe 
„oamenii care merg la judecată, ci-i sfătuiește să se îm- 
pace pe cale cu piritul (Matei 5, 25). Cei ce trăiesc în 
“pace şi cei ce împacă pe alţii, precum a împăcat Fiul 
ui Dumnezeu pe Dumnezeu cu oamenii, vor fi iubiţi 
«e Dumnezeu ca niște fii ai Lui. 

8. „Fericiţi cei prigoniți pentru dreptate, că a lor 
este împărăţia cerurilor“. — Creștinul cel adevărat nu 
numai că nu face altuia nedreptate, dar el luptă şi 
suferă pentru dreptate, știind că apără legea lui Dum- 
nezeu. 

9. „„Fericiţi veți fi cînd vă vor batjocori pe voi și 
vă vor prigoni și vor zice tot cuvîntul rău împotriva 
voastră, mințind pentru Mine“. — Cine suferă pentru 
Hristos și pentru Biserica Lui, acela va primi cununa 
cea neveștejită a măririi, pe care au primit-o în aer 
sfinţii și mucenicii. 

Predica celor nouă fericiri se încheie prin cuvin- 
tele : „Bucuraţi-vă și vă veseliți că plata voastră multă 
este în ceruri“. 

Dacă răsplata celor buni întîrzie cîteodată aici pe 
pămînt, ea îi așteaptă pe toți la Dumnezeu, în ceruri, — 
în veșnicie. 


ÎNCHEIERE 
Cum se învață Catehismul ? 
Prin întrebări și răspunsuri. 
Ce am învăţat în Catehism ? 


În Catehism am învăţat ce să credem și cum să 
trăim ca să fim fericiţi şi să moștenim viața cea veșnică. 


Ce are în vedere Catchismul ? 


Să facă din toți membrii Bisericii creştini buni, 
adevărați, ortodocși. 

Ce este Ortodoxia ? 


Ortodoxia este religia noastră, calea cea mai dreaptă 
și mai scurtă dintre sufletul nostru şi Dumnezeu. 
„Orthos“ (cuvint grecesc) înseamnă drept ; „doxă“ (ia- 
răși cuvînt grecesc) înseamnă slavă sau mărire. După 
știință, linia dreaptă este calea cea mai scurtă dintre 
două puncte. Ortodoxia este calea dreaptă, cea mai 
scurtă, dintre om și Dumnezeu. Aceasta este religia noas- 
tră și de aceea ne numim creștini „ortodocși“, adică 
„drepteredincioși“, „dreptmăritori“ sau „dreptslăvitori“. 


Care sint tăriile de stincă ale Ortodoxiei ? 


Întii de toate e Hristos Dumnezeu. Ortodoxia este 
religia și Biserica lui Hristos, — creștinismul în forma 
lui cea mai veche, cea mai curată, cea mai simplă și 
mai adevărată. 

Ortodoxia nu are întemeietori, ca sectele ; nici nu 
a avut cutezanța să numească „vicari“ (înlocuitori) ai lui 
Hristos pe pămînt, ca romano-catolicii, care să-L înlo- 
cuiască. Ea a rămas la credința Evangheliei, care ne 
învaţă că singur Hristos este capul Bisericii şi Biserica 
este trupul lui Hristos (Efes. 1, 22—23 ; Col. 1, 18, 24), 

Deasupra Ortodoxiei este numai cupola Bisericii şi 
cerul liber. 

A doua tărie de stincă a Ortodoxiei o vădesc sfinţii : 
îngerii păzitori, patriarhii, proorocii, apostolii, martirii, 
mărturisitorii, marii dascăli și ierarhi ai Bisericii, cu- 
vioșii, purtătorii de Dumnezeu, părinţii şi toţi drepții. 
Nimeni nu a întruchipat mai frumos învățăturile Evan- 
gheliei Domnului Hristos ca sfinţii. Nicăieri nu vedem 

mai bine, cum s-au lămurit şi cum s-au trăit adevărurile 
religiei creştine, ca în vieţile, în predaniile, în cîntările 
şi în învăţăturile pilduitoare ale sfinţilor. Ortodoxia este 
crezul nostru, „credința dată sfinţilor (Apostoli) odată 
pentru totdeauna“ (luda, vers 3). Ortodoxia este Bise- 
rica tuturor sfinților ; a lui Petru și a lui Pavel și a lui 
Ioan ; a Martei şi a Mariei ; religia credinţei și a fap- 
telor bune, a sfintului har și a virtuţilor. Ortodoxia nici. 
nu înlătură cultul sfinţilor (ca protestanții), dar nici nu 
coboară cultul lor la zgomotul necuviincios al reclamei, 
ca şi cînd fiecare rugăciune ascultată și împlinită de 
Dumnezeu ar fi o „minune“ datorită oarecărui sfînt (ca 
romano-catolicii). Ortodoxia păstrează cultul sfinţilor 
între marginile cuviinţei și ale dreptei credinţe, ale sme- 
reniei şi ale firii voite şi create de Dumnezeu. 

A treia tărie de stincă a Ortodoxiei este poporul 
drepteredincios. Ortodoxia este o Biserică populară, pen- 
tru popor, — pentru dorurile, durerile, bucuriile, tre- 
buinţele de mîntuire ale poporului credincios. Ortodoxia 
a fost şi este solidară cu cerul de sus și cu poporul de 
jos. Ortodoxia nu are „cetăţi eterne“ pe pămint — că 
„nu avem aici cetate stătătoare“ (Evr. 13, 14) ; nu este: 
nici cu Roma papală, nici cu Viena imperială ; cu nici 
o împărăție lumească și cu nici o putere pămintească 
potrivnică lui Hristos și Evangheliei. Ortodoxia este cu 
sine însăşi, adică cu Hristos Domnul, cu Evanghelia, cu 
Biserica, cu sfinţii şi cu credincioșii ei. În Ortodoxie 
toate cărțile sînt scrise în limba și pe înţelesul credin- 
cioşilor. În Ortodoxie nu există limbi sfinte, ci fiecare 
limbă care se roagă lui Dumnezeu, care citește cuvîntul 
lui Dumnezeu, devine limbă sfinţită, sfîntă. 

Aceasta este Ortodoxia : Hristos cu darurile Bise- 
ricii și cu adevărurile Evangheliei Lui ; 

Sfinţii, cu vieţile, virtuţiile, rugăciunile, cîntările, 
învăţăturile și predaniile lor şi 

Credincioşii cu trebuințele lor de mîntuire, cu do- 
rurile, durerile și bucuriile lor. 

Acestea sînt tăriile, bazele și temeiurile de stîncă ale 
credinţei noastre creştine. Hristos e capul Bisericii ; sfin- 
ţii sînt icoanele noastre de model ; credincioșii sînt tru- 
pul cel viu și tainic al Bisericii lui Hristos. 

„Voi sinteți Biserica lui Hristos și (fiecare) mădu- 
lar în parte“ (1 Cor. 12, 27). 


Care este scopul vieţii noastre ? 


Scopul vieţii noastre este viața cea sfîntă şi ferici- 
rea cea veșnică în iubire cu Dumnezeu. 


Cum va fi lumea cea nouă, viața și fericirea cea veșnică ? 


Va fi un cer și un pămînt nou, după cum se scrie 
în cartea Apocalipsei : „Am văzut un tron mare alb și 
pe Cel ce şedea pe tron, de la a cărui față fugiră pă- 
miîntul și cerul, și loc nu se mai găsi pentru ele. Şi am 
văzut pe morţi, pe cei mari şi pe cei mici, stind înaintea 
tronului și cărțile au fost deschise și a fost deschisă şi 
altă carte — care este cartea vieții — şi morţii au fost 
judecaţi din cele scrise în cărți, după faptele lor. Și ma- 
rea a dat pe morții cei din ea și moartea şi iadul au dat 
pe morţii din ele şi au fost judecați, fiecare după fap- 
tele sale... Și am văzut un cer nou şi un pămînt nou. 
Căci cerul cel dintii și pămîntul cel dintii au trecut, iar 
marea nu mai este. Și am văzut cetatea cea sfîntă, noul 
Ierusalim, coborîndu-se din cer de la Dumnezeu, gătită 
ca o mireasă împodobită pentru mirele ei. Și am auzit 
din tron, un glas puternic zicînd : iată cortul lui Dum- 
nezeu este cu oamenii și El va sălășlui cu ei şi ei vor fi 
poporul lui şi însuși Dumnezeu va fi cu ei. Și va șterge 

orice lacrimă din ochii lor şi moartea nu va mai fi, nici 
plingere, nici strigăte, nici durere nu vor mai fi, căci 
cele dintii au trecut... Nu vor mai flămînzi, nici nu vor 
mai înseta, nici nu-i va mai dogori soarele și nici arșița, 
căci Mielul (lisus Hristos), care este în mijlocul tronului 
îi va paşte și-i va duce la izvoarele apelor vieții și Dum- 
nezeu va şterge orice lacrimă din ochii lor. 

Şi noapte nu va mai fi și nu au trebuință de lu- 
mina lămpii sau de lumina soarelui, pentru că Domnul 
Dumnezeu îi va lumina și vor împărăţi în vecii veci- 
lor“... (Apoc. 20, 11—13 ; 21, 1—4; 7, 16—17; 22, 9). 


CUPRINS 


[. CREDINȚA CREȘTINĂ 


Prefaţă . 0 

Descoperirea Puii e ce pa Catehis 
mul ? Cîte părți are Catehismul ? Ce este religia ? 
De unde avem religia ? Ce este descoperirea dum- 
nezeiască ? Prin cine a făcut Dumnezeu descoperi- 
rea ? Cum trebuie să primim descoperirea ? Unde se 
cuprinde descoperirea dumneziască ? . . , 


Sfinta Tradiţie sau Predania : Ce ridici 
St. 'Tradiţie ? Ce însemnătate are Sf. Tradiţie ? Ce 
spune Sf. Scriptură despre Sf. Tradiţie . i 


Sfinta Scriptură : Ce este Sf. Scriptură ? Cuza 
s-a scris Sf. Scriptură ? Cine păstrează Sf. iii 
şi cine poate învăţa cele cuprinse în ea ? . 

Simbolul Credinței : Ce este Simbolul credinței ? 

Preasfinta Treime : Care este cea dintii învăţă- 
tură din Crez ? De unde ştim că Dumnezeu este unul 
în trei feţe sau persoane? Cum se înţelege taina 
Preasfintei Treimi ? vid către  Preasfinta 
Treime 

Facerea lumii : Pe lingă învăţătura Es S-a 
nezeu Tatăl, ce învățătură mai cuprinde articolul 
prim din Simbolul credinței ? Rugăciunea către înge- 
rul păzitor. Cum a făcut Dumnezeu lumea văzută ? 

Facerea omului: Cum a făcut Dumnezeu pe 


om ? Ce înțelegem prin a ta şi asemănarea lui 
Dumnezeu în om ?. ş a 


Raiul : Unde și cum trăiau cei dinti oameni ? 
După ce fel de legi trăia omul în rai?. 

Păcatul strămoșesc : Cit a ţinut fericirea din 
rai ? Cum se numeşte păcatul neascultării şi care 
sînt urmările lui? Cum a miîngiiat Dumnezeu i. 
Adam şi Eva, cînd i-a scos din rai? . 


Dumnezeu Fiul: Care este articolul al doilea 
din Crez şi ce învăţătură cuprinde ? Cine este Dom- 
nul nostru lisus Hristos ? Ce mărturii avem despre 
dumnezeirea Domnului nostru Iisus Hristos ? ia 
ciuni către Dumnezeu Fiul . 


lisus Hristos Mintuitorul: Care-i articolul al 
treilea din Crez şi ce învăţătură cuprinde ? Cum şi 
prin cel fel de lucrări ne-a arătat Domnul lisus 
Hristos calea mîntuirii ? Ce învățături cuprinde Sf. 
Evanghelie ? De ce a pătimit Mintuitorul ? Ce ne 
arată minunile  Mîntuitorului ? ia către 
Domnul lisus Hristos . . . i 


Maica Domnului : Ce Biti mai cuprinde 
articolul al treilea din Crez ? Cum vestește Evan- 
ghelia întruparea Domnului ? Ce nume se cuvine 
Fecioarei Maria ? Care e mărimea ce se cuvine Năs- 
cătoarei de Dumnezeu. gi către Născătoarea 
de Dumnezeu . . 


Răstignirea Domnului : Care este articolul al 
patrulea din Crez şi ce învățătură cuprinde ? De ce 
a fost răstignit Miîntuitorul lisus Hristos şi ce tre- 
buie să credem despre patimile Lui ? Cum ne facem 
noi creștinii părtași ai jertfei mîntuitoare de pe Gol- 
gota ? Unde se aduce Sf. Jertfă ? Pentru ce cinstim 
Sf. Cruce ? Cum se face şi ce însemnează semnul 
Crucii ? Rugăciuni către Mîntuitorul lisus Hristos 


Învierea Domnului : Care sînt articolele al cin- 
cilea şi al șaselea din Crez și ce învăţătură cuprind ? 
Ce spune Sf. Scriptură despre învierea Domnului ? 
Cu ce trup a înviat și S-a înălțat Domnul lisus 
Hristos ? Cum se înțelege înălțarea Domnului la 
cer ? Rugăciune la invierea Domnului . 1 

lisus Hristos Judecătorul: Care-i articolul al 
şaptelea din Crez şi ce învăţătură cuprinde ? Ce în- 
vață Noul Testament despre venirea a doua ? Cînd 
va veni Fiul Omului ? Care sînt semnele venirii a 
doua ? Cum se va Meli Judecata de “pa! ? m-ai 
ciune 


Dumnezeu Duhul Sfint: E Care-i articalil al 
optulea din Crez și ce învățătură cuprinde ? De ce 
spunem că Duhul este Sfînt ? De ce mărturisim că 
Sf. Duh a grăit prin prooroci ? Cum s-a arătat Duhul 
Sfint ? Rugăciune către Dumnezeu Duhul Sfînt . 


Sfinta Biserică : Care-i articolul al nouălea din 
Crez şi ce învăţătură cuprinde ? Ce este Biserica ? 
Cum se mai numeşte Biserica în Noul Testament ? 
Cine conduce Biserica ? Cine face parte din Bise- 
rică ? De ce spunem în Crez că Biserica este : una, 
sfîntă, sobornicească și apostolească ? Care sînt po- 
runcile Bisericii ? Ce cere Sfînta Biserică de la fiii 

ei ? Tropare de ei ce le zicem cînd intrăm în 
Sfînta Biserică . 5 


Sfintele Taine: Care-i articolul al stă din 
„Crez şi ce învățătură cuprinde ? Ce este Taina ? Ce 
este „harul“. Care sînt Tainele Bisericii noastre ? Ce 
este Botezul ? Este tot una botezul Domnului cu 
Taina Sf. Botez ? Ce este ungerea cu Sf. Mir? . 


Sfînta Taină a Pocăinţei: Ce este Pocăinţa? 
Cînd a fost aşezată taina Pocăinței ? De ce este de 
folos Pocăința ? Ce se cere de la cel ce se spove- 
dește ? Rugăciunea de pocăință : Psalmul 50 . 


Sfinta Taină a Împărtășaniei : Ce este Sf. îm- 
părtășanie ? Cînd a fost aşezată Sf. Împărtășanie ? 
De ce trebuie să ne împărtășim ? Cînd se face Sf. 
Împărtășanie ? Ce rugăciuni spunem cînd ne titi 
tășim și după Sf. Împărtășanie . 

Sfinta Taină a Preoţiei : Ce este zisa 2 Cînd 
a fost așezată Taina Preoţiei ? Cite trepte are Pre- 
oţia ? Cine poate fi preot ? Cum trebuie să ne pur- 
tăm faţă de preoţi ? . ş 

Sfinta Taină a Nunții : Ce este nunta ? De cînd 
este Nunta ? În ce constă Taina Nunții ? Ce trebuie 
să ştie tinerii cînd se căsătoresc? . 


Sfinta Taină a Maslului: Ce este st. Maslu ? 
Cind și cum s-a aşezat Taina Sf. Maslu? Unde ş 
cum se face Sf. Maslu? . 


Invierea morţilor : Care este articolul al 11-lea 
din Crez şi ce învăţătură cuprinde ? Ce este moar- 
tea ? Care este cauza morţii ? Este cu putință învie- 
rea morţilor ? De ce vor învia trupurile ? Cum vor 
fi trupurile înviate ? Ce datorii avem față de cei 
morţi şi în ce constă cultul morților ? De ce Dumne- 
zeu a ascuns omului ceasul gain ? pe i 
tru morţi . 


Cultul sfinţilor : Ce p>! tavăţăra în legătură cu 
viaţa de după moarte ? Ce este şi în ce constă cul- 
tul sfinţilor ? De ce se cuvine sfinților un cult de- 
osebit ? E al tite dee Anda RR e, 2090 fe “au tr îi 
Cultul icoanelor: Ce este cultul icoanelor? 
Cinstirea icoanelor nu este închinare la idoli ? Avem 
noi dovezi în Sf. Scriptură pentru cultul icoanelor ? 
Ce folos avem din cultul icoanelor ? . 


Viaţa veșnică : Care este articolul al 12-1ea « din 
Crez şi ce învățătură cuprinde ? Ce va fi după jude- 
cata de apoi ? Ce este raiul ? În ce va consta răsplata 
drepţilor în rai ? Ce este iadul ? În ce constau pe- 
depsele păcătoşilor în iad ? Ce înseamnă „Amin“ ? 


II. CULTUL CREȘTIN 


Cultul religios : Ce este cultul religios ? De unde 
avem cultul creștin ? Cultul Prj se cere PER ca 
şi credința. religioasă ? . 

Rugăciunea : Ce este rugăciunea ? bă cita teturi 


este rugăciunea ? Cum să ne rugăm ? Ce este închi- 
narea, îngenuncherea, metania, prosternarea, încru- 

cişarea miinilor și ridicarea brațelor ? În cite chipuri 
poate omul să-şi facă rugăciunea ? Care sînt bine- 
facerile rugăciunii ? Care sînt timpurile de rugă- 
ciune ? Unde să ne rugăm ? Care sînt locurile de ru- 
găciune ? Care este rugăciunea cea mai frumoasă ? 
Cite părţi are „Tatăl nostru“ ? Cite şi care sînt cere- 
rile din rugăciunea „Tatăl nostru“ ? Care este înche- 
ierea rugăciunii Tatăl nostru ? . 185 ae i fa 
Duminica şi sărbătorile: Ce este Duminica ? 
De ce creştinii sărbătoresc Duminica în locul sîm- 
botei ? Care sint sărbătorile creștinilor drept-cre- 
dincioși ? . 00 AT N Se A i e 
Biserica sau casa Domnului : Care este cel dintii 
rod al Duhului Sfînt ? Cind trebuie să cercetăm bi- 
serica ? Unde şi cum se zideşte o biserică? Care 
sînt părțile bisericii ? Ce este altarul bisericii şi ce 
se află în el ? Ce este iconostasul ? Ce lucruri se află 
în pridvorul şi corabia bisericii ? Care sînt podoa- 
bele bisericii, veșmintele şi obiectele sfinte ? Cum 
„se sfințeşte o biserică ? Care șînt cărţile cele mai de 
seamă ale Bisericii ? Cum se nă purtăm în sfinta 
biserică, în casa şi în fața lui Dumnezeu ? Ce daruri 
sîntem noi datori să dăm bisericii ? Cum să cîntăm 
în biserică ? Ce locuri sfinte mai avem, afară de 
Duall d On n. cr e a 3 e a 3 
Cele șapte laude ale Bisericii: Care sînt cele 
şapte laude ? Ce este Miezonoptica ? Ce este Utre- 
nia ? Ce închipuiește şi ce cuprinde Utrenia ? Ce 
sînt ceasurile ? Ce este Vecernia ? Ve este Pavecer- 
nița ? Ce este Litia ? . i II E 
Cele şapte Sfinte Taine ale Bisericii — Taina 
Sf. Botez : Ce este botezul ? Ce se cere de la cel ce 
se botează ? De ce se botează copiii ? Cine poate bo- 
teza ? Cum se face slujba Sf. Botez şi ce înseamnă 
ceremoniile de la Sf. Botez? . . . . . . . - » 
Taina Si. Mir : Ce este Sf. Mir şi ce este unge- 
rea cu Sf. Mir? Cum se face ungerea cu Sf. Mir? 
Ce mai urmează după ungerea cu Sf. Mir ? . 

Taina Sf. Pocăinţe : Ce este Pocăinţa ? Cum să 
ne pregătim pentru spovedanie ? Cum să ne spove- 
dim păcatele ? Cum să ne purtăm după Sf. Spove- 
danie ? SE A Er A ale UE aa ce zi ee plat dei de în tă 

Taina Sf. Împărtășanii (Euharistiei) : Ce este 
Cina Domnului ? Ce este jertfa sau răstignirea Mie- 
lului ? Cum să ne pregătim pentru Sf. Împărtă- 
PD e e ma me er ai e i 
Taina Sf. Preoţii : Ce este Preoţia ? . 3 

Taina Sf. Cununii : Ce este Cununia ? Cînd şi 
cum se săvirşește Cununia ? Ce mai trebuie să ştie 

Taina Sf. Masiu: Ce este Sf. Maslu ? Cine să- 
virşeşte slujba Sf. Maslu? Care sînt părțile mai 
însemnate din slujba Tainei Sf. Maslu ? . . 


Sfinta Liturghie : Ce este Sf. Liturghie ? Cele 
trei Liturghii. Liturghia Darurilor înainte sfințite, 
Liturghia Sf. loan Gură de Aur, Liturghia Sf. Vasile 
cel Mare. Ce înțelesuri ale Sf. Liturghie ? Prosco- 
midia. Ce este şi ce înțeles are Liturghia chemaţi- 
ților ? Cum se vestește fără încetare Sf. Evanghelie 
prin Sf. Liturghie ? Ce este și ce înțeles are Litur- 
ghia credincioşilor ? Prefacerea Sfintelor Daruri. 
Sfînta Liturghie de la prefacere pînă la sfîrșit ? . 

lerurgiile : Ce sînt ierurgiile ? Ce este aghiasma 
cea mare ? Ce este aghiasma cea mică ? Ce slujbe se 
fac la nașterea copilului ? . și ş a 


Cultul morţilor: Cum se arată cinstirea mor- 
ților ? Cum însoţim noi creștinii pe morți şi ce înțe- 


les are slujba înmormîntării ? Ce datorii mai avem - 


faţă de morţi ? Care sînt zilele pentru pomenirea 
morților ? Ce datorii mai avem față de sufletele și 
truprile morţilor ? . area a as pă 

Postul : De ce postim ? Care este rostul și folo- 
sul postului în creştinism ? De cîte feluri este postul 
şi cum să postim ? Care sînt posturile de peste an ? 
— Ce sînt Acatistele și Paraclisele ? . d SE a sa 

CUPRINS 


III. MORALA SAU VIAȚA CREȘTINĂ 


Viaţa creștină : Ce trebuie să mai facă omul 
creştin ca să se mîntuiască și să fie fericit ? Cum se 
arată viaţa creștină ? s K 


Legea creștină : Ce este viața și ce este legea ? 
De cîte feluri sînt legile ? Ce însemnătate are legea 
lui Dumnezeu în viaţa omului? Înainte de lisus 
Hristos ce descoperiri avem de la Dumnezeu ? Care 
sînt cele zece porunci şi ce înseamnă fiecare ? Cele 
zece porunci din Vechiul Testament s-au păstrat şi 
în Noul Testament ? Care este cea mai mare poruncă 
şi cea mai însemnată învățătură morală din Noul 
Testament ? Unde se cuprind mai pe scurt alteia că 
rile, legile și canoanele Bisericii ? . 


Virtutea creștină: Ce este virtutea? De ctte 
feluri este virtutea ? Ce însemnătate au ie în 
viaţa morală ? . 


Virtuţile religioase. crutnţa : Ce este citita ? ? 
Unde se cuprinde și se învaţă credința creştină ? 
Nădejdea : Ce este nădejdea ? Iubirea creștină : Ce 
este iubirea ? Cum este iubirea creștină. Cum poate 
omul să-şi arate iubirea față de Dumnezeu ? . 


Virtuţile morale : Dreptatea, înțelepciunea, băr- 
băţia, cumpătarea, smerenia. Ce este mila ? Ce este 
iertarea ? Mai sînt și alte virtuţi morale ? Care este 
cea mai înaltă virtute morală ? Sfinţenia . ş 

Sfaturile Poaaeța : Ce sînt sfaturile evan- 
ghelice ? 


Datoriile treia < Ce datorii ct şi i st 
gioase are de îndeplinit creștinul ? Ce datorii are 
creştinul faţă de sine? Ce datorii morale și reli- 
gioase are de împlinit creștinul față de familia sa ? 
Ce datorii are creştinul față de semeni ? Ce datorii 
are creștinul față de patria în care trăiește? Ce 
datorii avem față de Dumnezeu ? Ce datorii avem 
față de religie? Ce datorii are pag ag “.. de 
Biserică ? : 

Datoria și virtutea muncii: Cum să lucrăm ? . 

Pedicile — păcatele: Care sînt piedicile care 
stau în calea împlinirii legilor, poruncilor, virtuţilor 
şi datoriilor creștinului ? Care sînt răutăţile păcatu- 
lui și de ce trebuie să ne ferim de el ca de foc și 
ca de moarte ? De cîte feluri este păcatul ? Care sînt 
păcatele împotriva Duhului Sfînt ? Care sînt păca- 
tele strigătoare la cer ? Care sînt păcatele de căpe- 
tenie ? Cine şi cum pedepsește păcatele grele ? Cum 
lucrează conștiința ? Care sînt piedicile şi contrarele 
virtuţilor morale şi religioase ? Ura, minciuna, mîn- 
dria, mînia, pizma, iubirea de argint. Alte adie 
în calea mîntuirii şi a fericirii. . . 

Faptele bune : Ca un om să poată fi creşiia bun 
este deajuns numai să nu păcătuiască ? Care sînt 
cele mai alese fapte bune ? Care sînt faptele milei 
trupeşti ? Care sînt faptele milei sufleteşti ? . 

Făgăduinţele : Care sînt cele mai mari făgă- 


duințe pe care ni le-a făcut Mintuitorul lisus Hris- 


tos ? Morţii trăiesc și învie ? Și viața veşnică ? Ce 
ne-a mai făgăduit lisus Hristos ? Făgăduinţa ferici- 
rii. Ce este fericirea ? Care este adevărata fericire ? 
Este numai un fel de fericire ? Care sînt cele nouă 
fericiri ? a 

Incheiere : Cum se Senvuţăi Catehismul 7 Ce. am 
învățat în Catehism ? Ce are în vedere Catehismul ? 
Ce este Ortodoxia ? Care sînt tăriile de stîncă ale 
Ortodoxiei ? Care este scopul vieţii noastre ? Cum va 
fi lumea cea nouă, viaţa și fericirea cea veșnică ? , 

